
МОЛИТВЫ УТРЕННИЕ 


Бостав от сна, прежде всякого другого 
дела, стань благоговейно, представляя се- 
бя пред Всевидящим Богом, и, совершая 
крестное знамение, произнеси: 


Во имя Отца, и Сына, и Святаго Духа. 
Аминь. 


Затем немного подожди, пока все чув- 
ства твои не придут в тишину и мысли 
твои не оставят все земное, и тогда про- 
износи следующие молитвы, без поспешно- 
сти и со вниманием сердечным: 


Молитва мытаря 
(Евангелие от Луки, глава 18, стих 13) 


Боже, милостив буди мне грёшному. (/1о- 
клон) 


П римечание. Напечатанное полужирным и 
курсивом (названия МОЛИТВ И пояснения) не читает- 
ся во время МОЛИТВЫ. 


А МОЛИТВЫ УТРЕННИЕ 


Молитва предначинательная 


Господи Иисусе Христе, Сыне Божий, мо- 
литв ради Пречистыя Твоея Матере и всех 
святых, помилуй нас. Аминь. 


Сл^ва Тебе, Боже наш, слава Тебе. 


Молитва Святому Духу 


Царю Небесный, Утешителю, Душе исти- 
ны, Иже везде сый и вся исполняяй, Сокро- 
вище благих и жизни Подателю, прииди и 
вселися в ны, и очисти ны от всякия сквёер- 
ны, и спаси, Блаже, души наша." 


Трисвятое 


Святый Боже, Святый Крепкий, Святый 
Безсмёртный, помилуй нас. (Читается 


* От Пасхи до Вознесения вместо этой молитвы чи- 
тается тропарь: «Христос воскресе из мертвых, смер- 
тию смерть поправ, и сущим во гробех живот даро- 
вав». (Трижды) 

От Вознесения до Троицы начинаем молитвы со 
«Святый Боже...», опуская все предшествующие. 

Всю Светлую седмицу вместо этого правила чита- 
ются часы Святой Пасхи (см. стр. 173). 

Эти замечания относятся и к молитвам на сон гря- 
дущим. Ч 

трижды, с крестным знамением и пояс- 
ным поклоном.) 


Слава Отцу и Сыну и Святому Духу, и ны- 
не и присно и во вёки веков. Аминь. 


Молитва 
ко Пресвятой Троице 


Пресвятая Троице, помилуй нас; Господи, 
очисти грехи наша; Владыко, прости безза- 
кония наша; Святый, посети и исцели немо- 
щи наша, имене Твоего ради. 


Господи, помилуй. (Трижды) Слава, и 
ныне. * 


Молитва Господня 


Отче наш, Иже еси на небесех! Да святит- 
ся имя Твое, да прийдет Царствие Твое, да 
будет воля Твоя, яко на небеси и на земли. 
Хлеб наш насущный даждь нам днесь; и ос- 
тави нам долги наша, якоже и мы оставля- 
ем должником нашим; и не введи нас во ис- 
кушение, но избави нас от лукаваго. 


* Когда написано «Слава:», «И ныне:», надо читать 
полностью: «Слава Отцу и Сыну и Святому Духу», 
«И ныне и присно и во веки веков. Аминь». 


и 

Тропари Троичные 


Воставше от сна, припадаем Ти, Блаже, и 
ангельскую песнь вопием Ти, Сильне: Свят, 
Свят, Свят еси, Боже, Богородицею помилуй 
нас. 


Слава: От одра и сна воздвигл мя еси, Го- 
споди, ум мой просвети и сердце, и устне мой 
отвеёрзи, во еже пети Тя, Святая Троице: 
Свят, Свят, Свят еси, Боже, Богородицею по- 
милуй нас. 

И ныне: Внезапно Судия приидет, и ко- 
егождо деяния обнажатся, но страхом зовем* 
в полунощи: Свят, Свят, Свят еси, Боже, Бо- 
городицею помилуй нас. 


Господи, помилуй. (12 раз) 


Молитва 
ко Пресвятой Троице 


От сна востав, благодарю Тя, Святая Трои- 
це, яко многия ради Твоея благости и долго- 
терпения не прогневался еси на мя, ленива- 
го и грешнаго, ниже погубил мя еси со без- 
законьми мойми; но человеколюбствовал еси 


* В церковнославянском языке нет звука 6, и по- 
этому надо читать «зовем», а не «зовём», «твоё», а не 
«Твоё», «моё», а Не «моё» и т. д. 

обычно и в нечаянии лежащаго воздвигл мя 
еси, во еже утреневати и славословити дер- 
жаву Твою. И ныне просвети мой очи мыс- 
ленныя, отверзи моя уста поучатися слове- 
сем Твоим, и разумети заповеди Твоя, и тво- 
рити волю Гвою, и пети Гя во исповедании. 
сердечнем, и воспевати всесвятое имя Твое, 
Отца и Сына и Святаго Духа, ныне и прис- 
но и во вёки веков. Аминь. 


Приидите, поклонимся Цареви нашему Бо- 
гу. (Поклон) 


Приидите, поклонимся и припадем Хри- 
сту, Царёви нашему Богу. (Поклон) 


Приидите, поклонимся и припадем Само- 
му Христу, Царёви и Богу нашему. (По- 
клон) 


Псалом 50 


Помилуй мя, Боже, по велицей милости 
_ Твоей, и по множеству щедрот Твойх очис- 
ти беззаконие мое. Наипаче омый мя от без- 
закония моего, и от греха моего очисти мя; 
яко беззаконие мое аз знаю, и грех мой предо 
мною есть выну. Гебе единому согреших и 
лукавое пред Тобою сотворих; яко да оправ- 
дишися во словесех Твоих, и победиши вне-. 

гда судити Ти. Се бо, в беззакониих зачат 
есмь, и во гресёх роди мя мати моя. Се бо, 
истину возлюбил еси; безвестная и тайная 
премудрости Твоея явил ми еси. Окропиши 
_ мя иссопом, и очищуся; омыеши мя, и паче 
снега убелюся. Слуху моему даси радость и 
веселие; возрадуются кости смиренныя. 
Отврати лице Твоё от грех моих и вся без- 
закония моя очисти. Сердце чисто созижди 
во мне, Боже, и дух прав обнови во утробе 
моей. Не отвержи мене от лица Твоего и Ду- 
ха Твоего Святаго не отыми от мене. Воз- 
даждь ми радость спасения Твоего и Духом 
Владычним утверди мя. Научу беззаконныя 
путем Твоим, и нечестивии к Тебе обратят- 
ся. Избави мя от кровей, Боже, Боже спасе- 
ния моего; возрадуется язык мой правде Тво- 
ей. Господи, устнё мой отверзеши, и уста моя 
возвестят хвалу Твою. Яко аще бы восхотёел 
еси жертвы, дал бых убо: всесожжения не 
благоволиши. Жертва Богу дух сокрушен; 
сердце сокрушенно и смиренно Бог не уни- 
чижит. Ублажи, Господи, благоволёнием Тво- 
им Сиона, и да созиждутся стены Иерусалим- 
ския. Тогда благоволиши жертву правды, воз- 
ношение и всесожегаемая: тогда возложат на 
олтарь Твой тельцы. 


дамбы бай 


"“---—— И 

Символ веры 


' Верую во единаго Бога Отца, Вседержи- 
теля, Творца небу и земли, видимым же 
всем и невидимым. *И во единаго Господа 


° Иисуса Христа, Сына Божия, Единородна-. 


го, Иже от Отца рожденнаго прежде всех 
век; Света от Света, Бога истинна от Бога. 
истинна, рожденна, несотворенна, едино- 
сущна Отцу, Имже вся быша. *Нас ради 
человек и нашего ради спасения сшедшаго 
с небес и воплотившагося от Духа Свята и 
Марии Девы и вочеловечшася. “ Распятаго 
же за ны при Понтийстем Пилате, и стра- 
давша, и погребенна. ° И воскресшаго в тре- 
тий день по Писанием. °И возшедшаго на 
небеса, и седяща одесную Отца. 'И паки 
грядущаго со славою судити живым и мерт- 
вым, Егоже Царствию не будет конца. *И в 
Духа Святаго, Господа, Животворящаго, 
Иже от Отца исходящаго, Иже со Отцём и 
Сыном спокланяема и сславима, глаголав- 
шаго пророки. °Во едину Святую, Собор- 
ную и Апостольскую Церковь. “ Исповедую 
едино крещение во оставление грехов. 
' Чаю воскресения мертвых, "и жизни бу- 
дущаго века. Аминь. 


— 

Молитва 1-я, 
святого Макария Великого 


Боже, очисти мя грешнаго, яко николиже 
сотворих благое пред Тобою; но избави мя 
от лукаваго, и да будет во мне воля Твоя, да 
неосужденно отверзу уста моя недостойная 
и восхвалю имя Твое святое, Отца и Сына и 
Святаго Духа, ныне и присно и во веки ве- 
ков. АМИНЬ. 


Молитва 2-я, того же святого 


От сна востав, полунощную песнь прино- 
шу Ти, Спласе, и припадая вопию Ти: не 
даждь ми уснути во греховней смерти, но 
ущедри мя, распныйся волею, и лежащаго мя 
в лености ускорив возстави, и спаси мя в 
предстоянии и молитве, и по сне нощнем воз- 
сияй ми день безгрешен, Христе Боже, и спа- 
СИ МЯ. 


Молитва 3-я, того же святого 


К Тебе, Владыко Человеколюбче, от сна 
востав прибегаю, и на дела Твоя подвизаю- 
ся милосердием Твоим, и молюся Тебе: по- 
мози ми на всякое время, во всякой вещи, и 
избави мя от всякия мирския злыя вещи. и 
диавольскаго поспешения, и спаси мя, и вве- 

ди в Царство Твое вечное. Ты бо еси мой Со- 
творитель и всякому‹благу Промысленник и 
Податель, о Тебе же все упование мое, и Те- 
бе славу возсылаю, ныне и присно и во ве- 
ки веков. Аминь. 


Молитва 4-я, того же святого 


Господи, Иже многою Твоею благостию и 
великими щедротами Твойми дал еси мне, ра- 
бу Твоему, мимошедшее время нощи сея без 
напасти прейти от всякаго зла противна; Гы 
Сам, Владыко, всяческих Творче, сподоби мя 
истинным Твойм светом и просвещенным 
сердцем творити волю Твою, ныне и присно 
и во веки веков. Аминь. 


Молитва 5-я, свт. Василия Великого 


Господи Вседержителю, Боже сил и вся- 
кия плоти, в вышних живый и на смиренныя 
призираяй, сердца же и утробы испытуяй и 
сокровёенная человеков яве предведый, Без- 
начальный и Присносущный Свете, у Него. 
же несть пременение, или преложения осе- 
нение; Сам, Безсмертный Царю, приими мо- 
ления наша, яже в настоящее время, на мно- 
жество Твоих щедрот дерзающе, от скверных 
к Гебе устен творим, и остави нам прегре- 


12 МОЛИТВЫ УТРЕННИЕ 

шения наша, яже делом, и словом, и мыслию, 
ведением, или неведением согрешенная на- 
ми; и очисти ны от всякия скверны плоти и 
духа. И даруй нам бодренным сердцем и трез- 
венною мыслию всю настоящаго жития нощь 
прейти, ожидающим пришествия светлаго и 
явленнаго дне Единороднаго Твоего Сына, 
Господа и Бога и Спаса нашего Иисуса Хри- 
ста, в оньже со славою Судия всех прийдет, 
комуждо отдати по делом его; да не падше 
и обленившеся, но бодрствующе и воздвиже- 
ни в делание обрящемся готови, в радость и 
Божественный чертог славы Его совнидем, 
_ идеже празднующих глас непрестанный, и 
неизреченная сладость зрящих Твоего лица 
доброту неизреченную. Ты бо еси истинный 
Свет, просвещаяй и освящаяй всяческая, и 
Тя поёт вся тварь во веки веков. Аминь. 


Молитва 6-я, того же святого 


Тя благословим, вышний Боже и Господи 
милости, творящаго присно с нами великая 
же и неизслёдованная, славная же и ужас- 
ная, ихже несть числа, подавшаго нам сон 
во упокоеёние немощи нашея и ослабление 
трудов многотрудныя плоти. Благодарим ТЯ, 
яко не погубил еси нас со беззаконьми на- 
шими, но человеколюбствовал еси обычно, и 

в нечаянии лежащия ны воздвигл еси, во еже 
славословити державу Твою. Темже молим 
безмерную Твою благость, просвети наша 
мысли, очеса, и ум наш от тяжкаго сна ле- 
ности возстави: отверзи наша уста, и испол- 
ни я Гвоего хваления, яко да возможем не- 
поколеблемо пети же и исповедатися Тебе, 
во всех, и от всех славимому Богу, Безна- 
чальному Отцу, со Единородным Твойм Сы- 
ном и Всесвятым и Благим и Животворящим 
Твоим Духом, ныне и присно и во веки ве- 
ков. АМИНЬ. 


Молитва 7-я, 
ко Пресвятой Богородице 


Воспеваю благодать Твою, Владычице, мо- 
лю Тя, ум мой облагодати. Ступати право мя 
настави, путем Христовых заповедей. Бдети 
к песни укрепи, уныния сон отгоняющи. Свя- 
зана пленицами грехопадений, мольбами Тво- 
ими разреши, Богоневесто. В нощи мя и во 
дни сохраняй, борющих враг избавляющи мя. 
Жизнодателя Бога рождшая, умерщвлена мя 
страстьми оживи. Яже Свет невечерний 
рождшая, душу мою ослепшую просвети. 
О дивная Владычня палато, дом Духа Боже- 
ственна мене сотвори. Врача рождшая, увра- 
чуй души моея многолетныя страсти. Вол- 


14 МОЛИТВЫ УТРЕННИЕ 

нующася житейскою бурею, ко стези мя по- 
каяния направи. Избави мя огня вечнующа- 
го, и червия же злаго, и тартара. Да мя не 
_ явиши бесом радование, иже многим грехом 
повинника. Нова сотвори мя, обетшавшаго 
нечувственными, Пренепорочная, согреше- 
нии. Странна муки всякия покажи мя, и всех 
Владыку умоли. Небесная ми улучити весе- 
лия, со всёми святыми, сподоби. Пресвятая 
Дево, услыши глас непотребнаго раба Твое- 
го. Струю давай мне слезам, Пречистая, ду- 
ши моея скверну очищающи. Стенания от 
сердца приношу Ти непрестанно, усердствуй, 
Владычице. Молебную службу мою приими, 
и Богу благоутробному принеси. Превышшая 
Ангел, мирскаго мя превышша слития сотво- 
ри. Светоносная Сене небесная, духовную 
благодать во мне направи. Руце воздею и уст- 
не к похвалекию, осквернены скверною, Все- 
непорочная. Душетленных мя пакостей изба- 
ви, Христа прилежно умоляющи; Емуже 
честь и поклонение подобает, ныне и присно 
и во вёки веков. Аминь. 


Молитва 8-Я, 
ко Господу нашему Иисусу Христу 


Многомилостиве и Всемилостиве Боже 
мой, Господи Иисусе Христе, многия ради 


ИУ СТИ МУЖЕ ТУТ 

любве сшел и воплотился еси, яко да спасе- 
ши всех. И паки, Спасе, спаси мя по благо- 
дати, молю Тя; аще бо от дел спасеши мя, 
несть се благодать, и дар, но долг паче. Ей, 
многий в щедротах и неизреченный в мило- 
сти! Веруяй бо в МЯя, рекл еси, о Христе 
мой, жив будет и не узрит смерти во веки. 
Аще убо вёра, яже в Тя, спасает отчаян- 
ныя, се верую, спаси мя, яко Бог мой еси 
Ты и Создатель. Вера же вместо дел да 
вменится мне, Боже мой, не обрящеши бо. 
дел отнюд оправдающих мя. Но та вера моя 
да довлеет вместо всех, та да отвещает, та 
да оправдит мя, та да покажет мя причаст- 
ника славы Твоея вёчныя. Да не убо похи- 
тит мя сатана, и похвалится, Слове, еже 
отторгнути мя от Твоея руки и ограды; но 
или хощу, спаси мя, или не хощу, Христе 
Спасе мой, предвари скоро, скоро погибох: 
Ты бо еси Бог мой от чрева матере моея. 
Сподоби мя, Господи, ныне возлюбити ТЯ, 
якоже возлюбих иногда той самыи грех; и 
паки поработати Тебе без лености тощно, 
якоже поработах прежде сатане льстивому. 
Наипаче же поработаю Тебе, Господу и Бо- 
гу моему Иисусу Христу, во вся дни живо- 
та моего, ныне и присно и во веки веков, 
аминь. 


16 МОЛИТВЫ УТРЕННИЕ 


Молитва 9-я, к Ангелу хранителю 


Святый Ангеле, предстояй окаянной моей 
души и страстной моей жизни, не остави ме- 
не грешнаго, ниже отступи от мене за невоз- 
держание мое. Не даждь места лукавому де- 
мону обладати мною, насильством смертна- 
го сего телесе; укрепи бедствующую и худую 
мою руку и настави мя на путь спасения. Ей, 
святый Ангеле Божий, хранителю и покро- 
вителю окаянныя моея души и тела, вся мне 
прости, еликими тя оскорбих во вся дни жи- 
вота моего, и аще что согреших в прешед- 
шую нощь сию, покрый мя в настоящий день, 
и сохрани мя от всякаго искушения против- 
наго, да ни в коем гресе прогневаю Бога, и. 
молися за мя ко Господу, да утвердит мя в. 
страсе Своем, и достойна покажет мя раба 
Своея благости. Аминь. 


Молитва 10-я, 
ко Пресвятой Богородице 


Пресвятая Владычице моя Богородице, 
святыми Твойими и всесильными мольбами 
отжени от мене, смиреннаго и окаяннаго ра- 
ба Гвоего уныние, забвение, неразумие, не- 
радение, и вся скверная, лукавая и хульная 
помышления от окаяннаго моего сердца и от 

помраченнаго ума моего; и погаси пламень 
страстей моих, яко нищ есмь и окаянен. 
И избави мя от многих и лютых воспомина- 
ний и предприятии, и от всех действ злых 
свободи мя. Яко благословена еси от всех ро- 
дов, и славится пречестное имя Твое во ве- 
ки веков. АМИНЬ. 


Молитвенное призывание святого, 
имя которого носишь 


Моли Бога о мне, святый угодниче Божий 
(имя), яко аз усёрдно к тебе прибегаю, скоб- 
рому помощнику и молитвеннику о душе 
моей. 


Песнь Пресвятой Богородице и 


Богородице Дево, радуйся, Благодатная 
Марие, Господь с Тобою; благословена Ты в 
женах и благословен плод чрева Твоего, яко 
Спаса родила еси душ наших. 


Тропарь Кресту и молитва за отечество 


Спаси, Господи, люди Твоя, и благослови 
достояние Твое, победы на сопротивныя да- 
руя, и Твое сохраняя Крестом Твоим житель- 
ство. 


18 МОЛИТВЫ УТРЕННИЕ 


Молитва о живых 


Спаси, Господи, и помилуй отца моего ду- 
ховнаго (имя), родителей мойх (имена), 
сродников (имена), начальников, наставни- 
ков. благодётелей (имена их) и всех право- 
славных христиан. 


Молитва о усопших 


Упокой, Господи, души усопших раб Тво- 
их: родителей моих, сродников, благодетелей 
(имена их), и всех православных христиан, 
и прости им вся согрешения вольная и не- 
вольная, и даруй им Царствие Небесное. 


Если можешь, читай вместо. кратких молитв о 
живых и усопших этот помянник: 


О живых 


Помяни, Господи` Иисусе Христе, Боже 
наш, милости и щедроты Твоя от вёка сущия, 
йхже ради и вочеловечился еси, и распятие 
и смерть, спасения ради право в Тя верую- 
щих, претерпёти извблил еси; и воскрёс из 
мертвых, вознеслся еси на небеса и седиши 
одесную Бога Отца, и призираеши на смирен- 
ныя мольбы всем сёрдцем призывающих Тя: 
приклони ухо Твое, и услыши смиренное мо- 
ление мене, непотребнаго раба Твоего, в во- 

ню благоухания духовнаго, Тебе за вся люди 
Твоя приносящаго. И в первых помяни Цер- 
ковь Твою Святую, Соборную и Апостоль- 
скую, юже снабдел еси честною Твоею Кро- 
вию, и утверди, и укрепи, и разшири, умно- 
жи, умири, и непреобориму адовыми враты 
во веки сохрани; раздирания Церквей утиши, 
шатания языческая угаси, и ересей востания 
скоро разори и искорени, и в ничтоже силою 
Святаго Твоегб Духа обрати. (Поклон) 


Спаси, Господи, и помилуй Богом храни- 
мую страну нашу, власти и воинство ея, огра- 
ди миром державу их, и покори под нобзе Пра- 
вославных всякаго врага и супостата, и гла- 
голи мирная и благая в сердцах их о Церк- 
ви Твоей Святей, и о всех людех Твоих: да 
тихое и безмолвное житиё поживём во пра- 
воверии и во всяком благочестии и чистоте. 
(Поклон) 


Спаси, Господи, и помилуй Великаго Гос- 
подина и Отца нашего Святейшего Патриар- 
ха Алексия, преосвященныя митрополиты, 
архиепископы и епископы православныя, 
иереи же и диаконы, и весь причет церков- 
ный, яже поставил еси пасти словесное Твое 
стадо, и молитвами их помилуй и спаси мя 
грешнаго. (//оклон) 


20 МОЛИТВЫ УТРЕННИЕ 





Спаси, Господи, и помилуй отца моего ду- 
ховнаго (имя его), и святыми его молитва- 
ми прости моя согрешёния. (Поклон) 


Спаси, Господи, и помилуй родители моя 
(имена их), братию ‘и сестры, и србдники 
моя по плоти, и вся ближния рода моего, и 
други, и даруй им мирная Твоя | и премирная 
благая. (Гоклон) 


Спаси, Господи, и помилуй по множеству 
щедрот Твоих вся священноиноки, иноки же 
и инокини, и вся в девстве же и благогове- 
нии и постничестве живущия в монастыреёх, 
в пустынях, в пещерах, горах, столпех, за- 
творех, разсёлинах каменных, островех же 
морских, и на всяком месте владычествия 
Твоего правоверно живущия и благочестно 
служащия Ти, и молящияся Тебе: облегчи им 
тяготу, и утеши их скорбь, и к подвигу о Те- 
бе силу и крепость им подаждь, и молитва- 
ми их даруй ми оставлёние грехов. (Поклон) 


Спаси, Господи, и помилуй старцы и юныя, 
нищия и сироты и вдовицы, и сущия в 6бо- 
лезни и в печалех, бедах же и скорбех, об- 
стояниих и пленениих, темницах же и зато- 
чениих, изряднее же в гонениих, Тебе ради 
и веры православныя, от язык безбожных, от 
отступник и от еретиков, сущия рабы Твоя, 





ПРИ РЕЧРИЩИРТЬЕТ ПРОЗУТРЕТ УПРУТИОЕРТОРЕТРОАВИ ОР ТРОНЕ уче ТЕ 


МОЛИТВЫ УТРЕННИЕ 5 


и помяни я, посети, укрепи, утеши, и вско- 
ре силою Твоею ослабу, свободу и избаву им 
подаждь. (Поклон) 


Спаси, Господи, и помилуй благотворящия 
нам, милующия и питающия нас, давшия нам 
милостыни, и заповедавшия нам недостой- 
ным молитися о них, и упокоевающия нас, 
И сотвори милость Твою с ними, даруя ИМ 
вся, яже ко спасению прошения, и вечных 
благ восприятие. (//оклон) 


Спаси, Господи, и помилуй посланныя в 
службу, путешеёствующия, отцы и братию на- 
шу, и вся православныя христианы. (Поклон) 


Спаси, Господи, и помилуй ихже аз безу- 
мием моим соблазних, и от пути спаситель- 
наго отвратих, к делом злым и неподобным 
приведох; Божественным Гвойм Промыслом 
к пути спасёния паки возврати. (Поклон) 


Спаси, Господи, и помилуй ненавидящия 
и обидящия мя, и творящия ми напасти, и 
не остави их погибнути мене ради, грешна- 
го. (Поклон) 


Отступившия от православныя веры и по- 
гибельными ересьми ослепленныя, светом Тво- 
его познания просвети и Святей Твоей Апо- 
стольстей Соббрней Цёркви причти. (Поклон) 


22 МОЛИТВЫ УТРЕННИЕ 


О усопших 


Помяни, Господи, от жития сего отшедшия 
правоверныя цари и царицы, благоверныя 
князи и княгини, святейшия патриархи, пре- 
освященныя митрополиты, архиепископы и 
епископы православныя, во иереистем же и 
в причте церковнем, и монашестем чине Те- 
бе послужившия, и в вечных Твоих селени- 
их со святыми упокбй. (Поклон) 


Помяни, Господи, души усопших рабов 
Твойх, родителей мойх (имена их), и всех 
сродников по плоти; и прости их вся согре- 
шения вольная и невольная, даруя им Цар- 
ствие и причастие вечных Твоих благих и 
Твоея безконёчныя и блаженныя жизни на- 
слаждёние. (Поклон) 


Помяни, Господи, и вся в надежди воскре- 
сения и жизни вечныя усопшия, отцы и бра- 
тию нашу, и сестры, и зде лежащия и повсю- 
ду, православныя христианы, и со святыми 
Твойми, идеже присещает свет лица Твоего, 
всели, и нас помилуй, яко Благ и Человеко- 
любец. Аминь. (Локлон) 


Подаждь, Господи, оставление грехов всем 
прежде отшедшим в вере и надёжди воскре- 

сения, отцем, братиям и сестрам нашим и со- 
твори им вёчную память. (Трижды) 


Окончание молитв 


Достойно есть яко войстину блажити Тя 
Богородицу, Присноблаженную и Пренепо- 
’ рочную и Матерь Бога нашего. Честнейшую 
Херувим и славнейшую без сравнения Сера- 
фим, без истления Бога Слова рождшую, су- 
щую Богородицу Тя величаем.* 


Слава, и ныне: Господи, помилуй. ( Трижды, 


Господи, Иисусе Христе, Сыне Божий, мо- 
литв ради Пречистыя Твоея Матере, препо- 
добных и богоносных отец наших и всех свя- 
тых помилуй нас. Аминь. 


— 


* От Пасхи до Вознесения вместо этой молитвы 
читается припев и ирмос 9-й песни пасхального ка-. 
нона: 

«Ангел вопияше Благодатней: Чистая Дево, радуй- 
ся! И паки реку: радуйся! Твой Сын воскрёсе триднеё- 
вен от гроба и мертвыя воздвигнувый; людие, весе- 
литеся! 

Светися, светися, новый Иерусалиме, слава бо Гос- 
подня на тебе возсия. Ликуй ныне и веселися, Сио- 
не. Ты же, Чистая, красуйся, Богородице, о востании 
Рождества Твоего». 

Это замечание относится и к молитвам на сон гря- 
дущим. 





‚МОЛИТВЫ НА СОН ГРЯДУЩИМ 


Во имя Отца, и Сына, и Святаго Духа. 
Аминь. 


Господи Иисусе Христе, Сыне Божий, мо- 
литв ради Пречистыя Твоея Матере, препо- 
добных и богоносных отец наших и всех свя- 
тых, помилуй нас. Аминь. 


Слава Тебе, Боже наш, слава Тебе. 


Царю Небесный, Утешителю, Душе исти- 
ны, Иже везде сый и вся исполняяй, Сокро- 
вище благих и жизни Подателю, прииди и 
вселися.в ны, и очисти ны от всякия сквёр- 
_ ны, и спаси, Блаже, души наша. 


Святый Боже, Святый Крепкий, Святый 
Безсмёртный, помилуй нас. (Трижды. 

Слава Отцу и Сыну и Святому Духу, и ны- 
не и присно и во веки веков. Аминь. 

Пресвятая Грбоице, помилуй нас; Господи, 
очисти грехи наша; Владыко, прости безза- 

кония наша; Святый, посети и исцели немо- 
щи наша, имене Твоего ради. 


Господи, помилуй. (Трижды) Слава, и 
ныне: | 


‚ Отче наш, Иже еси на небесех! Да святит- 
ся имя Твое, да приидет Царствие Твое, да 
будет воля Твоя, яко на небеси и на земли. 
Хлеб наш насущный даждь нам днесь; и ос- 
тави нам долги наша, якоже и мы оставля- 
ем должником нашим; и не введи нас во ис- 
кушение, но избави нас от лукаваго. 9 


Помилуй нас, Господи, помилуй нас; вся- 
каго бо ответа недоумеюще, сию Ги молит- 
ву яко Владыце грешнии приносим: помилуй 
нас. 


Тропари 


Слава: Господи, помилуй нас, на Тя бо упо- 
вахом; не прогневайся на ны зело, ниже по- 
мяни беззаконий наших, но призри и ныне 
яко благоутробен, и избави ны от враг на- 
ших: Ты бо еси Бог наш, и мы людие Твой, 
вси дела руку Твоёю, и имя Твоё призываем. 


И ныне: Милосердия двери отверзи нам, 
благословенная Богородице, надёющиися на 
Тя да не погибнем, но да избавимся Гобою 


26. МОЛИТВЫ НА СОН ГРЯДУЩИМ 


от бед: Ты бо еси спасение рода христиан- 
скаго. | 


Господи, помилуй. (12 раз) 


Молитва 1-я, святого Макария Великого, 
к Богу Отцу 

Боже вечный и Царю всякаго создания, 
сподобивый мя даже в час сей доспети, про- 
сти ми грехи, яже сотворих в сей день дёлом, 
словом и помышлением, и очисти, Господи, 
смиренную мою душу от всякия скверны пло- 
ти и духа. И даждь ми, Господи, в нощи сей 
сон прейти в мире, да востав от смирённаго 
ми ложа, благоугожду пресвятому имени 
Твоему, во вся дни живота моего, и поперу 
борющия мя враги плотския и безплотныя. 
И избави мя, Господи, от помышлений сует- 
ных, оскверняющих мя, и похотей лукавых. 
Яко Твое есть царство и сила и слава, Отца 
и Сына и Святаго Духа, ныне и присно и во 
веки веков. Аминь. 


Молитва 2-я, святого Антиоха, 
ко Господу нашему Иисусу Христу 
Вседержителю, Слово Отчее, Сам совер- 
шен сый, Иисусе Христе, многаго ради ми- 
лосердия Твоего никогдаже отлучайся мене, 
раба Твоего, но всегда во мне почивай. Иису- 

_ се, добрый Пастырю Твоих овёц, не предаждь | 

’ Мене крамоле змиине, и желанию сатанину 
не остави мене, яко семя тли во мне есть. 
Ты убо, Господи Боже покланяемый, Царю 
Святый, Иисусе Христе, спяща мя сохрани 
немерцающим светом, Духом Твоим Святым, 
Имже освятил еси Твоя ученики. Даждь, Го- 
споди, и мне, недостойному рабу Твоему, спа- 
сение Твое на ложи моем: просвети ум мой 
светом разума святаго Евангелия Твоего, ду- 
шу любовию Креста Гвоего, сердце чистотою 
словесе Твоего, тело мое Твоею страстию 
безстрастною, мысль мою Твоим смирением 
сохрани, и воздвигни мя во время подобно 
на Твое славословие. Яко препрославлен еси 
со Безначальным Твоим Отцем и с Пресвя- 
тым Духом во вёки. Аминь. 


Молитва 3-я, 
ко Пресвятому Духу 


Господи, Царю Небесный, Утешителю, 
Душе истины, умилосердися и помилуй мя 
грешнаго раба Твоего, и отпусти ми недо- 
стойному, и прости вся, елика Ти согреших 
днесь яко человек, паче же и не яко чело- 
век, но и горее скота, вольныя моя грехи и 
невольныя, ведомыя и неведомыя: яже от 
юности и от науки злы, и яже суть от 

нагльства и уныния. Аще именем Твойм 
кляхся, или похулих е в помышлении моем; 
или кого укорих; или оклеветах кого гне- 
вом моим, или опечалих, или о чем прогне- 
вахся;: или солгах, или безгодно спах, или 
нищ прииде ко мне, и презрех его; или бра- 
та моего опечалих, или свадих, или кого 
осудих; или развеличахся, или разгордехся, 
или разгневахся; или стоящу ми на молит- 
ве, ум мой о лукавствии мира сего подви- 
жеся, или развращеёние помыслих; или 
объядохся, или опихся, или без ума смеях- 
ся; или лукавое помыслих, или доброту 
чуждую видев, и тою уязвлен бых сердцем; 
или неподобная глаголах, или греху брата 
моего посмеяхся, моя же суть безчисленная 
согрешения; или о молитве не радих, или 
йно что содеях лукавое, не помню, та бо 
вся и болыша сих содеях. Помилуй мя, 
Творче мой Владыко, унылаго и недостой- 
наго раба Твоего, и остави ми, и отпусти, и 
прости мя, яко Благ и Человеколюбец, да с 
миром лягу, усну и почию, блудный, греш- 
ный и окаянный аз, и поклонюся, и воспою, 
и прославлю пречестное имя Твое, со От- 
_ цем, и Единородным Его Сыном, ныне и 

присно, и во веки. Аминь. 

Молитва 4-Я, 
святого Макария Великого 


Что Ти принесу, или что Ти воздам, вели- 
кодаровитый Безсмертный Царю, щедре и че- 
ловеколюбче Господи, яко ленящася мене на 
Твое угождение, и ничтоже благо сотворша, 
привел еси на конец мимошедшаго дне сего, 
обращение и спасение души моей строя? Ми- 
лостив ми буди грешному и обнаженному 
всякаго дела блага, возстави падшую мою ду- 
шу, осквернившуюся в безмерных согреше- 
ниих, и отыми от мене весь помысл лукавый 
видимаго сего жития. Прости моя согреше- 
ния, едине Безгрешне, яже Ти согреших в 
сей день, ведением и неведением, словом, и 
делом, и помышлением, и всеми моими чув- 
ствы. Ты Сам, покрывая, сохрани мя от вся- 
каго сопротивнаго обстояния Божественною 
Твоею властию, и неизречённым человеколю- 
бием, и силою. Очисти, Боже, очисти мно- 
жество грехов моих. Благоволи, Господи, из- 
бавити мя от сети лукаваго, и спаси страст- 
ную мою дущу, и осени мя светом лица Тво- 
его, егда приидеши во славе, и неосужденна 
ныне сном уснути сотвори, и без мечтания, 
и несмущен помысл раба Твоего соблюди, и 
всю сатанину дётель отжени от мене, и про- 

свети ми разумныя очи сердечныя, да не ус- 
ну в смерть. И посли ми Ангела мирна, хра- 
нителя и наставника души и телу моему, да 
избавит мя от враг моих; да востав со одра 
моего, принесу Ги благодарственныя мольбы. 
Ей, Господи, услыши мя грешнаго и убогаго 
раба Твоего, изволением и совестию; даруй 
ми воставшу словесем Твоим поучитися, и 
уныние бесовское далече от мене отгнано бы- 
ти сотвори Твойми Ангелы; да благословлю 
имя Гвое святое, и прославлю, и славлю Пре- 
чистую Богородицу Марию, Юже дал еси 
нам грешным заступление, и приими Сию мо- 
лящуюся за ны; вем бо, яко подражает Твое 
человеколюбие, и молящися не престает. Тоя 
заступлением, и Честнаго Креста знамением, 
и всех святых Твоих ради, убогую душу мою 
соблюди, Иисусе Христе Боже наш, яко Свят 
еси, и препрославлен во веки. Аминь. 


Молитва 5-я 


Господи Боже наш, еже согреших во дни 
сем словом, делом и помышлением, яко Благ 
и Человеколюбец прости ми. Мирен сон и 
безмятежен даруй ми. Ангела Твоего храни- 
теля посли, покрывающа и соблюдающа мя 
от всякаго зла, яко Ты еси хранитель душам 
и телесем нашим, и Тебе славу возсылаем, 

Отцу и Сыну и Святому Духу, ныне и при- 
сно и во веки веков. Аминь. 


Молитва 6-я 


Господи Боже наш, в Негоже веровахом, 
и Егоже имя паче всякаго имене призываем, 
даждь нам, ко сну отходящим, ослабу души 
и телу, и соблюди нас от всякаго мечтания, 
и темныя сласти кроме; устави стремление 
страстей, угаси разжжения востания теле- 
снаго. Даждь нам целомудренне пожити де- 
лы и словесы; да добродетельное жительст- 
во восприемлюще, обетованных не отпадем 
благих Твоих, яко благословен еси во веки. 
Аминь. 


Молитва 7-я, святого Иоанна Златоуста 
(24 молитвы, по числу часов дня и ночи) 


' Господи, не лиши мене небесных Твойх 
благ. * Господи, избави мя вечных мук. * Гос- 
поди, умом ли или помышлением, словом или 
дёлом согреших, прости мя. “ Господи, изба- 
ви мя всякаго неведения и забвения, и ма- 
лодушия, и окамененнаго нечувствия. ° Гос- 
поди, избави мя от всякаго искушения. ° Гос- 
поди, просвети мое сердце, еже помрачи лу- 
кавое похотение. '’ Господи, аз яко человек 
согреших, Ты же, яко Бог щедр, помилуй мя, 

видя немощь души моея. ° Господи, посли 
благодать Твою в помощь мне, да прослав- 
лю имя Твое святое. ° Господи Иисусе Хри- 
сте, напиши мя раба Твоего в книзе живот- 
ней и даруй ми конец благий. ® Господи, Бо- 
же мой, аще и ничтоже благо сотворих пред 
Тобою, но даждь ми по благодати Твоей по- 
ложити начало благое. '' Господи, окропи в 
сердце моем росу благодати Твоея. " Госпо- 
ди небесе и земли, помяни мя грешнаго ра- 
ба Твоего, студнаго и нечистаго, во Царст- 
вии Твоём. Аминь. 

‘Господи, в покаянии приими мя. * Госпо- 
ди, не остави мене. * Господи, не введи ме- 
не в напасть. * Господи, даждь ми мысль бла- 
гу. ° Господи, даждь ми слезы и память смерт- 
ную, и умиление. ° Господи, даждь ми помысл 
исповедания грехов моих. ' Господи, даждь 
ми смирение, целомудрие и послушание. * Го- 
споди, даждь ми терпение, великодушие и 
кротость. ° Господи, всели в мя корень бла- 
гих, страх Твой в сердце мое. ® Господи, спо- 
доби мя любити Гя от всея души моея и по- 
мышления и творити во всем волю Твою. 
' Господи, покрый мя от человек некоторых, 
и бесов, и страстей, и от всякия иныя непо- 
_ добныя вещи. " Господи, веси, яко твориши, 
якоже Ты волиши, да будет воля Твоя и во 

мне грешнем, яко благословен еси во веки. 
Аминь. 


Молитва 8-я, ко Господу нашему Иисусу Христу 


Господи Иисусе Христе, Сыне Божий, ра- 
ди честнейшия Матере Твоея, и безплотных 
_Твойх Ангел, Пророка же и Предтечи и Кре- 
стителя Твоего, богоглаголивых же апостол, 
светлых и добропобедных мученик, преподоб- 
ных и богоносных отец, и всех святых молит- 
вами, избави мя настоящаго обстояния бесов- 
скаго. Ей, Господи мой и Творче, не хотяй 
смерти грешнаго, но якоже обратитися и жи- 
ву быти ему, даждь и мне обращение окаян- 
ному и недостойному; изми мя от уст пагуб- 
наго змия, зияющаго пожрети мя и свести во 
ад жива. Ей, Господи мой, утешёние моб, Иже 
мене ради окаяннаго в тленную плоть обол- 
кийся, исторгни мя от окаянства, и утешение 
подаждь души моей окаянней. Всади в серд- 
це моё творити Твоя повеления, и оставити 
лукавая деяния, и получити блаженства Твоя: 
на Тя бо, Господи, уповах, спаси мя. 


Молитва 9-я, ко Пресвятой Богородице, 
Петра Студийского 


К Тебе Пречистей Божией Матери аз ока- 
янный припадая молюся: веси, Царице, яко 

безпрестани согрешаю и прогневляю Сына 
Твоего!и Бога моего. и многажды аще каю- 
ся, лож пред Богом обретаюся, и каюся тре- 
пеща: не ужели Господь поразит мя, и по ча- 
се паки таяжде творю; ведущи сия, Влады- 
чице моя Госпоже Богородице, молю, да по- 
милуеши, да укрепиши, и благая творити да 
подаси ми. Веси бо, Владычице моя Богоро- 
дице, яко отнюд имам в‘ненависти злая моя 
дела, и всёю мыслию люблю закон Бога мо- 
его; но не вем, Госпоже Пречистая, откуду 
яже ненавижду, та и люблю, а благая пре- 
ступаю. Не попущай, Пречистая, воли моей 
совершатися, не угодна бо есть, но да будет 
воля Сына Твоего и Бога моего: да мя спа- 
сет, и вразумит, и подаст благодать Святаго 
Духа, да бых аз отсёле престал сквернодёй- 
ства, и прочее пожил бых в повелёнии Сы- 
на Твоего, Емуже подобает всякая слава, 
честь и держава, со Безначальным Его От- 
цем, и Пресвятым и Благим и Животворя- 
щим Его Духом, ныне и присно, и во веки 
веков, аминь. | 


Молитва 10-я, 
ко Пресвятой Богородице 


Благаго Царя благая Мати, Пречистая и 
Благословенная Богородице Марие, милость 

Сына Твоего и Бога нашего излей на страст- 
ную мою душу и Твойми молитвами наста- 
ви мя на деяния благая, да прочее время жи- 
вота моего без порока прейду и Тобою рай 
да обрящу, Богородице Дево, едина Чистая 
и Благословенная. 


Молитва 1-я, 
ко святому Ангелу хранителю 


Ангеле Христбв, хранителю мой святый и 
покровителю души и тела моего, вся ми про- 
сти, елика согреших во днешний день, и от 
всякаго лукавствия противнаго ми врага из- 
бави мя, да ни в коемже гресё прогневаю 
Бога моего; но моли за мя греёшнаго и недо- 
стойнаго раба, яко да достойна мя покаже- 
ши благости и милости Всесвятыя Троицы и 
Матере Господа моего Иисуса Христа и всех 
святых. АМИНЬ. 


Кондак Богородице 


Взбранной Воеводе победительная, яко из- 
бавльшеся от злых, благодарственная воспи- 
суем Ти раби Твой, Богородице, но яко иму- 
щая державу непобедимую, от всяких нас бед 
свободи, да зовем Ти: радуйся, овен Не- 
невестная. 

Преславная Приснодево, Мати Христа 

Бога, принеси нашу молитву Сыну Твоему и 

Богу нашему, да спасет Тобою души наша. 


Все упование мое на Тя возлагаю, Мати 
Божия, сохрани мя под кровом Твоим. 


Богородице Деёво, не презри мене грешна- 
го, требующа Твоея помощи и Твоего заступ- 
лёния, на Тя бо упова душа моя, и поми- 
луй мя. 


Молитва святого Иоанникия 


Упование мое Отец, прибежище моё Сын, 
покров мой Дух Святый: Гроице Святая, сла- 
ва Тебе. 


Достойно есть яко войстинну блажити Тя, 
Богородицу, Присноблаженную и Пренепо- 
рочную и Матерь Бога нашего. Честнейшую 
Херувим и славнейшую без сравнёния Сера- 
фим, без истления Бога Слова рождшую, су- 
щую Богородицу Тя величаем. 


Слава, и ныне: Господи, помилуй. (Трижды) 


Господи Иисусе Христе, Сыне Божий, мо- 
литв ради Пречистыя Твоея Матере, препо- 
добных и богоносных отёц наших и всех свя- 
тых, помилуй нас. Аминь. 

Молитва святого Иоанна Дамаскина 


Владыко Человеколюбче, не ужели мне 
одр сей гроб будет, или еще окаянную мою 
душу просветиши днем? Се ми гроб предле- 
жит, се ми смерть предстойт. Суда Твоего, 
Господи, боюся и муки безконечныя, злое же 
творя не престаю: Тебе Господа Бога моего 
всегда прогневляю, и Пречистую Твою Ма- 
терь, и вся Небёсныя силы, и святаго Анге- 
ла хранителя моего. Вем убо, Господи, яко 
недостоин есмь человеколюбия Твоего, но до- 
‚стоин есмь всякаго осуждения и муки. Но, 
Господи, или хощу, или не хощу, спаси мя. 
Аще бо праведника спасеши, ничтоже велие; 
и аще чистаго помилуеши, ничтоже дивно: 
достойни бо суть милости Твоея. Но на мне 
грешнем удиви милость Твою: о сем яви че- 
ловеколюбие Твое, да не одолеет моя злоба 
Твоей неизглаголанней благости и милосер- 
дию: и якоже хощеши, устрой о мне вещь. 


Просвети очи мой, Христе Боже, да не ког- 
да усну в смерть, да не когда речет враг мой: 
укрепихся на него. 

Слава: Заступник души моея буди, Боже, 
яко посреде хожду сетей многих; избави мя 
от них и спаси мя, Блаже, яко Человеко- 
любец. 

И ныне: Преславную. Божию Матерь, и 
святых Ангел Святейшую, немолчно воспо- 
им сердцем и усты, Богородицу сию испове- 
дающе, яко войстинну рождшую нам Бога во- 
площенна, и молящуюся непрестанно о ду- 
шах наших. 


Знаменуй себя крестом и говори молитву 
^/ Честному Кресту: 

Да воскреснет Бог, и расточатся врази Его, 
и да бежат от лица Его ненавидящии Егб. 
Яко исчезает дым, да исчезнут; яко тает воск 
от лица огня, тако да погибнут беси от лица 
любящих Бога и знаменующихся крестным 
знамением, и в веселии глаголющих: радуй- 
ся, Пречестный и Животворящий Кресте Гос- 
подень, прогоняяй бесы силою на тебе про- 
пятаго Господа нашего Иисуса Христа, во ад 
сшёдшаго и поправшего силу диаволю, и да- 
ровавшаго нам тебе Крест Свой Честный на 
прогнание всякаго супостата. О, Пречестный 
и Животворящий Кресте Господень! Помогай 
ми со Святою Госпожёю Девою Богородицею 
и со всёми святыми во вёки. Аминь. 


Или кратко: 

\/ —Огради мя, Господи, силою Честнаго и Жи- 
_ вотворящаго Твоего Креста, и сохрани мя от 
всякаго зла. 

Молитва 


Ослаби, остави, прости, Боже, прегрешё- 
ния наша, вольная и невольная, яже в сло- 
ве ив деёле, яже в ведении и не в ведении, 
яже во дни и в нощи, яже во уме и в помы- 
шлении: вся нам прости, яко ‚благ и Челове- 
колюбец. - 


Молитва 


Ненавидящих и обидящих нас прости, Го- 
споди Человеколюбче. Благотворящим бла- 
госотвори. Братиям и сродником нашим да- 
руй яже ко спасению прошения и жизнь вёч- 
ную. В немощех сущия посети и исцеление 
даруй. Иже на мори управи. Путешествую- 
щим спутешествуй. Служащим и милующим 
нас грехов оставление даруй. Заповедавших 
нам недостойным молитися о них помилуй 
по велицей Твоей милости. Помяни, Госпо- 
ди, прежде усопших отец и братий наших и 
упокой их, идёже присещает свет лица Тво- 
его. Помяни, Господи, братий наших пленен- 
ных и избави я от всякаго обстояния. Помя- 
ни, Господи, плодоносящих и доброделающих 
во святых Твойх церквах, и даждь им яже ко 
спасению прошения и жизнь вечную. Помя- 
ни, Господи, и нас, смиренных и грешных и 

недостойных раб Твоих, и просвети наш ум 
светом разума Твоего, и настави нас на сте- 
зю заповедей Твойх, молитвами Пречистыя 
Владычицы нашея Богородицы и Присноде- 
вы Марии и всех Твойх святых: яко благо- 
словён еси во вёки веков. Аминь. 


ку Исповедание грехов повседневное 


Исповёдаю Тебе Господу Богу моему и 
Творцу, во Святей Троице Единому, слави- 
мому и покланяемому, Отцу, и Сыну, и Свя- 
тому Духу, вся моя грехи, яже содеях во вся 
дни живота моего, и на всякий час, и в на- 
стоящее время, и в прешедшия дни и нощи, 
делом, словом, помышлёнием, объядёнием, 
пиянством, тайноядением, празднословием, 
унынием, леностию, прекословием, непослу- 
шанием, оклеветанием, осуждением, небре- 
жением, самолюбием, многостяжанием, хи- 
щением, неправдоглаголанием, сквернопри- 
бытчеством, мшелоймством, ревнованием, з4- 
вистию, гневом, памятозлобием, ненавистию, 
лихоймством и всеми моими чувствы: зрени- 
ем, слухом, обонянием, вкусом, осязанием и 
прочими моими грехи, душевными вкупе и 
телесными, имиже Тебе Бога моего и Твор- 
ца прогневах, и ближняго моего онеправдо- 
вах: о сих жалея, винна себе Тебе Богу мо- 


———————. 


=== -т 

ему представляю, и имею волю каятися: то- 
чию, Господи Боже мой, помози ми, со сле- 
зами смиренно молю Тя: прешедшая же со- 
грешения моя милосердием Твойм прости ми, 
и разреши от всех сих, яже изглаголах пред 
Тобою, яко Благ и Человеколюбец. 


Когда отходишь ко сну, произноси: 

В руце Твой, Гбсподи Иисусе Христе, Бо- 
же мой, предаю дух мой: Ты же мя благосло- 
ви, Гы мя помилуй и живот вечный даруй ми. 
Аминь. 





ТРИ КАНОНА 
(ИИСУСУ СЛАДЧАЙШЕМУ, 
МОЛЕБНЫЙ БОГОРОДИЦЕ 

И АНГЕЛУ ХРАНИТЕЛЮ) 


Песнь 1 


Во глубине постла иногда фараонйтское всевбин- 
ство преоружённая сила, воплощшееся же Слово все- 
злобный грех потребило есть; препрославленный Гос- 
подь, славно бо прославися. 


Спасителю 
Припев: Иисусе Сладчайший, спаси мя. 


Иисусе Сладчайший Христе, Иисусе дол- 
готерпеливе, души моея язвы исцели, Иису- 
се, и услади сердце мое, Многомилостиве, 
молюся, Иисусе Спасе мой, да величаю.тя 
спасаемый. 


Иисусе Сладчайший Христе, Иисусе, 
отверзи ми покаяния дверь, Человеколюбче 
Иисусе, и приими мя, Тебе припадающа и 

тепле просяща, Иисусе Сласе мой, торе - 
ний прощения: _ - 


Иисусе Сладчайший Христе, Иисусе, исхи- 
ти мя из руки льстиваго велиара, Иисусе, и 
сотвори деснаго предстоятеля славы Твоея, 
Иисусе Спасе мой, части шуия мя избавляяй. 

Богородичен: Иисуса рождшая Бога, Вла- 
дычице, моли о непотребных рабех, Пречи- 
стая, яко да муки молитвами Твойми изба- 
вимся, Нескверная, оскверненнии, славы 
присносущныя наслаждающеся. 


Богородице 
Припев: Пресвятая Богородице, спаси 
нас. 
Многими содержимь напастьми, к Тебе 
прибегаю, спасения иский: о Мати Слова и 
Дево, от тяжких и лютых мя спаси. 


Страстей мя смущают прилози, многаго 
уныния исполнити мою душу; умири, Отро- 
ковице, тишиною Сына и Бога Твоего, Все- 
непорочная. 

Спаса рождшую Тя и Бога, молю, Дево, из- 
бавитися ми лютых: к Тебе бо ныне прибег- 
ая, простираю и душу и помышление. 


Недугующа тёлом и душею, посещения Бо- 
жественнаго и промышления от Тебе сподо- 

би, едина Богомати, яко благая, Благаго же 
Родительница. 


Ангелу хранителю 


Иисусу: Господи Иисусе Христе Боже мой, 
помилуй мя.* 


Песнь воспети и восхвалити, Спасе, Твое- 
го раба достойно сподоби, безплотному Ан- 
гелу, наставнику и хранителю моему. 


Припев: Святый Ангеле Божий, храните- 
лю мой, моли Бога о мне. 


Един аз в неразумии и в лености ныне ле- 
жу, наставниче мой и хранителю, не остави 
мене погибающа. 


Слава: Ум мой твоею молитвою направи, 
творити ми Божия повеления, да получу от 
Бога отдание грехов, и ненавидети ми злых 
настави мя, молюся ти. 


И ныне: Молися, Девице, о мне, рабе Тво- 
ем, ко Благодателю, со хранителем моим Ан- 
гелом, и настави мя творити заповеди Сына 
Твоего и Творца моего. 


* Тропарь Иисусу Христу только в первой и девя- 
той песнях канона Ангелу хранителю. 


о 

РЕЧИ СЕ И р У 


Песнь 3 


На камене мя веры утвердив, разширил еси уста 
моя на враги моя, возвесели бо ся дух мой, внегда 
пети: несть свят, якоже Бог наш, и несть праведен, 
паче Тебе, Господи. 


Спасителю 


Услыши, человеколюбче Иисусе мой, раба 
Твоего, вопиюща во умилении, и избави мя, 
Иисусе, осуждения и муки, едине долготер- 
пеливе, Иисусе Сладчайший многомило- 
стиве. 


Подыми раба Твоего, Иисусе мой, припада- 
юща со слезами, Иисусе мой, и спаси Иису- 
се мой, кающагося мя и геенны, Владыко, из- 
бави, Иисусе сладчайший многомилостиве. 


Время, Иисусе мой, еже дал ми еси, в 
страсти иждих, Иисусе мой, темже Иисусе 
мой, не отвёржи мя, но воззови молюся, Вла- 
дыко, Иисусе сладчайший, и спаси. 


/ 

Богорбдичен: Двво рождшая Иисуса мо- 
его, моли избавити мя геенны, едино пред- 
стательство оскорбляемых, богоблагодатная, 
и сподоби мя жизни, всенепорочная неста- 
реющияся: 


Предстательство и покров жизни моея по- 
лагаю Тя, Богородительнице Дёво: Ты мя 

окорми ко пристанищу Твоему, благих винов- 
на; верных утверждение, едина Всепеётая. 


Молю, Дево, душевное смущение и печа- 
ли моея бурю разорити: Ты 60, Богоне- 
вестная, начальника тишины Христа родила 
еси, едина Пречистая... „ 


Благодетеля рождши добрых виновнаго, 
благодеяния богатство всем источи, вся бо 
можеши, яко сильнаго в крепости Христа 
рождши, Богоблаженная. 


Лютыми недуги и болезненными страсть- 
ми истязаему, Дево, Ты ми помози: исцеле- 
ний бо неоскудное Тя знаю сокровище, Пре- 
непорочная, неиждиваемое. 


Ангелу хранителю 


Все помышление мое и душу мою к тебе 
возложих, хранителю мой; ты от всякия мя 
напасти вражия избави. 


Враг попирает мя, и озлобляет, и поучает 
всегда творити своя хотения; но ты, настав- 
ниче мой, не остави мене погибающа. 


Слава: Пети песнь со благодарёением и 
усердием Творцу и Богу даждь ми, и тебв, 
благому Ангелу хранителю моему: избавите- 
лю мой, изми мя от враг озлобляющих мя. 

И ныне: Исцели, Пречистая; моя многоне- 
дужныя струпы, яжё в души, прожени вра- 
ги, иже присно борются со мною. 


Господи, помилуй. (Трижды) 


Кондаки, глас 6-й 


Предстательство христиан непостыдное, 
ходатайство ко Творцу непреложное, не пре- 
зри грешных молений гласы, но предвари, 
яко Благая, на помощь нас, верно зовущих 
Ти: ускори на молитву, и потщися на умоле- 
ние, предстательствующи присно, Богороди- 
це, чтущих ТЯ. 


Не имамы иныя помощи, не имамы иныя 
надежды, разве Тебе, Пречистая Дево. Ты 
нам помози, на Тебе надеемся и Тобою хва- 
лимся, Твой бо есмы раби, да не постыдимся. 


Стихира, глас тойже 


Не ввери мя человеческому предстатель- 
ству, Пресвятая Владычице, но приими мо- 
ление раба Твоего: скорбь бо обдержит мя, 
терпети не могу демонскаго стреляния, по- 
крова не имам, ниже где прибёгну окаянный, 
всегда побеждаемь, и утешения не имам, раз- 
ве Тебе, Владычице мира, упование и пред- 

стательство верных, не презри моление мое, 
полезно сотвори. 


Кондак, глас 4-й 


Явися мне милосёрд, святый Ангеле. Гос- 
подень, хранителю мой, и не отлучайся от ме- 
не сквёрнаго, но просвети мя светом непри- 
косновённым, и сотвори мя достойна Царст- 
_ вия Небеснаго. 


Икос 


Уничижённую душу мою многими соблаз- 
ны, ты, святый предстателю, неизреченныя 
славы небесныя сподоби, и певец с лики без- 
плотных сил Божиих, помилуй мя и сохра- 
ни, и помыслы добрыми душу мою просвети, 
да твоёю славою, Ангеле мой, обогащуся, и 
низложи зломыслящия мне враги, и сотвори 
мя достойна Царствия Небеснаго. 


Седален, глас 1-й 


Спасе мой Иисусе, блуднаго спасый Спасе 
мой Иисусе, приемый блудницу, и мене ныне 
помилуй, Иисусе многомилостиве, спаси, 
ущедри, о Иисусе благодетелю, якоже бла- 
гоутробне, Манассию, Иисусе мой, яко един 
человеколюбец. 

Седальны, глас 2-й 


Моление теплое и стена необоримая, мило- 
сти источниче, мирови прибежище, прилеж- 
но вопием Ти: Богородице Владычице, пред- 
вари, и от бед избави нас, едина вскоре пред- 
стательствующая. 


От любве душёевныя вопию ти, хранителю 
моея души, всесвятый мой Ангеле: покрый 
мя и соблюди от лукаваго ловления всегда, 
и к жизни настави небесней, вразумляя и 
просвещая и укрепляя мя. 


Слава, и ныне: Богородице безневестная 
Пречистая, Яже без семене рождши всех 
Владыку, Того со Ангелом хранителем мойм 
моли, избавитимися всякаго недоумения, и 
дати умиление и свет души моей и согреше- 
нием очищение, Яже едина вскоре заступа- 
ЮЩи. 


Песнь 4 


Пришел еси от Дёвы не ходатай, ни Ангел, но Сам, 
Господи, воплощся, и спасл еси всего мя, человека. 
Тем зову Ти: слава силе Твоей, Господи. 


Спасителю 


Исцели Иисусе мой души моея язвы, Иису- 
се мой, молюся, и руки мя исхити, Иисусе 


—-—- 

МОЙ благоутробне, душетленнаго велиара, И 
спаси. 

Согреших, Иисусе мой сладчайший благо- 
утробне, Иисусе мой, спаси мя прибегающа- 
го к покрову Твоему, Иисусе долготерпели- 
ве, и Царствия Твоего_мя сподоби. 


Никтоже согреши, Иисусе мой, якоже со- 
греших аз окаянный: но припадаю моляся, 
Иисусе мой, спаси мя, и жизни, рее мой, 
наследие ми даруй. 


Богородичен: Всепетая Иисуса рождшая 
Господа, того моли, избавити муки вся пою- 
щия тя, и Богородицу войстинну именующия. 

Богородице 

Страстей мойх смущение, кормчию рожд- 
шая Господа, и бурю утиши мойх прегреше- 
ний, Богоневестная. 

Милосердия Твоего бездну призывающу 


подаждь ми, Яже Благосердаго рождшая и 
Спаса всех поющих ТЯ. 


Наслаждающеся, Пречистая, Твойх даро- 
ваний, благодарственное воспеваем пение, 
ведуще Тя Богоматерь. 


На одре болезни моея и немощи низлежа- 
щу ми, яко Боголюбива, помози, Богороди- 
це, едина Приснодево. 

Надежду и утверждение и спасения стену 
недвижиму имуще Тя, Всепётая, неудобства 
всякаго избавляемся. 


Ангелу хранителю 


Моли Человеколюбца Бога ты, хранителю 
мой, и не остави мене, но присно в мире жи- 
тие моё соблюди и подаждь ми спасение не- 
оборимое. 


Яко заступника и хранителя животу моему 
прием тя от Бога, Ангеле, молю тя, святый, 
от всяких мя бед свободи. 


Слава: Мою скверность твоею святынею 
очисти, хранителю мой, и от части шуия да 
отлучен буду молитвами твоими и причаст- 
ник славы явлюся. 


И ныне: Недоумёние предлежит ми от обы- 
шедших мя зол, Пречистая, но избави мя от 
них скоро: к Тебе бо единей прибегох. 


Песнь 5 


Просвещение во тьме лежащих, спасение отчаян- 
ных Христе Спасе мой, к Тебе утреннюю царю мира, 
просвети мя сиянием Твойм: иного бо ре Тебе Бога 
не знаю. 

Спасителю 


Ты просвещение, Иисусе мои, ума моего, 
Ты спасение отчаянныя души моея Сласе, Ты 
Иисусе мой муки избави и геенны мя зову- 
ща: спаси, Иисусе мой-Христе, мя окаяннаго. 


Всеконечно, Иисусе мой, ко страсти 
безчёстия низвержен ныне зову: Ты Иисусе 
мой помощи ми руку низпослав, исторгни зо- 
вуща: спаси, Иисусе мой Христе, мя окаян- 
наго. 


Осквернен ум, Иисусе мой, обнося, взываю 
Ти: очисти мя от скверны прегрешений, и из- 
бави мя во глубины злобы от неведения низ- 
поползшагося Спасе Иисусе мой, и спаси мя, 
молюся. 


Богородичен: Иисуса рождшая отрокови- 


- це Богородительнице, того умоли, спасти вся 


православныя монахи, и мирския, и геённы 
избавити зовущыя: разве Тебе предстатель- 
ства твердаго не знаем. 


Богородице 


я 


Исполни, Чистая, весёлия сердце мое, 
Твою нетленную дающи радость, весёлия 
рождшая виновнаго. 

Избави нас от бед; Богородице чистая, веч- 
ное рождши избавление, и мир, всяк ум пре- 
имущий. 


Разреши мглу прегрешений моих, Богоне- 
весто, просвещением Твоея светлости, Свет 
рождшая Божественный и превечный. 


Исцели, Чистая, души моея неможение, по- 
сещения Твоего сподобльшая, и здравие мо- 
литвами Твойми подаждь ми. 


Ангелу хранителю 


Яко имея дерзновение к Богу, хранителю 
мой святый, Сего умоли от оскорбляющих мя 
зол избавити. 


Свете свётлый, свётло просвети душу мою, 


‘наставниче мой и хранителю, от Бога данный 


ми Ангеле. 


Слава: Спяща мя зле тяготою греховною, 
яко бдяща сохрани, Ангеле Божий, и возста- 
ви мя на славословие молением твоим. 


И ныне: Марие, Госпоже Богородице без- 
невестная, надеждо верных, вражия возно- 
шения низложи, поющия же Тя возвесели. 

Песнь 6 


° В бёздне греховней валЯяяся, неизслёдную ми- 
лосёрдия Твоего призываю бездну: от тли, Боже, мя 
возведи. 


Спасителю 


‚Иисусе мой Христе многомилостиве, испо- 
ведающася приими мя Владыко, о Иисусе, и 
спаси мя, и от тли, Иисусе, мя исхити. 


Иисусе мой, никтоже бысть ин блудник, 
якоже аз страстный, о Иисусе Человеколюб- 
че, но Ты Иисусе, мя спаси. 


Иисусе мой, блудницу и блуднаго, и Ма. 
нассию и мытаря преидох о Иисусе мой, 
страстьми, и р, Иисусе, и ниневи- 
ТЯНЫ. 


Богородичен: Иисуса Христа моего рожлд- 
шая Пречистая Дёво, едина несквёрная, 
осквернена суща мя, молитв Твойх иссопом 
ныне очисти. 


Богородице 


Смерти и тли яко спасл есть, Сам Ся из- 
дав смерти, тлением и смертию моё естест- 
во, ято бывшее, Дево, моли Господа и Сына 
Твоего, врагов злодеиствия мя избавити. 

Предстательницу Тя. живота вем и храни- 
тельницу твёрду, Дево, и напастей решащу 
молвы, и налоги бесов отгоняющу; и молю- 
ся всегда, от тли страстей моих избавити мя. 


_ Яко стёну прибёжища стяжахом, и душ 
всесовершенное спасение, и пространство в 
скорбех, Отроковице, и просвещёнием Тво- 
им присно радуемся: о, Владычице, и ныне 
нас от страстёй и бед спаси. Е 


На одре ныне немощствуяй лежу, и несть 
исцеления плоти моей: но, Бога и Спаса ми- 
руи Избавителя недугов рождшая, Тебе мо- 
люся, Благой: от тли недуг возстави мя. 


Ангелу хранителю 


Всяких мя напастей свободи, и от печалей 
спаси, молюся ти, святый Ангеле, данный ми 
от Бога, хранителю мой добрый. 


Освети ум мой, блаже, и просвети мя, мо- 
люся ти, святый Ангеле, и мыслити ми по- 
лезная всегда настави мя. 


Слава: Устави сердце мое от настоящаго 
мятежа, и бдети укрепи мя во благих, хра- 
нителю мой, и настави мя чудно к тишине 
животней. 

И ныне: Слово Божие в Тя вселися, Бого- 
родице, и человеком Тя показа небесную ле- 
ствицу; Гобою бо к нам Вышний сошел есть. 


Кондак 1 


Возбранный Воеводо и Господи, ада побе- 
дителю, яко избавлься от вечныя смерти, по- 
хвальная восписую Ти, создание и раб Твой; 
но яко имёеяй милосердие неизреченное, от 
всяких мя бед свободи, зовуща: Иисусе, Сы- 
не Божий, помилуй мя. 


Икос 1 


Ангелов Творче и Господи сил, отвёрзи ми 
недоумённый ум и язык на похвалу пречис- 
таго Твоего имене, якоже глухому и гугни- 
_вому древле слух и язык отвёерзл еси, и гла- 
голаше зовый таковая: Иисусе пречудный, 
Ангелов удивление; Иисусе пресильный, пра- 
родителей избавление. Иисусе пресладкий, 
патриархов величание; Иисусе преславный, 
верных укрепление. Иисусе прелюбимый, 
пророков исполнение; Иисусе предивный, му- 
чеников крепосте. Иисусе претихий, монахов 
радосте; Иисусе премилостивый, пресвитеров 
сладосте. Иисусе премилосердый, постников 
воздержание; Иисусе пресладостный, препо- 

добных радование. Иисусе пречестный, дёев- 
ственных целомудрие; Иисусе предвечный, 
грешников спасение. Иисусе, Сыне Божий, 
помилуй мя. 


Песнь 7 


Образу златому, на поли Дейре служиму, триёе Твой 
отроцы небрегоша безбожнаго веления, посреде же 
огня ввержени, орошаеми, пояху: благословен еси, 
Боже отёц наших. 


Спасителю 


Христе Иисусе, никтоже согреши на зем- 
ли от века, о Иисусе мой, якоже согреших 
аз окаянный и блудный: темже Иисусе мой, 
вопию Ти: поюща мя ущедри, благословен 
еси Боже отец наших. 


Христе Иисусе, ко страху Твоему вопию, 
пригвозди мя, о Иисусе мой, и окорми ныне 
ко пристанищу благоотишному, яко да Иису- 
се мой щедре, пою Ти спасаемый: благо- 
словен еси Боже отец наших. 


Христе Иисусе, тмами обещах Тебе страст- 
ный, о Иисусе мой, покаяние, но солгах ока- 
янный, темже Иисусе мой, вопию Ти: нечув- 
ственне пребывающу душу мою просвети 
Христе, отцев Боже благословен еси. 

Богородичен: Христа’ Иисуса рождшая 
странно, и паче естества: Гого моли Всене- 
порочная, яже чрез естество моя прегреше- 
ния вся простити ми, Отроковице, да зову 
спасаемь: благословёна еси, Бога плотию 
рождшая. В 
Богородице 

Наше спасение якоже восхотеёел еси, Спа- 
се, устроити, во утробу Девыя вселился еси, 
Юже миру предстательницу показал еси: 
отец наших Боже, благословен еси. 


Волителя милости, Егоже родила еси, Ма- 
ти чистая, умоли избавитися от прегрешений 
и душевных скверн верою зовущим: отец на- 
ших Боже, благословён еси. 


Сокровище спасения и Источник нетлёния, 
Тя рождшую, и столп утверждения, и дверь 
покаяния, зовущим показал еси: отец наших 
Боже, благословен еси. 

Телесныя слабости и душёевныя недуги, Бо- 
городительнице, любовию приступающих к 
крову Твоему, Дево, исцелити сподоби, Спа- 
са Христа нам рождшая. 


Ангелу хранителю 


Милостив буди ми и умоли Бога, Госпо- 
день Ангеле, имёю бо тя заступника во всем 


| | 

животе моем, наставника же и хранителя, от 
Бога дарованнаго ми-во веки. 


Не остави в путь шествующия души моея 
окаянныя убити разбойником, святый Анге- 
ле, яже ти от Бога предана бысть непороч- 
не; но настави ю на путь покаяния. 


Слава: Всю посрамлену душу мою привож- 
ду от лукавых ми помысл и дел: но предва- 
ри, наставниче мой, и исцеление ми подаждь 
благих помысл, уклоняти ми ся всегда на 
правыя стези. 


} > 


И ныне: Премудрости исполни всех и крё- 
пости Божественныя, Ипостасная Премудро- 
сте Вышняго, Богородицы ради, верою вопи- 
ющих: отёц наших Боже, благословен еси. 


| Песнь 8 


В пещь огненную ко отроком еврейским снизшед- 
шаго, и пламень в росу преложшаго Бога, пойте де- 
ла яко Господа, и превозносйте во вся вёки. 


Спасителю 


Тя Иисусе мой, молю: якоже блудницу, 

‚ Иисусе мой, избавил еси многих согрешений, 
тако и мене, Иисусе Христе мой, избави, и 
очисти оскверненную душу мою, Иисусе мой. 

Преклонився, Иисусе, безсловесными 
сластьми, безсловесен явихся, и скотом во- 
истинну, о Иисусе мой, страстно окаянный 
уподобихся, Спасе: темже Иисусе, безслове- 
сия мя избави. 


Впад, о Иисусе, в душетленныя разбойни- 
ки, обнажихся одежды, Иисусе мой, бого- 
тканныя ныне, и лежу ранами уязвен: елей 
Христё мой, возлеёй на мя и вино. 


Богородичен: Иисуса моего и Бога носив- 
шая Христа несказанно, Богородице Марие, 
того моли присно, от бед спастися рабом Тво- 
им, и певцем Твоим, неискусомужная Дево. 


Богородице 


Помощи яже от Тебе требующия не пре- 
зри, Дево, поющия и превозносящия Тя во 
веки. т 


Неможение души моея исцеляеши и телес- 
ныя болёзни, Дево, да Тя прославлю, Чистая, 
во веки. 


Исцелений богатство изливаеши верно 
поющим Тя, Дево, и превозносящим неизре- 
ченное Твое рождество. 


Напастей Ты прилоги отгоняеши и стра-, 


стей находы, Дево: темже Тя поем во вся 
веки. ге 


я 


оч Рр РА ОРУТ РУ УЧЕТЕ РОТ ИРУ 

Ангелу хранителю 


От Бога посланный, утверди живот мой, 
раба твоего, преблагий Ангеле, и не остави 
мене во веки. 


Ангела тя суща блага, души моея настав- 
ника и хранителя, преблаженне, воспеваю во 
веки. 


Слава: Буди ми покров и забрало в день 
испытания всех человек, воньже огнем ис- 
кушаются дела благая же и злая. 


И ныне: Буди ми помощница и тишина, Бо- 
городице Приснодево, рабу Твоему, и не ос- 
тави мене лишена быти Твоего владычества. 


Песнь 9 


От Бога Бога слова, неизреченною мудростию, при- 
шедшаго обновйти Адама, ядию в тление падшаго 
люте: от Святыя Девы неизречённо воплотившагося 
нас ради, вернии единомудренно песньми величаем. 


Спасителю 


Манассию, Иисусе мой, мытаря, блудни- 
цу, блуднаго, щедре Иисусе, и разбойника 
преидох, Иисусе мой, в делех студных и без- 
местных Иисусе: но ты Иисусе мой предва-. 
рив мя спаси. 

От Адама, Иисусе мой, согрешившия вся, 
прежде закона и в законе, Иисусе, и по зако- 
не окаянный и благодати, Иисусе мой, побе- 
дих страстьми окаянно: но Ты, Иисусе мой, 
судьбами Твойми спаси мя. 


Да не отлучен буду, Иисусе мой, неизре- 
ченныя Твоея славы, да не улучу части, 
Иисусе, шуия, сладчайший Иисусе: но Ты мя 
десным овцам Твойм, Христе Иисусе мой, со- 
четав упокой, яко благоутробен. 


Богородичен: Иисуса, Богородице, егоже 
носила еси, едина неискусоможная Дёво Ма- 
рие, Того Чистая, умилостиви, яко Сына Тво- 
его и зиждителя, избавити притекающыя к 
Тебе, искушений и бед и огня будущаго. 


Богородице 


Тока слез моих не отвратися, Яже от вся- 
каго лица всяку слезу, отъемшаго, Дево, Хри- 
ста рождшая. 


Радости мое сердце исполни, Дево, Яже ра- 
дости приемшая исполнение, греховную пе- 
чаль потребляющи. 


Пристанище и предстательство к Гебе при- 
бегающих буди, Дево, и стена нерушимая, 
прибежище же и покров и веселие. 

_Света'Твоего’зарями просвети, Дево, мрак 
неведения отгоняющи; благоверно Богороди- 
цу Тя исповедающих. 


На месте озлобления немощи смиривша- 
гося, Дево, исцели, из нездравия во здравие 
претворяющи. 

Ангелу хранителю 

Иисусу: Помилуй мя, едине Спасе мой, 
яко милостив еси и милосерд, и праведных 
ликов сотвори мя причастника. 


Мыслити ми присно и творити, Господень 
Ангеле, благая и полёзная даруй, яко силь- 
на яви в немощи и непорочна. 


Слава: Яко имея дерзновение к Царю Не- 
бесному, Того моли, с прочими безплотны- 
ми, помиловати мя. окаяннаго. 


И ныне: Много дерзновение имущи, Дево, 
к Воплощшемуся из Тебе, преложи мя от уз 
и разрешение ми подаждь и спасение, молит- 
вами Твойми. 


Молитва ко Господу нашему 
Иисусу Христу 


Владыко Господи Иисусе Христе Боже 
мой, Иже неизреченнаго ради Твоего чело- 
веколюбия на конец веков во плоть оболкий- 

ся от Приснодёвы Марии, славлю о мне Твое 
спасительное промышлёние, раб Твой, Вла- 
дыко; песнословлю Тя, яко Тебе ради Отца 
познах; благословлю Тя, Егоже ради и Дух 
Святый в мир прийде; покланяюся Твоей по 
плоти Пречистей Матери, таковей страшней 
тайне послужившей; восхваляю Твоя Ангель- 
ская ликостояния, яко воспеватели и служи- 
тели Твоего величествия; ублажаю Предте- 
чу Иоанна, Тебе крестившаго, Господи; по- 
читаю и провозвестившая Тя пророки, про- 
славляю апостолы Твоя святыя; торжествую 
же и мученики, священники же Твоя слав- 
лю; покланяюся преподобным Твоим, и вся 
Твоя праведники пёстунствую. Таковаго и то- 
ликаго многаго и неизреченнаго лика Боже- 
ственнаго в молитву привожду Гебе, всещел- 
рому Богу, раб Твой, и сего ради прошу мо- 
йм согрешением прощения, еже даруй ми 
всех Твоих ради святых, изряднее же святых 
Твойх щедрот, яко благословён еси во веки, 
аминь. 


Молитва ко Пресвятой Богородице 


Царице моя преблагая, надеждо моя Бого- 
родице, приятелище сирых и странных пред- 
стательнице, скорбящих радосте, обидимых 

покровительнице! Зриши мою беду, зриши 
мою скорбь, помози ми яко немощну, окор- 
ми мя яко странна. Обиду мою веси, разре- 
ши ту, яко волиши: яко не имам иныя помо- 
щи разве Тебе, ни иныя предстательницы, ни 
благия утешительницы, токмо Тебе, о Бого- 
мати, яко да сохраниши мя и покрыеши во 
веки веков. Аминь. 


Молитва Ангелу хранителю 


Ангеле Христов святый, к тебё припадая 
молюся, хранителю мой святый, приданный 
мне на соблюдение души и телу моему греш- 
ному от святаго крещения, аз же своёю ле6- 
ностию и свойм злым обычаем прогневах_ 
твою пречистую светлость и отгнах тя от се- 
бе всеми студными делы: лжами, клеветами, 
завистию, осуждением, презорством, непо: 
корством, братоненавидёнием, и злопомнени- 
ем, сребролюбием, прелюбодеянием, ярос- 
тию, скупостию, объядением без сытости и 
опивством, многоглаголанием, злыми помыс- 
лы и лукавыми, гордым обычаем и блудным 
возбешением, имый самохотение на всякое 
плотское вожделение. О, злое мое произво- 
ление, егоже и скоти безсловеснии не тво- 
рят! Да како возможеши воззрети на мя, или 

приступити ко мне, аки псу смердящему? Ко- 
торыма очима, Ангеле Христов, воззриши на 
мя, оплетшася зле во гнусных делех? Да ка- 
ко уже возмогу отпущения просити горьким 
и злым моим и лукавым деянием, в няже впа- 
даю по вся дни и нощи и на всяк час? Но 
молюся ти припадая, хранителю мой святый, 
умилосердися на мя грешнаго и недостойна- 
го раба твоего (имя), буди ми помощник и 
заступник на злаго моего сопротивника, свя- 
тыми твойми молитвами, и Царствия Божия 
причастника мя сотвори со всеми святыми, 
всегда, и ныне, и присно, и во вёки веков. 
Аминь. 





°—  АКАФИСТ 
СЛАДЧАЙШЕМУ ГОСПОДУ НАШЕМУ 
ИИСУСУ ХРИСТУ 


Кондак 1 


Возбранный Воеводо и Господи, ада побе- 
дителю, яко избавлься от вечныя смерти, по- 
хвальная восписую Ти, создание и раб Твой; 
но яко имеяй милосердие неизреченное, от 
всяких мя бед свободи, зовуща: Иисусе, Сы- 
не Божий, помилуй мя. 


Икос 1 


Ангелов Творче и Господи сил, отвёрзи ми 
недоуменный ум и язык на похвалу пречис- 
таго Твоего имене, якоже глухому и гугни- 
вому дрёвле слух и язык отверзл еси, и гла- 
голаше зовый таковая: Иисусе пречудный, 
Ангелов удивление; Иисусе пресильный, пра- 
родителей избавление. Иисусе пресладкий, 
патриархов величание; Иисусе преславный, 
верных укрепление. Иисусе прелюбимый, 


“ 

пророков исполнение; Иисусе предивный, му- 
чеников крепосте. Иисусе претихий, монахов 
радосте; Иисусе премилостивый, пресвитеров 
сладосте. Иисусе премилосердый, постников 
воздержание; Иисусе пресладостный, препо- 
добных радование. Иисусе пречестный, дев- 
ственных целомудрие; Иисусе предвечный, 
грешников спасение. Иисусе, Сыне Божий, 
помилуй мя. 


Кондак 2 


Видя вдовицу зельне плачущую, Господи, 
якоже тогда умилосёрдився, сына ея на по- 
гребение несома воскресил еси: сице и о мне 
умилосердися, Человеколюбче, и грехами 
умерщвленную мою душу воскресй, зову- 
щую: Аллилуиа. 


Икос 2 


Разум неуразуменный разумети Филипп 
ищя, Господи, покажи нам Отца, глаголаше;: 
Ты же к нему: толикое время сый со Мною, 
не познал ли еси, яко Отёц во Мне, и Аз во 
Отце есмь? Темже, Неизследованне, со стра- 
хом зову Ти: Иисусе, Боже предвечный; 
Иисусе, Царю пресильный. Иисусе, Влады- 
ко долготерпеливый; Иисусе, Спасе преми- 

лостивый. Иисусе, хранителю мой преблагий; 
Иисусе, очисти грехи моя. Иисусе, отымй 
беззакония моя; Иисусе, отпусти неправды 
моя. Иисусе, надеждо моя, не остави мене; 
Иисусе, помощниче мой, не отрини мене. 
Иисусе, Создателю мой, не забуди мене; 
Иисусе, Пастырю мой, не погуби мене. Иису- 
се, Сыне Божий, помилуй мя. 


Кондак 3 


Силою свыше апостолы облекий, Иисусе, 
во Иерусалиме седящия, облецы и мене, об- 
наженнаго от всякаго благотворения, тепло- 
тою Духа Святаго Твоего, и даждь ми с лю- 
бовию пёти Тебе: Аллилуиа. 


Икос 3 


Имеяй богатство милосердия, мытари и 
грешники, и неверныя призвал еси, Иисусе; 
не прёзри и мене ныне, подобнаго им, но яко 
многоценное миро, приими песнь сию: Иису- 
се, сило непобедимая; Иисусе, милосте без- 
конечная. Иисусе, красото пресветлая; Иису- 
се, любы неизреченная. Иисусе, Сыне Бога 
Живаго; Иисусе, помилуй мя грешнаго. 
Иисусе, услыши мя, в беззакониих зачатаго; 
Иисусе, очисти мя, во гресех рожденнаго. 

Иисусе, научи мя непотребнаго; Иисусе, ос- 
вети мя темнаго. Иисусе, очисти мя сквер- 
наго; Иисусе, возведи мя блуднаго. Иисусе, 
Сыне Божий, помилуй мя. 


Кондак 4 


Бурю внутрь имеяй помышлёений сумни- 
тельных, Петр утопаше, узрев же во плоти 
Тя суща, Иисусе, и по водам ходяща, позна 
Тя Бога истиннаго, и руку спасения получив, 
речё: Аллилуиа. 


Икос 4 


Слыша слепый мимоходяща Тя, Господи, 
путем, вопияше: Иисусе, Сыне Давидов, по- 
милуй мя! И, призвав, отверзл еси очи его. 
Просвети убо милостию Твоею очи мыслен- 
ныя сёрдца и мене, вопиюща Ти и глаголю- 
ща: Иисусе, вышних Создателю; Иисусе, 
нижних Искупителю. Иисусе, преисподних 
потребителю; Иисусе, всея твари украсите- 
лю. Иисусе, души моея утешителю; Иисусе, 
ума моего просветителю. Иисусе, сердца мо- 
его веселие; Иисусе, тела моего здравие. 
Иисусе, Спасе мой, спаси мя; Иисусе, свете 
мой, просвети мя. Иисусе, муки всякия из- 

бави мя; Иисусе, спаси мя недостойнаго. 
Иисусе, Сыне Божий, помилуй мя. 


Кондак 5 


Боготочною Кровию якоже искупил еси 
нас древле от законныя клятвы, Иисусе, си- 
це изми нас от сети, вюже змий запят ны 
страстьми плотскими, и блудным наваждени- 
ем, и злым унынием, вопиющия Ти: Алли- 
луиа. 


Икос 5 


Видевше отроцы еврейстии во образе че- 
ловечестем Создавшаго рукою человека, и 
Владыку разумёевше Его, потщашася ветвь- 
ми угодити Ему, осанна вопиюще. Мы же 
песнь приносим Ти, глаголюще: Иисусе, Бо- 
же истинный; Иисусе, Сыне Давидов. Иису- 
се, Царю преславный; Иисусе, Агнче непо- 
рочный. Иисусе, Пастырю предивный; Иису- 
се, хранителю во младости моей. Иисусе, 
кормителю во юности моей; Иисусе, похва- 
ло в старости моей. Иисусе, надеждо в смер- 
ти моёй; Иисусе, животё по смерти моей. 
Иисусе, утешёние моё на суде Твоем; Иису- 
се, желание моё, не посрами мене тогда. 
Иисусе, Сыне Божий, помилуй мя. 

Кондак 6 


Проповедник богоносных вещание и глаго- 
лы исполняя, Иисусе, на земли явлься и с 
человеки Невместимый пожил еси, и болез- 
ни наша подъял еси, отнюдуже ранами Тво- 
ими мы исцелевше, пёети навыкохом: Алли- 
луиа. 


Икос 6 


Возсия вселенней просвещение истины 
Твоея, и отгнася лесть бесовская: идоли бо, 
Спасе наш, не терпяще Твоея крепости, па- 
доша. Мы же, спасение получивше, вопием 
Ти: Иисусе, истино, лесть отгонящая; Иису- 
се, свете, превышиший всех свётлостей. Иису- 
се, Царю, премогаяй всех крепости; Иисусе, 
Боже, пребываяй в милости. Иисусе, Хлебе 
животный, насыти мя алчущаго; Иисусе, ис- 
точниче разума, напой мя жаждущаго. Иису- 
се, одеёждо весёлия, одей мя тленнаго; Иису- 
се, покрове радости, покрый мя недостойна- 
го. Иисусе, подателю просящим, даждь ми 
плач за грехи моя; Иисусе, обретение ищу- 
щим, обрящи душу мою. Иисусе, отверзите- 
лю толкущим, отверзи сердце мое окаянное; 
Иисусе, Искупителю грешных, очисти безза- 
кония моя. Иисусе, Сыне Божий, помилуй мя. 


ртр" 

Кондак 7 


Хотя сокровенную тайну от века открыти, 
яко овча на заколение веден был еси, Иису- 
се, и яко агнец прямо стригущаго его безгла- 
сен, и яко Бог из мертвых воскресл еси, и 
со славою на небеса вознеслся еси, и нас со- 
воздвигл еси, зовущих: Аллилуиа. 


Икос 7 


Дивную показа тварь, явлейся Творец нам: 
без семене от Девы воплотися из гроба, пе-. 
чати не рушив, воскресе, и ко апостолом, 
двеёрем затворенным, с плотию вниде. Тем- 
же чудящеся, воспоим: Иисусе, Слове необы- 
менный; Иисусе, Слове несоглядаемый. 
Иисусе, сило непостижимая; Иисусе, мудро- 
сте недомыслимая. Иисусе, Божество неопи- 
санное; Иисусе, господство неисчетное. 
Иисусе, царство непобедимое; Иисусе, вла- 


” дычество безконечное. Иисусе, крепосте вы- 


сочайшая; Иисусе, власте вечная. Иисусе, 
Творче мой, ущедри мя; Иисусе, Спасе мой, 
спаси мя. Иисусе, Сыне Божий, помилуй мя. 


Кондак 8 


Странно Бога вочеловечшася видяще, 
устранимся суетнаго мира и ум на Божеёст- 

венная возложим. Сего бо ради Бог на зё6м- 
лю сниде, да нас на небеса возведет, вопию- 
щих Ему: Аллилуиа. 


Икос 8 


Весь бе в нижних, и вышних никакоже от- 
ступи Неисчетный, егда волею нас ради по- 
страда, и смертию Своею нашу смерть умерт- 
ви, и воскресением живот дарова поющим: 
Иисусе, сладосте сердечная; Иисусе, крепо- 
сте телесная. Иисусе, светлосте` душеёвная; 
Иисусе, быстрото умная. Иисусе, радосте со- 
вестная; Иисусе, надеждо известная. Иису- 
се, памяте предвечная; Иисусе, похвало вы- 
сокая. Иисусе, славо моя превознесенная; 
Иисусе, желание мое, не отрини мене. Иису- 
се, Пастырю мой, взыщи мене; Иисусе, Спа- 
се мой, спаси мене. Иисусе, Сыне Божий, по- 
милуй мя. 


Кондак 9 


Все естество ангельское безпрестани сла- 
вит пресвятое имя Твое, Иисусе, на небеси, 
Свят, Свят, Свят, вопиюще; мы же грешнии 
на земли брёнными устнами вопием: Алли- 
луиа. 


у 

Икос 9 


Ветия многовещанныя якоже рыбы без- 
гласныя видим о Тебе, Иисусе, Спасе наш: 
недоумеют бо глаголати, како Бог непрелож- 
ный и человёк совершённый пребываеши? 
Мы же таинству дивящеся, вопием верно: 
Иисусе, Боже предвечный; Иисусе, Царю 
царствующих. Иисусе, Владыко владеющих; 
Иисусе, Судие живых и мертвых. Иисусе, на- 
деждо ненадежных; Иисусе, утешение пла- 
чущих. Иисусе, славо нищих; Иисусе, не осу- 
ди мя по делом моим. Иисусе, очисти мя по 
милости Твоей; Иисусе, отжени от мене уны- 
ние. Иисусе, просвети моя мысли сердёчныя: 
Иисусе, даждь ми память смертную. Иису- 
се, Сыне Божий, помилуй мя. 


Кондак 10 


Спасти хотя мир, Восточе востоком, к тем- 
ному западу — естеству нашему пришед, сми- 
рился еси до смерти; темже превознесеся имя 
Твоё паче всякаго имене, и от всех колеён не- 
беёсных и земных слышиши: Аллилуиа.. 


Икос 10 


Царю Превечный, Утешителю, Христе ис- 
тинный, очисти ны от всякия скверны, яко- 

же очистил еси десять прокаженных, ‘и ис- 
цели ны, якоже исцелил еси сребролюбивую 
душу Закхеа мытаря, да вопием Ти, во уми- 
лении зовуще: Иисусе, сокровище нетленное; 
Иисусе, богатство неистощимое, Иисусе, пи- 
ще крепкая; Иисусе, питиё неисчерпаемое. 
Иисусе, нищих одеяние; Иисусе, вдов заступ- 
ление. Иисусе, сирых защитниче; Иисусе, 
труждающихся помоще. Иисусе, странных 
наставниче; Иисусе, плавающих кормчий. 
Иисусе, бурных отишие; Иисусе Боже, воз- 
двигни мя падшаго. Иисусе, Сыне Божий, по- 
милуй мя. - 


Кондак 1 


Пение всеумиленное. приношу Ти недо- 
стойный, вопию Ти яко хананеа: Иисусе, по- 
милуй мя; не дщерь бо, но плоть имам, 
страстьми люте бесящуюся и яростию пали- 
мую, и исцеление даждь вопиющу Ти: Алли- 
луиа. 


Икос ПИ 


Светоподательна светильника сущим во 
тьме неразумия, прежде гоняй Тя Павел, бо- 
‚горазумнаго гласа силу внуши и душевную 
быстроту уяснй; сице и менё темныя зёни- 

цы душевныя просвети, зовуща: Иисусе, Ца- 
рю мой прекрепкий; Иисусе, Боже мой пре- 
сильный. Иисусе, Господи мой пребезсмерт- 
ный; Иисусе, Создателю мой преславный. 
Иисусе, Наставниче мой предобрый; Иисусе, 
Пастырю мой прещедрый. Иисусе, Владыко 
мой премилостивый; Иисусе, Спасе мой пре- 
милосёрдый. Иисусе, просвети моя чувствия, 
потемненная страстьми; Иисусе исцели мое 
тело, острупленное грехми. Иисусе, очисти 
мой ум от помыслов суетных; Иисусе, сохра- 
ни сердце мое от похотей лукавых. Иисусе, 
Сыне Божий, помилуй мя. 


Кондак 12 


Благодать подаждь ми, всех долгов реши- 
телю, Иисусе, и приими мя кающася, якоже 
приял еси Петра, отвергшагося Тебе, и при- 
зовй мя унывающаго, якоже древле Павла, 
гоняща Тя, и услыши мя, вопиюща Ти: Ал- 
лилуиа. 


Икос 12 


Поюще Твое вочеловечение, восхваляем Тя 
вси, и веруем со Фомою, яко Господь и Бог 
еси, седяй со Отцём и хотяй судити живым 
и мертвым. Тогда убо сподоби мя деснаго сто- 

яния, вопиющаго: Иисусе, Царю предвечный, 
помилуй мя; Иисусе, цвете благовонный, 
облагоухай мя. Иисусе, теплото любимая, 
огрей мя; Иисусе, храме предвечный, покрый 
мя. Иисусе, одеждо светлая, украси мя; 
Иисусе, бисере честный, осияй мя. Иисусе, 
каменю драгий, просвети мя; Иисусе, солн- 
це правды, освети мя. Иисусе, свете святый, 
облистай мя; Иисусе, болезни душевныя и 
телёесныя избави мя. Иисусе, из руки сопро- 
тивныя изми мя; Иисусе, огня негасимаго и 
прочих вечных мук свободи мя. Иисусе, Сы- 
не Божий, помилуй мя. 


Кондак 13 


О, пресладкий и всещедрый Иисусе! При- 
ими ныне малое моление сие наше, якоже 
приял еси вдовицы две лепте, и сохрани до- 
стояние Твое от враг видимых и невидимых, 
от нашествия иноплеменник, от недуга и гла- 
да, от всякия скорби и смертоносныя раны, 
и грядущия изми муки всех, вопиющих Ти: 
Аллилуиа. 


Этот кондак читается трижды, затем 1-й 
икос: Ангелов Творче... и [-й кондак: Возбранный Во- 
еводо... 

Молитва 


Владыко Господи Иисусе Христе Боже 
мой, Иже неизреченнаго ради Твоего чело- 
веколюбия на конец веков во плоть оболкий- 
ся от Приснодевы Марии, славлю о мне Твоё 
спасительное промышлеёние, раб Твой, Вла- 
дыко; песнословлю Тя, яко Тебе ради Отца 
познах; благословлю Тя, Егоже ради и Дух 
Святый в мир прииде; покланяюся Твоей по 
плоти Пречистей Матери, таковей страшней 
тайне послужившей; восхваляю Твоя Ангель- 
ская ликостояния, яко воспеватели и служи- 
тели Твоего величествия; ублажаю Предтё- 
чу Иоанна, Тебе крестившаго, Господи; по- 
читаю и провозвестившая Тя пророки, про- 
славляю апостолы Твоя святыя; торжествую 
же и мученики, священники же Твоя слав- 
лю; покланяюся преподобным Твоим, и вся 
Твоя праведники пестунствую. Таковаго и то- 
ликаго многаго и неизреченнаго лика Божеё- 
ственнаго в молитву привожду Тебе, всещед- 
рому Богу, раб Твой, и сего ради прошу мо- 
им согрешением прощения, еже даруй ми 
всех Твойх ради святых, изряднее же святых 
Твойх щедрот, яко благословен еси во веки, 
аминь. 





_ АКАФИСТ 
ПРЕСВЯТОЙ БОГОРОДИЦЕ 


Кондак 1 


Взбраннсй Воеводе победительная, яко из- 
бавльшеся от злых, благодарственная воспи- 
суем Ти раби Твой, Богородице, но яко иму- 
щая державу непобедимую, от всяких нас бед 
свободи, да зовем Ти: радуйся, Невесто Не- 
невестная. 


Икос 1 


Ангел предстатель с небесе послан бысть 
рещи Богородице: радуйся, и со безплотным 
гласом воплощаема Тя зря, Господи, ужаса- 
шеся и стояше, зовый к Ней таковая: Радуй- 
ся, Еюже радость возсияет: радуйся, Еюже 
клятва исчёзнет. Радуйся, падшаго Адама 
воззвание; радуйся, слез Евиных избавление. 
Радуйся, высото неудобовосходимая человеё- 
ческими помыслы; радуйся, глубино неудо- 
бозримая и ангельскима очима. Радуйся, яко 

еси Царево седалище; радуйся, яко носиши 
Носящаго вся. Радуйся, Звездо, являющая 
Солнце; радуйся, утробо Божественнаго во- 
площения. Радуйся, Еюже обновляется 
тварь; радуйся, Еюже покланяемся Творцу. 
Радуйся, Невесто Неневестная. 


Кондак 2 


Видящи Святая Себе в чистоте, глаголет 
Гаврийлу дерзостно: преславное твоего гла- 
са неудобоприятельно души Моей является: 
безсеменнаго бо зачатия рождество како гла- 
голеши, зовый: Аллилуиа. 


Икос 2 


Разум недоразумеваемый разумети Дева 
ищущи, возопи к служащему: из боку чис- 
ту, Сыну како есть родитися мощно, рцы 
Ми? К Нейже он рече со страхом, обаче зо- 
вый сице: Радуйся, совета неизреченнаго Та- 
иннице; радуйся, молчания просящих веро. 
Радуйся, чудес Христовых начало; радуйся, 
велений Его главизно. Радуйся, лествице не- 
бесная, Еюже сниде Бог; радуйся, мосте, пре- 
водяй сущих от земли на небо. Радуйся, Ан- 
гелов многословущее чудо; радуйся, бесов 
многоплачёвное поражение. Радуйся, Свет 

неизреченно родившая; радуйся, еже како, 
ни единаго же научившая. Радуйся, прему- 
дрых превосходящая разум; радуйся, верных 
озаряющая смыслы. Радуйся, Невесто Нене- 
вестная. 


Кондак 3 


Сила Вышняго осени тогда к зачатию Бра- 
конеискусную, и благоплодная Тоя ложесна, 
яко село показа сладкое, всем хотящим жа- 
ти спасение, всегда пети сице: Аллилуиа. 


Икос 3 


Имущи Богоприятную Дева утробу, восте- 
че ко Елисавети: младенец же оноя абие по- 
знав Сея целование, радовашеся, и игрань- 
ми яко песньми вопияше к Богородице: Ра- 
дуйся, отрасли неувядаемыя розго; радуйся, 
Плода безсмертнаго стяжание. Радуйся, Де- 
лателя делающая Человеколюбца; радуйся, 
Садителя жизни нашея рождшая. Радуйся, 
ниво, растящая гобзование щедрот; радуйся, 
трапезо, носящая обилие очищения. Радуй- 
ся, яко рай пищный процветаеши; радуйся, 
яко пристанище душам готовиши. Радуйся, 
приятное молитвы кадило; радуйся, всего ми- 
ра очищение. Радуйся, Божие к смертным 

благоволение; радуйся, смертных к Богу 
дерзновение. Радуйся, Невесто Неневестная. 


Кондак 4 


Бурю внутрь имёя помышлений сумнитель- 
ных, целомудренный Ибсиф смятёся, к Тебе 
зря небрачней, и бракоокрадованную помы- 
шляя, Непорочная; уведев же Твое зачатие 
от Духа Свята, рече: Аллилуиа. 


Икос 4 


Слышаша пастырие Ангелов поющих плот- 
ское Христово пришествие, и текше яко к 
Пастырю видят Сего яко агнца непорочна, во 
чреве Мариине упасшася, Юже поюще реша: 
Радуйся, Агнца и Пастыря Мати; радуйся, 
дворе словесных овёц. Радуйся, невидимых 
‘врагов мучёние; радуйся, райских дверей 
отверзёние. Радуйся, яко небесная срадуют- 
ся земным; радуйся, яко земная сликовству- 
ют небесным. Радуйся, апостолов немолчная 
уста; радуйся, страстотерпцев непобедимая 
дерзосте. Радуйся, твердое веры утвержде- 
ние; радуйся, свётлое благодати познание. 
Радуйся, Еюже обнажися ад; радуйся, Еюже 
облекохомся славою. Радуйся, Невесто Не- 
невестная. 

Кондак 5 


Боготёечную звезду узревше волсви, тоя по- 
следоваша зари, и яко светильник держаще 
ю, тою испытаху крепкаго Царя, и достигше 
Непостижимаго, возрадовашася, Ему вопию- 
ще: Аллилуиа. 


Икос 5 


Видеша отроцы халдейстии на руку Деви- 
чу Создавшаго руками человеки, и Владыку 
разумевающе Его, аще и рабий прият зрак, 
потщашася дарми послужити Ему, и во- 
зопити Благословенней: Радуйся, Звезды 
незаходимыя Мати; радуйся, заре таинст- 
веннаго дне. Радуйся, прелести пещь 
угасившая; радуйся, Троицы тайнники про- 
свещающая. Радуйся, мучителя безчеловеч- 
наго изметающая от начальства; радуйся, 
Господа Человеколюбца показавшая Хри- 
ста. Радуйся, варварскаго избавляющая 
служения; радуйся, тимения изымающая 
дел. Радуйся, огня поклонение угасившая; 
радуйся, пламене страстей изменяющая. 
Радуйся, верных наставнице целомудрия; 
радуйся, всех родов веселие. Радуйся, Не- 
весто Неневестная. 

Кондак 6 


Проповёедницы богоноснии, бывше волсви, 
возвратишася в Вавилон, скончавше Твое 
пророчество, и проповедавше Тя Христа 
всем, оставиша Ирода яко буесловна, не вё- 
дуща пети: Аллилуиа. 


Икос 6 


Возсиявый во Египте просвещение исти- 
ны, отгнал еси лжи тьму: идоли бо его, 
Спасе, не терпяще Твоея крепости, падоша, 
сих же избавльшиися ‘вопияху к Богороди- 
це: Радуйся, исправление человеков; радуй- 
ся, низпадение бесов. Радуйся, прелести 
державу поправшая; радуйся, идольскую 
лесть обличившая. Радуйся, море, потопив- 
шее фараона мысленнаго; радуйся, каменю, 
напоивший жаждущия жизни. Радуйся, 
огненный столпе, наставляяй сущия во 
тьме; радуйся, покрове миру, ширший обла- 
ка. Радуйся, пище, манны приемнице; ра- 
дуйся, сладости святыя служительнице. Ра- 
дуйся, земле обетования; радуйся, из неяже 
течёт мед и млеко. Радуйся, Невёесто Нене- 
вестная. 

Кондак 7 


Хотящу Симеобну от нынешняго века пре- 
ставитися прелестнаго, вдался еси яко мла- 
денец тому, но познался еси ему и Бог со- 
вершенный. Тёемже удивися Твоей неизречен- 
ней премудрости, зовый: Аллилуиа. 


Икос 7 


Новую показа тварь, явлься Зиждитель 
нам от Него бывшим, из безсеменныя про- 
зяб утробы, и сохранив Ю), якоже бе, нетлеёен- 
ну, да чудо видяще, воспоём Ю, вопиюще: 
Радуйся, цвете нетления; радуйся, венче воз- 
держания. Радуйся, воскресения образ обли- 
стающая; радуйся, ангельское житие являю- 
щая. Радуйся, древо светлоплодовитое, от не- 
гоже питаются вернии; радуйся, древо бла- 
госеннолиственное, имже покрываются мно- 
зи. Радуйся, во чреве носящая Избавителя 
плененным; радуйся, рождшая Наставника 
заблудшим. Радуйся, Судии праведнаго умо- 
ление; радуйся, многих согрешений проще-. 
ние. Радуйся, одёждо нагих дерзновения; ра- 
дуйся, любы, всякое желание побеждающая. 
Радуйся, Невесто Неневестная. 

Кондак 8 


Странное рождество видевше, устранимся 
мира, ум на небеса преложше: сего бо ради 
высокий Бог на земли явися смирённый че- 
ловек, хотяй привлещи к высоте Тому вопи- 
ющия: Аллилуиа. 


Икос 8 


Весь бе в нижних и вышних никакоже 
отступи неописанное Слово: снизхождение 
бо Божественное, не прехождение же мёст- 
ное бысть, и рождество от Девы Богоприят- 
ныя, слышащия сия: Радуйся, Бога невмес- 
тимаго вместилище; радуйся, честнаго та- 
инства двери. Радуйся, неверных сумни- 
тельное слышание; радуйся, верных извест- 
ная похвало. Радуйся, колеснице пресвятая 
Сущаго на Херувимех; радуйся, селение 
преславное Сущаго на Серафимех. Радуйся, 
противная в тожде собравшая; радуйся, 
девство и рождество сочетавшая. Радуйся, 
Еюже разрешися преступление; радуйся, 
Еюже отвёрзеся рай. Радуйся, ключу Цар- 
ствия Христова; радуйся, надеждо благ веч- 
ных. Радуйся, Невесто Неневестная. 

Кондак 9 


Всякое естество ангельское удивися вели- 
кому Твоего вочеловечения делу; неприступ- 
наго бо яко Бога, зряще всем приступнаго 
Человека, нам убо спребывающа, слышаща 
же от всех: Аллилуиа. 


Икос 9 


Ветия многовещанныя, яко рыбы безглас- 
ныя видим о Тебе, Богородице, недоумевают 
бо глаголати, еже како и Дева пребываеши, 
и родити возмогла еси. Мы же, таинству ди- 
вящеся, верно вопиём: Радуйся, премудрости 
Божия приятелище, радуйся, промышления 
Его сокровище. Радуйся, любомудрыя нему- 
дрыя являющая; радуйся, хитрословесныя 
безсловесныя обличающая. Радуйся, яко обу- 
яша лютии взыскателе; радуйся, яко увядо- 
ша баснотворцы. Радуйся, афинейская пле- 
тения растерзающая; радуйся, рыбарския 
мрёжи исполняющая. Радуйся, из глубины 
- неведения извлачающая; радуйся, многи в ра- 
зуме просвещающая. Радуйся, кораблю хотя- 
щих спастися; радуйся, пристанище житеёй- 
ских плаваний. Радуйся, Невесто Неневев- 
стная. 


К № 

Кондак 10 


=—————ю——.— 


| Спасти хотя мир, Иже всех Украситель, к 

’ сему самообетован прийде, и Пастырь сый, 

’ яко Бог, нас ради явися по нам человёк: по- 
добным бо подобное призвав, яко Бог слы- 
шит: Аллилуиа. 


Икос 10 


Стена еси девам, Богородице Дево, и 
всем к Тебе прибегающим: йбо небесе и 
земли Творёц устрои Тя, Пречистая, всель- 
ся во утробе Твоей, и вся приглашати Тебе. 
научи: Радуйся, столпе девства; радуйся, 
дверь спасения. Радуйся, начальнице мыс- 
леннаго наздания; радуйся, подательнице 
Божественныя благости. Радуйся, Гы бо об- 
новийла еси зачатыя студно; радуйся, Ты бо 
наказала еси окраденныя умом. Радуйся, 
тлителя смыслов упраждняющая; радуйся, 
Сеятеля чистоты рождшая. Радуйся, черто- 
же безсеменнаго уневещения; радуйся, вер- 
ных Господеви сочетавшая. Радуйся, добрая 
младопитательнице девам; радуйся, невес- 
токрасительнице душ святых. Радуйся, Не- 
весто Неневестная. 

Кондак И 


Пение всякое побеждается, спростретися 
тщащееся ко множеству многих щедрот Тво- 
их: равночисленныя бо песка песни аще при- 
носим Ти, Царю Святый, ничтоже совершаем 
достойно, яже дал еси нам, Тебе вопиющим: 
Аллилуиа. 


Икос И 


Светоприемную свещу, сущим во тьме 
явльшуюся, зрим Святую Деву, невеществен- 
ный бо вжигающи огнь, наставляет к разу- 
му Божественному вся, зарею ум просвещаю- 
щая, званием же почитаемая, сими: Радуй- 
ся, луче умнаго Солнца; радуйся, светило не- 
заходимаго Света. Радуйся, молние, души 
просвещающая; радуйся, яко гром враги 
устрашающая. Радуйся, яко многосветлое 
возсияваеши просвещение; радуйся, яко мно- 
готекущую источаеши реку. Радуйся, купё- 
ли живописующая образ; радуйся, греховную 
отъемлющая скверну. Радуйся, бане, омы- 
вающая совесть; радуйся, чаше, черплющая 
радость. Радуйся, обоняние Христова благо- 
ухания; радуйся, животе тайнаго весёлия. Ра- 
дуйся, Невесто Неневестная. 

Кондак 12 


Благодать дати восхотев, долгов древних, 
всех долгов Решитель человеком, прииде Со- 
бою ко отшедшим Того благодати, и раздрав 
рукописание, слышит от всех сице: Аллилуиа. 


Икос 12 


Поюще Твоё Рождество, хвалим Тя вси, 
яко одушевленный храм, Богородице: во Тво- 
ей бо вселився утробе содержай вся рукою 
Господь, освяти, прослави и научи вопити Ге- 
бе всех: Радуйся, селение Бога и Слова; ра- 
дуйся, святая святых большая. Радуйся, ков- 
чёже, позлащённый Духом; радуйся, сокро- 
вище живота неистощимое. Радуйся, чест- 


ный вёенче людёй благочестивых; радуйся, 


честная похвало иереев благоговейных. Ра- 
дуйся, Церкве непоколебимый столпе; радуй- 
ся, Царствия нерушимая стено. Радуйся, 
Еюже воздвижутся победы; радуйся, Еюже 
низпадают врази. Радуйся, тёла моего враче- 
вание; радуйся, души моея спасение. Радуй- 
ся, Невесто Неневестная. 


Кондак 13 


О, Всепетая Мати, рождшая всех святых 
Святейшее Слово! Нынешнее приемши при- 

ношение, от всякия избави напасти всех, и 
`будущия изми муки, о Тебе вопиющих: Ал- 
лилуиа. 


Этот кондак читается трижды, затем 1-й 
икос: Ангел предстатель... и [-й кондак: Взбранной 
Воеводе... 


Молитвы 


О, Пресвятая Госпоже Владычице Богоро- 
дице, вышипи еси всех Ангел и Архангел, и 
всея твари честнейши, помощнице еси оби- 
димых, ненадеющихся надеяние, убогих за- 
ступнице, печальных утешение, алчущих кор- 
мительнице, нагих одеяние, больных исцелё- 
ние, грешных спасение, христиан всех помо- 
жение и заступление. О, Всемилостивая Гос- 
пожеё, Дево Богородице Владычице, милос- 
тию Твоею спаси и помилуй святейшия па- 
триархи православныя, преосвященныя ми- 
трополиты, архиепископы и епископы и весь 
священнический и иноческий чин, и вся пра- 
вославныя христианы ризою Твоею честною 
защити; и умоли, Госпоже, из Тебе без се- 
мене воплотившагося Христа Бога нашего, да 
препояшет нас силою Своею свыше, на не- 
видимыя и видимыя враги наша. О, Всеми- 
лостивая Госпоже Владычице Богородице! 

Воздвигни нас из глубины греховныя и из- 
бави нас от глада, губительства, от труса и 
потопа, от огня и меча, от нахождения ино- 
племенных и междоусобныя брани, и от на- 
прасныя смерти, и от нападения вражия, и 
от тлетворных ветр, и от смертоносныя яз- 
вы, и от всякаго зла. Подаждь, Госпоже, мир 
и здравие рабом Твоим, всем православным 
христианом, и просвети им ум, и очи сердеч- 
нии, еже ко спасению; и сподоби ны, греш- 
ныя рабы Твоя, Царствия Сына Твоего, Хри- 
ста Бога нашего; яко держава Его благосло- 
вена и препрославлена, со Безначальным Его 
Отцем, и с Пресвятым, и Благим, и Живо- 
творящим Его Духом, ныне и присно, и во 
веки веков. Аминь. 


О, Пресвятая Дево Мати Господа, Царице 
Небесе и земли! Вонми многоболезненному 
воздыханию души нашея, призри с высоты 
святыя Твоея на нас, с верою и любовию по- 
кланяющихся пречистому образу Твоему. Се 
бо грехми погружаемии и скорбьми обуревае- 
мии, взирая на Твой образ, яко живей Ти су- 
щей с нами, приносим смиренныя моления 
наша. Не имамы бо ни иныя помощи, ни ина- 
го предстательства, ни утешения, токмо Те- 
бе, о, Мати всех скорбящих и обремененных. 

Помози нам немощным, утоли скорбь нашу, 
настави на путь правый нас, заблуждающих, 
уврачуй и спаси безнадёжных, даруй нам 
прочее время живота нашего в мире и тиши- 
не проводити, подаждь христианскую кончи- 
ну, и на страшнем. судё Сына Твоего явися 
нам милосердая Заступница, да всегда поем, 
величаем и славим Тя, яко благую Заступ- 
ницу рода христианскаго, со всёми угодив- 
шими Богу. Аминь. 








АКАФИСТ 
СВЯТИТЕЛЮ НИКОЛАЮ 


Кондак 1 


Возбранный Чудотворче и изрядный угод- 
ниче Христов, миру всему источаяй много- 
ценное милости миро, и неисчерпаемое чу- 
дес море, восхваляю тя любовию, Святите- 
лю Николае: ты же яко имеяй дерзновение 
ко Господу, от всяких мя бед свободи, да зо- 
ву ти: Радуйся, Николае, великий Чудо- 
творче. 


Икос 1 


Ангела образом, земнаго суща естеством 
яви тебе всея твари Создатель; благоплодную 
бо доброту души твоея провидев, преблажен- 
не Николае, научи всех вопити тебе сице: Ра- 
дуйся, от утробы матерния очищенный; ра- 
дуйся, даже до конца освященный. Радуйся, 
рождением свойм родителей удививый; ра- 
дуйся, силу душевную абие по рождестве 

явивый. Радуйся, саде земли обетования; ра- 
дуйся, цвете Божественнаго саждения. Ра- 
дуйся, лозо добродетельная винограда Хри- 
стова; радуйся, древо чудоточное рая Иису- 
сова. Радуйся, крине райскаго прозябения; 
радуйся, миро Христова благоухания. Радуй- 
ся, яко тобою отгонится рыдание; радуйся, 
яко тобою приносится радование. Радуйся, 
Николае, великий Чудотворче. 


Кондак 2 


Видяще твойх мир излияние, Богомудре, 
просвещаемся душами и телесы, дивнаго тя 
мироточца живоносна, Николае, разумеюще: 
чудесы бо яко водами, благодатию Божиею 
изливающимися, напаяеши верно вопиющих 
к Богу: Аллилуиа. 


Икос 2 


Разум неуразуменный вразумляя о Святеёй 
Троице,”был еси в Никёеи со святыми отцы 
поборник исповедания православныя веры: 
равна бо Отцу Сына исповедал еси, соприс- 
носущна и сопрестольна, Ариа же безумна- 
го обличил еси. Сего ради вернии научиша- 
ся воспевати тебе: Радуйся, великий благо- 
чёстия столпе; радуйся, верных прибёжища 

граде. Радуйся, твердое православия укреп- 
ление; радуйся, честное Пресвятыя Трбицы 
носило и похвалёение. Радуйся, Отцу, равно- 
чёстна Сына `проповедавый; радуйся, Ариа 
возбесившагося от Собора святых отгнавый. 
Радуйся, отче, отцев славная красото; радуй- 
ся, всех богомудрых премудрая доброто. Ра- 
дуйся, огненная словеса испущаяй; радуйся, 
добре стадо свое наставляяй. Радуйся, яко 
тобою вера утверждается; радуйся, яко то- 
бою ересь низлагается. Радуйся, Николае, ве- 
ликий Чудотворче. 


Кондак 3 


Силою, данною ти свыше, слезу всяку отъ- 
ял еси от лица люте страждущих, богоносе 
отче Николае: алчущим бо явился еси. кор- 
митель, в пучине морстей сущим изрядный 
правитель, недугующим исцеление, и всем 
всяк помощник показался еси, вопиющим Бо- 
гу: Аллилуиа. 


Икос 3 


Имеяше войстинну, отче Николае, с небе- 
се песнь тебе воспеваема быти, а не от зем- 
ли: како бо кто от человек возможет твоея 
святыни величия проповедати; но мы, любо- 

вию твоею побеждаеми, вопиём ти сице: Ра- 
дуйся, образе агнцев и пастырей; радуйся, 
святое очистилище нравов. Радуйся, добро- 
‚ детелей великих вместилище; радуйся, свя- 
тыни чистое и честное жилище. Радуйся, све- 
тильниче всесветлый и вселюбимый; радуй- 
ся, свете златозарный и непорочный. Радуй- 
ся, достойный Ангелов собесёдниче; радуй- 
ся, добрый человеков наставниче. Радуйся, 
правило веры благочестивыя; радуйся, обра- 
зе кротости духовныя. Радуйся, яко тобою от 
страстей телесных избавляемся; радуйся, яко 
тобою сладостей духовных исполняемся. Ра- 
дуися, Николае, великий Чудотворче. 


_Кондак 4 


Буря недоумения смущает ми ум, како до- 
стойно есть пети чудеса твоя, блаженне Ни- 
колае; никтоже бо может я исчести, аще бы 
и многи языки имел, и глаголати восхотел; 
но мы дивно Богу в тебе прославляющему- 
ся дерзаем воспевати: Аллилуиа. 


Икос 4 


Слышаша, богомудре Николае, ближнии и 
дальнии величие чудес твойх, яко по возду- 
ху легкими благодатными крилами навыкл 





АКАФИСТ СВЯТИТЕЛЮ НИКОЛАЮ 99 


еси сущих в бедах предваряти, скоро от тех 
избавляя всех, вопиющих к тебе таковая: РаА- 
дуйся, избавление от печали; радуйся, подая- 
ние благодати. Радуйся, нечаемых зол про- 
гонителю; радуйся, желаемых благих насади- 
телю. Радуйся, скорый утешителю в беде су- 
щих; радуйся, страшный наказателю обидя- 
щих. Радуйся, чудес пучино, Богом излиян- 
ная; радуйся, закона Христова скрижали Бо- 
гом писанныя. Радуйся, крепкое падающих 
возведение; радуйся, право стоящих утверж- 
дение. Радуйся, яко тобою всякая лесть обна- 
жается; радуйся, яко тобою всякая истина 
сбывается. Радуйся, Николае, великий Чудо- 
творче. 


Кондак 5 


Боготечная звезда явился еси, наставляя 
по морю плавающих люте, имже смерть пред- 
стояше вскоре иногда, аще не бы ты пред- 
стал еси призывающим тя в помощь, Чудо- 
творче святый Николае; уже бо нестыдно бе- 
сом летающим, и погрузити корабли хотя- 
щим запретив, отгнал еси их, верныя же 
научил еси спасающему тобою Богу взыва- 
ти: Аллилуиа. 

Икос 5 


Видеша отроковицы, на брак скверный ни- 
щеты ради уготованныя, великое твое к ни- 
щим милосердие, преблаженне отче Нико- 
лае, егда старцу родителю их нощию узель- 
цы три злата таяся подал еси, самаго со 
дщерьми избавляя от падёния греховнаго. То- 
го ради слышиши от всех сице: Радуйся, ми- 
лости превеликия сокровище; радуйся, про- 
мышления о людех приятелище. Радуйся, 
пище и отрадо к тебё прибегающих; радуй- 
ся, хлебе неснедаемый алчущих. Радуйся, бо- 
гатство бедне живущим на земли Богом дан- 
ное; радуйся, воздвижение скорое убогих. Ра- 
дуйся, быстрое нищих услышание; радуйся, 
скорбящих приятное попечение. Радуйся, 
триёх дев непорбчный невестителю; радуй- 
ся, чистоты усердный хранителю. Радуйся, 
ненадежных надёяние; радуйся, всего мира 
наслаждение. Радуйся, Николае, великий Чу- 
дотворче. 


Кондак 6 


Проповедует мир весь тебе, преблаженне 
Николае, скораго в бедах заступника: яко 
многажды во едином часё, по земли путе- 
шествующим и по морю плавающим, предва- 

ряя, пособствуеши, купно всех от злых со- 
храняя, вопиющих к Богу: Аллилуиа. 


Икос 6 


Возсиял еси свет животный, избавление 
нося воеводам, неправедную смерть прияти 
имущим, тебе, добрый пастырю Николае, 
призывающим, егда вскоре явлься во сне ца- 
реви, устрашил еси его, сих же невреждеён- 
ных отпустити повелел еси. Сего ради с ни- 
ми купно и мы благодарственно вопием ти: 
Радуйся, усердно призывающим тя помогаяй; 
радуйся, от неправеднаго убиёения избавля- 
яй. Радуйся, от лестныя сохраняяй клеветы; 
радуйся, неправедныя разрушаяй совеёты. Ра- 
дуйся, растерзаяй лжу яко паучину; радуй- 
ся, возношаяй славно истину. Радуйся, не- 
повинных от уз разрешение; радуйся, и мерт- 
вецев оживление. Радуйся, проявителю прав- 
ды; радуйся, помрачителю неправды. Радуй- 
ся, яко тобою неповиннии избавлени от ме- 
ча; радуйся, яко тобою насладишася света. 
Радуйся, Николае, великий Чудотворче. 


Кондак 7 


Хотя богохульное еретическое отгнати зло- 
смрадие, миро войстинну благовонное, таин- 

ственное явился еси, Николае; люди мирей- 
ския упасл еси, и весь мир своим благодат- 
ным миром исполнил еси. И от нас убо бо- 
гомёрзкое греховное злосмрадие отжени, да 
благоприятно Богу вопиём: Аллилуиа. 
- Икос 7 

Новаго тя Ноя, наставника ковчега спаси- 
тельнаго разумеем, отче святый Николае, бу- 
рю всех лютых разгоняющаго направлением 
свойм, тишину же божественную приносяща- 
го вопиющим таковая: Радуйся, обуреваемых 
тихое пристанище; радуйся, утопающих из- 
вестное хранилище. Радуйся, плавающих по- 
среде пучин добрый кормчий; радуйся, тре- 
волнения морская уставляющий. Радуйся, 
превождение сущих в вихрех; радуйся, со- 
греяние сущих во мразех. Радуйся, сияние, 
скорбный мрак разгоняющее; радуйся, све- 
тило, вся концы земли просвещающее. Ра- 
дуйся, от бездны греховныя человеки избав- 
ляяй; радуйся, в бездну адскую сатану 
ввергаяй. Радуйся, яко тобою дерзновенно 
бездну милосердия Божия призываем; радуй- 
ся, яко тобою от потопа гнева избавльшеся, 
мир с Богом обретаем. Радуйся, Николае, ве- 
ликий Чудотворче. 

Кондак 8 


Странное чудо является притекающим к 
тебе, блаженне Николае, священная твоя 
церковь: в ней бо и малое моление принося- 
ще, велиих недугов приемлем исцеление, аще 
токмо по Бозе упование на тя возложим, вер- 
но вопиющее: Аллилуиа. 


Икос 8 


Весь еси всем войстинну помощник, бого- 
носе Николае, и собрал еси вкупе вся при- 
бегающия к тебе, яко свободитель, питатель 
и врач скорый всем земным, на похвалу всех 
подвизая, вопити к тебе сице: Радуйся, вся- 
ких исцелений источниче; радуйся, люте 
страждущим помобщниче. Радуйся, заре, 
сияющая в нощи греховной блуждающим; ра- 
дуйся, росо неботочная в знои трудов сущим. 
Радуйся, подаваяй требующим благострое- 
ние; радуйся, уготовляяй просящим изоби- 
лие. Радуйся, многажды прошение предваря- 
яй; радуйся, старым сединам силу обновля-_ 
яй. Радуйся, многих заблуждений от пути 
истиннаго обличителю; радуйся, таин Божи- 
их верный служителю. Радуйся, яко тобою 
зависть попираем; радуйся, яко тобою бла- 

гонравное житие исправляем. Радуйся, Ни- 
колае, великий Чудотворче. 


Кондак 9 


Всякия утоли болезни, великий наш за- 
ступниче Николае: растворяя благодатная 
врачевания, услаждающая души наша, серд- 
ца же веселящая всех усердно к помощи тво- 
ей притекающих, Богу же вопиющих: Алли- 
луиа. 


Икос 9 


Ветия суемудренныя нечестивых видим то- 
бою посрамленныя, богомудре отче Николае: 
Ариа бо хульника, разделяюща Божество, и 
Савеллиа, смешающа Святую Троицу, пре- 
прел, нас же во православии укрепил еси. 
Сего ради вопием ти сице: Радуйся, щите, за- 
щищаяй благочестие; радуйся, мечу, посеца- 
яй злочестие. Радуйся, учителю Божествен- 
ных велений; радуйся, губителю богопротив- 
ных учений. Радуйся, лествице, Богом 
утвержденная, еюже восходим к небеси; ра- 
дуйся, покрове, Богом зданный, имже покры- 
ваются мнози. Радуйся, немудрых умудривый 
твойми словесы; радуйся, ленивых подвигну- 
вый твойми нравы. Радуйся, светлосте запо- 

ведей Божиих неугасимая; радуйся, луче 
оправданий Господних пресвеёетлая. Радуйся, 
яко учением твойм сокрушаются еретиче- 
ския главы; радуйся, яко тобою вернии спо- 
добляются славы. Радуйся, Николае, великий 
Чудотворче. 


Кондак 10 


Спасти хотя душу, плоть твою духови по- 
корил еси войстинну, отче наш Николае: 
молчаньми бо прежде и бореньми с помыс- 
лы, деянию богомыслие приложил еси, бого- 
мыслием же разум совершен стяжал еси, им- 
же дерзновенно с Богом и Ангелы бесёдовал 
еси, всегда вопиющи: Аллилуиа. 


Икос 10 


Стена еси похваляющим, преблаженне, чу- 
деса твоя, и всем к заступлению твоему при- 
бегающим; темже и нас, в добродетели убо- 
гих, от нищеты, напасти, недугов и нужд раз- 
личных свобождай, вопиющих ти с любовию 
таковая: Радуйся, от убожества вечнаго 
изымаяй; радуйся, богатство нетленное по- 
даваяй. Радуйся, брашно негиблющее алчу- 
щим правды; радуйся, питие неисчерпаемое 
жаждущим жизни. Радуйся, от мятёжа и бра- 

ни соблюдаяй; радуйся, от уз и пленения сво- 
бождаяй. Радуйся, преславный в бедах за- 
ступниче; радуйся, превеликий в напастех за- 
щитниче. Радуйся, многих от погибели исхи- 
тивый; радуйся, безчисленных неврежденно 
сохранивый. Радуйся, яко тобою лютыя смер- 
ти грешнии избегают; радуйся, яко тобою 
жизнь вечную кающиися получают. Радуй- 
ся, Николае, великий Чудотворче. 


Кондак И 


Пение Пресвятей Троице паче иных при- 
несл еси, преблаженне Николае, умом, сло- 
вом и делом: многим бо испытанием право- 
верная повеления уяснил еси, верою, надеж- 
дою и любовию наставляя нас в Троице Еди- 
ному Богу воспевати: Аллилуиа. 


Икос И 


Светозарную лучу во мраце жития сущим 
неугасимую, видим тя, Богом избранне отче 
Николае: с невещественными бо ангельски- 
ми светы беседуеши о несозданном Троиче- 
ском Свете, верных же души просвещаеши, 
вопиющих ти таковая: Радуйся, озарение 
Трисолнечнаго свёта; радуйся, деннице неза- 
ходимаго солнца. Радуйся, свеще, божествен- 


тут 

ным пламенем возжженная; радуйся, яко уга- 
сил еси бесовский пламень нечестия. Радуй- 
ся, светлое правоверия проповедание; радуй- 
ся, доброзрачное света Евангельскаго сия- 
ние. Радуйся, молние, ереси пожигающая; ра- 
дуйся, громе, устрашающий соблазняющия. 
Радуйся, истиннаго научителю разума; ра- 
дуйся, таинственнаго изъявителю ума. Ра- 
дуйся, яко тобою попрася поклонение твари; 
радуйся, яко тобою научихомся покланяти- 
ся Творцу в Троице. Радуйся, Николае, ве- 
ликий Чудотворче. 


Кондак 12 


Благодать данную ти от Бога сведущии, ра- 
дующеся твою память празднуем по долгу, 
преславный отче Николае, и к чудному за- 
ступлению твоему вседушно притекаем; пре- 
славных же твойх деяний, яко песка морска- 
го и множества звезднаго исчести не могу- 
ще, недоумением объяти бывше, вопием к 
Богу: Аллилуиа. 


Икос 12 


Поюще твоя чудеса, восхваляем тя, все- 
хвальне Николае: в тебе бо Бог в Троице про- 
славляемый дивно прославися. Но аще и по- 

премногу составленныя от души псалмы и 
песни приносим ти, Чудотворче святый, ни- 
чтоже творим равно дарованию чудес твоих, 
имже удивляющеся, вопием к тебе таковая: 
Радуйся, Царя царствующих и Господа гос- 
подствующих служителю; радуйся, служите- 
лей Его небесных сожителю. Радуйся, людем 
верным поможение; радуйся, рода христиан- 
скаго возвышение. Радуйся, победы тезоиме- 
нитый; радуйся, венценосче нарочитый. Ра- 
дуйся, всех добродётелей зерцало; радуйся, 
всех притекающих к тебе крепкое забрало. 
Радуйся, по Бозе и Богородице, все наше упо- 
вание; радуйся, телес наших здравие и душ 
спасение. Радуйся, яко тобою от вёчныя 
смёрти свобождаемся; радуйся, яко тобою 
безконечныя жизни сподобляемся. Радуйся, 
Николае, великий Чудотворче. 


Кондак 13 


О, пресвятый и пречудный отче Николае, 
утешение всех скорбящих, нынешнее наше 
приими приношение, и от геенны избавити- 
ся нам Господа умоли, богоприятным Твойм 


ходатайством, да с тобою воспеваем: Алли- 


луиа. 


ла Заобоальдь 

Этот кондак читается трижды, затем 1-й 
икос: Ангела образом... и 1-й кондак: Возбранный Чу- 
дотворче... 


Молитва 


О, всесвятый Николае, угодниче преизряд- 
ный Господень, теплый наш заступниче, и 
везде в скорбех скорый помощниче! Помози 
мне грешному и унылому в настоящем сем 
житий, умоли Господа Бога даровати ми ос- 
тавление всех моих грехов, елико согреших 
от юности моея, во всем житии моем, делом, 
словом, помышлением и всеми моими чувст- 
вы; и во исходе души моея помози ми ока- 
янному, умоли Господа Бога, всея твари Со- 
детеля, избавити мя воздушных мытарств и 
вечнаго мучения: да всегда прославляю От- 
ца и Сына и Святаго Духа, и твое милостив- 
ное предстательство, ныне и присно и во ве- 
ки веков. Аминь. 


Тропарь, глас 4-й 


Правило веры и образ кротости, воздержа- 
ния учителя яви тя стаду твоему яже вещей 
истина; сего ради стяжал еси смирением вы- 
сокая, нищетою богатая, отче священнона- 

чальниче Николае; моли Христа Бога спас- 
тися душам нашим. 


Кондак, глас 3-й 


В Мирех, святе, священнодействитель по- 
казался еси: Христбво бо, преподобне, Еван- 
гелие исполнив, положил душу твою о лю- 
дех твойх, и спасл еси неповинныя от смер- 
ти; сего ради освятился еси, яко великий та- 
инник Божия благодати. 








ПОСЛЕДОВАНИЕ 
КО СВЯТОМУ ПРИЧАЩЕНИЮ 


Молитвами святых отёц наших, Господи 
Иисусе Христе Боже наш, помилуй нас. 
Аминь. 


Царю Небесный... Трисвятое. Пресвятая 
Троице... Отче наш... Господи, помилуй (12). 
Приидите, поклонимся... (трижды). 


Псалом Давиду, 22 


Господь пасет мя, и ничтоже мя лишит. На 
месте злачне, тамо всели мя, на воде покой- 
не воспита мя. Душу мою обрати, настави мя 
на стези правды, имене ради Своего. Аще бо 
и пойду посредё сени смертныя, не убоюся 
зла, яко Ты со мною еси, жезл Твой и пали- 
ца Твоя, та мя утешиста. Уготовал еси пре- 
до мною трапёзу сопротив стужающым мне, 
умастил еси елёом главу мою, и чаша Твоя 
упоявающи мя, яко державна. И милость. 
Твоя поженет мя вся дни живота моего, и 

еже вселити ми ся в дом Господень, в дол- 
готу дний. 


Псалом Давиду, единыя от суббот, 23 


Господня земля, и исполнение ея, вселен- 
ная и вси живущии на ней. Той на морях ос- 
новал ю есть, и на реках уготовал ю есть. Кто 
взыдет на гору Господню? Или кто станет на 
месте святем Его? Неповинен рукама и чист 
сердцем, иже не прият всуе душу свою, и не 
клятся лестию искреннему своему. Сей при- 
имет благословёние от Господа, и милосты- 
ню от Бога, Спаса своего. Сей род ищущих 
Господа, ищущих лице Бога Иаковля. Возми- 
те врата князи ваша, и возмитеся врата веч- 
ная, и внидет Царь славы. Кто есть сей Царь 
славы? Господь крепок и силен, Господь си- 
лен в брани. Возмите врата князи ваша, и 
возмитеся врата вечная, и внидет Царь сла- 
вы. Кто есть сей Царь славы? Господь сил, 
Той есть Царь славы. 


Аллилуиа, 115 


Веровах, темже возглаголах, аз же смирих- 
ся зело. Аз же рех во изступлёнии мобм: всяк 
человек ложь. Что воздам Господеви о всех, 
яже воздаде ми? Чашу спасения прииму и 

имя Господне призову, молитвы моя Госпо- 
деви воздам пред всеми людьми Его. Честна 
пред Господем смерть преподобных Его. 
О, Господи, аз раб Твой, аз раб Твой и сын 
рабыни Твоея; растерзал еси узы моя. Тебе 
пожру жертву хвалы, и во имя Господне при- 
зову. Молитвы моя Господеви воздам пред 
всеми людьми Его, во дворех дому Господ- 
ня, посреде тебе, Иерусалиме. 


Слава, и ныне: Аллилуиа (трижды). И 
три поклона. 


Тропари, глас 8-й 


Беззакония моя презри, Господи, от Девы. 
рождейся, и сердце мое очисти, храм то тво- 
ря пречистому Твоему Телу и Крови, ниже 
отрини мене от Твоего лица, без числа имеяй 
велию милость. 


Слава: Во причастие святынь Твойх како 
дерзну [вниду], недостойный? Аще бо дерзну 
к Гебе приступити с достойными, хитон мя 
обличает, яко несть вечерний, и осуждение 
исходатайствую многогрешной души моей. 
Очисти, Господи, скверну души моея, и спа- 
си мя, яко Человеколюбец. 


И ныне: Многая множества мойх, Богоро- 
дице, прегрешений, к Тебё прибегох, Чистая, 


м 

спасения требуя: посети немощствующую 
мою душу, и моли Сына Твоего и Бога на- 
шего, дати ми оставление, яже содеях лютых, 
Едина благословенная. 


о [Во святую же Четыредесятницу: 


\“ Егда славнии ученицы на умовёнии вёче- 


$ 


ри просвещахуся, тогда Иуда злочестивый 
сребролюбием недуговав омрачашеся, и без- 
законным судиям Тебе праведнаго Судию 
предает. Виждь, имений рачителю, сих ради 
удавление употребивша: бежи несытыя ду- 
ши, Учителю таковая дерзнувшия. Иже о 
всех благий Господи, слава Тебе.| 


Псалом 50: Помилуй мя, Боже... (стр. 7). 


Канон, глас 2-й 


Песнь 1 

Грядите, людие, пойм песнь Христу Богу, раздель- 
шему море, и наставльшему люди, яже изведе из ра- 
боты египетския, яко прославися. 

Припев: Сердце чисто созижди во мне, Бо- 
же, и дух прав обнови во утробе моей. 

Хлеб живота вечнующаго да будет ми Те- 
ло Твоё Святое, благоутробне Господи, и 
Честная Кровь, и недуг многообразных исце- 
ление. — 


Е 


} 
в 

Припев: Не отвержи мене от лица Твоего, 
и Духа Твоего Святаго не отыми от мене. 


Осквернён делы безместными окаянный, 
Твоего Пречистаго Тёла и Божественныя 
Крове недостбин есмь, Христе, причащёения, 
егоже мя сподоби. 


Припев: Пресвятая Богородице, спаси нас. 


Богородичен: Земле благая, благословен- 
ная Богоневесто, клас прозябшая неоранный 
и спасительный миру, сподоби мя сей яду- 
ща спастися. 


Песнь 3 


На камени мя веры утвердив, разширил еси уста 
моя на враги моя. Возвесели бо ся дух мой, внегда 
пети: несть свят, якоже Бог наш, и несть праведен 
паче Тебе, Господи. 


Слезныя ми подаждь, Христё, капли, 
сквёрну сердца моего очищающия: яко да 
благою совестию очищен, верою прихожду и 
страхом, Владыко, ко причащению Божест- 
венных даров Твоих. 


Во оставление да будет ми прегрешений 
Пречистое Тёло Твое, и Божественная Кровь, 
Духа же Святаго общение, и в жизнь веч- 
ную, Человеколюбче, и страстей и скорбей 
отчуждение. 

Богородичен: Хлеба животнаго Трапеза 
Пресвятая, свыше милости ради сшедшаго, 
и мирови новый живот дающаго, и мене ны- 
не сподоби недостоинаго, со страхом вкусий- 
ти сего, и живу быти. 


Песнь 4 


Пришел еси от Девы, не ходатай, ни Ангел, но Сам, 
Господи, воплощся, и спасл есй всего мя человеёка. 
Тем зову Ти: слава силе Твоей, Господи. 


Восхотел еси, нас ради воплощся, Много- 
милостиве, заклан быти яко овча, грех ради 
человеческих: темже молю ТЯ, и моя очисти 
согрешения. 


Исцели души моея язвы, Господи, и всего 
освяти: и сподоби, Владыко, яко да причащу- 
ся тайныя Твоея Божественныя вечери, 
окаянный. 


Богородичен: Умилостиви и мне Сущаго 
от утробы Твоея, Владычице, и соблюди мя 
нескверна раба Твоего и непорочна, яко да 
прием умнаго бисера, освящуся. 


Песвь 5 


Свёта подателю и веков Творче, Господи, во свёте 
Твойх повелеёний настави нас; разве бо Тебе иного 6б0- 
га не знаем. 


| 
| 

Якоже предрекл еси, Христе, да будет убо 
худому рабу Твоему, и во мне пребуди, яко- 
же обещался еси: се бо Тело Твоё ям Боже- 
ственное, и пию Кровь Твою. 


Слове Божий и Боже, угль Тела Твоего да 
будет мне помрачёенному в просвещение, и 
очищение оскверненной души моей Кровь 
Твоя. 


Богородичен: Марие, Мати Божия, благо- 
ухания честное селение, Твоими молитвами 
сосуд мя избранный соделай, яко да освяще- 
ний причащуся Сына Твоего. 


Песнь 6 


В бездне греховней валяяся, неизследную милосер- 
дия Твоего призываю бёздну: от-тли, Боже, мя воз- 
веди. 

Ум, душу и сёрдце освяти, Спасе, и тело 
моё, и сподоби неосужденно, Владыко, к 
страшным Тайнам приступити. 


Да бых устранился от страстей, и Твоея 
благодати имёл бы приложёние, живота же 
утверждёние, причащением Святых, Христе, 
Таин Твоих. 


Богородичен: Божие, Боже, Слово Святбе, 
всего мя освятй, ныне приходящаго к Бо- 

жественным Твоим Тайнам, Святыя Матере 
Твоея мольбами. 


Кондак, глас 2-й 


Хлеб, Христе, взяти не презри мя, Тело 
Твое, и Божественную Твою ныне Кровь, 
пречистых, Владыко, и страшных Твойх Таин 
причаститися окаяннаго, да не будет ми в 
суд, да будет же ми в живот вечный и без- 
смертный. 


Песнь 7 

Телу златому премудрыя дети не послужиша, и в 
пламень сами поидоша, и боги их обругаша, среди пла- 
мене возопиша, и оросй я Ангел: услышася уже уст 
ваших молитва. 

Источник благих, причащение, Христе, 
‚ безсмертных Твойх ныне Таинств да будет 
ми свет, и живот, и безстрастие, и к преспе- 
янию же и умножению добродетели Божест- 
веннейшия ходатайственно, едине Блаже, 
яко да славлю ТЯ. 


Да избавлюся от страстей, и врагов, и нуж- 
ды, и всякия скорби, трепетом и любовию со 
благоговением, Человеколюбче, приступаяй 
ныне к Твоим безсмертным и Божественным 
Тайнам, и пети Тебе сподоби: благословен 
еси, Господи, Боже отец наших. 


| 
| 

Богородичен: Спаса Христа рождшая па- 
че ума, Богоблагодатная, молю Тя ныне, раб 
Твой, Чистую нечистый: хотящаго мя ныне 
к пречистым Тайнам приступити, очисти все- 
го от скверны плоти и духа. 


Песнь 8 


В пещь огненную ко отроком еврейским снизшёд- 
шаго, и пламень в росу преложшаго Бога, пойте де- 
ла яко Господа, и превозносите во вся веки. 


Небесных, и страшных, и святых Твойх, 
Христе, ныне Таин, и Божественныя Твоея 
и тайныя вечери общника быти и мене спо- 
доби отчаяннаго, Боже Спасе мой. 


Под Твое прибег благоутробие, Блаже, со 
страхом зову Ти: во мне пребуди, Спасе, и 
аз, якоже рекл еси, в Тебе; се бо дерзая на 
милость Твою, ям Тело Твое, и пию Кровь 
Твою. 


Припев: Пресвятая Троице, Боже наш, 
слава Тебе. 


Троичен: Трепещу, приемля огнь, да не 
опалюся яко воск и яко трава; оле страшна- 
го таинства! оле благоутробия Божия! Како 
Божественнаго Тела и Крове брение прича- 
щаюся, и нетленен сотворяюся? 

Песнь 9 


Безначальна Родителя Сын, Бог и Господь, во- 
площься от Дёвы нам явися, омрачённая просветити, 
собрати расточёенная: тем всепетую Богородицу вели- 
чаем. : 

Христос есть, вкусите и видите: Господь 
нас ради, по нам бо древле бывый, единою 
Себе принёс, яко приношение Отцу Своему, 
присно закалается, освящаяй причащаю- 
ЩИЯСЯ. 


Душею и телом да освящуся, Владыко, да 
просвещуся, да спасуся, да буду дом Твой 
причащением священных Таин, живущаго Тя 
имёя в себе со Отцем и Духом, Благодете- 
лю Многомилостиве. 


Якоже огнь да будет ми, и яко свет, Тело 
Твое и Кровь, Спасе мой, пречестная, опаляя 
греховное вещество, сжигая же страстей тер- 
ние, и всего мя просвещая, покланятися Бо- 
жеству Твоему. 


Богородичен: Бог воплотйся от чистых 
кровей Твоих; темже всякий род поет ТЯ, 
Владычице, умная же множества славят, яко 
Тобою яве узреша всеми Владычествующа- 
го, осуществовавшагося человечеством. 


Достойно есть... Трисвятое. Пресвятая 
Троице... Отче наш... Тропарь дня, или пра- 

здника. Если неделя, тропарь воскресный 
по гласу. Если же нет, настоящие тропа- 
ри, глас 6-й: 

Помилуй нас, Господи, помилуй нас: вся- 
каго бо ответа недоумеюще, сию Ти молит- 
ву, яко Владыце, грешнии' приносим: поми- 
луй нас. 

Слава: Господи, помилуй нас, на Тя бо упо- 
вахом; не прогневайся на ны зело, ниже по- 
мяни беззаконий наших, но призри и ныне 
яко благоутробен, и избави ны от враг на- 
ших. Гы бо еси Бог наш, и мы людие Твой, 
вси дела руку ТГвоёю, и имя Твоё призываем. 


И ныне: Милосердия двери отверзи нам, 
благословенная Богородице, надеющиися на 
Тя да не погибнем, но да избавимся Тобою 
от бед: Ты бо еси спасение рода христиан- 
скаго. 


Господи, помилуй (40). И поклоны, сколь- 
ко хочешь. 


И стихи: 


Хотя ясти, человече, Тело Владычне, 
Страхом приступи, да не опалишися: 
огнь бо есть. 
Божественную же пия Кровь ко 
общению, 

Пеёрвее примирися тя опечалившим. 
Таже дерзая, таинственное брашно яждь. 


Прежде причастия страшныя жертвы, 
Животворящаго Тела Владычня, 
Сим помолися образом со трепетом: 


р \) Молитва Василия Великого, 1-я 


Владыко Господи Иисусе Христе, Боже 
наш, источниче жизни и безсмёртия, всея 
твари видимыя и невидимыя Содётелю, без- 
начальнаго Отца соприсносущный Сыне и 
собезначальный, премногия ради благости в 
последния дни в плоть оболкийся, и распный- 
ся, и погребыйся за ны неблагодарныя и зло- 
нравныя, и Твоею кровию обновивый рас- 
тлевшее грехом естество наше, Сам, Без- 
смертный Царю, приими и мое грешнаго по- 
каяние, и приклони ухо Твое мне, и услыши 
глаголы моя. Согреших бо, Господи, согре- 
ших на небо и пред Тобою, и несмь достоин 
воззрёти на высоту славы Твоея: прогневах 
бо Твою благость, Твоя заповеди преступив, 
и не послушав Твоих повелёний. Но Ты, Го- 
споди, незлобив сый, долготерпелив же и 
многомилостив, не предал еси мя погибнути 
со беззаконьми ‘моими, моего всячески ожи- 
дая обращения. Ты бо рекл еси, Человеко- 

любче, пророком Твоим: яко хотением не хо- 
щу смерти грешника, но еже обратитися и 
живу быти ему. Не хощеши бо, Владыко, со-‹ 
здания Гвоею руку погубити, ниже благово- 
лиши о погибели человечестей, но хощеши 
всем спастися, и в разум истины приити. 
Темже и аз, аще и недостдин есмь небесе и 
земли, и сея привременныя жизни, всего се- 
бе повинув греху, и сластем поработив, и 
Твой осквернив образ; но творение и созда- 
ние Твоё быв, не отчаяваю своего спасения 
окаянный, на Твоё же безмерное благоутро- 
бие дерзая, прихожду. Приими убо и мене, 
Человеколюбче Господи, якоже блудницу, 
яко разбойника, яко мытаря и яко блуднаго, 
и возми мое тяжкое бремя грехов, грех взем- 
ляй мира, и немощи человеческия исцеляяй, 
труждающияся и обремененныя к Себе при- 
зываяй и упокоеваяй, не пришедый призва- 
ти праведныя, но грешныя на покаяние. 
И очисти мя от всякия скверны плоти и ду- 
ха, и научи мя совершати святыню во стра- 
се Твоем: яко да чистым сведением совести 
моея, святынь Твойх часть приемля, соеди- 
нюся святому Телу Твоему и Крови, и имею 
Тебе во мне живуща и пребывающа, со От- 
цем, и Святым Твойм Духом. Ей, Господи 
Иисусе Христе, Боже мой, и да не в суд ми 

будет причастие пречистых и животворящих 
Таин Твоих, ниже да немощен буду душею 
же и телом, от еже недостойне тем прича- 
щатися, но даждь ми, даже до конечнаго мое- 
го издыхания, неосужденно, восприимати 
часть святынь Твойх, в Духа Святаго обще- 
ние, в напутие живота вечнаго, и во благо- 
приятен отвёт на страшнем судищи Твоем: 
яко да и аз со всеми избранными Твойми 
общник буду нетленных Твойх благ, яже 
уготовал еси любящим Тя, Господи, в них- 
же препрославлен еси во веки. Аминь. 


Молитва святого Иоанна Златоустого, 2-я 


Господи Боже мой, вем, яко несмь достбин, 
ниже доволен, да под кров внидеши храма ду- 
ши моея, занеже весь пуст и пался есть, и не 
имаши во мне места достойна еже главу под- 
клонити; но якоже с высоты нас ради смирил 
есй Себе, смирися и ныне смирёнию моему; 
и якоже восприял еси в вертёепе и в яслех без- 
словесных возлещи, сице восприими и в яс- 
лех безсловёсныя моея души, и во осквернен- 
ное мое тело внити. И якоже не неудостоил 
еси внити, и свечеряти со грешники в дому 
Симона прокаженнаго, тако изволи внити и 
в дом смиренныя моея души, прокаженныя и 
грешныя; и якоже не отринул еси подобную 

мне блудницу и грешную, пришедшую и при- 
коснувшуюся Тебе, сице умилосердися и о 
мне грешнем, приходящем и прикасающем Ти 
ся; и якоже не возгнушался еси скверных ея 
уст и нечистых, целующих Тя, ниже моих воз- 
гнушайся сквернших оныя уст и нечистших, 
ниже меёрзких мойх и нечистых устеёен, и 
сквернаго и нечистейшаго моего языка. Но да 
будет ми угль пресвятаго Твоего Тела, и чест- 
ныя Твоея Крове, во освящение и просвеще- 
ние и здравие смирённей моей души и телу, 
во облегчение тяжестей многих моих согре- 
шений, в соблюдение от всякаго диавольска- 
го действа, во отгнание и возбранение злаго 
моего и лукаваго обычая, во умерщвлёние 
страстей, в снабдение заповедей Твоих, в при- 
ложение Божественныя Твоея благодати, и 
Твоего Царствия присвоение. Не бо яко пре- 
зираяй прихожду к Тебе, Христе Боже, но яко 
дерзая на неизречённую Твою благость, и да 
не на мнозе удаляяйся общения Твоего, от 
мысленнаго волка звероуловлен буду. Темже 
молюся Тебе: яко един сый Свят, Владыко, ос- 
вяти мою душу и тёло, ум и сердце, чревеса. 
и утробы и всего мя обнови, и вкорени страх 
Твой во удесёх моих, и освящение Твое не- 
отъёмлемо от мене сотвори; и буди ми помощ- 
ник и заступник, окормляя в мире живот мой, 

сподобляя мя и одесную Гебе предстояния со 
святыми Твойми, молитвами и моленьми Пре- 
чистыя Твоея Матере, невещёственных Тво- 
их служителей и пречистых сил, и всеёх свя- 
тых, от века Тебё благоугодивших. Аминь. 


Молитва Симеона Метафраста, 3-я 


Едине чистый и нетленный Господи, за не- 
изреченную милость человеколюбия наше 
все восприёмый смешение, от чистых и дев- 
ственных кровей паче естества Рождшия ТЯ, 
Духа Божественнаго нашествием, и благово- 
лением Отца присносущнаго, Христе Иису- 
се, премудросте Божия, и мире, и сило; Тво- 
им восприятием животворящая и спаситель- 
ная страдания восприёмый, крест, гвоздия, 
копиё, смерть, умертвй моя душетленныя 
страсти телёсныя. Погребением Твоим адо- 
ва пленивый царствия, погреби моя благими 
помыслы лукавая советования, и лукавствия 
духи разори. Тридневным Твойм и живонос- 
ным воскресением падшаго праотца возста- 
вивый, возстави мя грехом поползшагося, 
образы мне покаяния предлагая. Преславным 
Твоим вознесением плотское обоживый вос- 
приятие, и сиё десным Отца седёнием поч- 
тый, сподоби мя причастием святых Твойх 
Таин десную часть спасаемых получити. Сни- 

тием Утешителя Твоего Духа сосуды честны _ 
священныя Твоя ученики соделавый, прияте- 
лище и менё покажи Того пришествия. Хо- 
тяй паки приити судити вселенней правдою, 
благоволи и мне усрёсти Тя на облацех, Су- 
дию и Создателя моего, со всеми святыми 
Твойми: да безконечно славословлю и вос- 
певаю Тя, со безначальным Твойм Отцём, и 
Пресвятым и Благим и Животворящим Тво- 
йм Духом, ныне и присно, и во веки веков. 


Аминь. {/ 


Молитва святого Иоанна Дамаскина, 4-я 


Владыко Господи Иисусе Христе, Боже 
наш, едине имбяй власть человеком оставля- 
ти грехи, яко благ и Человеколюбец презри 
моя вся в ведении и не в ведении прегреше- 
ния, и сподоби мя неосужденно причастити- 
ся Божественных, и преславных, и пречис- 
тых, и животворящих Твоих Таин, не в тя- 
жесть, ни в муку, ни в приложение грехов, но 
во очищение, и освящение, и обручение бу- 
дущаго живота и царствия, в стену и помощь, 
и в возражение сопротивных, во истребление 
многих мойх согрешений. Ты бо еси Бог ми-. 
лости, и щедрот, и человеколюбия, и Тебе 
славу возсылаем, со Отцем, и Святым Духом, 
ныне и присно, и во вёки веков. Аминь. 

Молитва святого Василия Великого, 5-я 


_Вем, Господи, яко недостойне причащаю- 
ся пречистаго Твоего Тела и честныя Твоея 
Крове, и повинен есмь, и суд себе ям и пию, 
не разсуждая Тела и Крове Тебе Христа и 
Бога моего, но на щедроты Твоя дерзая при- 
хожду к Тебе рекшему: ядый Мою плоть, и 
пияй Мою кровь, во Мне пребывает, и Аз в 
нем. Умилосердися убо, Господи, и не обли- 
чи мя грёшнаго, но сотвори со мною по ми- 
лости Твоей; и да будут ми святая сия во 
исцеление, и очищение, и просвещение, и 
сохранение, и спасение, и во освящение ду- 
ши и тёла;: во отгнание всякаго мечтания, и 
лукаваго деяния, и действа диавольскаго, 
мысленне во удесех моих деиствуемаго, в 
дерзновение и любовь, яже к Гебе; во исправ- 
ление жития и утверждение, в возращение 
добродетели и совершенства; во исполнение 
заповедей, в Духа Святаго общение, в напу- 
тие живота вечнаго, во ответ благоприятен 
на страшнем судищи Твоем: не в суд или во 
осуждение. 


Молитва святого Симеона Нового Богослова, 6-я 


От скверных устеён, от мерзкаго сердца, от 
нечистаго языка, от души осквернены, при- 

ими моление, Христе мой, и не прёзри мойх 
ни словес, ниже образов, ниже безстудия. 
Даждь ми дерзновенно глаголати, яже хощу, 
Христе мой, паче же и научи мя, что ми по- 
добает творити и глаголати. Согреших паче 
блудницы, яже уведе, где обитаеши, миро ку- 
пивши, прийде дерзостне помазати Твой но- 
зе, Бога моего, Владыки и Христа моего. Яко- 
же ону не отринул еси пришедшую от серд- 
ца, ниже мене возгнушайся, Слове: Твой же 
ми подаждь нозе, и держати и целовати, и 
струями слезными, яко многоценным миром, 
сия дерзостно помазати. Омый мя слезами 
моими, очисти мя ими, Слове. Остави и пре- 
грешёния моя, и прощёние ми подаждь. В6- 
си зол множество, веси и струпы моя, и язвы 
зриши моя, но и веру веси, и произволение 
зриши, и воздыхание: слышиши. Не таится 
Тебе, Боже мой, Творче мой, Избавителю 
мой, ниже капля слёзная, ниже капли часть 
некая. Несоделанное мое видесте очи Твой, 
в книзе же Твоей и еще несодеянная напи- 
сана Тебе суть. Виждь смирение мое, виждь 
труд мой елик, и грехи вся остави ми, Боже 
всяческих: да чистым сердцем, притрепетною 
мыслию, и душею сокрушенною, нескверных 
Твойх причащуся и пресвятых Таин, имиже 
оживляется и обожается всяк ядый же и пи- 

яй чистым сердцем; Ты бо рекл еси, Влады- 
ко мой: всяк ядый Мою Плоть, и пияй Мою 
Кровь, во Мне убо сей пребывает, в немже 
и Аз есмь. Истинно слово всяко Владыки и 
Бога моего: божественных бо причащаяйся 
и боготворящих благодатей, не убо есмь 
един, но с Тобою, Христе мой, Светом три- 
солнечным, просвещающим мир. Да убо не 
един пребуду кроме Тебе Живодавца, дыха- 
ния моего, живота моего, радования моего, 
спасения миру. Сего ради к Тебе приступих, 
якоже зриши, со слезами, и душею сокру- 
шеёенною, избавления мойх прегрешеёний про- 
шу прияти ми, и Твойх живодательных и не- 
порбчных Таинств причаститися неосуждён- 
но, да пребудеши, якоже рекл еси, со мною 
треокаянным: да не кроме обрет мя Твоея 
благодати, прелестник восхитит мя льстив- 
не, и прельстив отведет боготворящих Твойх 
словёс. Сего ради к Тебе припадаю, и тепле 
вопию Ти: якоже блуднаго приял еси, и блуд- 
ницу пришедшую, тако приими мя блуднаго 
и сквернаго, Щедре. Душею сокрушенною, 
ныне бо к Тебе приходя, вем, Спасе, яко 
иный, якоже аз, не прегреши Тебе, ниже со- 
дея деяния, яже аз содевях. Но сие паки вем, 
яко не величество прегрешений, ни грехов 
множество превосходит Бога моего многое 

долготерпение и человеколюбие краинее; но 
милостию сострастия тепле кающияся, и чис- 
тиши, и светлиши, и света твориши при- 
частники, общники Божества Твоего содело- 
ваяй независтно, и странное и Ангелом, и 
человеческим мыслем, беседуеши им мно- 
гажды, якоже другом Твойм истинным. Сия 
дерзостна творят мя, сия вперяют мя, Хри- 
сте мой. И дерзая Твойм богатым к нам бла- 
годеянием, радуяся вкупе и трепеща, огневи _ 
причащаюся трава сый, и странно чудо, 
орошаемь неопально, якоже убо купина древ- 
ле неопальне горящи. Ныне благодарною 
мыслию, благодарным же сердцем, благодар- 
ными удесы моими, души и тёла моегб, 
покланяюся и величаю, и славословлю ТЯ, 
Боже мой, яко благословенна суща, ныне же 


и во веки. 
Е бан 


Молитва святого Иоанна Златоустого, 7-я 


Боже, ослаби, остави, прости ми согреше- 
ния моя, елика Ти согреших, аще словом, 
аще делом, аще помышлением, волею или не- 
волею, разумом или неразумием, вся ми про- 
стй яко благ и Человеколюбец, и молитвами 
Пречистыя Твоея Матере, умных Твоих слу- 
жителей и святых сил, и всех святых, от ве- 
ка Тебе благоугодивших, неосужденно бла- 

говоли прияти ми святое и пречистое Твое 
Тело и честную Кровь, во исцеление души же 
и тела, и во очищение лукавых моих помы- 
шлений. Яко Твое есть царство и сила и сла- 
ва, со Отцем и Святым Духом, ныне и при- 
сно, и во вёки веков. Аминь. 


Его же, 8-я 


Несмь доволен, Владыко Господи, да вни- 
деши под кров души моея: но понёже хбще- 
ши Ты, яко Человеколюбец, жити во мне, 
дерзая приступаю; повелеваеши, да отверзу 
двери, яже Ты един создал еси, и внидеши 
со человеколюбием якоже еси, внидеши и 
просвещаеши помраченный мой помысл. Ве- 
рую, яко сие сотвориши: не бо блудницу, со 
слезами пришедшую к Тебе, отгнал еси; ни- 
же мытаря отвергл еси покаявшася; ниже 
разбойника, познавша Царство Твое, отгнал 
еси; ниже гонителя покаявшася оставил еси, 
еже бе; но от покаяния Тебё пришедшия вся, 
в лице Твойх другов вчинил еси, Един сый 
благословенный всегда, ныне и в безконеч- 
ныя веки. Аминь. — 


Его же, 9-я 


Господи Иисусе Христе, Боже мой, осла- 
би, остави, очисти и прости ми грешному, и 

непотребному, и недостоиному рабу Твоему 
прегрешбния, и согрешбния, и грехопадёния 
моя, елика Ти от юности моея, даже до на- 
стоящаго дне и часа согреших: аще в разу- 
ме и в неразумии, аще в словесех или делех, 
или помышлениих и мыслех, и начинаниих, 
и всех мойх чувствах. И молитвами безсе- 
менно рождшия Тя, Пречистыя и Присноде- 
вы Марии, Матере Твоея, единыя непостыд- 
ныя надёжды и предстательства и спасения 
моего, сподоби мя неосужденно причастити- 
ся пречистых, безсмертных, животворящих 
и страшных Твойх Таинств, во оставление 
грехов и в жизнь вечную: во освящение, и 
просвещение, крепость, исцеление, и здравие 
души же и тела, и в потребление и всесовер- 
шённое погубление лукавых мойх помыслов, 
и помышлений, и предприятии, и нощных ме- 
чтаний, тёмных и лукавых духов; яко Твое 
есть царство, и сила, и слава, и честь, и по- 
клонёние, со Отцем и Святым Твоим Духом, 
ныне и присно, и во вёки веков. Аминь. 


Молитва св. Иоанна Дамаскина, 10-я 


Пред дверьми храма Твоего предстою, и 
лютых помышлеёний не отступаю; но Ты, Хри- 
сте Боже, мытаря оправдивый, и хананею по- 

миловавый, и разбойинику рая двери отвер-. 
зый, отверзи ми утробы человеколюбия Тво- 
его, и приими мя приходяща и прикасающа- 
ся Тебе, яко блудницу, и кровоточивую: ова 
убо края ризы Твоея коснувшися, удобь ис- 
целение прият, ова же пречистеи Твой нозе 
удержавши, разрешение грехов понесё. Аз 
же, окаянный, все Твое Тело дерзая воспри- 
яти, да не опален буду; но приими мя, яко- 
же оныя, и просвети моя душёевныя чувства, 
попаляя моя греховныя вины, молитвами без- 
семенно Рождшия Тя, и. небесных сил; яко 
благословен еси во вёки веков. Аминь. 


Молитва святого Иоанна Златоустого 


Верую, Господи, и исповедую, яко Ты еси 
войстинну Христос, Сын Бога живаго, при- 
шедый в мир грешныя спасти, от нихже пёр- 
вый есмь аз. Еще верую, яко сиё есть самое 
пречистое Тело Твое, и сия есть самая чест- 
ная Кровь Твоя. Молюся убо Тебе: помилуй 
мя, и прости ми прегрешения моя, вольная 
и невольная, яже словом, яже делом, яже ве- 
дением и неведением, и сподоби мя неосуж- 
денно причаститися пречистых Твойх Та- 
инств, во оставление грехов, и в жизнь веч- 
ную. Аминь. 

Приходя же причаститься, произноси мысленно 
эти стихи Метафраста: 


Се приступаю к Божественному 
Причащению. 

Содетелю, да не опалиши мя 
приобщением: 

Огнь б0 есй, недостойныя попаляяй. 

Но убо очисти мя от всякия сквёрны. 


\/ { Затем: 


Вечери Твоея тайныя днесь, Сыне Божий, 
причастника мя приими; не бо врагом Тво- 
им тайну повем, ни лобзания Ти дам, яко 
Иуда, но яко разбойник исповедаю Тя: помя- 
ни мя, Господи, во Царствии Твоем. 


И стихи: 


Боготворящую Кровь ужаснися, 
человече, зря: 
Огнь бо есть, недостойныя попаляяй. 
Божественное Тело и обожает мя 
и питает: 
Обожает дух, ум же питает странно. 


Потом тропари: 


Усладил мя еси любовию, Христе, и изме- 
нил мя еси Божественным Твоим рачением; 

но попали огнем невещественным грехи моя, 
и насытитися еже в Тебе наслаждения спо- 
доби: да ликуя возвеличаю, Блаже, два при- 
шествия Твоя. 


Во свётлостех Святых Твойх како вниду, 
недостойный? Аще бо дерзну совнити в чер- 
тог, одежда мя обличает, яко несть брачна, 
и связан извержен буду от Ангелов. Очис- 
ти, Господи, скверну души моея, и спаси мя, 
яко Человеколюбец. 


Также молитву: 


Владыко Человеколюбче, Господи Иисусе 
Христе Боже мой, да не в суд ми будут Свя- 
тая сия, за еже недостойну ми быти: но во 
очищение и освящение души же и тела, и во 
обручение будущия жизни и царствия. Мне 
же, еже прилеплятися Богу, благо есть, по- 
лагати во Господе упование спасения моего. 


И еще: Вечери Твоея тайныя... 


Примечание. Желающий причаститься дол- 
жен достойно приготовиться к этому Святому Таин- 
ству. Приготовление это (в церковной практике оно 
называется говеёнием) продолжается несколько дней 
и касается как телесной, так и духовной жизни че- 
ловека. Телу предписывается воздержание, т.е. телес- 
ная чистота и ограничение в пище (пост). В дни по- 
ста исключается пища животного происхождения — 

мясо, молоко, яйца и, при строгом посте, рыба. Хлеб, 
овощи, фрукты употребляются в умеренном количе- 
стве. Ум не должен рассеиваться по мелочам житей- 
ским и развлекаться. 

В дни говения надлежит посещать богослужение в 
храме, если позволяют обстоятельства, и более при- 
лежно выполнять домашнее молитвенное правило: кто 
читает обычно не все утренние и вечерние молитвы, 
пусть читает все полностью, кто не читает каноны, 
пусть в эти дни читает хотя бы по одному канону. На- 
кануне причащения надо быть на вечернем богослу- 
жении и прочитать дома, кроме обычных молитв на 
сон грядущим, канон покаянный, канон Богородице 
и Ангелу хранителю. Каноны читают или один за дру- 
гим полностью, или соединяя таким образом: читает- 
ся ирмос первой песни покаянного канона («Яко по 
суху...») и тропари, затем тропари первой песни ка- 
нона Богородице («Многими содержимь...»), опуская 
ирмос «Воду прошед...», и тропари канона Ангелу хра- 
нителю, тоже без ирмоса «Поим Господеви...» Также 
читают и следующие песни. Тропари перед каноном 
Богородице и Ангелу хранителю, а также стихиры по- 
сле канона Богородице в таком случае опускаются. 

Читается также канон ко причащению и, кто по- 
желает, — акафист Иисусу Сладчайшему. После по- 
луночи уже не едят и не пьют, ибо принято присту- 
пать к Таинству Причащения натощак. Утром прочи- 
тываются утренние молитвы и все последование ко 
Святому Причащению, кроме канона, прочитанного 
накануне. 

Перед причащением необходима исповедь — вече- 
ром ли, или утром, перед Литургией. 





БЛАГОДАРСТВЕННЫЕ МОЛИТВЫ 
ПО СВЯТОМ ПРИЧАЩЕНИИ 


Слава Теб, Боже. Слава Тебе, Боже. Сла- 
ва Тебе, Боже. 


Благодарственная молитва, 1-я 


Благодарю Тя, Господи Боже мой, яко не 
отринул мя еси грешнаго, но общника мя бы- 
ти святынь Твойх сподобил еси. Благодарю 
Тя, яко мене недостойнаго причаститися пре- 
чистых Твойх и небесных Даров сподобил 
есй. Но Владыко Человеколюбче, нас ради 
умерый же и воскресый, и даровавый нам 
страшная сия и животворящая Таинства, во 
благодеяние и освящение душ и телес наших, 
даждь быти сим и мне во исцеление души же 
и тела, во отгнание всякаго сопротивнаго, в 
просвещение очию сердца моего, в мир ду- 
шевных мойх сил, в веру непостыдну, в лю- 
бовь нелицемёрну, во исполнёние премудро- 
сти, в соблюдение заповедей Твоих, в при- 

ложение Божественныя Твоея благодати, и 
Твоего Царствия присвоение: да во святыни 
Твоей теми сохраняемь, Твою благодать по- 
минаю всегда, и не ктому себе живу, но Те- 
бе нашему Владыце и благодетелю; и тако се- 
го жития изшед о надежди живота вечнаго, 
в присносущный достигну покой, идеже пра- 
зднующих глас непрестанный, и безконечная 
сладость, зрящих Твоего лица доброту неиз- 
реченную. Ты бо еси истинное желание, и не- 
изреченное веселие любящих Тя, Христе Бо- 
же наш, и Тя поёт вся тварь во вёки. Аминь. 


Молитва 2-я, святого Василия Великого | 


Владыко Христе Боже, Царю веков и Со- 
детелю всех, благодарю Тя о всех, яже ми 
есй подал благих, и о причащении пречис- 
тых и животворящих Твойх Таинств. Молю 
убо Тя, Блаже и Человеколюбче: сохрани мя 
под кровом Твоим, и в сени крилу Твоею; и 
даруй ми чистою совестию, даже до послелд- 
няго моего издыхания, достойно причащати- 
ся святынь Твойх, во оставление грехов и в 
жизнь вечную. Ты бо еси хлеб животный, ис- 
точник святыни, Податель благих, и Тебе 
славу возсылаем, со Отцем и Святым Духом, 
ныне и присно, и во вёки веков. Аминь. 

Молитва 3-я, Симеона Метафраста 


Давый пищу мне плоть Твою волею, огнь 
сый и опаляяй недостойныя, да не опалиши 
мене, Содётелю мой; паче же пройди во уды 
моя, во вся составы, во утробу, в сердце. По- 
пали тёрние всех мойх прегрешений. Душу 
очисти, освятй помышления. Составы утвер- 
ди с костьми вкупе. Чувств просвети простую 
пятерицу. Всего мя спригвозди страху Твое- 
му. Присно покрый, соблюди же, и сохрани 
мя от всякаго дела и слова душетленнаго. 
Очисти, и омый, и украси мя, удобри, вра- 
зуми, и просвети мя. Покажи мя Твое селеё- 
ние единаго Духа, и не ктому селение гре- 
ха. Да яко Твоего дому, входом причащения, 
яко огня мене бежит всяк злодей, всяка 
страсть. Молитвенники Тебе приношу вся 
святыя, чиноначалия же безплотных, Пред- 
течу Твоего, премудрыя апостолы, к сим же 
Твою нескверную чистую Матерь, ихже 
мольбы, Благоутробне, приими, Христе мой, 
и сыном света соделай Твоего служителя. Ты 
бо еси освящение и единый наших, Блаже, 
душ и светлость; и Тебе лепоподобно, яко Бо- 
гу и Владыце, славу. вси возсылаем на всяк 
день. 

Молитва 4-я 


Тёло Твоё святбе, Господи Иисусе Христё 
Боже наш, да будет ми в живот вёчный, и 
Кровь Твоя честная во оставление грехов: бу- 
ди же ми благодарение сие в радость, здра- 
вие и веселие; в страшное же и второе при- 
шествие Твоё сподоби мя грёшнаго стати 
одесную славы Твоея, молитвами Пречистыя 
Твоея Матере, и всех святых. 


Молитва 5-я, ко Пресвятой Богородице 


Пресвятая Владычице Богородице, свете 
помраченныя моея души, надеждо, покрове, 
прибёжище, утешёние, радование мое, бла- 
годарю Тя яко сподобила мя еси, недостой- 
наго, причастника быти пречистаго Тела и 
честныя Крове Сына Твоего. Но рождшая 
истинный Свет, просвети моя умныя очи 
сердца; Яже источник безсмертия рождшая, _ 
оживотвори мя умерщвленнаго грехом; Яже 
милостиваго Бога любоблагоутробная Мати, 
помилуй мя, и даждь ми умиление, и сокру- 
шение в сердце моём, и смирение в мыслех 
моих, и воззвание в пленёниих помышлений 
мойх; и сподоби мя, до послёдняго издыха- 
ния, неосуждённо приимати пречистых Таин 
освящёние, во исцеление души же и тела. 

И подаждь ми слёзы покаяния и исповеда- 
ния, во еже пети и славити Тя во вся дни 
живота моего, яко благословенна и препро- 
славленна еси во вёки. Аминь. 


Ныне отпущаеши раба Твоего, Владыко, по 
глаголу Твоему с миром: яко видеста очи мой 
спасение Твое, еже еси уготовал пред лицем 
всех людей, свет во откровёние языков и сла- 
ву людей Твойх Израиля. 


Трисвятое. Пресвятая Троице... Отче 
наши... 


Тропарь святому Иоанну Златоустому, глас 8-й 


Уст твоих, якоже светлость огня, возсияв- 
ши благодать, вселенную просвети; не среб- 
ролюбия мирови сокровища сниска, высоту 
нам смиренномудрия показа, но твойми сло- 
весы наказуя, отче Иоанне Златоусте, моли 
Слова Христа Бога спастися душам нашим. 


Кондак, глас 6-й 


Слава: От небёс приял еси Божественную 
благодать, и твойми устнами вся учиши по- 
кланятися в Гроице Единому Богу, Иоанне 
Златоусте всеблаженне, преподобне, достой- 
но хвалим тя: еси бо наставник, яко божеёе- 
ственная являя. 


ПО СВЯТОМ ПРИЧАЩЕНИИ 143 


_И ныне: Предстательство христиан непо- 
стыдное, ходатайство ко Творцу непрелож- 
ное, не презри грешных молений гласы, но 
предвари, яко Благая, на помощь нас, верно 

„зовущих Ти: ускори на молитву, и потщися 
на умоление, предстательствующи присно, 
Богородице, чтущих ТЯ. 


Если совершалась литургия святого 
Василия Великого, читай: 


Тропарь Василию Великому, глас 1-й: 


Во всю землю изыде вещание твое, яко 
приемшую слово твоё, имже боголепно на- 
учил еси, естество сущих уяснил еси, чело- 
веческия обычаи украсил еси, царское свя- 
щение, отче преподобне, моли Христа Бога, 
спастися душам нашим. 


Кондак, глас 4-й 


Слава: Явился еси основание непоколеби- 
мое церкве, подая всем некрадомое господ- 
ство человеком, запечатлея твойми велень- 
ми, небоявленне Василие преподобне. 


И ныне: Предстательство христиан... 


Если совершалась литургия Прежде- 
освященных Даров, читай: 

Тропарь святому Григорию Двоеслову, 
глас 4-й: 


Иже от Бога свыше Божественную благо- 
дать восприём, славне Григорие, и Того си- 
лою укрепляемь, евангельски шествовати из- 
волил еси, отонудуже у Христа возмездие 
трудов приял еси, всеблаженне: Егоже мо- 
ли, да спасет души наша. 


Кондак, глас 3-й 


Слава: Подобоначальник показался еси На- 
чальника пастырем Христа, иноков чреды, от- 
че Григорие, ко ограде небёсней наставляя, 
и оттуду научил еси стадо Христово запове- 
дем Его: ныне же с ними радуешися, и ли- 
куеши в небесных кровех. 


И ныне: Предстательство христиан... 

Господи, помилуй (12). Слава, и ныне. 
Честнейшую Херувим... 

После причащения да пребывает каж- 
дый в чистоте, воздержании и немногосло- 


вии, чтобы достойно сохранить в себе 
Христа принятого. 





ВО СВЯТУЮ И ВЕЛИКУЮ 
НЕДЕЛЮ ПАСХИ 


Стихира в начале утрени, глас 6-й 


Воскресёние Твоё, Христё Спасе, Ангели 
поют на небесех, и нас на земли сподоби 
чистым сердцем Тебе славити. 


Тропарь, глас 5-й 


Христос воскрёсе из мертвых, смертию 
смерть поправ, и сущим во гробех живот 
даровав. 


Канон, глас 1-й 


Песнь 1 


Воскресения день, просветимся людие. Пасха, Гос- 
подня Пасха: от смерти бо к жизни, и от земли к не- 
беси, Христос Бог нас преведе, победную поющыя. 


Припев: Христос воскресе из мертвых. 


Очистим чувствия, и узрим неприступным 
светом воскресения, Христа блистающася, и 

радуйтеся рекуща, ясно да услышим, побед- 
ную поюще. 


Небеса убо достойно да веселятся, земля 
же да радуется, да празднует же мир, види- 
мый же весь и невидимый, Христос бо вос- 
та, веселие вечное. 


Богородичны* 


Припев: Слава: И ныне: или Пресвятая 
Богородице, спаси нас. 


Слава: Умерщвления предел сломила еси, 
вечную жизнь рождшая Христа, из гроба воз- 
сиявшаго днесь, Дево Всенепорочная, и мир 
просветившаго. 


И ныне: Воскресшаго видевши Сына Тво- 
его и Бога, радуйся со Апостолы Богоблаго- 
датная чистая, и еже радуйся первее, яко 
всех радости вина восприяла еси, Богомати 
Всенепорочная. 


Песнь 3 


Приидите, пиво пием новое, не от камене неплод- 
на чудодеемое, но нетления источник из гроба одож- 
дивша Христа, в Немже утверждаемся. 


* Поемыя со второго дня Пасхи и до отдания. 

Ныне вся исполнишася света, небо же и 
земля и преисподняя: да празднует убо вся 
тварь востание Христово, в немже утверж- 
дается. 


Вчера спогребохся Тебе, Христе, совостаю 
днесь воскресшу Тебе, сраспинахся Тебе вче- 
ра: Сам мя спрослави, Спасе, во Царствии_ 
Твоем. 


Слава: На нетленную жизнь прихожду 
днесь, благостию Рождшагося из Тебе, Чис- 
тая, и всем концем свет облиставшаго.. 


И ныне: Бога, Егоже родила еси плотию, 
из мертвых, якоже рече, воставша видевши, 
Чистая, ликуй, и Сего яко Бога, Пречистая, 
возвеличай. 


Ипакои, глас 4-й 


Предварившыя утро яже о Марии, и обрет- 
шыя камень отвалёен от гроба, слышаху от 
Ангела: во свете присносущнем Сущаго с 
мертвыми что ищете яко человека; видите 
гробныя пелены, тецыте, и миру проповеди- 
те, яко воста Господь, умертвивый смерть, 
яко есть Сын Бога, спасающаго род челове- 
ческий. 

Песнь 4 


_ На божественней стражи Богоглаголивый Аввакум 
да станет с нами, и покажет светоносна Ангела, яс- 
но глаголюща: днесь спасение миру, яко воскрёсе Хри- 
стос, яко всесилен. 

Мужеский убо пол, яко разверзый девст- 
венную утробу, явися Христос, яко человек 
же, агнец наречеся, непорочен же, яко не- 
вкусен сквёрны, наша Пасха, и яко Бог ис- 
тинен, совершен речеся. 


Яко единолетный агнец, благословенный 
нам венец Христос, волею за всех заклан 
бысть: Пасха чистительная, и паки из гроба 
красное, правды нам возсия Солнце. 


Богоотец убо Давид пред сенным ковчегом 
скакаше играя, людие же Божии святии, об- 
разов сбытие зряще, веселимся Божествен- 
не, яко воскресе Христос, яко всесилен. 


Слава: Создавый Адама, Твоего праотца, 
Чистая, зиждется от Тебе, и смертное жили- 
ще разори Своею смертию днесь, и озари вся 
Божественными блистаньми воскресения. 


И ныне: Егоже родила еси Христа, пре- 
красно из мертвых возсиявша, Чистая, зря- 
щи, добрая и непорочная в женах и красная, 
днесь во спасение всех, со Апостолы радую- 
щися Гого прославляй. 

Песнь 5 


Утренюем утреннюю глубоку, и вместо мира песнь 
принесем Владыце, и Христа узрим правды Солнце, 
всем жизнь возсияюща. 

Безмерное Твое благоутробие адовыми уза- 
ми содержимии зряще, к свету идяху, Хри- 
сте, веселыми ногами, Пасху хваляще веч- 
ную. 

Приступим, свещеноснии, исходящу Хри- 
сту из гроба яко жениху, и спразднуим лю- 
бопразднственными чинми Пасху Божию 
спасительную. 


Слава: Просвещается Божественными лу- 
чами и живоносными воскресения Сына Тво- 
его, Богомати Пречистая, и радости испол- 
няется благочестивых собрание. 


И ныне: Не разверзл еси врата девства в 
воплощении, гроба не разрушил еси печатей 
Царю создания, отнюдуже воскресшаго Тя 
зрящи, Мати радовашеся. 


Песнь 6 


Снизшел еси в преисподняя земли, и сокрушил еси 
верей вечныя, содержащыя связанныя, Христе, и 
тридневен, яко от кита Иона, воскресл еси от гроба. 

Сохранив цела знамения, Христе, воскресл 
еси от гроба, ключи Девы невредивый в рож- 

дестве Твоем, и отверзл еси нам райския 
двери. 


Спасе мой, живое же и нежертвенное за- 
коление, яко Бог Сам Себе волею привед От- 
цу, совоскресил еси всероднаго Адама, вос- 
крес от гроба. 


Слава: Возведеся древле держимое смер- 
тию и тлением, воплотившимся от Твоего 
пречистаго чрева, к нетленней и присносущ- 
ней жизни, Богородице Дево. 


И ныне: Сниде в преисподняя земли, в ло- 
жесна Твоя, Чистая, сшедый и вселивыйся, 
и воплотивыйся паче ума, и воздвиже с Со- 
бою Адама, воскрес от гроба. 


Кондак, глас 8-й 


Аще и во гроб снизшел еси, Безсмертне, 
но адову разрушил еси силу, и воскресл еси, 
яко Победитель, Христе Боже, женам миро- 
носицам вещавый: радуйтеся! и Твоим апо- 
столом мир даруяй, падшим подаяй воскре- 
сение. 


Икос 


Еже прежде солнца Солнце зашедшее ино- 
гда во гробе, предвариша ко утру, ищущыя 
яко дне мироносицы девы, и друга ко друзей 


| 

вопияху: о другини, приидите, вонями пома- 
жем Тело живоносное и погребенное, плоть 
Воскресившаго падшаго Адама, лежащую во 
гробе. Идем, потщимся якоже волсви, и по- 
клонимся, и принесем мира, яко дары, не в 
пеленах, но в плащанице обвитому, и пла- 
чим, и возопиим: о Владыко, востани! пад- 
шым подаяй воскресение. 


Воскресение Христово видевше... (Триж- 
ды, см. стр. 173) 


х 
Воскрес Иисус от гроба, якоже прорече, 


дадё нам живот вечный и велию милость. 
(Трижды, 


Песнь 7 


Отроки от пещи избавивый, быв человек, страж- 
дет яко смертен, и страстию смертное, в нетления об- 
лачит благолепие, един благословен отцев Бог, и пре- 
прославлен. 


Жены с миры Богомудрыя в след Тебе те- 
чаху: Егоже яко мертва со слезами искаху, 
поклонишася радующыяся живому Богу, и. 
Пасху тайную Твоим, Христе, учеником бла- 
говестиша. 


Смерти празднуем умерщвление, адово 
разрушение, иного жития вечнаго начало, и 

играюще поем виновнаго, единаго благосло- 
веннаго отцев Бога, и препрославленнаго. 


Яко воистину священная и всепразднствен- 
ная, сия спасительная нощь, и светозарная, 
светоноснаго дне востания сущи провозвест- 
ница, в нейже безлетный Свет из гроба, плот- 
ски всем возсия. 


Слава; Умертвив Сын Твой смерть, Всене- 
порочная, днесь, всем смертным пребываю- 
щий живот во веки веков дарова, един бла- 
гословенный отцев Бог и препрославленный. 


И ныне: Всем царствуяй созданием, быв 
человек, вселися в Твою, Богоблагодатная, 
утробу, и распятие претерпев и смерть, вос- 
кресе Боголепно, совозставив нас, яко все- 
силен. 


Песнь 8 


Сей нареченный и святый день, един суббот царь 
и господь, праздников праздник и торжество есть тор- 
жеств, в оньже благословим Христа во веки. 


Приидите новаго винограда рождения, Бо- 
жественнаго веселия, в нарочитом дне вос- 
кресения, Царствия Христова приобщимся, 
поюще Его яко Бога во веки. 


Возведи окрест очи твои, Сионе, и виждь, 
се бо приидоша к тебе яко Богосветлая све- 


МУТУ РИТА ЧАР ЛВЕРАУ ИО РЖЕЗИЕ 

тила, от запада, и севера, и моря, и востока 
чада твоя, в тебе благословящая Христа во 
веки. 


Гроичен: Пресвятая Троице, Боже наш, 
слава Тебе. 


Отче Вседержителю, и Слове, и Душе, тре- 
ми соединяемое во ипостасех естество, Пре- 
существенне и Пребожественне, в Тя крес- 
тихомся, и Тя благословим во вся веки. 


Слава: Прииде Тобою в мир Господь, Де- 
во Богородице, и чрево адово расторг, смерт- 
ным нам воскресение дарова. Темже благо- 
словим Его во веки. 


И ныне: Всю низложив смерти державу 
Сын Твой, Дево, Своим воскресением, яко 
Бог крепкий совознесе нас и обожи. Темже 
воспеваем Его во веки. 


Песнь 9 


П рипевб: Величит душа моя воскресшаго 
тридневно от гроба, Христа жизнодавца. 

Светися, светися, новый Иерусалиме: слава бо Гос- 
подня на тебе возсия, ликуй ныне и веселися, Сио- 
не: Ты же Чистая красуйся, Богородице, о востании 
рождества Твоего. 

Припев: Христос новая Пасха, жертва жи- 
вая, Агнец Божий, вземляй грехи мира. 

О, Божественнаго! о, любезнаго! о, слад- 
чайшаго Твоего гласа! С нами бо неложно 
обещался еси быти, до скончания века, Хри- 
сте: Егоже вернии, утверждение надежды 
имуще, радуемся. 


Припев: Ангел вопияше Благодатней: Чи- 
стая Дево, радуйся! и паки реку: радуйся! 
Твой Сын воскресе тридневен от гроба, и 
мертвыя воздвигнувый: людие, веселитеся! 


О, Пасха велия, и священнейшая Христе! 
о, мудросте, и Слове Божий, и сило! Пода- 
вай нам истее Тебе причащатися, в невечер- 
нем дни царствия Твоего. 


Слава: Согласно, Дево, Тебе блажим вер- 
‚нии: радуйся, двере Господня, радуйся, гра- 
де одушевленный: радуйся, Еяже ради нам 
ныне возсия свет из Тебе Рожденнаго из 
мертвых воскресения. 


И ныне: Веселися и радуйся Божественная 
двере Света: зашедый бо Иисус во гроб воз- 
сия, просияв солнца светлее, и верныя вся 
озарив, Богорадованная Владычице. 


Ексапостиларий самогласен 


Плотию уснув яко мертв, Царю и Госпо- 
ди, тридневен воскресл еси, Адама воздвиг 

от тли и упразднив смерть: Пасха нетления, 
мира спасение. (Трижды) 


Стихиры Пасхи, глас 5-й 


Стих: Да воскреснет Бог, и расточатся 
врази Его. 


Пасха священная нам днесь показася: Па- 
сха нова, святая, Пасха таинственная, Пасха 
всечестная, Пасха Христос Избавитель: Па- 
сха непорочная, Пасха великая, Пасха вер- 
ных, Пасха двери райския нам отверзаюиый: 
Пасха всех освящающая верных. 


Стих: Яко исчезает дым, да исчезнут. 


Приидите от видения, жены благовестни- 
цы, и Сиону рцыте: приими. от нас радости 
благовещения воскресения Христова: красуй- 
ся, ликуй и радуйся, Иерусалиме, Царя Хри- 
ста узрев из гроба, яко жениха происходяща. 


Стих: Тако да погибнут грешницы от ли- 
ца Божия, а праведницы да возвеселятся. 


Мироносицы жены, утру глубоку предста- 
вшя гробу Жизнодавца, обретоша Ангела на 
камени седяща, и той, провещав им, сице гла- 
голаше: что ищите Живаго с мертвыми? что 
- плачете Нетленнаго во тли? шедшя пропове- 
дите учеником Его. 

_ Стих: Сей день, егоже сотвори Господь, 
возрадуемся и возвеселимся в онь. 


Пасха красная, Пасха, Господня Пасха! Па- 
сха всечестная нам возсия! Пасха! радостию 
друг друга объимем! О, Пасха! избавление 
скорби, ибо из гроба днесь яко от чертога 
возсияв Христос, жены радости исполни, гла- 
голя: проповедите Апостолом. 


Слава Отцу и Сыну и Святому Духу, и 
ныне и присно и во веки веков. Аминь. 


Воскресения день, и просветимся торже- 
ством, и друг друга объимем, рцем: братие! 
и ненавидящым нас простим вся воскресени- 
_ем и тако возопиим: Христос воскресе из 
мертвых, смертию смерть поправ и сущым во 
гробех живот даровав. 





ЧАСЫ СВЯТОЙ ПАСХИ* 


Аще иерей: Благословен Бог наш... 


Мирский же глаголет: Молитвами свя- 
тых отец наших, Господи Иисусе Христе, 
Боже наш, помилуй нас. Аминь. 


Христос воскресе из мертвых, смертию 
смерть поправ, и сущим во гробех живот 
даровав. (Трижды) 


Таже глаголем (трижды) 


Воскресение Христово видевше, поклоним- 
ся Святому Господу Иисусу, единому без- 
грешному, Кресту Твоему покланяемся, Хри- 
стё, и святое воскресение Твое поем и сла- 
вим: Ты бо еси Бог наш, разве Тебе иного не 
знаем, имя Твое именуем. Приидите, вси вер- 
нии, поклонимся святому Христову воскре- 


* Это последование бывает во всю Светлую седми- 
цу вместо повечерия и полунощницы, а также вмес- 
то утренних и вечерних молитв. 

сению: се бо прииде Крестом радость всему 
миру; всегда благословяще Господа, поем 
воскресение Его, распятие бо претерпев, 
смертию смерть разруши. 


Ипакой (единожды) 


Предварившыя утро яже о Марии, и обрет- 
шыя камень отвален от гроба, слышаху от 
Ангела: во свете присносущнем Сущаго с 
мертвыми что ищете яко человека? видите 
гробныя пелены, тецыте, и миру проповеди- 
те, яко воста Господь, умертвивый смерть, 
яко есть Сын Бога, спасающаго род челове- 
ческий. 


Кондак (единожды) 


Аще и во гроб снизшел еси, Безсмертне, 
но адову разрушил еси силу, и воскресл еси, 
яко Победитель, Христе Боже, женам миро- 
носицам вещавый: радуйтеся! и Твоим апо- 
столом мир даруяй, падшим подаяй воскре- 
сение. 


И сей тропарь (единожды) 


Во гробе плотски, во аде же с душею, яко 
Бог, в раи же с разбойником, и на престоле 
был еси, Христе, со Отцем и Духом, вся ис- 
полняяй, неописанный. 


—>——`——=—>-—— 


ими 

Слава: Яко живоносец, яко рая красней- 
ший, воистину и чертога всякаго царскаго по- 
казася светлейший, Христе, гроб Твой, источ- 
ник нашего воскресения. 


И ныне: Вышняго освященное Божествен- 
ное селение, радуйся: Тобою бо дадеся ра- 
дость, Богородице, зовущым: благословенна 
Ты в женах еси, Всенепорочная Владычице. 


Господи, помилуй (40). Слава, и ныне. 
Честнейшую Херувим... Именем Господним 
благослови, отче. 


Иерей: Молитвами святых отец наших... 


И глаголем трижды тропарь 


Христос воскресе... Слава, и ныне. Госпо- 
ди, помилуй (трижды). Благослови. И от- 
пуст от иерея. Мирский же глаголет: 


Господи Иисусе Христе, Сыне Божий, мо- 
литв ради Пречистыя Твоея Матере, препо- 
добных и богоносных отёц наших и всех свя- 
тых помилуй нас. Аминь. 

Внегда случится коми искуситися во сне 
по действу диаволю, востав от одра, тво- 
рит поклоны, глаголя: 


Боже, милостив буди мне грешному. 


Таже начало обычное по: Отче наш... Гос- 
поди, помилуй (12). Слава, и ныне. Прииди- 
те, поклонимся... (трижды). Помилуй мя, 
Боже... 


И тропари сия, глас 7-й 


Пастырю добрый, душу Твою положивый 
о нас, сведый сокровенная, содеянная мною, 
Едине Блаже, упаси мя разумом заблуждша- 
го, и исхити мя от волка, Агнче Божий, и по- 
милуй мя. 


Отягчен сном уныния, помрачаюся преле- 
стию греховною: но даруй ми утро покаяния, 
просвещая очи мысленныя, Христе Боже, 
просвещение души моея, и спаси мя. 

Мглою греховною и сластьми житейскими 
сплетаем ум окаянныя души моея, страсти 
различныя раждает, и в помысл умиления не 
приходит. Но ущедри, Спасе, смирение мое, 
и даждь ми помысл умиления, да и аз спа- 
саем прежде конца воззову благоутробию 
Твоему: Господи Христе Спасе мой, отчаян- 
наго спаси мя и недостоинаго. 


Яко впадый в разбойники, и уязвен, тако. 
и аз впадох во многия грехи, и уязвена ми 
есть душа. К кому прибегну повинный аз: 
токмо к Тебе, милосердому душ Врачу: излей 
на мя, Боже, великую Твою милость. 


Слава: Яко блудный сын приидох и аз, 
Щедре: приими мя, Отче, возвращающася, 
яко единаго от наемник Твоих, Боже, и по- 
милуи мя. 


И ныне: Богородичен 


Избави, Богородице, от обдержащих нас 
грехов: яко иного упования вернии не има- 
мы, разве Тебе, и от Тебе рождшагося Гос- 
пода. 


Таже: Господи, помилуй (40). И покло- 
нов 20, с молитвой: Боже, милостив ми бу- 
ди, и прости мя блуднаго за имя Твое Свя- 
тое. 

Затем молитва 1-я, святого Василия Великого 


Паки запят бых окаянный умом и лукавым 
обычаем, работая греху. Паки князь тьмы и 
страстных сладостей родитель, пленена мя 
сотвори, и якоже раба смиреннаго, того хо- 
тением, и желанием плотским работати при- 
нуждает мя. И что сотворю, Господи мой, и 
Избавителю, и Заступниче, уповающим на 
Тя, аще не к .Гебе паки возвращуся и посте- 
ню, и милости испрошу о содеянных мною; 
но боюся и трепещу, да не како всегда испо- 
ведаяся, и отступити злых обещаваяся, и на 
кийждо час согрешая: и не воздав молитвы 
моея Тебе Богу моему, долготерпение Твое 
воздвигну к негодованию. И кто стерпит гне- 
ва Гвоего, Господи; ведый убо множество ще- 
дрот Твоих, и пучину человеколюбия Твое- 
го, паки возверзаю себе на милость Твою, и 
взываю Ти: еже согреших, прости. Помилуй 
мя падшаго, даждь ми руку помощи, в тине 
сластей погруженному. Не остави, Господи, 
создание Твое растлитися беззаконьми мои- 
ми и грехи моими: но обычным Твоим мило- 
сердием и благостию принуждаем, избави от 
кала и скверны телесныя и страстных помы- 
шлении, оскверняющих всегда душу мою ока- 
янную: се бо, Господи, якоже зриши, несть 

в ней места чиста, но вся проказися, и все 
тело объят язва. Сам убо, Человеколюбче, 
врачу душ и телес и милости источниче, очи- 
сти ту слез моих течением, сих изливая на 
мя обильно: излей на мя человеколюбие 
Твое, и даждь ми исцеление и очищение, и 
исцели сокрушение мое, и не отврати лица 
Твоего от мене, да не якоже вещь, пояст мя 
отчаяния огнь: но якоже рекл еси, неложный 
Боже, яко велия радость бывает на небеси о 
едином грешнице кающемся, сие сотвори и 
на мне грешнем, и не затвори ушию благо- 
утробия Твоего, в молитве покаяния моего; 
но отверзи их, и яко кадило исправи ту пред 
Тобою: веси бо немощь естества Создателю, 
и удобь поползновение юности, и тяжесть те- 
ла, и презираеши грехи, и покаяние прием- 
леши призывающих Тя истиною. Яко благо- 
словися и прославися пречестное и велико- 
лепое имя Твое, Отца и Сына и Святаго Ду- 
ха, ныне и присно и во веки веков. Аминь. 


Молитва 2-я, тогожде святого 


Многомилостиве, нетленне, нескверне, 
безгрешне Господи, очисти мя, непотребна- 
го раба Твоего, от всякия скверны плотския 
и душевныя, и от невнимания и уныния мо- 
его прибывшую ми нечистоту, со инеми все- 

ми беззаконии моими, и яви мя нескверна, 
Владыко, за благость Христа Твоего, и освя- 
ти мя нашествием Пресвятаго Твоего Духа: 
яко да возбнув от мглы нечистых привиде- 
ний диавольских, и всякия скверны, сподоб- 
люся чистою совестию отверсти скверная 
моя и нечистая уста, и воспевати всесвятое 
имя Твое, Отца и Сына и Святаго Духа, и 
тако причаститися неповинно и неосужден- 
но Пречистых, Пресвятых и Животворящих 
Таинств Единороднаго Твоего Сына, Госпо- 
да Бога и Спаса нашего Иисуса Христа, с 
Нимже благословен еси еси, и с Пресвятым 
и Благим и Животворящим Тврим Духом, ны- 
не и присно, и вовеки веков. Аминь. 


Молитва 3-я 


Пречисте, нескверне, благоутробне Госпо- 
ди, Иже восприятием Твоего человечества 
наше естество от тли изменивый и соедине- 
нием лучшаго все освятивый, Иже в ТЯ еди- 
наго истиннаго Бога несумненно верующим 
благодать Твою изобильно подаяй, и в немо- 
щи плоти, великовыйна посрамляяй и ветха- 
го запинателя; Ты Благодетелю Господи и ме- 
не страстнаго и любогрешнаго во сне мечта- 
нием оскверншася, очисти от всякия сквер- 

ны плоти и духа и не вмени мне сие в грех, 
или завистию доброненавистца и безлична- 
го демона сонномечтанием осквернихся, или 
небрежением и невоздержанием вредных, 
или обычаем лукавым и привзятий мучитель- 
ством. Укрепи же мя прочее на безстыдство 
его и неистовство всесильною Твоею благо- 
датию, и выше того различных коварств со- 
блюди, целомудрия моего светильник неуга- 
симый даже до конца сохраняяй; да сквер- 
наго убо всякаго скоктаний сладострастия и 
всякия мрачныя нощных мечтаний мглы Тво- 
ею помощию изменяем, о светозарном же 
зрении желаемых, и паче меда и сота услаж- 
дающих судеб Твоих день и нощь поучаяйся 
в чистей совести, Животворящих и Безсмерт- 
ных Твоих Таинств причаститися сподоблю- 
ся молитвами нетленно рождшия Тя Пречи- 
стыя Владычицы нашея Богородицы и При- 
снодевы Марии, и всех святых, аминь. 


Таже: Честнейшую Херувим... Слава, и 
ныне. Господи, помилуй (трижды). Госпо- 
ди, благослови. И отпуст: 


Господи Иисусе Христе, Боже наш, молитв 
ради .Пречистыя Твоея Матере и всех свя- 
тых, спаси мя грешнаго. 

Молитва от осквернения 


Господи Боже наш, Едине Благий и Чело- 
веколюбче, Едине Святый и на святых почи- 
ваяй, Иже верховному Твоему апостолу Пе- 
тру явивый видением, ничтоже скверно, или 
нечисто мнети, от Тебе сотворенных на пи- 
щу и в наслаждение человеком, и сосудом 
Твоим избранным, апостолом Павлом вся чи- 
ста чистым заповедавый: Ты Сам Владыко 
Пресвятый призыванием страшнаго и пречи- 
стаго Твоего имене, и знамением Честнаго и 
Животворящаго Креста, благослови и очис- 
ти мя, раба Твоего (имя), осквернившагося 
от всякаго неприязненнаго духа, от всякаго 
‚мечтания и гада ядовитаго, от всякаго без- 
закония и от всякия лести, от всякаго потво- 
ра и от всякия суеты, и от всякаго недуга, и 
всякия язи, и от всякаго противнаго злодей- 
ства диаволя. И ныне недостойнаго мене ра- 
ба Твоего сподоби по Твоему милосердию 
служити пречистым Твоим Тайнам. И преж- 
де очисти ми душу и тело от всякия сквер- 
ны, и остави всякое прегрешение, вольное и 
невольное, еже согреших во вся дни живо- 
та моего, делом, словом и помышлением, во 
дни и в ноши, и до нынешняго часа. И даждь 
ми, Господи, служение сие страшное небес- 

ных Чинов, и причастие пречистых Твоих 
Таин, не в суд, ни во осуждение, но в про- 
щение грехов, и в Духа Святаго ‘пришествие, 
и живот присносущныя радости, егоже уго- 
товал еси истинным Твоим служебником. Со- 
храни мя, Владыко Всесильне, от всякаго гре- 
ха и злобы, соблюди нескверна и непорочна 
от всякия проказы противнаго диавола: и 
даждь ми, Господи, служити Тебе в препо- 
добии и правде до последняго дне и часа и 
скончания моего: Ты бо еси благословляяй 
и освящаяй всяческая, Христе Боже наш, и 
Тебе славу возсылаем со Безначальным Тво- 
им Отцем и со Пресвятым и Благим и Жи- 
вотворящим Твоим Духом, ныне и присно и 
во веки веков. Аминь. 


ТРОПАРИ, БОГОРОДИЧНЫ 
И КОНДАКИ ВОСКРЕСНЫЕ ВОСЬМИ 
ГЛАСОВ 


Первого гласа 


Гропарь: Камени запечатану от иудей и 
‚воином стрегущим Пречистое Тело Твое, вос- 
кресл еси тридневен, Спасе, даруя мирови 
жизнь. Сего ради силы небесныя вопияху Ти, 
Жизнодавче: слава воскресению Твоему, 
Христе, слава Царствию Твоему; слава смо- 
трению Твоему, Едине Человеколюбче. 


Богородичен: Гаврийлу вещавшу Тебе, Де- 
во, радуйся, со гласом воплощашеся всех 
Владыка в Тебе, святём кивоте, якоже речё 
праведный Давид; явилася еси ширшая не- 
бес, поносивши Зиждителя Твоего. Слава 
Всельшемуся в Тя; слава Прошедшему из Те- 
бе; слава Свободившему нас рождеством 
Твоим. 





Ель. 

Кондак: Воскресл еси яко Бог из гроба во 
славе, и мир совоскресил еси; и естество че- 
ловеческое яко Бога воспевает Тя, и смерть 
исчезе, Адам же ликует, Владыко: Ева ныне 
от уз избавляема радуется, зовущи: Ты еси, 
Иже всем подаяй, Христе, воскресение. 


Богородичен-догматик: Всемирную сла- 
ву, от человек прозябшую и Владыку рожд- 
шую, небесную дверь, воспойм Марию Де- 
ву, безплотных песнь и верных удобрение; 
Сия бо явися небо и храм Божества; Сия, 
преграждение вражды разрушивши, мир 
введё и Царствие отверзе. Сию убо имуще 
веры утверждение, поборника имамы из Нея 
рождшагося Господа. Дерзайте убо, дерзай- 
те, людие Божии: ибо Тои победит враги, яко 
всесилен. 


Второго гласа 


Тропарь: Егда снизшел еси к смерти, Жи- 
воте безсмертный, тогда ад умертвил еси 
блистанием Божества. Егда же и умершия от 
преисподних воскресил еси, вся силы небес- 
ныя взываху: Жизнодавче Христе Боже наш, 
слава Тебе. 


Богородичен: Вся паче смысла, вся пре- 
славная Гвоя, Богородице, таинства: чисто- 

те запечатанной и‘девству храниму, Мати 
позналася еси неложна, Бога рождши Истин- 
наго, Того моли спастися душам нашим. 


Кондак: Воскрёесл еси от гроба, всесиль- 
не Спасе, и ад, видев чудо, ужасеся, и 
мертвии восташа; тварь же видящи срадует- 
ся Тебе, и Адам свеселится, и мир, Спасе 
мой, воспевает Тя присно. 


Богородичен-догматик: Прейде сень за- 
° конная, благодати пришедши: якоже бо ку- 
пина не сгараше опаляема, тако Дева роди- 
ла еси, и Дева пребыла еси. Вместо столпа 
огненнаго праведное возсия Солнце; вместо 
Моисеа Христос, спасение душ наших. 


Третьего гласа 


Тропарь: Да веселятся небесная, да раду- 
ются земная, яко сотвори державу мышцею 
Своею Господь: попра смертию смерть, пер- 
венец мертвых бысть; из чрева адова избави 
нас и подаде мирови велию милость. 


Богородичен: Тя, ходатайствовавшую спа- 
сение рода нашего, воспеваем, Богородице 
Дево: плотию бо от Тебе восприятою Сын 
Твой и Бог наш, крестом восприим страсть, 
избави нас от тли, яко Человеколюбец. 


ПЕРРИ ЗРУААЕ 

Кондак: Воскресл еси днесь из гроба, 
Щедре, и нас возвел еси от врат смертных; 
днесь Адам ликует, и радуется Ева, вкупе же 
и пророцы с патриархи воспевают непрестан- 
но Божественную державу власти Твоея. 


Богородичен-догматик: Како не дивимся 
Богомужному рождеству Твоему, Пре- 
честная; искушения бо мужескаго не прием- 
ши, Всенепорочная, родила еси без отца Сы- 
на плотию, прежде век от Отца рожденнаго 
без матере, никакоже претерпевшаго изме- 
нения, или смешения, или разделения, но 
обою существу свойство цело сохраншаго. 
Темже, Мати Дево Владычице, Того моли 
спастися душам православно Богородицу ис- 
поведающих ТЯ. 


Четвертого гласа 


Гропарь: Светлую воскресения проповедь 
от Ангела уведевша Господни ученицы и 
прадеднее осуждение отвергша, апостолом 
хвалящася глаголаху: испровержеся смерть, 
воскресе Христос Бог, даруяй мирови велию 
МИЛОСТЬ. 


Богородичен: Еже от века утаённое и Ан- 
гелом несведомое таинство Тобою, Богороди- 
це, сущим на земли явися Бог, в неслитнем 

соединении воплощаемь и крест волею нас 
ради восприим, имже воскресив первозданна- 
го, спасе от смерти души наша. 


Кондак: Спас и Избавитель мой из гроба, 
яко Бог, воскреси от уз земнородныя, и вра- 
та адова сокруши, и яко Владыко воскресе 
тридневен. 


Богородичен-догматик: Иже Тебе ради 
Богоотец пророк Давид песненно о Тебе про- 
воз-гласи величия Тебе сотворшему: предста 
Царица одесную Тебе. Тя бо Матерь, хода- 
таицу живота показа без отца из Тебе воче- 
ловечитися благоволивый Бог, да Свой паки 
обновит образ, истлевший страстьмй, и 
заблуждшее горохищное обрет овча, на рамо 
восприим, ко Отцу принесет, и Своему хо- 
тению, с небесными совокупит силами, и спа- 
сет, Богородице, мир, Христос имёяй велию 
и богатую милость. 


Пятого гласа 


Тропарь: Собезначальное Слово Отцу и 
Духови, от Девы рождшееся на спасение на- 
ше, воспойм вернии и поклонимся: яко бла- 
говоли плотию взыти на крест, и смерть пре- 
терпети, и воскресити умершия славным вос- 
кресением Своим. 

Богородичен: Радуйся, двере Господня не- 
проходимая; радуйся, стено и покрове при- 
текающих к Тебе; радуйся, необуреваемое 
пристанище и неискусобрачная, рождшая 
плотию Творца Твоего и Бога. Молящи не 
оскудевай о воспевающих и покланяющихся 
рождеству Твоему. 

Кондак: Ко аду, Спасе мой, сошел еси, и 
врата сокрушивый яко Всесилен, умерших 
яко Создатель совоскресил еси, и смерти 
жало сокрушил еси, и Адам от клятвы избав- 
лен бысть, Человеколюбче. Гемже вси зовем: 
спаси нас, Господи. 

Богородичен-догматик: В Чермнем мори 
неискусобрачныя Невесты образ написася 
иногда: тамо Моисей разделитель воды, зде 
же Гаврийл служитель чудесе. Тогда глубину 
шествова ео ныне же Хри- 
ста роди безсеменно Дева. Море по проше- 
ствии Израилеве пребысть непроходно: Не- 
порочная по рождестве Еммануилеве 
пребысть нетленна. Сый и прежде сый, 
явлейся яко человек, Боже, помилуй нас. 


Шестого гласа 


Тропарь: Ангельския силы на гробе Тво- 
ем, и стрегущии омертвеша, и стояше Ма- 
рия во гробе, ищущи Пречистаго Тела Тво- 

его. Пленил еси ад, не искусився от него; 
сретил еси Деву, даруяй живот. Воскресый 
из мертвых, Господи, слава Тебе. 

Богородичен: Благословенную нарекий 
Твою Матерь, пришел еси на страсть воль- 
ным хотением, возсияв на кресте, взыскати 
хотя Адама, глаголя Ангелом: срадуйтеся 
Мне, яко обретеся погибшая драхма. Вся му- 
дре устроивый, Боже наш, слава Гебе. 

Кондак: Живоначальною дланию умершия 
от мрачных удолий Жизнодавец воскресив, 
всех Христос Бог, воскресение подаде чело- 
веческому роду: есть бо всех Спаситель, Вос- 
кресение и Живот, и Бог всех. 

Богородичен-догматик: Кто Тебе не убла- 
жит, Пресвятая Дево? Кто ли не воспоет Тво- 
его пречистаго рождества? Безлетно бо от 
Отца возсиявый Сын Единородный, Тойже от 
Тебе Чистыя проиде, неизреченно воплощь- 
ся, естеством Бог сый и естеством быв че- 
ловек нас ради, не во двою лицу разделяе- 
мый, но во двою естеству неслитно познава- 
емый. Того моли, Чистая, Всеблаженная, по- 
миловатися душам нашим. 


Седьмого гласа 


Тропарь: Разрушил еси Крестом Твоим 
смерть, отверзл еси разбойнику рай, миро- 


ТРОПАРИ ВОСКРЕСНЫЕ 115 


носицам плач преложил еси и апостолом про- 
поведати повелел еси, яко воскресл еси, Хри- 
сте Боже, даруяй мирови велию милость. 


Богородичен: Яко нашего воскресения со- 
кровище, на Тя надеющияся, Всепетая, от 
рова и глубины прегрешений возведи: Ты бо 
повинныя греху спасла еси, рождшая Спасе- 
ние наше; Яже прежде рождества Дева, и в 
рождестве Дева, и по рождестве паки пре- 
бываеши Дева. 


Кондак: Не ктому держава смертная 
возможет держати человеки: Христос бо сни- 
де сокрушая и разоряя силы ея. Связуемь бы- 
вает ад, пророцы согласно радуются, предста, 
глаголюще, Спас сущим в вере: изыдите, 
вернии, в воскресение. 


Богородичен-догматик: Мати убо по- 
зналася еси паче естества, Богородице, пре- 
была же еси Дева паче слова и разума; и чу- 
десе рождества Твоего сказати язык не мо- 
жет. Преславну бо сущу зачатию, Чистая, не- 
постижен есть образ рождения: идеже бо хо- 
щет Бог, побеждается естества чин. Темже 
Тя вси Матерь Божию ведуще, молим Ги ся 
прилежно, моли спастися душам нашим. 

Восьмого гласа 


Гропарь: С высоты снизшел еси, Благоут- 
робне, погребение приял еси тридневное, да 
нас свободиши страстей, Животе и воскре- 
сение наше, Господи, слава Тебе. 

Богородичен: Иже нас ради рождейся от 
Девы и распятие претерпев, Благий, ис- 
провергий смертию смерть и воскресение 
явлей яко Бог, не презри, яже создал еси ру- 
кою Твоею; яви человеколюбие Твое, Мило- 
стиве, приими рождшую Тя Богородицу, мо- 
лящуюся за ны, и спаси, Спасе наш, люди 
отчаянныя. 

Кондак: Воскрес из гроба, умершия воз- 
двигл еси и Адама воскресил еси, и Ева ли- 
кует во Твоем воскресении, и мирстии кон- 
цы торжествуют еже из мертвых востанием 
Твоим, Многомилостиве. 

Богородичен-догматик: Царь Небесный за 
человеколюбие на земли явися и с человеки 
поживе: от Девы бо чистыя плоть приёмый и 
из Нея прошедый с восприятием, един есть 
Сын, сугуб естеством, но не ипостасию. Тем- 
же совершенна Того Бога и совершенна че- 
ловека воистинну проповёдающе, исповедуем 
Христа Бога нашего: Егоже моли, Мати без- 
невестная, помиловатися душам нашим. 


Ал 

В понедельник 
Небесным Чинам Бесплотным 


Тропарь, гл. 4: Небесных воинств Архи- 
стратизи, молим вас присно мы недостойнии, 
да вашими молитвами оградите нас кровом 
крил невещественныя вашея славы, со- 
храняюще нас припадающих прилежно и во- 
пиющих: от бед избавите нас, яко чинона- 
чальницы вышних сил. о 


Кондак, гл. 2: Архистратизи Божии, слу- 
жителие Божественныя славы, Ангелов на- 
чальницы и человеков наставницы, полезное 
нам просите и велию милость, яко 
безплотных Архистратизи. 


Во вторник 
Крестителю и Предтече Иоанну 


Гропарь, гл. 2: Память праведнаго с по- 
хвалами, тебе же довлеет свидетельство Гос- 


\ ее 

подне, Предтече: показал бо ся еси воистин- 
ну и пророков честнейший, яко и в струях 
крестити сподобился еси Проповеданнаго. 
Темже за истину пострадав радуяся, благо- 
вестил еси и сущим во аде Бога явльшагося 


плотию, вземлющаго грех мира и подающа- 


го нам велию милость. 


Кондак, гл. 2: Пророче Божий и Предте- 
че благодати, главу твою, яко шипок священ- 
нейший от земли обретше, исцеления всегда 
приемлем: ибо. паки, якоже прежде, в мире 
проповедуеши покаяние. 


В среду и пятницу 
Кресту 


Гропарь, гл. 1: Спаси, Господи, люди Твоя 
и благослови достояние Твое, победы право- 
славным христианом на сопротивныя даруя, 
и Твое сохраняя Крестом Твоим жительство. 


Конодак, гл. 4: Вознесыйся на крест волею, 
тезоименитому Твоему новому жительству 


щедроты Твоя даруй, Христе Боже; возве- 


сели нас силою Твоею, победы дая нам на су- 
постаты, пособие имущим Твое, оружие ми- 
ра, непобедимую победу. 


} 
} 

В четверг 
Апостолам и святителю Николаю 


Гропари 


Гл. 3: Апостоли святии, молите милости- 
ваго Бога, да прегрешений оставление подаст 
душам нашим. 


Гл. 4: Правило веры и образ кротости, воз- 
держания учителя яви тя стаду твоему яже 
вещей истина; сего ради стяжал еси смире- 
нием высокая, нищетою богатая. Отче свя- 
щенноначальниче Николае, моли Христа Бо- 
га спастися душам нашим. 


Кондаки 


Гл. 2: Твердыя и боговещанныя пропове- 
датели, верх апостолов Твоих, Господи, 
приял еси в наслаждение благих Твоих и по- 
кой: болезни бо онех и смерть приял еси па- 
че всякаго всеплодия, Едине сведый сер- 
дечная. 


Гл. 9: В Мирех, святе, священнодействи- 
тель показался еси: Христово бо, преподоб- 
не, Евангелие исполнив, положил еси душу 
твою о людех твоих и спасл еси неповинныя 
от смерти. Сего ради освятился еси, яко не 
ликий тайнник Божия благодати. 

В субботу 
Всем святым и за умерших 


Тропари 


Гл. 2: Апостоли, мученицы и пророцы, свя- 
тителие, преподобнии и праведнии, добре по- 
двиг совершившии и веру соблюдшии, дерз- 
новение имуще ко Спасу, о нас Того, яко бла- 
га, молите спастися, молимся, душам нашим. 

Гл. 2: Помяни, Господи, яко благ, рабы 
Твоя, и елика в житий согрешиша, ‘прости: 
никтоже бо безгрешен, токмо Ты, могий и 
преставленным дати покой. 


‚Кондаки 


Гл. 8: Яко начатки естества Насадителю 
твари, вселенная приносит Ти, Господи, бо- 
гоносныя мученики; тех молитвами в мире 
глубоце Церковь Гвою, жительство Твое Бо- 
городицею соблюди, Многомилостиве. 

Гл. 8: Со святыми упокой, Христе, души 
раб Твоих, идеже несть болезнь, ни печаль, 
ни воздыхание, но жизнь безконечная. 





ТРОПАРИ И КОНДАКИ 
НА ПРАЗДНИКИ 


1 (14) сентября. Новолетие 


Тропарь, гл. 2: Всея твари Содетелю, вре- 
мена и лета во Своей власти положивый, бла- 
гослови венец лета благости Твоея, Господи, 
сохраняя в мире люди и град Твой молитва- 
ми Богородицы, и спаси ны: 

Кондак, гл. 2: В вышних живый, Христе 
Царю, всех видимых и невидимых Творче и 
Зиждителю, Иже дни и нощи, времена и лета 
сотворивый, благослови ныне венец лета; со- 
блюди и сохрани в мире град и люди Твоя, 
Многомилостиве. 


8 (21) сентября 
Рождество Пресвятой Богородицы 


Гропарь, гл. 4: Рождество Твое, Богоро- 
дице Дево, радость возвести всей вселенней: 
из Тебе бо возсия Солнце правды Христос 
Бог наш, и разрушив клятву, даде благосло- 

вение, и упразднив смерть, дарова нам жи- 
вот вечный. 

Кондак, гл. 4: Иоаким и Анна поношения 
безчадства, и Адам и Ева от тли смертныя 
свободистася, Пречистая, во святем рожде- 
стве Твоем. То празднуют и людие Твои, 
вины прегрешений избавльшеся, внегда зва- 
ти Ти: неплоды раждает Богородицу и пита- 
тельницу жизни нашея. 

Величание: Величаем Тя, Пресвятая Дево, 
и чтим святых Твоих родителей, и всеслав- 
ное славим рождество Твое. 


9 (22) сентября 
Святителя Феодосия Черниговского 


Тропарь, гл. 4: Преудобрен во архиервёех, 
святителю Феодосие, был еси светило свое- 
му стаду, таже преставился еси в вечныя 
обители. Умоли у престола Царя Славы из- 
бавитися нам от находящих на ны зол и спа- 
стися душам нашим, святе, молитвами тво- 
ИМИ. 

Кондак, гл. 4: Пастырей начальнику Хри- 
сту трудился еси, святителю Феодосие, на 
пажити духовней словесныя твоя овцы пи- 
тая, и целебен дар от Христа Спаса приял 
еси, во еже немощи душевныя и телесныя 
целити всех с верою к целебным твоим 

мощём приходящих. Темже и ныне, святе, 
молися всем, имя твое призывающим, от на- 
ветов вражиих спастися и помиловатися ду- 
шам нашим. 


И (24) сентября 
Преподобного Силуана Афонского 


Тропарь, гл. 2: Серафимския любве ко 
Господу пламенный ревнителю и Иеремии, 
о народе плачущему, усердный подражателю, 
всеблаженне отче Силуане, ты, зову Мате- 
ре Господа сил внемляй, змия греховнаго му- 
жемудренно изрыгнул еси и в гору Афонскую 
от суеты мира удалился еси, идеже в трудех 
и молитвах со слезами благодать Святаго Ду- 
ха обильно стяжа. Еюже сердца наша воспла- 
мени и с тобою умильно взывати укрепи: Гос- 
поди мой, Жизнь моя и Радосте Святая, спа- 
си мир и нас от всяких лютых. 


Кондак, гл. 2: Смиренномудрия исповед- 
ниче предивный и человеколюбия Духом 
Святым согреваемая доброто, Богу возлюб- 
ленне Силуане, о подвизе твоем Церковь Рос- 
сийская радуется, иноцы же горы Афонския 
и вси христианстии людие, веселящеся, сы- 
новнею любовию к Богу устремляются. Его- 
же моли о нас, равноангельне боговедче, во 

еже спастися нам, в горении любве тебе под- 
ражающим. 


14° (27) сентября 
Воздвижение Честного и Животворящего 
Креста 


Гропарь, гл. 1: Спаси, Господи, люди Твоя 
и благослови достояние Твое, победы право- 
славным христианом на сопротивныя даруя, 
и Твое сохраняя Крестом Твоим жительство. 

Конодак, гл. 4: Вознесыйся на крест волею, 
тезоименитому Твоему новому жительству 
щедроты Твоя даруй, Христе Боже; возве- 
сели нас силою Твоею, победы дая нам на су- 
постаты, пособие имущим Твое, оружие ми- 
ра, непобедимую победу. 

Величание: Величаем Тя, Живодавче Хри- 
сте, и чтим Крест Твой святый, имже нас 
спасл еси от работы вражия. 


17 (30) сентября 
мучениц Веры, Надежды, Любови 
и матери их Софии 


Гропарь, гл. 4: Торжествует Церковь пер- 
вородных, и свеселится приемля матерь о ча- 
дех веселящуюся, яже яко мудрости тезои- 
менитая, тройственным богословским добро- 
детелем равночисленныя породи. Тыя с му- 

дрыми девами зрит уневестившияся жениху 
Богу Слову. С нею и мы духовне в памяти 
их свеселимся, глаголюще: Троицы поборни- 
цы, Веро, Любве и Надеждо, в вере, любви 
и надежде утверждайте нас. 

Кондак, гл. 1: Софии честныя священней- 
шия ветви, Вера и Надежда и Любовь, пока- 
завшеся, мудрость обуиша еллинскую благо- 
датию, и пострадавше, и победоносицы явив- 
шеся, венцем нетленным от всех Владыки 
Христа увязбшася. 


21 сентября (4 октября) 
Святителя Димитрия Ростовского 


Тропарь, гл. 8: Православия ревнителю и 
раскола искоренителю, российский целебни- 
че и новый к Богу молитвенниче, списаньми 
твоими буих уцеломудрил еси, цевнице ду-. 
ховная, Димитрие блаженне, моли Христа 
Бога спастися душам нашим. 

Конодак, гл. 8: Звезду российскую от Ки- 
ева возсиявшую и чрез Новград северский в 
Ростов достигшую, всю же страну сию учень- 
ми и чудесы озарившую, ублажим златосло- 
веснаго учителя Димитрия. Той бо всем вся 
написа яже к наставлению, да всех приоб- 
рящет, якоже Павел Христу, и спасет пра- 
воверием души наша. 

25 сентября (8 октября) 
Преподобного Сергия Радонежского, чудотворца 


Тропарь, гл. 4: Иже добродетелей подвиж- 
ник, яко истинный воин Христа Бога, на 
страсти вельми подвизался еси в жизни 
врёменней, в пениих, бдениих же и пощени- 
их образ быв твоим учеником: темже и 
вселися в тя Пресвятый Дух, Егоже дейст- 
вием светло украшен еси. Но яко имея дерз- 
новение ко Святей Троице, поминай стадо, 
еже собрал еси мудре, и не забуди якоже 
обещался еси, посещая чад твоих, Сергие, 
преподобне отче наш. 

Кондак, гл. 8: Христовою любовию 
уязвився, преподобне, и Гому невозвратным 
желанием последовав, всякое наслаждение 
плотское возненавидел еси, и яко солнце оте- 
честву твоему возсиял еси; тем и Христос да- 
ром чудес обогати тя. Поминай нас, чтущих 
пресветлую память твою, да зовем ти: радуй- 
ся, Сёргие богомудре. 


26 сентября (9 октября) 
Преставление Апостола и Евангелиста 
Иоанна Богослова 


Тропарь, гл. 2: Апостоле Христу Богу воз- 
любленне,: ускори избавити люди безответ- 
ныя: приемлет тя припадающа, Иже падша 

на перси приемый, Егоже моли, Богослове, 
и належащую мглу языков разгнати, прося 
нам мира и велия милости. 

Кондак, гл. 2: Величия твоя, девственни- 
че, кто повесть? Точиши бо чудеса, и изли- 
ваеши исцеления, и молишися о душах на- 
ших, яко Богослов и друг Христов. 

Величание: Величаем тя, апостоле Хрис- 
тов и евангелисте Иоанне Богослове, и чтим 
болезни и труды твоя, имиже трудился еси 
во благовестии Христове. 


Святителя Тихона, 
Патриарха Московского и всея Руси 


Тропарь, гл. [: Апостольских преданий 
ревнителя и Христовы Церкве пастыря доб- 
раго, душу свою за овцы положившаго, жре- 
бием Божиим избраннаго Всероссийского па- 
триарха Тихона восхвалим и к нему с верою 
и упованием возопийм: предстательством 
святительским ко Господу Церковь Русскую 
в тишине соблюди, расточенная чада ея во 
едино стадо собери, отступившия от правыя 
веры к покаянию обрати, страну нашу от 
междоусобныя брани сохрани и мир Божий 
людем испроси. 

Кондак, гл. 2: Тихостию нрава украшен, 
кротость и милосердие кающимся являяй, во 

исповедании православныя веры и любве ко 
Господу тверд и непреклонен пребыл еси, 
святителю Христов Гихоне, молися о нас, да 
не разлучимся от любве Божия яже о Хри- 
сте Иисусе, Господе нашем. 


1 (14) октября 
Покров Пресвятой Богородицы 


Гропарь, гл. 4: Днесь благовернии людие 
светло празднуем, осеняеми Твоим, Богома- 
ти, пришествием, и к Твоему взирающи пре- 
чистому образу, умильно глаголем: покрый 
нас честным Твоим покровом и избави нас 
от всякаго зла, молящи Сына Твоего, Хри- 
ста Бога нашего, спасти души наша. 


‚Кондак, гл. 3: Дева днесь предстоит в 
церкви и с лики святых невидимо за ны мо- 
лится Богу; ангели со архиереи покланяют- 
ся, апостоли же со пророки ликовствуют: нас 
бо ради молит Богородица Превечнаго Бога. 


Величание: Величаем Тя, Пресвятая Дева, 
и чтим Покров Твой честный, Тя бо виде 
святый Андрей на воздусе, за ны Христу мо- 
лящуюся. 

5 (18) октября 
Святителей Московских: Петра, Алексия, 
Ионы, Филиппа и Ермогена 


Тропарь, гл. 4: Первопрестольницы Рос- 
сийстии, истиннии хранителие апостольских 
преданий, столпи непоколебимии, правосла- 
вия наставницы, Пётре, Алексие, Ионо, 
Филиппе и Ермогене, Владыку всех молите 
мир вселенней даровати и душам нашим ве- 
ЛИЮ МИЛОСТЬ. 


Конодак, гл. 3: Во святителех благочестно 
пожисте, и люди к богоразумию настависте, 
и добре Богу угодисте, сего ради от Него не- 
тлением и чудесы прославистеся, яко уче- 
ницы Божия благодати. 


7 (20) октября 
иконы Божией Матери «Умиление» 
Псково-Печерской 


Гропарь, гл. 4: Днесь светло красуется 
обитель сия, яко зарю солнечную восприем- 
ши, Владычице, чудотворную Твою икону, к 
нейже мы ныне притекающе и молящеся Те- 
бе, взываем сице: О пречудная Владычице 
Богородице! Молися из Тебе воплощенному 
Христу Богу нашему, да избавит обитель сию 
и вся грады и страны христианския невреди- 

мы от всех навет вражиих, и спасет души на- 
ша, яко Милосерд. 


Величание: Величаем Тя, Пресвятая Дево, 
Мати Христа Бога нашего, и чтим чудотвор- 
ный образ Гвой, имже спасла еси нас от ру- 
ки вражия. | 


10 (23) октября 
Преподобного Амвросия Оптинского, 
чудотворца 


Гропарь, гл. 5: Яко к целебному источни- 
ку притекаем к тебе, Амвросие, отче наш, ты 
бо на путь спасения нас верно наставляеши, 
молитвами от бед и напастей охраняеши, в 
телесных и душевных скорбех утешаеши, па- 
че же смирению, терпению и любве научае- 
ши, моли Человеколюбца Христа и Заступ- 
ницу усердную спастися душам нашим. 


Конодак, гл. 2: Завет Пастыреначальника 
исполнив, старчества благодать наследовал 
еси, болезнуя сердцем о всех с верою при- 
текающих к тебе. Темже и мы, чада твоя, с 
любовию вопием ти: отче святый Амвросие, 
моли Христа Бога спастися душам нашим. 

13 (26) октября 
Иверской иконы Пресвятой Богородицы 
(празднование также 12 февраля и во вторник 
Светлой седмицы. 


Гропарь, гл. [: От святыя иконы Твоея, о 
Владычице Богородице, исцеления и цельбы 
подаются обильно с верою и любовию при- 
ходящим к ней, тако и мою немощь посети, 
и душу мою помилуй, Благая, и тело исцели 
благодатию Твоею, Пречистая. 

Кондак, гл. 8: Аще и в море ввержена 
бысть святая икона Твоя, Богородице, от вдо- 
вицы, не могущия спасти сию от врагов, но 
явилася есть хранительница Афона и вратар- 
ница обители Иверския, враги устрашающая 
и в православней Российстеи стране чтущия 
Тя от всех бед и напастей избавляющая. 

Величание: Величаем Тя, Пресвятая Дево, 
Богоизбранная Отроковице, и чтим образ 
Твой святый, имже точиши исцеления всем 
с верою притекающим. 

(Это величание поем и во все праздни- 
ки в честь икон Божией Матери.) 


18 (31) октября 
Апостола и Евангелиста Луки 


Тропарь, гл. 5: Апостольских деяний ска- 
зателя и Евангелия Христова светла списа- 

теля, Луку препетаго, не исписанна суща 
Христове Церкви, песньми священными свя- 
таго апостола похвалим, яко врача суща че- 
ловеческия немощи, естества недуги и язи 
душ исцеляюща и молящася непрестанно за 
души наша. 


Конодак, гл. 6: Истиннаго благочестия про- 
поведника и таин неизреченных ритора, звез- 
ду церковную, Луку божественнаго восхва- 
лим: Слово бо его избра, с Павлом мудрым, 
языков учителя, Един ведый сердечная. 


22 октября (4 ноября) 
Казанской иконы Пресвятой Богородицы. 
(празднование также 8 июля) 


Гропарь, гл. 4: Заступнице усердная, Ма- 
ти Господа Вышняго, за всех молиши Сына 
Твоего, Христа Бога нашего, и всем твори- 
ши спастися, в державный Твой покров при- 
бегающим. Всех нас заступи, о Госпоже Ца- 
рице и Владычице, иже в напастех и в 
скорбех и в болезнех, обремененных грехи 
многими, предстоящих и молящихся Тебе 
умиленною душею и сокрушенным сердцем 
пред пречистым Твоим образом со слезами, 
и невозвратно надежду имущих на Тя избав- 
ления всех зол, всем полезная даруй и вся 


“ 

спаси, Богородице Дево: Ты бо еси Божест- 
венный покров рабом Твоим... 


Конодак, гл. 8: Притецем, людие, к тихо- 
му сему и доброму пристанищу, скорой По- 
мощнице, готовому и теплому спасению, по- 
крову Девы; ускорим на молитву и потщим- 
ся на покаяние: источает бо нам неоскудныя. 
милости Пречистая Богородица, предваряет 
на помощь и избавляет от великих бед и зол 
благонравныя и богобоящияся рабы Своя. 


мы 


24 октября (6 ноября) 
Иконы Пресвятой Богородицы 
«Всех скорбящих Радость» 


Стихира, гл. 2: Всех скорбящих радосте 
и обидимых заступнице, и алчущих питатель- 
нице, странных утешение, обуреваемых при- 
станище, больных посещение, немощных по- 
крове и заступнице, жезле старости, Мати 
Бога Вышняго Ты еси, Пречистая: потщися, 
молимся, спастися рабом Твоим. 


Конодак, гл. 4: Не имамы иныя помощи, не 
имамы иныя надежды разве Тебе, Владычи- 
це. Ты нам помози: на Тебе надеемся и То- 
бою хвалимся, Твои бо есмы раби, да не по- 
сТыДимСЯя. 


194  ТРОПАРИ И КОНДАКИ НА ПРАЗДНИКИ 


26 октября (8 ноября) 
Великомученика Димитрия Солунского 


Тропарь, гл. 3: Велика обрете в бедах тя 
поборника вселенная, страстотерпче, языки 
побеждающа, якоже убо Лиеву низложил 
еси гордыню, и на подвиг дерзновенна сотво- 
рив Нестора, тако, святе Димитрие, Христу 
Богу молися даровати нам велию милость. 
_ Кондак, гл. 2: Кровей твоих струями, Ди- 
митрие, Церковь Бог обагри, давый тебе кре- 
пость непобедимую и соблюдая град твой не- 
вредим: того бо еси утверждение. 


28 октября (10 ноября) 
Мученицы Параскевы Пятницы 


Гропарь, гл. 4: Премудрая и всехвальная 
Христова ‘мученица Параскева мужескую 
крепость приемши, женскую же немощь от- 
вергши, диавола победи и мучителя посрами, 
вопиющи и глаголющи: приидите, тело мое 
‚мечем ссецыте, и огнем сожгите, аз бо раду- 
ющися иду ко Христу, Жениху моему. Гоя 
молитвами, Христе Боже, спаси души наша. 

Кондак;’гл. 3: Всесвятое и непорочное му- 
чение принесши, яко вено пречестное, Без- 
смертному Жениху Христу, ангельское лико- 
стояние возвеселила еси и победила еси де- 





ТРОПАРИ И КОНДАКИ НА ПРАЗДНИКИ 195 
монския козни: сего ради тя честно верою 
чтим, мученице Параскево ^многостра- 
дальная. 


1 (14) ноября 
Бессребреников и чудотворцев 
Космы и Дамиана Асийских 


Тропарь, гл. 2: Святии безсребреницы и 
чудотворцы Космо и Дамиане, посетите не- 
мощи наша: туне приясте, туне дадите нам. 

Конодак, гл. 2: Благодать приимше исцеле- 
ний, простираете здравие сущим в нуждах, 
врачеве чудотворцы преславнии, но вашим 
посещением ратников дерзости низложите, 
мир исцеляюще чудесы. : 


8 (21) ноября 
Собор Архистратига Михаила 
и прочих Безплотных сил 


Тропарь, гл. 4: Небесных воинств Архи- 
стратизи, молим вас присно мы недостойнии, 
да вашими молитвами оградите нас кровом 
крил невещественныя вашея славы, сохраня- 
юще ны, припадающия прилежно и вопию- 
щия: от бед избавите ны, яко чиноначальни- 
ЦЫ ВЫШНИХ СИЛ. 

Кондак, гл. 2: Архистратизи Божии, слу- 
жителие Божественныя славы, Ангелов на- 

чальницы и человеков наставницы, полезное 
нам просите и велию милость, яко 
безплотных Архистратизи. 

Величание: Величаем вас, Архангели и 
Ангели и вся воинства, Херувими и Серафи- 
ми, славящие Господа. 


13 (26) ноября 
Святителя Иоанна Златоуста 

Гропарь, гл. 9: Уст твоих, якоже светлость 
огня возсиявши, благодать вселенную про- 
свети: не сребролюбия мирови сокровища 
-сниска, высоту нам смиренномудрия показа. 
Но твоими словесы наказуя, отче Иоанне 
Златоусте, моли Слова Христа Бога спасти- 
ся душам нашим. 

Кондак, гл. 6: От небес приял еси Боже- 
ственную благодать и твоими устнами вся 
учиши покланятися в Троице единому Богу, 
Иоанне Златоусте, всеблаженне преподобне, 
достойно хвалим тя: еси бо наставник, яко 
Божественная являя. 


15 (28) ноября 
Преподобного Паисия Величковского 
Гропарь, гл. 2: Странен быв на земли, не- 
беснаго отечества достигл еси, преподобне 
отче Пайсие, добротолюбия подвижниче; вер- 

ных научил еси ум к Богу возводити и серд- 
цем к Нему взывати: Господи Иисусе Хри- 
сте, Сыне Божий, помилуй мя грешнаго. 
Кондак, гл. 89: Избранный иноческаго жи- 
тия ревнителю, яко пчела многотрудная пи- 
саньми отеческими души наша снабдил еси, 
коегождо наставляя на путь спасения, сего 
ради зовем ти: радуйся, Пайсие премудре, 
старчества духовнаго в стране нашей воз- 
родителю. | 


Мучеников и исповедников 
Гурия, Самона и Авива - 


Гропарь, гл. э: Чудеса святых Твоих му- 
ченик стену необориму нам даровавый, Хри- 
сте Боже, тех молитвами советы языков ра- 
зори, Церковь Святую укрепи, яко един благ 
и Человеколюбец. 

Кондак, гл. 2: С высоты, мудрии, благо- 
дать приемше, сущим во искушениих пред- 
стоите, всехвальнии. Темже отроковицу, свя- 
тии, от смерти горькия избависте: вы бо во- 
истинну есте Едесу слава и миру радость. 


16 (29) ноября 
Апостола и Евангелиста Матфея 


Гропарь, гл. 3: Усердно от мытницы ко 
звавшему Владыце Христу, явльшуся на зем- 

ли человеком за благость, Тому последовав, 
апостол избранный явился еси и благовест- 
ник Евангелия вселенней велегласен. Сего 
ради чтим честную память твою, Матфее бо- 
гоглаголиве: моли милостиваго Бога, да гре- 
хов оставление подаст душам нашим. 


Коноак, гл. 4: Мытарства иго отверг, прав- 
ды игу припряглся еси и явился еси купец 
всеизряднейший, богатство принес, юже с 
высоты премудрость. Отонудуже проповедал 
еси истины слово, и унылых воздвигл еси ду- 
ши, написав час судный. 


21 ноября (4 декабря) 
Введение во храм Пресвятой Богородицы 


Гропарь, гл. 4: Днесь благоволения Божия 
предображение и человеков спасения про- 
поведание: в храме Божии ясно Дева явля- 
ется и Христа всем предвозвещает, Той и мы 
велегласно возопиим: радуйся, смотрения 
Зиждителева исполнение. 


Кондак, гл. 4: Пречистый храм Спасов, 
многоценный чертог и Дева, священное со- 
кровище славы Божия днесь вводится в дом 
Господень, благодать совводящи, яже в Ду- 
се Божественнем, Юже воспевают Ангели 
Божии: Сия есть селение небесное. 

Величание: Величаем Тя, Пресвятая Дево, 
Богоизбранная Отроковице, и чтем еже в 
храм Господень вхождение Твое. 


23 ноября (6 декабря) 
Благоверного князя Александра Невского 
(перенесение мощей — 30 августа.) 


Гропарь, гл. 4: Яко благочестиваго коре- 
не пречестная отрасль был еси, блаженне 
Александре, яви бо тя Христос яко некое Бо- 
жественное сокровище Российстей земли, 
новаго чудотворца, преславна и богоприят- 
на. И днесь сошедшеся в память твою верою 
и любовию, во псалмех и пениих радующе- 
ся славим Господа, давшаго тебе благодать 
исцелений. Егоже моли спасти град сей, и 
стране нашей богоугодней быти, и сыновом 
Российским спастися. 

Конодак, гл. 8: Яко звезду тя пресветлу по- 
читаем, от востока возсиявшую и на запад 
пришедшую всю бо страну сию чудесы и до- 
бротою обогащаеши и просвещаеши верою 
чтущия память твою, Александре блаженне. 
Сего ради днесь празднуем твое успение, лю- 
дие твои сущии; моли спасти Отечество твое, 
и вся притекающия к раце мощей твоих и 
верно вопиющия ти: радуйся, граду нашему 
утверждение. 

24 ноября (7 декабря) 
Великомученицы Екатерины 


Гропарь, гл. 4: Добродетельми яко луча- 
_ ми солнечными просветила еси неверныя му- 
дрецы, и якоже пресветлая луна ходящим в 
нощи неверия. тьму отгнала еси, и царицу 
уверила еси, вкупе же и мучителя обличила 
еси, богозванная невесто, блаженная Ека- 
терино. Желанием востекла еси в небесный 
чертог к прекрасному Жениху Христу, и от 
Него царским венцем венчалася еси. Емуже 
со Ангелы предстоящи, за ны молися, творя- 
щия пречестную память твою. 


Конодак, гл. 2: Лик честный божественне, 
мучениколюбцы, воздвигните ныне, почита- 
юще всемудрую Екатерину: сия бо в тризни- 
щи Христа проповеёда и змия попра, риторов 
разумы укротивши. 


27 ноября (10 декабря) 
Празднование Знамения 
Пресвятой Богородицы в Новгороде 


Гропарь, гл. 4: Яко необоримую стену и 
источник чудес стяжавше Тя раби Твои, Бо- 
городице Пречистая, сопротивныя ополчения 
низлагаем. Гемже молим Тя: мир граду Тво- 
_ему даруй и душам нашим велию милость. 


А 

Кондак, гл. 4: Честнаго образа Твоего зна- 
мение празднующе людие Твои, Богороди- 
тельнице, имже дивную победу на сопротив- 
ныя граду Твоему даровала еси. Темже Те- 
бе верою взываем: радуйся, Дево, христиан 
похвало. 


30 ноября (13 декабря) 
Апостола Андрея Первозванного 


Гропарь, гл. 4: Яко апостолов первозван- 
ный и верховнаго сущий брат, Владыцще всех, 
Андрее, молися мир вселенней даровати и ду- 
шам нашим велию милость. 

Кондак, гл. 2: Мужества тезоименитаго ` 
богоглагольника и Церкве возследователя 
верховнаго, Петрова сродника восхвалим, 
зане якоже дрёвле сему и ныне нам воззва: 
приидите, обретохом Желаемаго. 


4 (17) декабря 
Великомученицы Варвары 

Тропарь, гл. 8: Варвару святую почтим: 
вражия бо сети сокруши и яко птица изба- 
вися от них, помощию и оружием креста, 
всечестная. 

Кондак, гл. 4: В Троице благочестно пе- 
ваемому послёдовавши Богу, страстотерпи- 
це, идольския притупила еси чтилища, посре- 

де же подвига страдальчествующи, Варваро, 
мучителей прещения не устрашилася еси, 
мужемудренная, велегласно поющи присно: 
Троицу чту, едино Божество. 


6 (19) декабря 
Святителя Николая Мирликийского, чудотворца 

Гропарь, гл. 4: Правило веры и образ кро- 
тости, воздержания учителя яви тя стаду тво- 
ему яже вещей истина: сего ради стяжал еси 
смирением высокая, нищетою богатая, отче 
священноначальниче Николае, моли Христа 
Бога спастися душам нашим. 

Конодак, гл. 3: В Мирех, святе, священно- 
действитель показался еси: Христово бо, пре- 
подобне, Евангелие исполнив, положил еси 
душу твою о людех твоих и спасл еси непо- 
винныя от смерти: сего ради освятился еси, 
яко великий тайнник Божия благодати. 


| 9 (22) декабря 
Иконы Божией Матери «Нечаянная Радость» 
Гропарь, гл. 4: Днесь вернии людие духов- 
но торжествуем, прославляюще Заступницу 
усердную рода христианскаго и притекающе 
к пречистому Ея образу, взываем сице: о пре- 
милостивая Владычице Богородице, подаждь 
нам нечаянную радость, обремененным грехи 

и скорбьми многими, и избави нас от всяка- 
го зла, молящи Сына Твоего, Христа Бога на- 
шего, спасти души наша. 


Конодак, гл. 6: Не имамы иныя помощи, не 
имамы иныя надежды, разве Тебе, Владычи- 
це: Ты нам помози, на Тебе надеемся и То- 
бою хвалимся, Гвои бо есмы раби, да не по- 
стыдимся. 


10 (23)декабря 
Святителя Иоасафа Белгородского 


Тропарь, гл. 3: Святителю Христу Богу 
возлюбленне, правило веры и образ милосер- 
дия людем был еси, бдением же, постом и 
молитвою яко светильник пресветлый проси- 
ял еси, и прославлен от Бога явился еси: те- 
лом убо в нетлении почивая, духом же Пре- 
столу Божию предстоя, чудеса преславная 
источаеши. Моли Христа Бога, да утвердит 
отечество наше в православии и благочестии 
и спасет души наша. 


Кондак, гл. 5: Многоразличныя подвиги 
жития твоего кто исповёесть? многообразныя 
милости Божия тобою явленныя кто 
исчислит? Дерзновение же твое у Пречистыя 
Богородицы и всещедраго Бога добре веду- 
ще, во умилении сердечнем зовем ти: не 

лиши и нас твоея помощи и заступления, 
святителю Христов и чудотворче Иоасафе. 


20 декабря (2 января) 
Праведного Иоанна Кронштадтского 


Гропарь, гл. [: Православныя веры побор- 
ниче, земли Российския печальниче, пасты- 
рем правило и образе верным, покаяния и 
жизни во Христе проповедниче, Божествен- 
ных Таин благоговейный служителю и дерз- 
новенный о людех молитвенниче, отче пра- 
ведный Иоанне, целителю и предивный чу- 
дотворче, граду Кронштадту похвало и Церк- 
ве нашея украшение, моли всеблагаго Бога 
умирити мир и спасти души наша. 


Кондак, гл. 4: Днесь пастырь кронштадт- 
ский предстоит престолу Божию и усердно 
молит о верных Христа Пастыреначальника, 
обетование давшаго: «Созижду Церковь Мою 
и врата адова не одолеют ей». 


22 декабря (4 января) | 
Великомученицы Анастасии Узорешительницы 


Гропарь, гл. 4: Победоноснаго Воскресе- 
ния истинноименитая наречена еси, мучени- 
це Христова, победы на враги поставила еси 
мук терпением Христа ради, Жениха твоего, 

Егоже возлюбила еси. Того моли спасти 
души наша. 


Кондак, гл. 2: Во искушениих и скорбех 
сущии, к твоему храму притекающе, прием- 
лют честная дарования от живущия в тебе 
Божественныя благодати, Анастасие, ты бо 
присно миру точиши исцеления. 


25 декабря (7 января) 
Рождество Господа Бога и Спаса нашего 
Иисуса Христа 


Гропарь, гл. 4: Рождество Твое, Христе 
Боже наш, возсия мирови свет разума: в нем 
бо звездам служащии звездою учахуся Тебе 
кланятися, Солнцу правды, и Тебе ведети с 
высоты Востока: Господи, слава Тебе. 


Кондак, гл. 9: Дева днесь Пресуществен- 
наго раждает и земля вертеп Неприступно- 
му приносит, Ангели с пастырьми сла- 
вословят, волсви же со звездою путешеству- 
ют; нас бо ради ро-дися Отроча младо, пре- 
вечный Бог. 


Беличание: Величаем Тя, Живодавче Хри- 
сте, нас ради ныне плотию рождшагося от 
безневестныя и пречистыя Девы Марии. 

1 (14) января 
Обрезание Господа нашего Иисуса Христа 


Гропарь, гл. [: На престоле огнезрачнем 
в вышних седяй со Отцем Безначальным и 
Божественным Твоим Духом, благоволил еси 
родитися на земли от Отроковицы неиску- 
сомужныя, Гвоея Матере, Иисусе: сего ра- 
ди и обрезан был еси, яко человек ос- 
модневный. Слава всеблагому Твоему сове- 
ту, слава смотрению Твоему, слава снизхож- 
дению Твоему, едине Человеколюбче. 


Кондак,’ел. 3: Всех Господь обрезание тер- 
пит и человеческая прегрешения, яко Благ, 
обрезует: дает спасение днесь миру; радует- 
ся же в вышних и Создателев иерарх, и све- 
тоносный божественный тайнник Христов 
Василий. 


Величание: Величаем Тя, Живодавче Хри- 
сте, и почитаем пречистыя плоти Твоея за- 
конное обрёзание. 


Святителя Василия Великого 


Гропарь, гл. [: Во всю землю изыде веща- 
ние твое, яко приемшую слово твое, имже 
боголепно научил еси, естество сущих уяс- 
нил еси, человеческия обычаи украсил еси, 

царское священие, отче преподобне: моли 
Христа Бога спастися душам нашим. 


Кондак, гл. 4: Явился еси основание не- 
поколебимое Церкве, подая всем некрадомое 
господство человеком, запечатлея твоими 
веленьми, небоявленне Василие преподобне. 


2 (15) января 
Преподобного Серафима Саровского 
(празднование также 19 июля) 


Гропарь, гл. 4: От юности Христа возлю- 
бил еси, блаженне, и Тому Единому работа- 
ти пламенне вожделев, непрестанною молит- 
вою и трудом в пустыни подвизался еси, 
умиленным же сердцем любовь Христову 
стяжав, избранник возлюблен Божия Мате- 
ре явился еси. Сего ради вопием ти: спасай 
нас молитвами твоими, Серафиме, преподоб- 
не отче наш. 


Кондак, гл. 2: Мира красоту и яже в нем 
тленная оставив, преподобне, в Саровскую 
обитель вселился еси, и тамо ангельски 
пожив, многим путь был еси ко спасению. 
Сего ради и Христос тебе, отче Серафиме, 
прослави и даром исцелений и чудес обога- 
ти. Темже вопием ти: радуйся, Серафиме, 
преподобне отче наш. 

6 (19) января 
| Святое Богоявление. 
Крещение Господа Бога и Спаса Нашего 
Иисуса Христа 


Гропарь, гл. 1: Во Иордане крещающуся 
Тебе, Господи, Гроическое явися поклонение: 
Родителев бо глас свидетельствоваше Тебе, 
возлюбленнаго Тя Сына именуя, и Дух в ви- 
де голубине извествоваше словесе ут- 
верждение. Явлейся Христе Боже и мир про- 
свещей, слава Тебе. 


Кондак, гл. 4: Явился еси днесь вселен- 
ней, и свет Твой, Господи, знаменася на нас, 
в разуме поющих Тя: пришёл еси и явился 
еси, Свет неприступный. 


Беличание: Величаем Тя, Живодавче Хри- 
сте, нас ради ныне плотию крестившагося от 
Иоанна в водах Иорданских. 


Тропари на водоосвящении, гл. 8: 


Глас Господень на водах вопиёт, глаголя: 
приидите, приимите вси Духа премудрости, 
Духа разума, Духа страха Божия, явльшаго- 
ся Христа. 

Днесь вод освящается естество, и разделя- 
ется Иордан, и своих вод возвращает струй, 
Владыку зря крещаема. 


ТРОПАРИ И КОНДАКИ НА ПРАЗДНИКИ 209 


Яко человек на реку пришел еси, Христе 
Царю, и рабское крещение прияти тщиши- 
ся, Блаже, от Предтечеву руку, грех ради на- 
ших, Человеколюбче. 


Слава, и ныне: Ко гласу вопиющаго в пу- 
стыни, уготовайте путь Господень, пришел 
еси, Господи, зрак рабий приим, крещения 
прося, не ведый греха. Видеша Тя воды и убо- 
яшася, трепетен бысть Предтеча, и возопи 
глаголя: како просветит светильник Света, 
како руку положит раб на Владыку? Освяти 
мене и воды, Спасе, вземляй мира грех. 


10 (23) января 
Святителя Феофана Затворника 


Гропарь, гл. 8: Православия наставниче, 
благочестия учителю и чистоты, Вышенский 
подвижниче, святителю Феофане богомудре, 
писаньми твоими Слово Божие изъяснил еси 
и всем верным путь ко спасению указал еси. 
Моли Христа Бога спастися душам нашим. 


Конодак, гл. 4: Богоявлению тезоименитый, 
святителю Феофане, учении твоими многия 
люди просветил еси, со Ангелы ныне прелд- 
стоя престолу Святыя Троицы, моли непре- 
станно о всех нас. 

12 (25) января 
| Мученицы Татьяны 

Тропарь, гл. 4: Агница Твоя, Иисусе, Та- 
тиана зовет велиим гласом: Тебе, Женише 
мой, люблю, и Тебе ищущи страдальчествую 
и сраспинаюся, и спогребаюся крещению 
Твоему, и стражду Гебе ради, яко да царст- 
вую в Тебе, и умираю за Тя, да и живу с То- 
бою; но яко жертву непорочную приими мя, 
с любовию пожершуюся Тебе. Тоя молитва- 
ми, яко милостив, спаси души наша. 

Кондак, гл. 4: Светло во страдании твоем 
возсияла еси, страстотерпице, от кровей тво- 
их преиспещрена, и яко красная голубица к 
небеси возлетела еси, Татиано: темже моли 
присно за чтущия тя. 


24 января (6 февраля) 
Блаженной Ксении Петербургской, 
Христа ради юродивой 
Гропарь, гл. Г: Нищету Христову возлю- 
бивши, безсмертныя трапезы ныне наслаж- 
даешися, безумием мнимым безумие мира об- 
личивши, смирением крестным силу Божию 
восприяла еси. Сего ради дар чудодействен- 
ныя помощи стяжавшая, Ксение блаженная, 
моли Христа Бога избавитися нам от всяка- 
го зла покаянием. 

Конодак, гл. 3: Днесь светло ликует град 
святаго Петра, яко множество скорбящих об- 
ретают утешение, на твоя молитвы надеюще- 
ся, Ксение всеблаженная, ты бо еси граду се- 
му похвала и утверждение. 


Переходящий праздник. 
Первое воскресенье после 25 января (7 февра- 
ля). Собор новомучеников и исповедников 
Российских 


Гропарь, гл. 4: Днесь радостно ликует 
Церковь Русская, яко мати прославляющи 
новомученицы и исповедницы своя: святите- 
ли и иереи, царственныя страстотерпцы, бла- 
говерныя князи и княгини, преподобныя 
мужи и жены, и вся православныя христиа- 
ны, во дни гонения безбожнаго жизнь свою 
за веру во Христа положившия и кровьми 
Истину соблюдшия. Тех предстательством, 
долготерпеливе Господи, страну нашу в Пра- 
вославии сохрани до скончания века. 


Кондак, гл. 3: Днесь новомученицы Рос- 
сийстии в ризах белых предстоят Агнцу Бо- 
жию и со Ангелы песнь победную воспева- 
ют Богу: благословение, и слава, и премуд- 
рость, и хвала, и честь, и сила, и крепость 
нашему Богу во веки веков. Аминь. 

Величание: Величаем вас, святии новому- 
ченицы и исповедницы Российстии, и чтим 
честная страдания ваша, яже за Христа пре- 
терпели есте. 


30 января (12 февраля) 
Трех святителей: Василия Великого, 
Григория Богослова и Иоанна Златоуста 


Гропарь, гл. 4: Яко апостолов единонрав- 
нии и вселенныя учителие, Владыку всех 
молите мир вселенней даровати и душам на- 
шим велию милость. 


Кондак, гл. 2: Священныя и боговещанныя 
проповедники, верх учителей, Господи, 
приял еси в наслаждение благих Твоих и упо- 
коение: труды бо онех и смерть приял еси 
паче всякаго всеплодия, едине ола 
святыя Твоя. 


в 2 (15) февраля 
Сретение Господа нашего Иисуса Христа 


Гропарь, гл. [: Радуйся, благодатная Бо- 
городице Дево, из Тебе бо возсия Солнце 
правды, Христос Бог наш, просвещаяй сущия 
во тьме. Веселися и ты, старче праведный, 
приемый во объятия Свободителя душ на- 
ших, дарующаго нам воскресение. 

Кондак, гл. 1: Утробу Девичу освятивый 
рождеством Твоим и руце Симеоне благо- 
словивый, якоже подобаше, предварив, и ны- 
не спасл еси нас, Христе Боже, но умири во 
бранех жительство и укрепи люди, ихже воз- 
любил еси, Едине Человеколюбче. 

Величание: Величаем Тя, Живодавче Хри- 
сте, и чтим Пречистую Матерь Твою, Еюже 
по закону ныне принеслся еси в храм Госпо- 
день. 


12 (25) февраля 
Свт. Алексия, митрополита Московского, 
чудотворца 
(празднование также 20 мая и 5 октября) 

Тропарь, гл. 8: Яко апостолом сопрестоль- 
на, и врача предобра, и служителя благопри- 
ятна, к раце твоей честней притекающе, свя- 
тителю Алексие, богомудре чудотворче, со- 
шедшеся любовию в память твою, светло 
празднуем, в песнех и пениих радующеся и 
Христа славяще, таковую благодать тебе да- 
ровавшаго исцелений и граду твоему вели- 
кое утверждение. 

Кондак, гл. 8: Божественнаго и пречест- 
наго святителя Христова, новаго чудотворца 
Алексия, верно вси поюще людие любовию 
да ублажим, яко пастыря великаго, служи- 

теля же и учителя премудра земли Россий- 
стей. Днесь в память его притёкше, радост- 
но возопием песнь богоносному: яко имея 
дерзновение к Богу, многообразных нас из- 
бави обстояний, да зовем ти: радуйся, ут- 
верждение граду нашему. 


2 (15) марта 
Иконы Божией Матери «Державная» 


Тропарь, гл. 4: Ангелов лицы благоговей- 
но Тебе служат, и вся небесныя силы не- 
молчными гласы Тя ублажают, Богородице 
Дево; усердно молим Тя, Владычице, да пре- 
будет Божественная благодать на честней 
иконе Твоей Державней, и светозарный луч 
славы чудес Твоих да нисходит от нея на 
всех с верою Тебе молящихся и вопиющих 
Богу: аллилуиа. 


25 марта (7 апреля) 
Благовещение Пресвятой Богородицы 


Гропарь, гл. 4: Днесь спасения нашего 
главизна, и еже от века таинства явление: 
Сын Божий Сын Девы бывает, и Гавриил 
благодать благовествует. Темже и мы с ним 
Богородице возопийим: радуйся, Благодатная, 
Господь с Тобою. 

Кондак, гл. 8: Взбранной Воеводе победи- 
тельная, яко избавльшеся от злых, благодар- 
ственная восписуем Ти раби Твои, Богоро- 
дице; но яко имущая державу непобедимую, 
от всяких нас бед свободи, да зовем Ти: ра- 
дуйся, Невесто Неневестная. 


Величание: Архангельский глас вопиём 
Ти, Чистая: радуйся, Благодатная, Господь с 
Тобою. 


23 апреля (6 мая) 
Великомученика Георгия Победоносца 


Гропарь, гл. 4: Яко пленных свободитель 
и нищих защититель, немощствующих врач, 
православных поборниче, Победоносче вели- 
комучениче Георгие, моли Христа Бога спа- 
стися душам нашим. 


Кондак, гл. 4: Возделан от Бога, показал- 
ся еси благочестия делатель честнейший, до- 
бродетелей рукояти собрав себе; сеяв б0 в 
слезах, веселием жнеши, страдальчествовав 
же кровию, Христа приял еси и молитвами, 
святе, твоими всем подаеши прегрешений 
прощение. 

25 апреля (8 мая) 
Апостола и евангелиста Марка 


Гропарь, гл. 3: У верховнаго Петра на- 
учився, апостол Христов был еси и яко солн- 
це странам возсиял еси, Александриом удо- 
брение быв, блаженне. Тобою Египет от пре- 
лести свободися, евангельским твоим учени- 
ем просвещ вся, яко свет, столп церковный. 
Сего ради твою память чтуще, светло празд- 
нуем, Марко богогласе: моли тобою благове- 
стимаго Бога, да согрешений оставление по- 
даст душам нашим. 


Кондак, гл. 2: С высоты приийм благодать 
Духа, риторская плетения разрушил еси, апо- 
столе, и языки вся уловив, Марко всеслав- 
не, твоему Владыце привел еси, Божествен- 
ное проповедав Евангелие. 


30 апреля (13 мая) 
Святителя Игнатия Брянчанинова 


Тропарь, гл. 8: Православия поборниче, 
покаяния и молитвы делателю и учителю из- 
рядный, архиереев богодухновенное украше- 
ние, монашествующих славо и похвало, пи- 
сании твоими вся ны уцеломудрил еси. 
Цевнице духовная, Игнатие богомудре, мо- 
ли Слова Христа Бога, Егоже носил еси в 

сердце твоем, даровати нам прежде конца по- 
каяние. 


Кондак, гл. 8: Аше и совершал еси стезю 
жития земнаго, святителю Игнатие, обаче не- 
престанно зрел еси законы бытия вечнаго, 
сему поучая ученики словесы многими, им- 
же последовати и нам, святче, помолися. 


9 (22) мая 
Перенесение мощей 
свт. Николая Чудотворца 


Гропарь, гл. э: Приспе день светлаго тор- 
жества, град Барский радуется, и с ним все- 
ленная вся ликовствует песньми и пеньми ду- 
ховными: днесь бо священное торжество, в 
пренесение честных и многоцелебных мощей 
святителя и чудотворца Николая, якоже 
солнце незаходимое возсия светозарными лу- 
чами, разгоняя тьму искушений же и бед от 
вопиющих верно: спасай нас, яко предста- 
тель наш, великий Николае. 


Кондак, гл. 3: Взыде, яко звезда от вос- 
тока до запада твоя. мощи, святителю Нико- 
лае, море же осветися шествием твоим, и 
град Барский приемлет тобою благодать: нас 
бо деля явился еси чудотворец изящный, пре- 
дивный И МИлЛОСтТиИвВЫЙ. 

И (24) мая 
Равноапостольных Мефодия и Кирилла, 
учителей Словенских 


Гропарь, гл. 4: Яко апостолом единонрав- 
нии и словенских стран учителие, Кирилле 
и Мефодие богомудрии, Владыку всех моли- 
те, вся языки словенския утвердити в пра- 
вославии и единомыслии, умирити мир и спа- 
сти души наша. 

Кондак, гл. 3: Священную двоицу просве- 
тителей наших почтим, Божественных писа- 
ний преложением источник богопознания 
нам источивших, из негоже даже до днесь не- 
оскудно почёрпающе, ублажаем вас, Кирил- 
ле и Мефодие, престолу Вышняго предстоя- 
щих и тепле молящихся о душах наших. 

Величание: Величаем вас, святии равно- 
апостольнии Мефодие и Кирилле, вся сло- 
венския страны ученьми своими про- 
светившия и ко Христу приведшия. 


19 мая (1 июня) 
Благоверного князя Димитрия Донского 


Гропарь, гл. 3: Велика обрете в бедах тя 
поборника земля Русская, языки побеждаю- 
ща. Якоже на Доне Мамаеву низложил еси 
гордыню, на подвиг сей прияв благословение 
преподобнаго Сергия, тако, княже Димитрие, 


ет 

Христу Богу молися даровати нам велию ми- 
ЛОСТЬ. 


Кондак, гл. 2: Подвиги твоими, святе Ди- 
митрие, страну нашу Бог сохрани, давый те- 
бе силу непобедимую. И ныне, предстателю 
крепкий, соблюдай молитвами святыми град 
твой Москву невредим от всех навет вра- 
ЖИИХ. 


21 мая (3 июня) 

Сретение чудотворной иконы 
Пресвятой Богородицы Владимирской 
(празднование этой иконе также 23 июня 
и 26 августа) 


Гропарь, гл. 4: Днесь светло красуется 
славнейший град Москва, яко зарю солнеч- 
ную восприемши, Владычице, чудотворную 
Твою икону, к нейже ныне мы притекающе 
и молящеся Тебе, взываем сице: о пречудная 
Владычице Богородице, молися из Тебе во- 
площенному Христу Богу нашему, да изба- 
вит град сей и вся'грады и страны христи- 
анския невредимы от всех навет вражиих и 
спасет души наша, яко Милосерд. 


Кондак, гл. 8: Взбранной Воеводе победи- 
тельная, яко избавльшеся от злых пришест- 
вием Твоего честнаго образа, Владычице Бо- 
городице; светло сотворяем празднество 

сретения Твоего и обычно зовем Ти: радуй- 
ся, Невесто Неневестная. 


Равноапостольных царей Константина и Елены 


Гропарь, гл. 8: Креста Твоего образ на не- 
беси видев, и якоже Павел звание не от че- 
ловек прием, в царех апостол Твой, Госпо- 
ди, царствующий град в руце Твоей положи: 
егоже спасай всегда в мире молитвами Бо- 
городицы, Едине Человеколюбче. 

Конодак, гл. 3: Константин днесь с мате- 
рию Еленою Крест являют, всечестное дре- 
во, всех убо иудеев посрамление суще, ору- 
жие же на противныя верных царей: нас бо 
ради явися знамение велие и во бранех 
грозное. 

Величание: Величаем вас, святии благо- 
вернии и равноапостольнии царие Кон- 
стантине и Елено, и чтим святую память ва- 
шу, вы бо святым Крестом всю вселенную 
просветили есте. 


23 мая (5 июня) 
Преподобной Евфросинии Полоцкой 


Гропарь, гл. 4: Подражающи дванадеся- 
толетна дванадесятолетну Христу, учившему 
во святилищи Божию слову, последовала 
еси, Евфросиние: славу временную и земна- 

го обручника оставльши, и вся мирская 
презревши, краснейшему паче всех Христу 
себе уневестила еси: крест вземши, путем ан- 
гельскаго жития шествующи, и многия к не- 
му наставляющи, во благоухании мира в не- 
бесный чертог востекла еси; идеже моли, 
Егоже возлюбила еси, о чтущих благочест- 
но память твою. | 

Конодак, гл. 6: Избранней Богом от сама- 
го рождения и призванней на служение Ему, 
в чине ангельстем Господеви послужившей 
свято и преподобно пожившей, и ныне с не- 
бесными силами Господа восхваляющей, о 
нас же грешных пред Господем ходатайству- 
ющей, с радостию и любовию воззовем: ра- 
дуйся, Евфросиние, невесто Христова всече- 
стная. 


24 июня (7 июля) 
Рождество пророка, Предтечи и Крестителя 
Господня Иоанна 


Гропарь, гл. 4: Пророче и Предтече при- 
шествия Христова, достойно восхвалити тя 
недоумеем мы, любовию чтущии тя: неплод- 
ство бо рождшия и отчее безгласие раз- 
решися славным и честным твоим рождест- 
вом, и воплощение Сына Божия мирови про- 
поведуется. 

Кондак, гл. 3: Прежде неплоды днесь Хри- 
стова Предтечу раждает, и той есть испол- 
нение всякаго пророчества: Егоже бо проро- 
цы проповедаша, на Сего во Иордане руку по- 
ложив, явися Божия Слова пророк, проповелд- 
ник, вкупе и Предтеча. 

Величание: Величаем тя, Предтече Спасов 
Иоанне, и чтим еже от неплодове преслав- 
ное рождество твое. 


26 июня (9 июля) 
Явление Тихвинской иконы Божией Матери 


Гропарь, гл. 4: Днесь, яко солнце пресвет- 
лое, возсия нам на воздусе всечестная ико- 
на Твоя, Владычице, лучами милости мир 
просвещающи, юже великая Россия, яко не- 
кий дар Божественный, свыше благоговейне 
восприемши, прославляет Тя, Богомати, всех 
Владычицу, и от Тебе рождшагося Христа 
Бога нашего величает радостно. Емуже моли- 
ся, о Госпоже Царице Богородице, да сохра- 
нит вся грады и страны христианския невре- 
димы от всех навет вражиих и спасет верою 
покланяющихся Его Божественному и Тво- 
ему Пречистому образу, Дево неискусо- 
брачная. 

Кондак, гл. 9: Притецем, людие, к Деве 
Богородице Царице, благодаряще Христа Бо- 

га, и к Тоя чудотворней иконе умильно взи- 
рающе припадем и возопием Ей: о Владычи- 
це Марие! Присетивши страну сию Твоего 
честнаго образа явлением чудесно, спасай в 
мире и благовременстве вся христианы, на- 
следники показующи небесныя жизни, Тебе 
бо верно зовем: радуйся, Дево, мира спа- 
сение. 


28 июня (Ш июля) 
Преподобных Сергия и Германа Валаамских 


Гропарь, гл. 4: Евангелия Христова истин- 
нии послушницы явистеся, преподобнии, мир 
и вся яже в нем, яко не сущая, преобидев- 
ше любве ради Христовы, и в морский ост- 
ров вселистеся, и трудолюбно в нем противу 
козней невидимых врагов подвизастеся, по- 
стом, бдением же и всеношным стоянием 
плоти своя духу мудре повинули есте. сего 
ради от Вседержительныя десницы достой- 
ныя венцы прияли есте. И ныне Пресвятей 
Троице предстояще, молитеся, всеблаженнии 
отцы Сергие и Германе, сохранитися в мире 
отечеству нашему и спастися душам нашим. 

Кондак, гл. 4: От мирскаго жития изшед- 
ше, отвержением же мира Христу последо- 
васте, и достигосте великаго Нева езера, и. 
в нем на острове Валааме всельшеся, равно- 

ангельное житие пожили есте: отонудуже ве- 
селящеся прешли есте к небесным чертогом. 
И ныне со Ангелы Владычню престолу пред- 
стояще, поминайте нас чад своих, яже собра- 
ли есте, богомудрии, да радостно от души во- 
пием: радуйтеся, Сергие и Германе, отцы пре- 
блаженнии. 


29 июня (12 июля) 
Святых Первоверховных Апостолов 
Петра и Павла 


Тропарь, гл. 4: Апостолов первопрестоль- 
ницы и вселенныя учителие, Владыку всех 
молите мир вселенней даровати и душам на- 
шим велию милость. 


Конодак, гл. 2: Твердыя и боговещанныя 
проповедатели, верх апостолов Твоих, Госпо- 
ди, приял еси в наслаждение благих Твоих 
и покой: болезни бо онех и смерть приял еси 
паче всякаго всеплодия, едине сведый сер- 
дечная. 


Величание: Величаем вас, апостоли Хри- 
стовы Петре и Павле, весь мир ученьми сво- 
ими просветившия и вся концы ко Христу 
приведшия. 

Царственных мучеников 
Царя-мученика Николая П и иже с ним 
убиенных 


Тропарь, гл. 5: Царства земнаго лишение, 
узы и страдания многоразличная кротко пре- 
терпел еси, свидетельствовав о Христе даже 
до смерти от богоборцев, страстотерпче ве- 
ликий Боговенчанный царю Николае, сего ра- 
ди мученическим венцеём на небесех венча тя 
с царицею и чады и слуги твоими Христос 
Бог, Егоже моли помиловати страну Россий- 
скую и спасти души наша. 


И (24) июля 
Равноапостольной княгини Российской Ольги 


Гропарь, гл. 1: Крилами богоразумия впе- 
ривши твой ум, возлетела еси превыше види- 
мыя твари, взыскавши Бога и Творца всяче- 
ских, и Того обретши, пакирождение креще- 
нием прияла еси, древа животнаго наслаж- 
дающися, нетленна во веки пребываеши, 
Ольго присно-славная. 

Конодак, гл. 4: Воспоем днесь благодетеля 
всех Бога, прославльшаго в России Ольгу 6б0- 
гомудрую, да молитвами ея подаст душам на- 
шим грехов оставление. 

Величание: Величаем тя, святая благовер- 
ная княгиня Российская Ольго, и чтим свя- 

тую память твою, ты бо молиши о нас Хри- 
ста, Бога нашего. 


15 (28) июля 
Равноапостольного князя Владимира, 


Гропарь, гл. 4: Уподобился еси купцу, 
ищущему добраго бисера, славнодержавный 
Владимире, на высоте стола седя матере 
градов, богоспасаемаго Киева, испытуя же и 
посылая к Царскому граду уведети право- 
славную веру, обрел еси безценный бисер, 
Христа, избравшаго тя, яко втораго Павла, 
и оттрясшаго слепоту во святей купели ду- 
шевную, вкупе и телесную. Темже праздну- 
ем твое успение, людие твои суще: моли спа- 
стися державы твоея Российския начальни- 
ком и множеству владомых. 

Конодак, гл. 9: Подобствовав великому апо- 
столу Павлу, в сединах, всеславне Владими- 
ре, вся, яко младенческая мудрования яже о 
йдолех тщания, оставль, яко муж совершен- 
ный украсился еси божественнаго ‘крещения 
багряницею. И ныне Спасу Христу в веселии 
предстоя, моли спастися державы Россий- 
ския начальником и множеству владомых. 

Величание: Величаем тя, святый равноапо- 
стольный княже Владимире, и чтим святую 
память твою, идолы поправшаго и всю Рос- 

сийскую землю’ святым крещением Иро- 
светившаго. | 


20 июля (2 августа) 
Пророка Божия Илии 


Тропарь, гл. 4: Во плоти Ангел, пророков 
основание, вторый предтеча пришествия 
Христова, Илиа славный, свыше пославый 
Елисееви благодать недуги отгоняти и про- 
кажённыя очищати, темже и почитающим 
его точит исцеления. 


Кондак, гл. 2: Пророче и провидче вели- 
ких дел Бога нашего, Илие великоимените, 
вещанием твоим уставивый водоточныя обла- 
ки, моли о нас Единаго Человеколюбца. 


Величание: Величаем тя, святый пророче 
Божий Илие, и почитаем еже на колеснице 
огненней преславное восхождение твое. 


22 июля (4 августа) 
Равноапостольной Марии Магдалины 


Тропарь, гл. [: Христу нас ради от Девы 
рождшемуся честная Магдалино Марие по- 
следовала еси, Того оправдания и законы 
хранящи: темже днесь всесвятую твою па- 
мять празднующе, грехов разрешение молит- 
вами твоими приемлем. = 





> 
228 ТРОПАРИ И КОНДАКИ НА ПРАЗДНИКИ 


Кондак, гл. 3: Предстоящи, преславная, у 
Креста Спасова со иными многими, и Мате- 
ри Господни состраждущи, и слезы точащи, 
сие в похвалу приношаше глаголющи: что 
сие есть странное чудо? Содержай всю тварь 
пострадати изволи: слава державе Твоей. 


23 июля (5 августа) 
Почаевской иконы 
Божией Матери 


Тропарь, гл. Э: Пред святою Твоею ико- 
ною, Владычице, молящиися исцелений спо- 
добляются, веры истинныя познание прием- 
лют и ага-рянская нашествия отражают. Тем- 
же и нам, к Тебе припадающим, грехов ос- 
тавление испроси, помыслы благочестия 
сердца наша просвети, и к Сыну Твоему мо- 
литву вознеси о спасении душ наших. 


Кондак, гл. [: Источник исцелений и ве- 
ры православныя утверждение Почаевская 
Твоя икона, Богородице, явися, темже и нас, 
к ней притекающих, от бед и искушений сво- 
боди, лавру Твою невредиму сохрани, Пра- 
вославие во окрест стоящих странах утвер- 
ди и грехи разреши молитвенник Твоих: ели- 
ка бо хощеши, можеши. 

24 июля (6 августа) 
Мучеников благоверных князей Бориса и Глеба 


Гропарь, гл. 2: Правдивая страстотерпца 
и истинная Евангелия Христова послушате- 
ля, целомудренный Романе с незлобивым 
Давидом, не сопротив стаста врагу сущу бра- 
ту, убивающему телеса ваша, душам же кос- 
нутися не могущу. Да плачется убо злый вла- 
столюбец, вы же радующеся с лики ангель- 
скими, предстояще Святей Троице, молите- 
ся о державе сродников ваших богоугодней 
быти и сыновом Российским спастися. 


Кондак, гл. 3: Возсия днесь преславная 
память ваша, благороднии страстотерпцы 
Христовы Романе и Давиде, созывающи нас 
к похвалению Христа Бога нашего. Тем при- 
текающе к раце мощей ваших исцеления дар 
приемлем молитвами вашими, святии: вы бо 
Божественнии врачеве есте. 


27 июля (9 августа) 
Великомученика и целителя Пантелеимона 


Тропарь, гл. 3: Страстотерпче святый и 
целебниче Пантелеймоне, моли милостиваго 
Бога, да прегрешений оставление подаст ду- 
шам нашим. 

Кондак, гл. 5: Подражатель сый Милос- 
тиваго и исцелений благодать от Него при- 
ем, страстотерпче и мучениче Христа Бога, 
молитвами твоими душевныя наша недуги 
исцели, отгоня присно борца соблазны от во- 
пиющих верно: спаси ны, Господи. 


6 (19) августа 
Преображение Господа нашего 
Иисуса Христа 


Тропарь, гл. Г: Преобразился еси на горе, 
Христе Боже, показавый учеником Твоим 
славу Твою, якоже можаху, да возсияет и 
нам грешным свет Твой присносущный мо- 
литвами Богородицы, Светодавче, слава 
Тебе. | 


Кондак, гл. Г: На горе преобразился еси, 
и якоже вмещаху ученицы Твои славу Твою, 
Христе Боже, видеша, да егда Тя узрят рас- 
пинаема, страдание убо уразумеют вольное, 
мирови же проповедят, яко Ты еси воистин- 
ну Отчее сияние. 


Величание: Величаем Тя, Живодавче Хри- 
сте, и почитаем пречистыя плоти Твоея пре- 
славное преображение. 

8 (20 августа 
Преподобных Зосимы и Савватия 
Соловецких чудотворцев 


Тропарь, гл. 8: Яко светильницы явисте- 
ся всесветлии во отоце окиана моря, препо- 
добнии отцы Зосимо и Савватие, вы бо Крест 
Христов на рамо вземше, усердно Тому 
последовасте, и чистотою Богови приближив- 
шеся, отонудуже силами чудес обогатисте- 
ся. Темже и мы любезно притекаем к ракам 
честных мощей ваших и умильно глаголем: 
_ о преподобнии, молите Христа Бога спасти- 
ся душам нашим. 


Кондак, гл. 2: Христовою любовию уяз- 
вившеся, преподобнии, и Того Крест на ра- 
мо вземше понесли есте, божественне воору- 
жившеся на невидимыя враги, и непрестан- 
ныя молитвы, яко копие в руках, имуще, по- 
бедили есте бесовская ополчения; благодать 
Господню приемше целити недуги душ и те- 
лес. притекающих к ракам честных мощей ва- 
ших, чудес лучи испущаете всюду. Тем зо- 
вем вам: радуйтеся, преподобнии отцы Зоси-_ 
мо и Савватие, монахов удобрение. 

15 (28) августа 
Успение Пресвятой Богородицы 

Тропарь, гл. 1: В рождестве девство сохра- 
нила еси, во успении мира не оставила еси, 
Богородице: преставилася еси к животу, Ма- 
ти сущи Живота, и молитвами Твоими из- 
бавляеши от смерти души наша. 

Кондак, гл. 2: В молитвах неусыпающую 
Богородицу и в предстательствах непрелож- 
ное упование, гроб и умерщвление не удер- 
жаста: якоже бо Живота Матерь к животу 
престави во  утробу Вселивыйся при- 
снодевственную. 

Величание: Величаем Тя, Пренепорочная 
Мати Христа Бога нашего, и всеславное сла- 
вим успение Твое. 


16 (29) августа 
Нерукотворенного образа Господа нашего 
Иисуса Христа 


Тропарь, гл. 2: Пречистому образу Твое- 
му покланяемся, Благий, просяще прощения 
прегрешений наших, Христе Боже: волею бо 
благоволил еси плотию взыти на крест, да из- 
бавиши, яже создал еси, от работы вражия. 
Тем благодарственно вопием Ти: радости ис- 
полнил еси вся, Спасе наш, пришедый спа- 
сти мир. 

Кондак, гл. 2: Неизреченнаго и Божест- 
веннаго Твоего к человеком смотрения, Не- 
описанное Слово Отчее, и образ неписанный 
и богописанный победителен ведуще нелож- 
наго Твоего воплощения почитаем, того ло- 
бызающе. 


Величание: Величаем Тя, Живодавче Хри- 
сте, и почитаем вси пречистаго лика Твоего 
преславное изображение. 


29 августа (И сентября) 
Усекновение главы 
пророка, Предтечи и Крестителя Господня 
Иоанна 


Гропарь, гл. 2: Память праведнаго с по- 
хва-лами, тебе же довлеет свидетельство Гос- 
подне, Предтече: показал бо ся еси воистин- 
ну и пророков честнейший, яко и в струях 
крестити сподобился еси Проповеданнаго. 
Темже за истину пострадав радуяся, благо- 
вестил еси и сущим во аде Бога явльшагося 
плотию, вземлющаго грех мира и подающа- 
го нам велию милость. 


Кондак, гл. Э: Предтечево славное усек- 
новение смотрение бысть некое Божествен- 
ное, да и сущим во аде Спасово проповесть 
пришествие. Да рыдает убо Иродиа, безза- 

конное убийство испросивши: не закон бо 
Божий, ни живый век возлюби, но притвор- 
ный, привременный. 


Величание: Величаем тя, Крестителю Спа- 
сов Иоанне, и почитаем вси честныя твоея 
главы усекновение. 


| 30 августа (12 сентября) 
Перенесение мощей благоверного князя 
Александра Невского 


Тропарь, гл. 4: Познай свою братию, рос- 
сийский Иосифе, не в Египте, но на небеси 
царствующий, благоверный княже Алексан- 
дре, и приими моления их, умножая жита 
людем плодоносием земли твоея, грады 
владычествия твоего ограждая молением и 
наследником твоим благоверным на сопро- 
тивныя споборствуя. 


Кондак, гл. 4: Якоже сродницы твои Бо- 
рис и Глеб явишася тебе с небесе в помощь, 
подвизающемуся на Вёлгера свейскаго и воев 
его: тако и ты ныне, блаженне Александре, 
прииди в помощь твоим сродником и побори 
борющия ны. 

Ежедневно читается 150 раз:* Богоро- 
дице Дево, радуйся, Благодатная Марие, Гос- 
подь с Тобою: благословена Ты в женах и 
благословен плод чрева Твоего, яко Спаса ро- 
дила еси душ наших. 


После каждого десятка читается по 0д- 
ному разу: Отче наш, Иже еси на небесех! 
Да святится имя Твое, да приидет Царствие 
Твое, да будет воля Твоя, яко на небеси и. 
на земли. Хлеб наш насущный даждь нам 
днесь; и остави нам долги наша, якоже и мы 
оставляем должником нашим; и не введи нас 
во искушение, но избави нас от лукаваго. 


Милосердия двери отверзи нам, благосло- 
венная Богородице, надеющиися на Тя да не 
погибнем, но да избавимся Тобою от бед: Ты 
бо еси спасение рода христианскаго. 


* Если по непривычке трудно будет одолевать еже- 
дневно 150 раз, следует читать поначалу 50 раз. 

Первый десяток.* Вспоминаем Рожоде- 
ство Пресвятой Богородицы. Молимся о 
матерях, отцах и детях. 


О Пресвятая Владычице Богородице, спа- 
си и сохрани рабов Твоих (имена родите- 
лей и сродников), а умерших со святыми 
упокой в вечной славе Твоей. 


Второй десяток. Вспоминаем Введение 
во храм Пресвятой Девы Богородицы. 
Молимся о заблудших и отпавших от 


Церкви. 


О Пресвятая Владычице Богородице, спа- 
си и сохрани и соедини (или присоедини) к 
святой Православной Церкви заблудших и 
отпавших рабов Твоих (имена). 


Третий десяток. Вспоминаем Благове- 
щение Пресвятой Богородицы. Молимся об 
утолении скорбей и утешении скорбящих. 


* Ниже приводится схема, в которую вкладывал 
свои молитвы Приснодеве Марии владыка Серафим 
(Звездинский). Исполняя Богородичное правило, он 
молился за весь мир и охватывал этим правилом всю 
жизнь Царицы Небесной. После каждого десятка чи- 
таются дополнительные молитвы, например те, кото- 
рые указаны далее. 

О Пресвятая Владычице Богородице, уто- 
ли наши скорби. и пошли утешение скорбя- 
щим и болящим рабам Твоим (имена). 


Четвертый десяток. Вспоминаем встре- 
чу Пресвятой Богородицы с праведной 
Елизаветою. Молимся о соединении разлу- 
ченных, у кого близкие или дети в разлу- 
ке или пропали без вести. 


О Пресвятая Владычице Богородице, со- 
едини в разлуке находящихся рабов Твоих 
(имена). 


Пятый десяток. Вспоминаем Рождест- 
во Христово, молимся о возрождении душ, 
о новой жизни во Христе. 


О Пресвятая Владычице Богородице, даруй 
мне, во Христа крестившемуся, во Христа об- 
лещися. 


Шестой десяток. Вспоминаем Сретение 
Господне, и прореченное св. Симеоном сло- 
во: «И Тебе Самой оружие пройдет душу». 
Молимся, чтобы Матерь Божия встрети- 
ла душу в час кончины и сподобила при по- 
следнем издыхании причаститься Святых 
Гаин и провела бы душу через страшные 
мытарства. 

О Пресвятая Владычице Богородице, спо- 
доби меня при последнем издыхании прича- 
ститься Святых Таин Христовых и Сама про- 
веди душу чрез страшные мытарства. 


Седьмой десяток. Вспоминаем бегство в 
Египет Божией Матери с Богомладением, 
молимся, чтобы Царица Небесная помог- 
ла бы избежать искушений в этой жизни 
и избавила бы от напастей. 


О Пресвятая Владычице Богородице, не 
введи меня во искушение в сей жизни и из- 
бави меня от всяких напастей. 


Восьмой десяток. Вспоминаем исчезно- 
вение двенадцатилетнего отрока Иисуса 
в Иерусалиме и скорбь Божией Матери по 
поводу этого. Молимся, испрашивая у Бо- 
гоматери постоянную Иисусову молитву. 


О Пресвятая Владычице Богородице, Пре- 
чистая Дево Марие, даруй мне непрестанную 
молитву Иисусову. 


Девятый десяток. Вспоминаем чудо в 
Кане Галилейской, когда Господь претво- 
рил воду в вино по слову Божией Матери: 
«Вина нет у них». Просим у Божией Ма- 
тери помощи в делах и избавления от 
нужды. 

О Пресвятая Владычице Богородице, помо- 
ги мне во всех делах моих и избави меня от 
всяких нужд и печали. 


Десятый десяток. Вспоминаем стояние 
Божией Матери у Креста Господня, ког- 
да скорбь, как оружие, пронзила Ее душу. 
Молимся Божией Матери о подкреплении 
душевных сил и об отгнании уныния. 


О Пресвятая Владычице Богородице, Пре- 
благословенная Дево Марие, укрепи мои си- 
лы душевные и отжени от меня уныние. 


Одиннадиатый десяток. Вспоминаем. 
Воскресение Христово и молитвенно про- 
сим Божию Матерь воскресить души и по- 
дать новую бодрость к подвигу. | 


О Пресвятая Владычице Богородице, вос- 
креси душу мою и даруй мне постоянную го- 
товность к подвигу. 


Двенадцатый десяток. Вспоминаем Воз- 
несение Христово, при котором присутст- 
вовала Матерь Божия. Молимся и просим 
Царицу Небесную вознести душу от зем- 
ных суетных забав и направить на стрем- 
‚ ление к горнему. 


О Пресвятая Владычице Богородице, из- 
бави меня от помышлений суетных и даруй 

мне ум и сердце, стремящееся ко спасению 
души. 

Тринадцатый десяток. Вспоминаем си- 
онскую горницу и сошествие Святаго Ду- 
ха на апостолов и Божию Матерь и мо- 
лимся: «Сердце чисто созижди во мне, Бо- 
же, и дух прав обнови во утробе моей. Не 
отвержи мене от лица Твоего и Духа Тво- 
_ его Святаго не отыми от мене». 


О Пресвятая Владычице Богородице, нис- 
посли и укрепи благодать Святаго Духа в 
сердце моем. 


Четырнадиатый десяток. Вспоминаем 
Успение Пресвятыя Богородицы и просим 
мирной и безмятежной кончины. 


О Пресвятая Владычице Богородице, даруй 
мне мирную и безмятежную кончину. 


Пятнадиатый десяток. Вспоминаем 
славу Божией Матери, которой увенчива- 
ется Она от Господа после преселения Ее 
от земли на небо, и молим Царицу Небес- 
ную не оставлять верных, сущих на зем- 
ле, но защищать их от всякаго зла, по- 
крывая их честным Своим омофором. 


О Пресвятая Владычице Богородице, со- 
храни меня от всякаго зла и покрый меня 
честным Твоим омофором. 





МОЛИТВЫ БОЖИЕЙ МАТЕРИ 
И СВЯТЬМ, 
имеющим благодать исцелять болезни 
и помогать в различных нуждах 


Пресвятой Богородице в честь Ее иконы 
«Казанская» 
(Потеря зрения и болезни глаз, 
благословение на создание семьи) 


О Пресвятая Госпоже Владычице Богоро- 
дице! Со страхом, верою и любовию припада- 
юще пред честною и чудотворною иконою 
Твоею, молим Тя: не отврати лица Гвоего от 
прибегающих к Тебе, умоли, милосердая 
Мати, Сына Твоего и Бога нашего, Господа 
Иисуса Христа, да сохранит мирну страну на- 
шу, Церковь же Свою святую непоколебиму 
да соблюдет и от неверия, ересей и раскола 
да избавит. Не имамы бо иныя помощи, не 
имамы иныя надежды, разве Тебе, Пречис- 
тая Дево: Ты еси всесильная христиан По- 
мощница и Заступница; избави же и всех, с 

верою Тебе молящихся, от падений грехов- 
ных, от навёта злых человек, от всяких ис- 
кушений, скорбей, болезней, бед и от внезап- 
ныя смерти; даруй нам дух сокрушения, сми- 
рение сердца, чистоту помышлений, ис- 
правление греховныя жизни и оставление 
прегрешений, да вси, благодарне воспеваю- 
ще величия и милости Твоя, являемыя над 
нами зде на земли, сподобимся и Небеснаго 
Царствия и тамо со всеми святыми просла- 
вим пречестное и великолепое имя Отца и 
Сына и Святаго Духа во веки веков. Аминь. 


Пресвятой Богородице 
в честь Ее образа «Неопалимая Купина» 
(От пожара) 


О Пресвятая и Преблагословенная Мати 
Сладчайшего Господа Иисуса Христа! При- 
падаем и покланяемся Тебе пред святою и 
пречестною иконою Твоею, еюже дивная и 
преславная чудеса содеваеши, от огненнаго 
запаления и молниеноснаго грома жилища 
наша спасаеши, недужныя исцеляеши и вся- 
ко благое прошение наше во благо исполня- 
еши. Смиренно молим Тя, всесильная рода 
нашего Заступнице: сподоби ны немощныя и 
грешныя Твоего матернего заступления и 
благопопечения. Спаси и сохрани, Владычи- 

це, под кровом милости Твоея Церковь Свя- 
тую, град сей, всю страну нашу православ- 
ную и вся ны припадающия к тебе с верою 
‚и любовию и со умиленными ‘слезами твое- 
го заступления просящия. Ей, Госпоже Все- 
милостивая! Умилосердися на нас, обурева- 
емых грехи многими и не имеющих дерзно- 
вения ко Христу Господу просити Его о по- 
миловании и прощении: Тебе убо предлага- 
ем к Нему на умоление, Матерь Его сущую. 
Простри к Нему, о Всеблагая, богоприимнии 
руце Твои, и предстательствуй за нас пред 
Его благостию, просящи нам прощения пре- 
грешений наших, благочестнаго мирнаго жи- 
тия, благия христианския кончины, и добра- 
го ответа на страшнем суде Его. В час же 
грознаго посещения Божия, аще огнем воз- 
горятся домове наши, аще ли молниеносным 
громом устрашаеми будем, яви нам милос- 
тивное Твое заступление и державное вспо- 
можение: да спасаеми всесильными Твоими 
ко Господу молитвами, временнаго наказания 
Божия зде избегнем, вечное же блаженство 
райское тамо унаследуем, и со всеми святы- 
ми воспоем пречестное и великолепое имя 
покланяемыя Троицы, Отца и Сына и Свята- 
го Духа, и Твое велие к нам я во 
веки веков. Аминь. 

Пресвятой Богородице в честь Ее образа 
«Всех скорбящих Радость» 
(Инфекционные заболевания: туберкулез, грипп и др.) 


О Пресвятая Владычице Богородице, пре- 
благословенная Мати Христа Бога, Спасите- 
ля нашего, всех скорбящих Радосте, больных 
посещение, немощных покрове и зас-тупни- 
це, вдовиц и сирых покровительнице, мате- 
рей печальных всенадежная утешительнице, 
младенцев немощных крепосте и всем безпо- 
мощным всегда готовая помоще и верное 
прибежище! Тебе, о Всемилостивая, дадеся 
от Всевышняго благодать во еже всех за- 
ступати и избавляти от скорби и болезней, 
зане Сама лютыя скорби и болезни претер- 
пела еси, взирающи на вольное страдание 
Сына Твоего возлюбленнаго и Того на крес- 
те распинаема зрящи, егда оружие Симебном 
предреченное сердце Твое пройде. Темже 
убо, о Мати чадолюбивая, вонми гласу мо- 
ления нашего, утеши нас в скорби сущих, 
яко верная радости Ходатаица: предстоящи 
Престолу Пресвятыя Троицы, одесную Сына 
Твоего, Христа Бога нашего, можеши, аще 
восхощеши, вся нам полезная испросити. 
Сего ради с верою сердечною и любовию от 
души припадаем к Тебе яко Царице и Вла- 

дычице, и псаломски вопити Тебе дерзаем: 
слыши, дщи, и виждь, и приклони ухо Твое, 
услыши моление наше и избави нас от об- 
стоящих бед и скорбей: Ты бо прошения всех 
верных, яко скорбящих Радость, исполняеши 
и душам их мир и утешение подаеши. Се зри- 
ши беду нашу и скорбь: явй нам милость 
Твою, посли утешение уязвленному печалию 
сердцу нашему, покажи и удиви на нас греш- 
ных богатство милосердия Твоего, подаждь 
нам слезы покаяния ко очищению грехов на- 
ших и утолению гнева Божия, да с чистым 
сердцем, совестию благою и надеждою не- 
сумненною прибегаем ко Твоему ходатайст- 
ву и заступлению: приими, всемилостивая 
наша Владычице Богородице, усердное моле- 
ние наше Тебе приносимое, и не отрини нас, 
недостойных, от Твоего благосердия, но по- 
даждь нам избавление от скорби и болезни, 
защити нас от всякаго навета вражия и кле- 
веты человеческия, буди нам помощница не- 
отступная во все дни жизни нашея, яко да 
под Твоим матерним покровом всегда пребу- 
дем цели и сохранени Твоим заступлением 
и молитвами к Сыну Твоему и Богу Спаси- 
телю нашему, Емуже подобает всякая сла- 
ва, честь и поклонение, со Безначальным Его 

Отцем и Святым Духом, ныне и присно и во 
веки веков. Аминь. 


Пресвятой Богородице 
в честь Ее образа «Нечаянная Радость» 
(Потеря слуха и болезни ушей, 
против блудной страсти) 


О Пресвятая Дево, всеблагаго Сына Мати 
всеблагая, града и святаго храма сего покро- 
ве, всех сущих во гресех и скорбех, бедах же 
и болезнех верная Предстательнице и За- 
ступнице! Приими молебное пение сие от нас 
недостойных раб Твоих Тебе возносимое; и 
якоже древле грешника, на всяк день мно- 
гажды пред честною иконою Твоею моливша- 
гося, не презрела еси, но нечаянную радостъ 
покаяния тому даровала еси, и усердным к 
Сыну Твоему ходатайством Сего ко проще- 
нию грешника преклонила еси, тако и ныне 
не презри моления нас, недостойных раб Тво- 
их, но умоли Сына Твоего и Бога нашего, да 
и всем нам, с верою и умилением пред цель- 
боносным образом Твоим покланяющимся, 
по коегождо потребе нечаянную радость да- 
рует; да вси на небеси и на земли ведят Тя, 
яко твердую и непостыдную Предстательни- 
цу рода христианскаго, и сие ведуще, славят 
Тя и Тобою Сына Твоего, со безначальным 

Его Отцем и единосущным Его Духом, ныне 
и присно и во веки веков. Аминь. 


Пресвятой Богородице 
в честь Ее образа «Скоропослушница» 
(Ожоги, неизлечимые болезни) 


Преблагословенная Владычице, Присноде- 
во Богородице, Бога Слова паче всякаго сло- 
ва на спасение наше рождшая и благодать 
Его преизобильно паче всех приявшая, море 
явльшаяся Божественных дарований и чудес 
приснотекущая река, изливающая благость 
всем, с верою к Тебе прибегающим! Чудо- 
творному Твоему образу припадающе, мо- 
лимся Тебе, всещедрей Матери человеколю- 
биваго Владыки: удиви на нас пребогатыя ми- 
лости Твоя и прошения наша, приносимая 
Тебе, Скоропослушнице, ускори исполнити 
все, еже на пользу во утешение и спасение 
коемуждо устрояющи. Посети, Преблагая, 
рабы Твоя благодатию Твоею, подаждь 
недугующим цельбу и совершенное здравие, 
обуреваемым тишину, плененным свободу и 
различными образы страждущих утеши, из- 
бави, всемилостивая Госпоже, всяк град и 
страну от глада, язвы, труса, потопа, огня, 
меча и иныя казни временныя и вечныя ма- 
терним Твоим дерзновением отвращающи 


248 — МОЛИТВЫ БОГОРОДИЦЕ И СВЯТЫМ 


гнев Божий; и душевнаго разслабления, обу- 
ревания страстей и грехопадений свободи ра- 
бы Твоя, яко да непреткновенно во всяком 
благочестии поживше в сем веце, и в буду- 
щем вечных благ сподобимся благодатию и 
человеколюбием Сына Твоего и Бога, Ему- 
же подобает всякая слава, честь и поклоне- 
ние со безначальным Его Отцем и Пресвя- 
тым Духом, ныне и присно и во веки веков. 
Аминь. 


Пресвятой Богородице 
в честь Ее образа «Тихвинского» 
(О здравии младенцев и сохранении их 
от опасности) 


Благодарим Тя, о Преблагая и Пречистая, 
Преблагословенная Дево, Владычице, Мати 
Христа Бога нашего, о всех благодеяниих 
Твоих, яже показала еси роду человеческо- 
му, о нихже ниже самый ангельский язык к 
похвалению доволен будет, якоже и ныне 
удивила еси неизреченную Свою милость на 
нас, недостойных рабех Твоих, преестествен- 
ным самопришествием пречистыя Твоея ико- 
ны, еюже всю просветила еси Российскую 
страну. Темже и мы, грешнии, со страхом и 
радостию покланяющеся, вопием Ти: о Пре- 
святая Дево, Царице и Богородице, спаси и 

помилуй Святейшего Патриарха Московска- 
го и всея Руси, архиереи же и вся люди, и 
подаждь стране победы на вся враги, и со- 
храни вся грады и страны христианския, и 
сей святый храм от всякаго навета вражия 
избави, и всем вся на пользу даруй, ныне 
пришедшим с верою и молящимся рабом Тво- 
им, и покланяющимся Пресвятому образу 
Твоему, яко благословенна еси с рождшим- 
ся от Тебе Сыном м Богом, ныне и присно и 
во веки веков. Аминь. 


Пресвятой Богородице 
в честь Ее образа 
«Всецарица» 
(Раковые заболевания) 


О всеблагая, досточудная Богородице Пан- 
танасса, Всецарице! Несмь достоин да вни- 
деши под кров мой! Но яко милостиваго Бо- 
га любоблагоутробная Мати, рцы слово, да 
исцелится душа моя и укрепится не- 
мощствующее тело мое. Имаши бо державу 
непобедимую и не изнеможет у Тебе всяк 
глагол, о Всецарице! Ты за мя упроси, Ты за 
мя умоли. Да прославляю преславное имя 
Твое всегда, ныне и в безконечныя веки. 
Аминь. 

Пресвятой Богородице 
в честь Ее образа «Троеручица» 
(Увечье и’боль рук) 


О Пресвятая Госпоже Владычице Богоро- 
дице, велие чудо святому Иоанну Дамаски- 
ну явившая, яко веру истинную — надежду 
несумненную показавшему! Услыши нас 
грешных, пред чудотворною Твоею иконою 
усердно молящихся и просящих Твоея помо- 
щи: не отрини моления сего многих ради пре- 
грешений наших, но, яко Мати милосердия 
и щедрот, избави нас от болезней, скорбей 
и печалей, прости содеянныя нами грехи, ис- 
полни радости и веселия всех, чтущих свя- 
тую икону Твою, да радостно воспоем и лю- 
бовию прославим имя Твое, яко Ты еси от 
всех родов избранная и благословенная во 
веки веков. Аминь. 


Пресвятой Богородице 
в честь Ее образа «Козельщанского» 
(Телесные повреждения, травмы. 


Богородице Дево, Пренепорочная Мати 
Христа Бога нашего, Заступнице всего рода 
христианскаго! Чудотворней иконе Твоей 
благоговейне предстояще, молим Тя: услыши 
нас молящихся Тебе; приими благодарения 
наша недостойная о всех неизреченных Тво- 

их к нам благодеяниих, в месте сем и во мно- 
гих весех и градех. земли Российския явлен- 
ных и являемых. Ты бо еси больных исцеле- 
ние, скорбящих утешение, заблудших ис- 
правление и вразумление. Буди всем нам по- 
кров и утешение, пристанище от всяких зол, 
бед и обстояний, от глада, труса, потопа, 
огня, меча, нашествия иноплеменников, 
смертоносныя язвы и от злых человек озлоб- 
ления. Вознеси молитвы наша, яко кадило 
благовонное, ко прёстолу Всевышняго, дару- 
ющаго нам здравие, долгоденствие и в тру- 
дех благочестивых поспешение, да Твоим 
окормлением управляеми и покровом Твоим 
осеняеми, прославим Отца, Сына и Святаго 
Духа и Твое матернее о нас заступление, все- 
гда, ныне и присно и во веки веков. Аминь. 


Пресвятой Богородице 
в честь Ее образа «Феодоровского» 
(О помощи в родах) 
я 


К кому воззову, Владычице, к кому 
прибегну в печали моей? к кому принесу сле: 
зы и воздыхания моя, аще не к Тебе, Цари- 
це Небеси и земли? кто исторгнет мя от ти- 
ны грехов и беззаконий, аще не Ты, о Мати 
Живота, Заступнице и Прибежище рода че- 
ловеческаго? Услыши стенание мое, утеши 

мя и помилуй в горести моей, защити в бедах 
и напастях, избави от озлоблений и скорбей, 
и всяких недугов и болезней, от враг види- 
мых и невидимых, умири вражду стужающих 
мне, да избавлен буду от клеветы и злобы 
человеческия; такожде от своея ми плоти 
гнусных обычаев свободи мя. Укрый мя под 
сению милости Твоея, да обрящу покой и ра- 
дость и от грехов очищение. Твоему матер- 
нему заступлению себе вручаю; буди мне 
Мати и надежда, покров, и помощь, и заступ- 
ление, радость и утешение и скорая во всем 
помощница. О чудная Владычице! Всяк при- 
текаяй к Тебе без Твоея всесильныя помо- 
щи не отходит; сего ради и аз недостойный 
к Гебе прибегаю, да избавлен буду от вне- 
запныя и лютыя смерти, скрежета зубнаго и 
вечнаго мучения. Небесное же Царствие по- 
лучити сподоблюся и Тебе во умилении серд- 
ца реку: радуйся, Мати Божия, Предстатель- 
нице и Заступнице наша усердная, во веки 
веков. Аминь. 


Пресвятой Богородице 
в честь Ее образа «Взыскание погибших» 
(Во всякой беде) 


Заступнице усердная, благоутробная Гос- 
пода Мати, к Тебе прибегаю аз окаянный и 

паче всех человек грешнейший; вонми гла- 
су моления моего и вопль мой и стенание ус- 
лыши. Яко беззакония моя превзыдоша гла- 
ву мою, и аз, якоже корабль в пучине, по- 
гружаюся в море грехов моих. Но Ты, все- 
благая и милосердая Владычице, не презри 
мене отчаяннаго и во гресех погибающаго; 
помилуй мя кающагося во злых делех моих, 
и обрати на путь правый заблудшую, окаян- 
ную душу мою. На Тебе, Владычице моя Бо- 
городице, возлагаю все упование мое. Ты, 
Мати Божия, сохрани и соблюди мя под кро- 
вом Твоим, ныне и присно и во веки веков. 
Аминь. 


Пресвятой Богородице в честь Ее образа 
«Умягчение Злых Сердец» («Семистрельная») 
(Об умирении вражды между людьми) 


Тропарь: Умягчи наша злая сердца, Бого- 
родице, и напасти ненавидящих нас угаси, и 
всякую тесноту души нашей разреши. На 
Твой святый образ взирающи, Твоим страда- 
нием и милосердием о нас умиляемся и ра- 
ны Твои лобызаем, стрел же наших, Тя тер- 
зающих, ужасаемся. Не даждь нам, Мати 
благосердная, в жестокосердии нашем и от 
жестокосердия ближних погибнути, Ты бо 
еси воистинну злых сердец умягчение. 

Пресвятой | Богородице 
в честь Ее образа «Целительница» 
(В любой болезни) 


Приими, о всеблагословённая и всемощная 
Госпоже Владычице, Богородице Дево, сия 
молитвы, со слезами Тебе ныне приносимыя 
от нас, недостойных раб Твоих, ко Твоему 
цельбоносному образу пение возсылающих 
со умилением, яко Тебе Самой зде сущей и 
внемлющей молению нашему. По коемуждо 
бо прошению исполнение твориши, скорби 
облегчаеши, немощным здравие даруеши, 
разслабленныя и недужныя исцеляеши, от 
б6сных бесы прогоняеши, обидимыя от обид 
избавляеши, прокаженныя очищаеши и 
малыя дети милуеши; еще же, Госпоже Вла- 
дычице Богородице, и от уз и темниц свобож- 
даеши и всякия многоразличныя страсти вра- 
чуеши: вся бо суть возможна ходатайством 
Твоим к Сыну Твоему, Христу Богу нашему. 
О всепётая Мати, Пресвятая Богородице! Не 
престай моляся о нас недостойных рабех Тво- 
их, славящих Тя и почитающих Тя и покла- 
няющихся со умилением пречистому образу 
Твоему, и надежду имущих невозвратну, и. 
веру несумненну к Тебе, Приснодеве пре- 

славней и непорочней, ныне и присно и во 
веки веков. Аминь. 


Великомученику 
и целителю Пантелеимону 
(В любых болезнях) 


О святый великомучениче и целителю 
Пантелеимоне, Бога Милостиваго подража- 
телю! Призри благосердием и услыши нас 
грешных, пред святою твоею иконою усерд- 
не молящихся, испроси нам у Господа Бога, 
Емуже со Ангелы предстоиши на небеси, 
оставление грехов и прегрешений наших: ис- 
цели болезни душевныя и телесныя рабов Бо- 
жиих ныне поминаёмых, зде предстоящих и 
всех христиан православных, ко твоему за- 
ступлению притекающих; се бо, грех наших 
ради, люте одержими есмы многими недуги 
и не имамы помощи и утешения; к тебе же 
прибегаем, яко дадеся ти благодать молити- 
ся за ны и целити всяк недуг и всяку 6бо- 
лезнь; даруй убо всем нам святыми молит- 
вами твоими здравие и благомощие души и 
тела, преспёяние веры и благочестия и вся 
к житию временному и ко спасению потреб- 
ная, яко да сподобившеся тобою великих и 
богатых милостей, прославим тя и Подателя 
всех благ, дивнаго.во святых Бога нашего, 

Отца и Сына и Святаго Духа, во веки веков. 
Аминь. 


Святителю Спиридону Тримифунтскому 
(В любых болезнях, также в бедности, 
‘вдовстве, сиротстве) 


О великий и пречудный святителю Хрис- 
тов и чудотворче Спиридоне, Керкирская по- 
хвало, всея вселенныя светильниче пресвет- 
лый, теплый к Богу молитвенниче и всем к 
тебе прибегающим и с верою молящимся ско- 
ропредстательный заступниче! Ты веру Пра- 
вославную на Никейстем Соборе посреде от- 
цев преславно изъяснил еси, ты единство 
Святыя Троицы чудесною силою показал еси 
и еретиков до конца посрамил еси. Услыши 
нас грешных, святителю Христов, молящих- 
ся тебе, и сильным твоим предстательством 
у Господа избави нас от всякаго злаго обсто- 
яния: от глада, потопа, огня и смертоносныя 
язвы. Ты бо во временней жизни своей от 
всех сих бедствий избавлял еси людей тво- 
их: от нашествия агарян и от глада страну 
твою сохранил еси, царя от неисцельнаго не- 
дуга избавил и многия грешники к покаянию 
привел еси, за святость же жития твоего Ан- 
гелы, невидимо в церкви поющия и сослужа- 
щия тебе, имел еси. Сице убо прослави те- 

бе, вернаго Своего раба, Владыка Христос, 
яко вся тайная человеческая деяния дарова 
тебе разумети и обличати неправедно живу- 
щия. Многим, в скудости и недостаточестве 
живущим, ты усердно помогал еси, людей 
убогих изобильно во время глада напитал 
еси, и иная многая знамения силою в тебе 
живущаго Духа Божия сотворил еси. Сице 
и нас не остави, святителю Христов, поми- 
най нас, чад своих, у престола Вседержите- 
ля и умоли Господа, да подаст многих наших 
грехов прощение, безбедное и мирное житие 
да дарует нам, кончины же живота не- 
постыдныя и мирныя и блаженства вечнаго 
в будущем веце сподобит нас, да выну воз- 
сылаем славу и благодарение Отцу и Сыну 
и Святому Духу, ныне и присно и во веки 
веков. Аминь. 


Бессребреникам и чудотворцам 
Косме и Дамиану 
(В любых болезнях) 


К вам, святии безсребреницы и чудотвор- 
цы Космо и Дамиане, яко к скорым помощ- 
ником и теплым молитвенником о спасении‘ 
нашем мы, недостойнии, преклонше колена 
прибегаем и припадающе усердно вопием: не 
презрите моления нас грешных, немощных, 

во многая беззакония впадших и по вся дни 
и часы согрешающих. Умолите Господа, да 
пробавит нам, недостойным рабом Своим, ве- 
ликия и богатыя Своя милости: избавите нас 
от всякия скорби и болезни, вы бо прияли 
есте от Бога и Спаса нашего Иисуса Христа 
неоскудную благодать исцелений, ради твер- 
дыя веры, безмезднаго врачевания и мучени- 
ческия кончины вашея. Ей, угодницы Божии, 
не престайте молящеся за ны, с верою к вам 
притекающия: аще бо по множеству грехов 
наших и несмы достойни милосердия ваше- 
го, обаче вы, вернии подражатели человеко- 
любия Божия суще, сотворите молитвами ва- 
шими, да плоды достойны покаяния прине- 
сем и в вечный покой достигнем, хваляще и 
благословяще дивнаго во святых Своих Гос- 
пода и Бога и Спаса нашего Иисуса Христа, 
и Пречистую Матерь Его, и ваше теплое за- 
ступление всегда, ныне и присно и во веки 
веков. Аминь. 


° Архистратигу Михаилу 
(В любых болезнях) 

О грозный воеводо небесных сил, предста- 
телю всех у престола Владыки Христа, хра- 
нителю твердый всем человеком и мудрый 
оружниче, крепкий воеводо Небеснаго Царя! 

Помилуй мя грешнаго, требующаго твоего за- 
ступления, сохрани мя от всех видимых и не- 
видимых враг, паче же подкрепи от ужаса 
смертнаго и от смущения диавольскаго, и 
сподоби мя непостыдно предстати Создате- 
лю нашему в час страшнаго и праведнаго су- 
да Его. 

О всесвятый великий Михайле Архистра- 
тиже! Не презри мене грешнаго, молящаго- 
ся тебе о помощи и заступлении твоем в ве- 
це сем и в будущем, но сподоби мя тамо куп- 
но с тобою славити Отца и Сына и Святаго 
Духа во веки веков. Аминь. 


Священномученику Власию, 
епископу Севастийскому 
(Ангина и другие болезни горла) 


Преблаженне и приснопамятне священно- 
мучениче Власие, дивный страдальче и пред- 
стателю наш теплый, по отшествии твоем в 
жизнь вечную призывающим твое святое имя 
пособствовати и во всяких прошениях услы- 
шанным быти обещавый! Се ныне к тебе 
угоднику Божию, яко ко истинному ходатаю 
спасения, притекаем и смиренно молимся: 
предстани нам в помощь, узами грехов свя- 
занным, подвигнися на всемощныя твоя к Бо- 
гу молитвы и помолися о нас грешных: тя бо 

недостойнии призывати на заступление дер- 
заем, и желаем от всех грехов наших тобою 
свобождение получити. О святче Божий Вла- 
сие! В сокрушении и смирении сердца наше- 
го пред тобою припадаем и молимся: осияй 
нас, омраченных наветы вражиими, светом 
благодати свыше, да в нем ходяще, не пре- 
ткнем о камень ног наших. Тя, яко сосуд в 
часть избранный и исполненный благодати 
Божия, молим: сподоби нас, грешных, от ис- 
полнения твоего желаемое прияти и исцели 
наша душевныя и телесныя язвы, грехом же 
нашим прощение и душевному и телесному 
нашему здравию спасение полезное у Госпо- 
да испроси, да всегда прославляем Отца и 
Сына и Святаго Духа и твое милостивное 
предстательство о душах и телесёх наших, 
ныне и присно и во веки веков. Аминь. 


Священномученику Антипе, 
епископу Пергамскому 
(Зубная боль) 


О преславный священномучениче Антипо 
и скорый помощниче христианом в болезнех! 
Верую от всея души и помышления, яко 
дадеся тебе от Господа дар болящия враче- 
вати и разслабленныя укрепляти, сего ради 
к тебе, яко благодатному врачу болезней, аз 

немощный прибегаю и, твой досточтимый об- 
раз со благоговением лобызая, молюся: тво- 
им предстательством у Царя Небеснаго ис- 
проси мне болящему исцеление от удручаю- 
щия мя зубныя болезни; аще бо и недосто- 
ин есмь тебе, благостнейшаго отца и присна- 
го заступника моего, но ты, быв-подражатель 
человеколюбия Божия, сотвори мя достойна 
твоего заступления чрез мое обращение от 
злых дел ко благому житию: уврачуй обиль- 
но дарованною тебе благодатию язвы и стру- 
пы души и тела моего, даруй ми здравие и 
спасение и во всем благое поспешение, да 
тако, тихое и безмолвное житие пожив во 
всяком благочестии и чистоте, сподоблюся 
со всеми святыми славити Всесвятое имя ОТт- 
ца и Сына и Святаго Духа, ныне и присно и 
во веки веков. Аминь. 


Святителю 
Димитрию Ростовскому 
(Астма и прочие «грудные» 
болезни) 


О всеблаженне святителю Димитрие, ве- 
ликий угодниче Христов, Златоусте Россий- 
ский! Услыши нас грешных, молящихся те- 
бе, и принеси молитву нашу к милостивому 
и Человеколюбцу Богу, Емуже ты ныне в ра- 

дости святых и с лики Ангел предстойши. 
Умоли Его благоутробие, да не осудит нас по 
беззакониям нашим, но да сотворит с нами 
по милости Своей; испроси нам у Христа Бо- 
га нашего мирное и безмятежное житие, 
здравие душевное и телесное, земли благо- 
плодие и во всем всякое изобилие и благо- 
денствие, и да не во зло обратим благая, да- 
руемая нам от щедраго Бога, но во славу Его 
и в прославление твоего заступления. Даруй 
нам богоугодно прейти поприще временныя 
жизни: избави нас от воздушных мытарств 
и настави на путь, ведущий в селения пра- 
ведных, идеже празднующих глас непрестан- 
ный, зрящий Божия лица неизреченную 
доброту; Церковь Святую от ересей и раско- 
_ лов сохрани, верных укрепи, заблуждающих 
обрати и всем даруй вся яже ко спасению и 
славе Божией подобающая; отечество. твое 
сохрани от врагов ненаветно. И подаждь нам 
всем твое архипастырское святое благосло- 
вение, да оным осеняеми, избавимся от коз- 
ней лукаваго, избегнем всякия беды и 
напасти. Услыши моление наше, отче Дими- 
трие, и моли непрестанно о нас Всесильна- 
го Бога, славимаго и покланяемаго в .Триех 
Ипостасех, Емуже подобает всякая слава, 
честь и держава во веки веков. Аминь. 

Преподобному Феодору Студиту 
(Болезни «чревные»: желудок, печень и т.п.) 


Гропарь, гл. 8: Православия наставниче, 
благочестия учителю и чистоты, вселенныя 
светильниче, монашествующих богодухно- 
венное удобрение, Фебдоре премудре, учень- 
ми твоими вся просветил еси, цевнице духов- 
ная. Моли Христа Бога спастися душам на- 
ШИМ. 


Кондак: Постническое и равноангельское 
житие твое страдальческими уяснил еси по- 
двиги, и Ангелом совсельник, богоблаженне, 
явился еси, Фебдоре; с ними Христу Богу мо- 
ляся не престай о всех нас. 


Великомученику Артемию 
(Грыжа) 


Тропарь: Истинною бо Христовою верою 
утверждься, страстотерпче, мучителя злоче- 
стива, царя, победил еси со идольским того 
возношением. Тем от Царя Великаго, вечно 
царствующаго, пресветлым венцем победным 
одарен бысть. Вся исцеляяй болящия и при- 
зывающия тя, Артёмие великий, моли Хри- 
ста Бога спасти души наша. 


Кондак: Благочестиваго и венценоснаго 
мученика, на враги победы вземшаго одоле- 

ние, сошедшеся, достойно песньми восхва- 
лим Артемия, превеликаго в мученицех, чу- 
дес же дателя пребогатаго: молится бо Гос- 
поду о всех нас. 


Святителю Иоасафу Белгородскому 
(Болезни сердца) 


О угодниче Божий святителю Иоасафе! Из 
глубины сердца взываем к тебе: огради нас 
от соблазна, ересей и расколов, научи горняя 
мудрствовати, разсеянный ум наш просвети 
и на путь истины направи, охладевшее серд- 
це согрей любовию ко ближнему и ревнос- 
тию ко исполнению велений Божиих, грехом 
и нерадением ослабленную волю нашу ожи- 
вотвори благодатию Духа Всесвятаго. Да тво- 
ему пастырскому гласу последующе, сохра- 
ним в чистоте и правде души наша, и тако 
Богу помогающу, Небеснаго Царствия до- 
стигнем, идеже купно с тобою воспрославим 
пречестное и великолепое имя Отца и Сына 
и Духа Святаго во веки веков. Аминь. 


Праведному Симеону Верхотурскому 
(Болезни ног) 
О святый и праведный Симебне, чистою 
душею твоею в небесных обителех в лице 
святых водворяяйся, на земли же телом тво- 

им нетленно почиваяй! Го данней ти благо- 
дати от Господа молитися о нас милостиво 
призри на нас многогрешных, аще и не- 
достойне, обаче с верою и упованием ко свя- 
тым и цельбоносным мощём твоим притека- 
ющих, и испроси нам от’Бога прощение со- 
грешений наших, в няже впадаем множицею 
во вся дни жития нашего. И якоже прежде 
овым убо от очныя зёльныя болезни ни мало 
зрети могущим исцеление очес, овым же 
близ смерти бывшим от лютых недугов вра- 
чевание, и иным иная многая преславная бла- 
годеяния даровал еси: сице избави и нас от 
недугов душевных и телесных и от всякия 
скорби и печали и вся благая к настоящему 
житию нашему и к вечному спасению бла- 
гопотрёбная нам от Господа испроси, да тако 
твойм предстательством и молитвами 
стяжавше вся нам полезная, аще и недостой- 
нии, благодарне восхваляюще тя, прославим 
Бога, дивнаго во святых Своих, Отца и Сы- 
на и Святаго Духа, ныне и присно и во ве- 
ки веков. Аминь. 


Преподобному Иоанну Рыльскому 
(Немота и дефекты речи) 


Тропарь: Покаяния основание, прописание 
умиления, образ утешения, духовнаго совер- 

шения, равноангельное житие твое бысть, 
преподобне: в молитвах убо и пощениих ив 
слезах пребывый, отче Иоанне, моли Хрис- 
та Бога о душах наших. 

Кондак: Ангельскому житию поревновав, 
преподобне, вся земная оставив, ко Христу 
притекл еси и Того заповедьми ограждаяся, 
явился еси столп непоколебим от вражиих 
нападений. Тем зовем ти: радуйся, отче Ио- 
анне, светило пресветлое. 


Преподобному Серафиму Саровскому 
(Радикулит и вообще боли в пояснице) 

О пречудный отче Серафиме, великий 
Саровский чудотворче, всем прибегающим к 
тебе скоропослушный помощниче! Во дни 
земнаго жития твоего никтоже от тебе тощь 
и неутешен отыде, но всем в сладость бысть 
видение лика твоего и благоуветливый глас 
словес твоих. К сим же и дар исцелений, дар 
прозрения, дар немощных душ врачевания 
обилен в тебе явися. Егда же призва тя Бог 
от земных трудов к небесному упокоению, 
николиже любовь твоя преста от нас, и не- 
возможно есть исчислити чудеса твоя, умно- 
жившаяся яко звезды небесныя; се бо по 
всем концем земли нашея людем Божиим яв- 
ляешися и даруеши им исцеления. Темже и 

мы вопием ти: о претихий и кроткий угодни- 
че Божий, дерзновённый к Нему молитвен- 
ниче, николиже призывающия тя отреваяй! 
Вознеси о нас благомощную твою молитву 
ко Господу сил, да дарует нам вся благо- 
потребная в жизни сей и вся к душевному 
спасению полезная, да оградит нас от паде- 
ний греховных и истинному покаянию да на- 
учит нас, во еже безпреткновенно внити нам 
в вечное Небесное Царство, идеже ты ныне 
в незаходимей сияеши славе, и тамо вос- 
певати со всеми святыми Живоначальную 
Троицу во веки веков. Аминь. 


Преподобному Иакову Железноборовскому 
(Паралич) 

Преподобне и богоносне отче наш Иакове! 
Приими ныне нас, тебе усердно молящихся 
и припадающих ко всечестному и многоце- 
лебному твоему гробу, идеже святое и мно- 
готрудное покоится тело; духом же на небе- 
сех предстоя Святей Троице, со ангелы и пре- 
подобных отец лики молися о нас, чадех тво- 
их, отче. Да избавимся от всяких скорбей, 
болезней, бед и обстояний и благочестно по- 
живем в настоящем житии, ходяще в запо- 
ведех и оправданиих Господних безпорочно, 
и да явимся последователи святому и равно- 

ангельскому житию твоему. Ей, преподобне 
отче, молим тя: испроси же нам и всем, с ве- 
рою к тебе притекающим, грехов прощение, 
телесем здравие, исправление жития и веч- 
ное спасение, яко да твоим предстательством 
спасеннии, славу возсылати сподобимся в 
Троице славимому Богу, Отцу и Сыну и Свя- 
тому Духу, ныне и присно и во веки веков. 
Аминь. 


Преподобному Никите Столпнику, 
Переяславскому чудотворцу 
(О том же) 


Гропарь: Христову мученику тезоименит 
был еси, преподобне, многи подвиги и тру- 
ды претерпел еси Христа ради, Егоже ради 
вериги носил еси, блаженне: Того ныне о нас 
моли, Никито преподобне, душевныя наша и 
телесныя страсти уврачевати, иже верою и 
любовию почитающих присно память твою. 


Праведному Артемию Веркольскому 
(Кожные болезни, язвы) 


Святый угодниче Божий, Артёмие правед- 
ный, присный хранителю святыя веры Пра- 
вославныя и всего севернаго края Россий- 
ския страны близкий защитниче! Призри ми- 
лостивно на усердную молитву нас грешных 

и твоим благомощным предстательством ис- 
проси нам у Господа прощение согрешений 
наших, преспеяние в вере и благочестии и 
ограждение от козней диавольских. Моли 
Господа, да хранит во здравии православных 
христиан, да подаст и всем людем, стране на- 
шей мир, тишину и нелицемерное послуша- 
ние, да сподобит всех нас получити, по хри- 
стианстей кончине, Небесное Царствие, иде- 
же вси праведнии купно с тобою присно сла- 
вят Отца и Сына и Святаго Духа. Аминь. 


Бессребреникам и мученикам 
‚ Кируи Иоанну 
(Нарывы, струпья) 


Тропарь: Святии славнии Кире и Иоанне, 
безсребреницы, мученицы и чудотворцы! Ми- 
лосердием своим, яко стеною необоримою, 
нас оградите от всех бед и от врагов види- 
мых и невидимых сохраните непрестанною 
вашею молитвою ко Господу. 


Кондак: От божественныя благодати дар 
чудес приемши, святии, чудодействуете не- 
престанно, вся наша страсти рукодейством се- 
куще невидимым, Кире богомудре со Иоанном 
славным: вы бо божественнии врачеве есте. 

Преподобному 
Ипатию Руфианскому 
(Отеки тела и органов, в том числе 
водянка) 


Прославляется Бог в совете правых, ибо 
возсиял пред людьми свет добродетелей свя- 
таго Ипатия, прибегая к которому из глуби- 
ны сердец взываем: инок совершенный был 
ты, Ипатий преподобный, многими трудами 
к вратам небесным очищавший себе путь; в 
необитаемую киновию Руфина приидя с уче- 
никами, ты очистил ее и в прежнее благоле- 
пие привел. Там власяницы делая, в подви- 
гах великих ты пребыл. Дарование получил 
ты от Господа, Ипатий достохвальный, раз- 
личные недуги исцелять, а более всего водян- 
ку. Призри же на страждущих тяжкою бо- 
лезнью этой, святый Ипатий, и умилостиви 
твоею благоприятною молитвою Господа, и 
предстань немощным, невидимою чудодейст- 
венною силою Божиею исцеляя их по вели- 
кой милости Господней, и пусть, почувство- 
вав облегчение в теле и бодрость в духе, от- 
вергнут они нерадение и ревностно пойдут 
по лествице добродетелей, простираясь на 
преуспеяние в богоугодных делах и славя От- 
ца и Сына и Святаго Духа, ныне и присно и 

во веки веков. Аминь. 

Мученику Иоанну Воину 
(Болезни крови) 


О великий Христов мучениче Иоанне, пра- 
воверных поборниче, врагов прогонителю и 
обидимых заступниче! Услыши нас, в бедах 
и скорбех молящихся тебе, яко дана тебе 
бысть благодать от Бога печальныя утешати, 
немощным помогати, неповинныя от напрас- 
ныя смерти избавляти и за всех зле стражду- 
щих молитися. Буди убо и нам поборник кре- 
пок на вся видимыя и невидимыя враги наша, 
яко да твоею помощию и поборством по нас 
посрамятся вси являющии нам злая. Умоли 
Господа нашего, да сподобит ны грешныя и 
недостойныя рабы Своя получити от Него не- 
изреченная благая, яже уготова любящим 
Его, в Троице Святей славимаго Бога, всегда, 
ныне и присно и во веки веков. Аминь. 


Преподобному Давиду Гареджийскому 
(Женское недомогание) 


О всесветле богохвальне авва Давиде, 
святче Божий! Ты силою благаго Законопо- 
ложителя явился еси нам, кознями лукава- 
го. связанным и обуреваемым, яко наставник 
в покаянии и помощник в молитве. Того ра- 
ди дано тебе много даров благодати и чудо- 

творения, разрешения грехов наших и пре- 
грешений оставление, болезней исцеление и 
диавольских наветов отгнание. Темже твоею 
отеческою милостию в богоцарственном ра- 
зумении, многотрудными молитвами и мо- 
леньми твоими, наипаче же непрестанным 
твоим заступлением о нас да возставит Гос- 
подь Бог ны, во грех впадшия, силою Своею 
непобедимою на всякаго видимаго и невиди- 
маго врага, дабы благодаряще совершая свя- 
тую память твою, желанием возжелали мы 
покланятися Превечному Богу в Троице Еди- 
ному, Отцу и Сыну и Святому Духу, ныне. и 
присно и во веки веков. Аминь. 


Преподобному Иринарху Ростовскому 
(Бессонница) 


О преподобне отче Иринарше! Се мы мо- 
лим тя усердно: буди ходатай наш присный, 
испроси нам от Христа Бога мир, тишину, 
благоденствие, здравие и спасение и от всех 
врагов видимых и невидимых ограждение, по- 
крый же нас ходатайством твоим от нахож- 
дения всяких бед и скорбей, паче же от ис- 
кушений врага темнаго, да вси мы с тобою 
прославляем Всесвятое имя Отца и Сына и 
Святаго Духа, ныне и присно и во веки ве- 
ков. АМИНЬ. 

Святому первоверховному 
апостолу Петру 
(Горячка, лихорадка, жар) 


О святый Петре, великий апостоле, само- 
видче и сотаинниче Божий, всемощною дес- 
ницею Учителя твоего из вод волнующихся 
приятый и от конечнаго потопления свобо- 
дивыйся! Не забуди и нас убогих, в тине гре- 
ховней погрязших и волнами житейскаго мо- 
ря обуреваемых: подаждь нам твою руку 
крепкую, помози нам и удержи нас от потоп- 
ления во страстех, похотех, лжах и клеветах. 
Сотвори и ты с нами милость, тебе от Гос- 
пода явленную, да не в сомнении и малове- 
рии изгибнем. Научи нас, учителю наш, про- 
ливати слезы покаяния, да плачем горько о 
деяниих наших в веце сем. И аще твоя сле- 
зы, в покаяние излиянныя, милостию своею 
покры Господь и Учитель твой, испроси и 
нам, со дерзновением апостольским, проще- 
ния во гресе ежечаснаго. Да тихое и безмолв- 
ное житие поживем в веце сем до часа, в онь- 
же имать призвати нас века Господь, наш Су- 
дия нелицеприятный. Ты же, о всехвальный 
апостоле, не отвержи вопля нашего и стена- 
ния к тебе, но заступи нас пред Христом тво- 
им Учителем, да непрестанно славим Его ми- 

лосердие к нам, со Отцем и Святым Духом, 
во веки веков. Аминь. 


Праведной 
Иулиании Ольшанской 
(Так называемые душевные болезни, 
в том числе сумасшествие) 


О святая праведная дево Иулиание, 
княжно Ольшанская, помощнице всем, жаж- 
дущим спасения и исцеления от болезней 
душ и телес! О святая агнице Божия, яко 
имеяй дар мнози болезни целити и от коз- 
ней врагов огра- ждати, исцели убо наша 
страсти душевныя и облегчи тяжкия болез- 
ни телесныя, отраду в‘скорбех даруй и изба- 
ви нас от всяких бед и напастей. Призри на 
вся предстоящия честным твоим мощем и 
просящия твоея помощи сердцем сокрушен- 
ным и духом смиренным, да принесем во 
всем житии нашем плоды духовныя: любовь, 
благость, милосердие, веру, кротость, воздер- 
жание, да сподобимся жизни вечныя и да лю- 
бовию твоею ограждаеми, поем прославльше- 
му тя Господу Иисусу Христу. Емуже подо- 
бает всякая слава .и честь со Безначальным 
Его Отцем, и с Пресвятым и Животворящим 
Его Духом, ныне и присно и во веки веков. 
Аминь. 

Великомученице Екатерине 
(О хороших женихах) 


О святая Екатерино, дево и мученице, ис- 
тинная Христова невесто! Молим тя, яко 
особливую благодать, еюже предвари тя Же- 
них твой, сладчайший Иисус, приимшую: 
якоже посрамивши прельщения мучителя му- 
дростию твоею, пятдесят витий победила еси, 
и напоивши их небесным учением к свету ис- 
тинныя веры наставила еси: тако испроси и 
нам оную Божию мудрость, да и мы, вся коз- 
ни адскаго мучителя расторгше, мира же и 
плоти соблазны презревше, достойни явим- 
ся Божественныя славы, и к расширению 
святыя нашея Православныя веры сосуди до- 
стойни соделаемся, и с тобою в небесней ски- 
нии Господа и Владыку нашего Иисуса Хри- 
ста со Отцем и Святым Духом восхвалим и 
прославим во все веки веков. Аминь. 


Архангелу Рафаилу 
(Чтобы найти невесту) 


О святый Архангеле Рафаиле! Всеусердно 
молю тя, буди мне путеводитель в жизни мо- 
ей, сохрани от всех видимых и невидимых 


враг, исцели душевныя и телесныя болезни 
моя, управи жизнь мою к покаянию во гре- 

сех и ко творению добрых дел. О святый ве- 
ликий Рафайле Архангеле! Услыши мене 
грешного молящегося тебе, и сподоби в здеш- 
ней и в будущей жизни благодарити и сла- 
вити общаго Создателя нашего в безконеч- 
_ныя веки веков. Аминь. 


Апостолу Симону Зилоту 
(Покровителю благочестивых семейств) 


- Святый славный и всехвальный апостоле 
Христов Симоне, сподобивыйся прияти в дом 
твой в Кане Галилейстей Господа нашего Ии- 
суса Христа и Его Пречистую Матерь, Вла- 
дычицу нашу Богородицу, и очевидцем быти 
преславнаго чудесе Христова, на браце тво- 
ем явленнаго, претворения воды в вино! Мо- 
лим тя с верою и любовию: умоли Христа 
Господа претворить души наша из грехолю- 
бивых в боголюбивыя; сохрани и соблюди 
нас молитвами твоими от искушений диа- 
вольских и падений греховных и испроси нам 
свыше помощь во время уныния и безпомо- 
щия нашего, да не преткнемся о камень со- 
блазна, но неуклонно шествуем спаситель- 
ным путем заповедей Христовых, дондеже 
достигнем обителей райских, идеже ты ны- 
не водворяешися и веселишися. Ей, апосто- 
ле Спасов! Не посрами нас, крепце на тя упо- 

вающих, но буди нам помощник и покрови- 
тель во всем житии нашем и помози нам бла- 
гочестно и богоугодно житие сие временное 
скончати, благую и мирную христианскую 
кончину получити и добраго ответа сподоби- 
тися на страшнем суде Христове, да избежав- 
ше мытарств воздушных и власти лютаго ми- 
родержца, унаследуем Царство Небесное и 
прославим великолепое имя Отца и Сына и 
Святаго Духа во веки веков. Аминь. 


Мученикам Адриану и Наталии 
(О любви и согласии между супругами) 


О священная двоице, святии мученицы 
Христовы Адриане и Наталие, блаженнии су- 
прузи и доблии страдальцы! Услышите нас, 
молящихся вам со слезами, и низпослите на 
ны вся благопотребная душам и телесем на- 
шим, и молите Христа Бога, да помилует нас 
и сотворит с нами по милости Своей, да не 
погибнем во гресех наших. Ей, святии муче- 
ницы! Приимите глас моления нашего и из- 
бавите ны молитвами вашими от глада, гу- 
бительства, труса, потопа, огня, града, меча, 
нашествия иноплеменников и междоусобныя 
брани, от внезапныя смерти и от всех бед, 
печалей и болезней, да присно вашими мо- 
литвами и предстательством ‘укрепляеми, 

прославим Господа Иисуса Христа, Емуже 
подобает всякая слава, честь и поклонение 
со Безначальным Его Отцем и Пресвятым 
Духом во веки веков. Аминь. 


Апостолу и евангелисту Иоанну Богослову 
(О том же) 


О великий и всехвальный апостоле и еван- 
гелисте Иоанне Богослове, наперсниче Хри- 
стов, теплый наш заступниче и скорый в 
скорбех помощниче! Умоли Господа Бога да- 
ровати нам оставление всех прегрешений на- 
ших, елико согрешихом от юности нашея во 
всем житии нашем, делом, словом, помыш- 
лением и всеми нашими чувствы. Во исходе 
же душ наших помози нам, грешным, изба- 
витися воздушных мытарств и вечнаго муче- 
ния, да твоим милостивным предстательст- 
вом прославляем Отца и Сына и Святаго Ду- 
ха, ныне и присно и во веки веков. Аминь. 


Мученикам 
и исповедникам Гурию, Самону и Авиву 
(В случае неверности мужа) 


О преславнии мученицы Гурие, Самоне и 
Авиве! К вам, яко скорым помощником и теп- 
лым молитвенником, мы немощнии и недо- 
стойнии прибегаем, усердно моляще: не пре- 

зрите ны, во многая беззакония впадшия и 
по вся дни и часы согрешающия; наставите 
на путь правый заблудшия, исцелите страж- 
дущия и скорбящия; соблюдите ны в непо- 
рочнем и целомудреннем житии; и якоже 
древле, тако и ныне покровители супружеств 
пребудите, в любве и единомыслии сия ут- 
верждающе, и от всех злых и бедственных 
обстояний избавляюще. Защитите, о много- 
мощнии исповедницы, вся православныя хри- 
стианы от напастей, злых человек и козней 
демонских; оградите я от нечаянныя смерти, 
умоляюще Всеблагаго Господа, да великия и 
богатыя милости нам, смиренным рабом Сво- 
им, пробавит. Несмы бо достойни нечисты- 
ми устами призывати великолепое имя Со- 
здателя нашего, аще не вы, святии мучени- 
цы, за ны ходатаи будете; сего ради к вам 
прибегаем и предстательства вашего пред 
Господем о нас просим. Такожде избавите 
нас от глада, потопа, огня, меча, нашествия 
иноплеменных, междоусобныя брани, смер- 
тоносныя язвы и всякаго душепагубнаго об- 
стояния. Ей, страстотерпцы Христовы, уст- 
ройте нам молитвами вашими вся благая и 
полезная, да благочестно житие временное 
прошедше и кончину непостыдну стяжавше, 
удостоимся теплым заступлением вашим со 

всеми святыми одесную правосуднаго Бога 
Судии стати, и Того непрестанно славити со 
Отцем и Святым Духом во веки. Аминь. 


Сорока Севастийским мученикам 
(О возвращении мужа с войны 
или из дальней отлучки) 


Тропарь, гл. 3: Страстотерпцы Христовы 
четыредесяте, во граде Севастийстем муже- 
ственно пострадавшии, чрез огнь и воду про- 
шедшии, в покой вечный вшедшии, молите- 
ся о нас ко Господу, да жизнь мирну сохра- 
нит и души наша спасет, яко Человеколюбец. 

Кондак, гл. 6: Все воинство мира оставль- 
ше, на небесех Владыце прилепистеся, стра- 
стотерпцы Господни четыредесять, чрез огнь 
бо и воду прошедше, блаженнии, достойно 
восприясте славу с небес и венцев множе- 
ство. 


Преподобному Иоанну Кущнику 
(В тоске по родине и близким) 


Тропарь, гл. 4: Боже отец наших, творяй 
присно с нами по Твоей кротости, не отста- 
ви милость Твою от нас, но молитвами их в 
мире управи живот наш. 

Кондак, гл. 2: Возлюбив, премудре, нище- 
ту неокрадому, родителей твоих богатство 

возненавидел еси и, Евангелие в руках тво- 
их держа, последовал еси Христу Богу, Ио- 
анне, моляся непрестанно о всех нас. 


Преподобной Афанасии игуменье 
(О благополучии второго брака) 


Тропарь: В тебе, мати, известно спасеся 
еже по образу: приимши ‘бо крест, последо- 
вала Христу и деющи учила еси презирати 
убо плоть, преходит бо; прилежати же о ду- 
ши, вещи безсмертней. Темже и со Ангелы 
сорадуется, преподобная Афанасия, дух твой. 

Кондак: За любовь Господню, преподоб- 
ная, покоя желание возненавидела еси, по- 
щением дух твой просветивши: крепко бо 
звери победила еси; но молитвами твоими 
противных шатание разори. 


Преподобному Александру Свирскому 
(При желании иметь дитя мужского пола) 

О священная главо, ангеле земный и че- 
ловече небесный, преподобне и богоносне от- 
че наш Александре, изрядный угодниче Пре- 
святыя и Единосущныя Троицы, многия ми- 
лости живущим во святей обители твоей и 
всем, с верою и любовию притекающим к те- 
бе, являяй. Испроси нам вся к житию сему 
временному благопотребная, паче же к веч- 

ному спасению нашему нужная. Пособствуй 
предстательством твоим, угодниче Божий, 
правителем страны нашея России. И да в ми- 
ре глубоце пребудет святая православная 
Церковь Христова. Буди всем нам, чудотвор- 
че святый, во всякой скорби и обстоянии ско- 
рый помощниче. Наипаче же в час кончины 
нашея явися нам, заступниче благосердый, 
да не предани будем на мытарствах воздуш- 
ных власти злобнаго миродержца, но да спо- 
добимся непреткновеннаго восхода в Царст- 
вие Небесное. Ей, отче, молитвенниче наш 
присный! Не посрами упования нашего, не 
презри смиренных молений наших, но при- 
сно о нас пред престолом Живоначальныя 
Троицы предстательствуй, да сподобимся 
вкупе с тобою и со всеми святыми, аще и не- 
достойни есмы, в селениих райских славити 
величие, благодать и милость Единаго в Тро- 
ице Бога, Отца и Сына и Святаго Духа, во 
веки веков. Аминь. 


Пророку Захарии и праведной Елисавете, 
родителям св. Иоанна Предтечи 
(О том же) 


О святии угодницы Божии, пророче Заха- 
рие и праведная Елисавето! Подвигом доб- 
‘рым подвизавшеся на земли, восприяли ес- 

те на небесех венец правды, егоже уготовал 
есть Господь всем любящим Его. Темже взи- 
рающе на святый ваш образ, радуемся о пре- 
славнем скончании жительства вашего и 
чтим святую память ващу. Вы же, предстоя 
престолу Божию, приимите моления наша и 
ко Всемилостивому Богу принесите, о еже 
простити нам всякое прегрешение и помощи 
нам стати противу кознем диавольским, да 
избавльшеся от скорбей, болезней, бед и на- 
пастей и всякаго зла, благочестно и правед- 
но поживем в нынешнем веце и сподобимся 
предстательством вашим, аще и недостойни 
есмы, видети благая на земли живых, славя- 
ще Единаго во святых Своих славимаго Бо- 
га, Отца и Сына и Святаго Духа, ныне и во 
веки веков. Аминь. 


| Святым и праведным 
Богоотцам Иоакиму и Анне 
(При бесплодии.) 


О приснославнии Христовы праведницы, 
святии богоотцы Иоакиме и Анно, предсто- 
ящии небесному престолу Великаго Царя и 
велие дерзновение к Нему имущии, яко от 
преблагословенныя Дщере вашея, Пречис- 
тыя Богородицы и Приснодевы Марии, во- 
плотитися изволившему! | 

К вам, яко многомощным предстателем и 
усердным о нас молитвенником, прибегаем 
мы, грешнии и недостойнии. Молите бла- 
гость Его, яко да отвратит от нас гнев Свой, 
по делом нашим праведно на ны движимый, 
и да безчисленная прегрешения наша пре- 
зрев, обратит нас на путь покаяния, и на сте- 
зи заповедей своих да утвердит нас. Также 
молитвами вашими в мире жизнь нашу со- 
храните и во всех благих благое поспешение 
испросите, вся к животу и благочестию по- 
требная нам от Бога дарующе, от всяких на- 
пастей и бед и внезапныя смерти предста- 
тельством вашим нас избавляюще, и от всех 
враг видимых и невидимых защищающе, яко 
да тихое и безмолвное житие поживем во 
всяком благочестии и чистоте, и такое в ми- 
ре временное сие житие прешедше, в вечный 
достигнем покой, идеже вашим святым умо- 
лением да сподобимся Небеснаго Царствия 
Христа Бога нашего, Емуже, со Отцем и Пре- 
святым Духом, подобает всякая слава, честь 
и поклонение во веки веков. Аминь. 


Преподобному Евфимию Великому 
(О том же) 


Гропарь, гл. 4: Веселися пустыня нераж- 
дающая, благодушствуй неболящая: яко ум- 

ножи тебе чада муж желаний духовных, бла- 
гочестием насадив, воздержанием воспитав, 
в добродетелей совершенство: того молитва- 
ми, Христе Боже, умири живот наш. 


Кондак, гл. 5: В честнем рождестве тво-_ 
ем радость тварь обрете, и в Божественней 
памяти твоей, преподобне, благодушие при- 
ят многих твоих чудес: от нихже подаждь 6бо- 
гатно в души наша и очисти грехов скверны, 
яко да поем: аллилуиа. 


Праведному Симеону Богоприимцу 
(О здравии младенцев и сохранении их от 
опасности, о находящихся в заключении 

‘или в плену) 


О великий угодниче Божий Богоприимче 
Симеоне! Предстоя Престолу великаго Царя 
и Бога нашего Иисуса Христа, велие дерз- 
новение имаши к Нему, во объятиих твоих 
нашего ради спасения носитися изволивше- 
му. К тебе убо, яко многомощному предста- 
телю и крепкому о нас молитвеннику, при- 
бегаем мы, грешнии и недостойнии. Моли 
благость Его, яко да отвратит от нас гнев 
Свой, праведно по делом нашим на ны дви- 
жимый, и презрев безчисленная прегрешения 
наша, обратит нас на путь покаяния и на сте- 
зе заповедей Своих утвердит нас. Огради мо- 

литвами твоими в мире живот наш и во всем 
благом благое поспешение испроси, вся яже 
к животу и благочестию потребная нам да- 
руя. Якоже древле Великий Новоград явле- 
нием чудотворныя иконы твоея от губитель- 
ства смертнаго избавил еси, тако и ныне нас 
и вся грады и веси страны нашея от всяких 
напастей и бед и напрасныя смерти предста- 
тельством твоим избави, и от всех враг ви- 
димых и невидимых покровом твоим защи- 
ти. Яко да тихое и безмолвное житие пожи- 
вем во всяком благочестии и чистоте и, та- 
ко в мире временное сие житие прешедше, 
в вечный достигнем покой, идеже сподобим- 
ся Небеснаго Царствия Христа Бога наше- 
го. Емуже всякая слава подобает, со Отцем 
и Пресвятым Его Духом, ныне и присно и во 
веки веков. Аминь. 


Мученику Гавриилу Белостокскому 
(О том же) 

Младенческаго незлобия хранителю и му- 
ченическаго мужества носителю, Гаврийле 
блаженне, страны нашея адаманте драгоцен- 
ный и иудейскаго нечестия обличителю! К те- 
бе мы грешнии молитвенно прибегаем, и о 
гресех своих сокрушающеся, малодушия же 
своего стыдящеся, любовию зовем ти: наших 

скверн не возгнушайся, чистоты сый сокро- 
вище; нашего малодушия не омерзи, долго- 
терпения учителю; но паче сих, немощи на- 
ша от небес видя, тех исцеления нам твоею 
подаждь молитвою, и твоея Христу вернос- 
ти подражатели нас быти научи. Аще же тер- 
пеливо крест искушений и злостраданий по- 
нести не возможем, обаче и тогда милости- 
выя твоея помощи не лиши нас, угодниче Бо- 
жий, но свободу и ослабу нам у Господа ис- 
проси: таже и молящияся о чадех своих ма- 
тери услыши, здравию и спасению младен- 
цем от Господа податися умоляяй: несть та- 
коваго жестокаго сердца, еже слышанием о 
муках твоих, святый младенче, не умилится. 
И аще кроме сего умиленнаго воздыхания ни- 
коегоже благаго деяния принести возможем, 
но и таковым умиленным помыслом наша 
умы и сердца, блаженне, просветив, на ис- 
правление жития нашего благодатию Божи- 
ею нас настави: вложи в нас о спасении ду- 
ши и о славе Божией ревность неустанную 
и о часе смертнем память неусыпную храни- 
ти помози нам, наипаче же в смертнем ус- 
пении нашем терзания демонская и помыс- 
лы отчаяния от душ наших предстательством 
твоим отжени, и сия упованием Божествен- 
наго прощения испроси, во еже и тогда и ны- 

не славити нам милосердие Отца и Сына и 
Святаго Духа и твое крепкое заступление во 
веки веков. Аминь. 


Святому 
первоверховному апостолу Павлу 
(О том же, также при болях 
в голове) 


О святый верховный апостоле Павле, со- 
суде избранный Христов, небесных таин ска- 
зателю, всех языков учителю, церковная тру- 
бо, пресловущий ветие, многия беды за имя 
Христово претерпевый, море измеривый и 
землю обшедый и нас от лести идольския об- 
ративый! Тя молю и к тебе вопию: не гну- 
шайся мене сквернаго, возстави падшаго гре-. 
ховною леностию, якоже в Листрех хромаго 
от чрева матерня возставил еси; и якоже Ев- 
тиха мертва бывша оживил еси, воскреси и 
мене от мертвых дел; и якоже молитвою тво- 
ею основание темницы некогда потрясл еси 
и узники разрешил еси, сице исторгни мя 
творити волю Божию. Вся б0 можеши дан- 
ною ти властию от Христа Бога, Емуже по- 
добает всякая слава, честь и поклонение со 
Безначальным Его Отцем, и со Пресвятым и 
Благим и Животворящим Его Духом, ныне 
и присно и во веки веков. Аминь. 

Мученице Параскеве Пятнице 
(В болезнях младенцев, о покровительстве 
‚ семейному очагу, в супружеском бесплодии, 
разных житейских нуждах) 


О святая и преблаженная мученице Хри- 
стова Параскёево, красото девическая, муче- 
ников похвало, чистоты образе, великодуш- 
ных зерцало, премудрых удивление, веры 
христианския хранительнице, идольския 
льсти обличительнице, Евангелия Божест- 
веннаго поборнице, заповедей Господних рев- 
нительнице, сподобльшаяся приити ко при- 
станищу вечнаго покоя и в чертозе Жениха 
твоего Христа Бога светло веселящаяся, су- 
губым венцем девства и мученичества укра- 
шенная! Молим тя, святая мученице, буди о 
нас печальница ко Христу Богу, Егоже пре- 
блаженнейшим зрением присно веселитися. 
Моли Всемилостиваго, Егоже словом очи 
слепым отверзе, да избавит нас от болезни 
очес наших, телесных вкупе и душевных; раз- 
жени твоими святыми молитвами темный 
мрак, прибывший от грехов наших, испроси 
у Отца Света свет благодати душевным и те- 
лесным очесем нашим; просвети нас, омра- 
ченных грехми, светом Божия благодати, да 
твоих ради святых молитв дастся безочесным 
сладкое зрение. О великая угодница Божия! 


299 — МОЛИТВЫ БОГОРОДИЦЕ И СВЯТЫМ 

О мужественнейшая дево! О крепкая муче- 
нице святая Параскево! Святыми твоими мо- 
литвами буди нам грешным помощница, хо- 
датайствуй и молися о окаянных и зело не- 
радивых грешнецех, ускори на помощь нам, 
ибо зело немощни есмы. Моли Господа, чи- 
стая девице, моли Милосердаго, святая му- 
ченице, моли Жениха твоего, непорочная 
Христова невеста, да твоими молитвами по- 
собствовавши, мрака же греховнаго избыв- 
ше, во свете истинныя веры и деяний Боже- 
ственных, внидем во свет вечный дне неве- 
черняго, во град веселия приснаго, в немже 
ты ныне светло блистаеши славою и весели- 
ем безконечным, славословящи и воспеваю- 
щи со всеми небесными силами Трисвяти- 
тельное Единое Божество, Отца и Сына и 
Святаго Духа, ныне и присно и во веки ве- 
ков. АМИНЬ. 


Святым семи отрокам во Ефесе 
(При нарушении сна у младенцев) 


О пречуднии святии седмочисленнии отро- 
цы, Ефеса града похвало и всея вселенныя 
упование! Воззрите с высоты небесныя сла- 
вы на нас, любовию память вашу чтущих, на- 
ипаче же на младенцы христианския, ваше- 
му заступлению от родителей своих препо- 

рученныя: низведите на ня благословение 
Христа Бога, рекшаго: оставите детей при- 
ходить ко Мне: болящия убо в них исцели- 
те, скорбящия утешите; сердца их в чисто- 
те соблюдите, кротостию исполните я, и в 
земли сердец их зерно исповедания Божия 
насадите и укрепите, во еже от силы в силу 
им возрастати; и всех нас, святеи иконе ва- 
шей предстоящих, мощи же ваша с верою ло- 
бызающих и тепле вам молящихся, сподоби- 
те Царствие Небесное улучити и немолчны- 
ми гласы радования тамо прославляти вели- 
колепое имя Пресвятыя Троицы, Отца и Сы- 
на и Святаго Духа, во веки веков. Аминь. 


| Великомученику Никите 
(При колдовском воздействии на детей и об исце- 
лении от «родимца») 


О великий страстотерпче Христов и чудо- 
творче, великомучениче Никито! Припадаю- 
ще ко святому и чудотворному образу твое- 
му, подвиги же и чудеса твоя и многое со- 
страдание твое к людем прославляюще, мо- 
лим тя прилежно: яви нам смиренным и 
грешным святое и многомощное твое заступ- 
ление. Се бо, грех ради наших, не имамы сво- 
боды чад Божиих, еже о потребах наших 
Господа и Владыку нашего дерзновенно про- 

сити: но тебе молитвенника к Нему благо- 
приятнаго предлагаем и о твоем предстатель- 
стве взываем: испросй нам у Господа благо- 
потребныя дары душам и телесем нашим: 
веру правую, спасения надежду несумнен- 
ную, любовь же ко всем нелицемерную, во 
искушениих мужество, в злостраданиих тер- 
пение, в молитвах постоянство, душ и телес 
здравие, земли плодоносие, воздуха благорас- 
творение, житейских потреб довольство, мир- 
ное и благочестное на земли житие, христи- 
анскую жития кончину и добрый ответ на 
страшнем суде Христове. И всем людем пра- 
вославным яви твое святое заступление: бо- 
лящия исцели, скорбящия утеши, бедствую- 
щим помози. Ей, угодниче Божий и мучени- 
че долготерпеливый! Не забуди святую оби- 
тель твою и вся живущия в ней и подвизаю- 
щияся инокини же и мирския, но поспеши 
им во смирении и терпении носити иго Хри- 
стово и от всяких бед и искушений милос- 
тивне избави. Всех убо нас приведи в тихое 
пристанище спасения и наследники сподоби 
быти пресветлаго Царствия Христова святы- 
ми твоими молитвами: да славим и поем ве- 
ликия щедроты Отца и Сына и Святаго Ду- 
ха, в Гроице славимаго и покланяемаго Бо- 

га, и твое святое заступлёние во веки веков. 
Аминь. 


Преподобным Ксенофонту и Марии 
(О потерявшихся детях) 


О святии Ксенофонте и Марие со чадами 
вашими Аркадием и Иоанном! Се мы недо- 
стойнии и грешнии к вам усердно прибега- 
ем и с упованием крепким молимся: милос- 
тивно услышите ныне глас наш молебный и 
потщитеся на помощь нащу, и ныне любовь 
вашу к нам явите благодатным действом бо- 
гоприятных молитв ваших, низпошлите и 
нам великую и богатую милость Господню, 
да воспоем и прославим дивнаго во святых 
Своих Бога, Отца и Сына и Святаго Духа, 
ныне и присно и во веки веков. 


Великомученику Евстафию Плакиде 
(О том же) 


Гропарь, гл. 4: Мученик Твой, Господи, 
Евстафие во страдании своем венец прият не- 
тленный от Тебе, Бога нашего; имеяй бо кре- 
пость Твою, мучителей низложи, сокруши и 
демонов немощныя дерзости. Того молитва- 
ми спаси души наша. 

Кондак, гл. 2: Страсти Христовы яве под- 
ражав, и Сего испив усердно чашу, общник 

Евстафие, славы сонаследник был еси, от Са- 
маго всех Бога приемля с высоты Божествен- 
ное оставление. 


Преподобному Сергию Радонежскому 
(О просвещении ума детей, помощи в учебе) 


О священная главо, преподобне и богонос- 
не отче наш Сергие, молитвою твоею и ве- 
рою и любовию, яже к Богу, и чистотою серд- 
ца, еще на земли во обитель Пресвятыя Тро- 
ицы душу твою устроивый, и ангельскаго об- 
щения и Пресвятыя Богородицы посещения 
сподобивыйся, и дар чудодейственныя бла- 
годати приемый, по отшествии же твоем от 
земных наипаче к Богу приближивыйся и не- 
бесныя силы приобщивыйся, но от нас духом 
любве твоея не отступивый, и честныя твоя 
мощи, яко сосуд благодати полный и преиз- 
ливающийся, нам оставивый! Велие имея 
дерзновение ко Всемилостивому Владыце, 
моли спасти рабы Его, сущей в тебе благо- 
дати Его верующия и к тебе с любовию при- 
текающия. Иснроси нам от великодаровита- 
го Бога нашего всякий дар, всем и коемуждо 
благопотребен: веры непорочны соблюдение, 
градов наших утверждение, мира умирение, 
от глада и пагубы избавление, от нашествия 
иноплеменных сохранение, скорбящим уте- 

шение, недугующим исцеление, падшим воз- 
ставление, заблуждающим на путь истины и 
спасения возвращение, подвизающимся ук- 
репление, благоделающим в делех благих 
преспёяние и благословение, младенцем вос- 
питание, юным наставление, неведущим вра- 
зумление, сиротам и вдовицам заступление, 
отходящим от сего временнаго жития к веч- 
ному благое уготовление и напутствие, от- 
шедшим блаженное упокоение, и вся ны спо- 
спешествующими твоими молитвами сподо- 
би в день страшнаго суда шуия части изба- 
витися, десныя же страны общники быти и 
блаженный оный глас Владыки Христа услы- 
шати: «Приидите, благословеннии Отца Мо- 
его, наследуйте уготованное вам Царствие от 
сложения мира». Аминь. 


Святителю Николаю Чудотворцу 
(В заботе об удачном замужестве дочерей) 


О всесвятый Николае, угодниче преизряд- 
ный Господень, теплый наш заступниче и 
везде в скорбех скорый помощниче! Помози 
ми, грешному и унылому, в настоящем жи- 
тии, умоли Господа Бога даровати ми остав- 
ление всех моих грехов, елико согреших от 
юности моея, во всем житии моем, делом, 
словом, помышлением и всеми моими чувст- 

вы; и во исходе души моея помози ми, ока- 
янному, умоли Господа Бога, всея твари Со- 
детеля, избавити мя воздушных мытарств и 
вечнаго мучения: да всегда прославляю От- 
ца и Сына и Святаго Духа и твое милостив- 
ное предстательство, ныне и присно и во ве- 
ки веков. Аминь. 


Святителю Митрофану Воронежскому 
(В заботе о жизненном устройстве детей) 


Святителю отче Митрофане, нетлением че- 
стных мощей твоих и многими благодеянь- 
ми, чудесно содеянными и содеваемыми то- 
бою с верою к тебе притекающим, уверив- 
шеся, яко имаши велию благодать у Госпо- 
да Бога нашего, всесмиренно припадаем вси 
и молимся тебе: моли о нас Христа Бога на- 
шего, да ниспослет всем, чтущим святую па- 
мять твою и усердно к тебе прибегающим, 
богатыя милости Своя: да утвердит во свя- 
тей Своей православной Церкви живый дух 
правыя веры и благочестия, дух ведения и 
любве, дух мира и радости о Духе Святе, да 
вси члены ея, чисты от мирских искушений 
и плотских похотей и злаго действия злых 
духов, духом и истиною покланяются Ёму и 
усердно пекутся о соблюдении заповедей Его 
ко спасению душ своих. Пастырем ея да даст 

святую ревность попечения о спасении лю- 
дей, им вверенных, да неверующих просве- 
тят, неведущих наставят, сомневающихся 
вразумят и удостоверят, отпадших от право- 
славныя Церкве обратят в святые недра ея, 
верующих соблюдут в вере, грешных подвиг- 
нут к покаянию, кающихся утешат и укре- 
пят в исправлении жизни, раскаявшихся и 
исправившихся утвердят в святости жизни: 
и тако всех введут указанным от него путем 
в уготованное вечное Царство святых Его. 
Ей, святителю Божий, да устроиши молит- 
вами твоими вся благая душам и телесем на- 
шим: да и мы прославим в душах и телесех 
наших Господа и Бога нашего Иисуса Хрис- 
та, Емуже со Отцем и Святым Духом слава 
и держава во веки веков. Аминь. 


Праведному Иосифу, 
Обручнику Пресвятой Девы Марии 
(От воров, убийц, грабителей) 


О святый праведный Иосифе! Ты еще на 
земли сый, велие имел еси дерзновение к Сы- 
ну Божию, Иже благоизволи именовати тя. 
отца Своего, яко обручника Своея Матере, 
и послушати тя: веруем, яко ныне с лики пра- 
ведных во обителех небесных водворяяся, 
услышан будеши во всяком твоем прошении 

к Богу и Спасителю нашему. Темже, ко тво- 
ему покрову и заступлению прибегающе, 
смиренно молим тя: якоже сам от бури сум- 
нительных помышлений избавлен был еси, 
сице избави и нас, волнами смущений и стра- 
стей обуреваемых; якоже ограждал еси Все- 
непорочную Деву от клеветы человеческия, 
огради и нас такожде от всякия клеветы на- 
прасныя; якоже хранил еси от всякаго вре- 
да и озлобления Воплотившагося Господа, 
сице сохраняй твоим заступлением Церковь 
Его Православную и всех нас от всякаго оз- 
лобления и вреда. Веси, святче Божий, яко 
и Сын Божий во днех плоти Своея в теле- 
сных потребах нужду имеяше, и ты послу- 
жил еси им; того ради молим тя, и нашим 
временным нуждам благопоспеши твоим хо- 
датайством, подая нам вся благая, в житии 
сем потребная. Изрядне же просим тя, ис- 
ходатайствуй нам оставление грехов прияти 
от нареченнаго ти Сына, Единороднаго же 
Сына Божия, Господа нашего Иисуса Хрис- 
та, и достойны быти наследия Царства Не- 
беснаго нас предстательством твоим сотво- 
ри, да и мы, в горних селениих с тобою во- 
дворяющеся, прославим Единаго Триипостас- 
наго Бога, Отца и Сына и Святаго Духа, ны- 
не и присно и во веки веков. Аминь. 


та 

Великомученику Мине Египетскому 
‚ (О’том же) 


О страстотерпче святый мучениче Мино! 
Взирающе на икону твою и поминающе цель- 
бы, тобою подаваемы всем с верою и благо- 
говеинством к тебе притекающим, припада- 
ем ти, и приклонше колена сердец наших от 
всея души нашея молим тя, буди нам хода- 
тай пред Господем и Спасом нашим Иисусом 
Христом о немощех наших, сопутствуй и уте- 
шай нас во время скорбей наших, даруя нам 
память о гресех наших, помогай в напастех 
и треволнениях мира сего, и во всех бедах 
в сей юдоли плачевней нас постигающих. 
Аминь. 


Преподобным Зосиме и Савватию Соловецким 
(При угрозе потопления) 


О преподобнии отцы, велиции заступницы 
и скории услышателие молитв, угодницы Бо- 
жии и чудотворцы Зосимо и Савватие! Не за- 
будите, якоже обещастеся, посещати чада ва- 
ша. Аще бо и отыдосте от нас телом, но ду- 
хом присно с нами пребываете. Молим убо 
вы, о преподобнии, избавите ны от огня и ме- 
ча, от нашествия иноплеменников и междо- 
усобныя брани, от тлетворных ветров и от 

напрасныя смерти, и от всех прилог бесов- 
ских, находящих на ны. Услышите нас греш- 
ных и приимите молитву сию и моление на- 
ше, яко кадило благовонное, яко жертву бо- 
гоугодну, и души наша, злыми делы и сове- 
ты и помыслы умерщвленныя, оживите, и 
якоже умершую отроковицу возстависте, 
якоже неисцельныя раны многих исцелисте, 

от духов нечистых зле мучимых избависте: 
тако и нас, содержимых во узах вражиих, 
изымите и от сетей диавола ‘избавите, из глу- 
бины прегрешении изведите, и милостивым 
вашим посещением и ходатайством от вра- 

гов видимых и невидимых оградите ны бла- 
годатию и силою Всесвятыя Троицы, всегда, 
ныне и присно и во веки веков. Аминь. 


Пророку Божию Илии 
(От засухи, грозы, града, о сохранении 
от голода) 


О святый пророче Божий Илие, моли о нас 
Человеколюбца Бога, да подаст нам дух по- 
каяния и сокрушения о гресех наших и все- 
сильною Своею благодатию да поможет нам 
пути нечестия оставити, преспевати же во 
всяком деле блазе, и в борьбе со страстьми 
и похотьми нашими да укрепит нас; да вса- 
дит в сердца наша дух смирения и кротости, 

дух братолюбия и незлобия, дух терпения и 
целомудрия, дух ревности ко славе Божией 
и о спасении своем и ближних доброе попе- 
чение. Отврати от нас предстательством тво- 
им праведный гнев Божий, да тако в мире и 
благочестии поживше в сем веце, сподобим- 
ся причастия вечных благ во Царствии Гос- 
пода и Спаса нашего Иисуса Христа, Емуже 
подобает честь и поклонение, со Безначаль- 
ным Его Отцем и Пресвятым Духом во веки 
веков. Аминь. 


Блаженному Прокопию Христа ради 
юродивому, Устюжскому чудотворцу 
(При морозе) 


О великий угодниче Божий и чудотворче, 
святый блаженный Прокопие! Тебе молимся 
и тебе просим: молися о нас ко Всемилости- 
вому Богу и Спасу нашему Иисусу Христу, 
да проявит милость свою к нам недостойным 
и дарует нам вся к животу и благочестию по- 
требная: веры и любве преспеяние, благоче- 
стия умножение, мира утверждение, земли 
плодоносие, воздухов благорастворение и во 
всем благом поспешение. Вся грады и веси 
Россий-ския предстательством твоим соблю- 
ди невредимы от всякаго зла. Всем же пра- 
вославным христианом, тя молитвенно при- 

зывающим, комуждо по нуждам его потреб- 
ная даруй: болящим исцеление, скорбящим 
утешение, бедствующим поможение, уныва- 
ющим ободрение, нищим снабдение, сирым 
призрение. Нам же всем дух покаяния и 
страха Божия испроси, да благочестно вре- 
менное сие житие скончавше, сподобимся 
благую христианскую кончину получити и 
Царствие Небесное со избранными Божии- 
ми наследовати. Ей, праведниче Божий! Не 
посрами упования нашего, еже на тя смирен- 
но возлагаем, но буди нам помощник и за- 
ступник в жизни, при смерти и по смерти на- 
шей; да твоим предстательством спасение 
улучивше, купно с тобою прославим Отца и 
Сына и Святаго Духа и твое крепкое о нас 
заступление во веки веков. Аминь. 


Преподобному Алексию человеку Божию 
(От укусов ядовитых змей и насекомых) 


О великий Христов угодниче, святый чело- 
вече Божий Алексие, душею на небеси Пре- 
столу Господню предстояй, на земли же дан- 
ною тебе свыше благодатию различная совер- 
шаяй чудеса! Призри милостивно на предсто- 
ящия святей иконе твоей людие, умиленно 
молящияся и просящия от тебе помощи и за- 
ступления. Простри молитвенно ко Господу 

Богу честнии руце.твои и испроси нам от Не- 
го оставление согрешений наших вольных и 
невольных, в недузех страждущим исцеление, 
напаствуемым заступление, скорбящим уте- 
шение, бедствующим скорую помощь, всем 
же чтущим тя мирную и христианскую живо- 
та кончину и добрый ответ на страшнем су- 
де Христове. Ей, угодниче Божий, не посра- 
ми упования нашего, еже на тя по Бозе и Бо- 
городице возлагаем, но буди нам помощник и 
покровитель во спасение, да твоими молитва- 
ми получивше благодать и милость от Госпо- 
да, прославим человеколюбие Отца и Сына и 
Святаго Духа, в Троице славимаго и покланя- 
емаго Бога, и твое святое заступление, ныне 
и присно и во веки веков. Аминь. 


Мученице Фомаиде Египетской 
(От насилия) 


О всехвальная мученице Фомаидо! За чи- 
стоту супружества даже до крове подвизав- 
шися и целомудрия ради душу свою поло- 
живши, достойна пред Господем обрелася 
еси, во еже в лице преподобных дев почтен- 
ней тебе быти. Услыши нас, молящихся те- 
бе, и якоже древле боримии от плоти цели- 
тельницу тя имеяху, по дарованней тебе от 
Бога благодати, сице и ныне прибегающим 

ко предстательству твоему подаждь отраду 
и освобождение от плотския брани, и цело- 
мудренное житие и незазорное в супружест- 
ве и девстве пребывание твоими благопри- 
ятными молитвами всем исходатайствовати 
потщися, яко да телеса наша храм живуща- 
го в нас Святаго Духа будут. О преизбран- 
ная в женах и верная рабо Христова! Помо- 
зи нам, да не погибнем со страстьми и похо- 
тьми нашими, но да управимся умом нашим 
и укрепимся сердцем нашим во всяком бла- 
гочестии и чистоте, славяще твою помощь и 
предстательство, благодать же и милость 
Триединаго Бога, Отца и Сына и Святаго Ду- 
ха, во веки веков. Аминь. 


Великомученице Варваре 
(Чтобы не умереть без исповеди 
и святого причастия) 


Святая славная и всехвальная великому- 
ченице Христова Варваро! Собраннии днесь 
в храме твоем Божественнем людие и раце 
мощей твоих покланяющиися и с любовию 
целующии, страдания же твоя мученическая 
и в них Самаго страстоположника Христа, 
давшаго тебе, не точию еже в Него верова- 
ти, но и еже по Нем страдати, похвалами уб- 
лажающе, молим тя, известная желания на- 

шего ходатаице: моли с нами и о нас умоля- 
емаго от Твоего благоутробия Бога, да мило- 
стивно услышит нас, просящих Его благосты- 
ню, и не отставит от нас вся ко спасению и 
житию нуждная прошения, и дарует христи- 
анскую кончину животу нашему: безболез- 
ненну, непостыдну, мирну, Божественных 
Таин причастну, и всем на всяком месте, во 
всякой скорби и обстоянии, требующим Его 
человеколюбия и помощи, великую Свою по- 
даст милость, да благодатию Божиею и тво- 

им теплым предстательством, душею и телом ^ 
всегда здравии пребывающе, славим дивна- 

го во святых Своих Бога Израилева, не уда- 
ляющаго помощи Своея от нас всегда, ныне 

и присно и во веки веков. Аминь. 


Великомученику Георгию Победоносцу 
(О сохранении воинов) 


Святый славный и всехвальный великому- 
чениче Христов Гебргие! Собраннии во храме 
твоем и пред иконою твоею святою покланя- 
ющиися людие, молим тя, известный жела- 
ния нашего ходатаю: моли с нами и о нас умо- 
ляемаго от Своего благоутробия Бога, да ми- 
лостивно услышит нас, просящих Его благо- 
стыню, и не оставит вся наша ко спасению 
и житию нуждная прошения. И паки припа- 

дающе молим тя, святый победоносче, да укре- 
пи данною тебе благодатию во бранех право- 
славное воинство, разруши силы возстающих 
врагов, да постыдятся и посрамятся, и дер- 
зость их да сокрушится, и да увёдят, яко мы 
имамы Божественную помощь; и всем в скор- 
би и обстоянии сущим многомощное яви свое 
заступление. Умоли Господа Бога, всея твари 
Создателя, избавити нас от вечнаго мучения, 
да всегда прославляем Отца и Сына и Свя- 
таго Духа и твое исповедуем предстательст- 
во, ныне и присно и во веки веков. Аминь. 


Благоверному князю Александру Невскому 
(Во время бедствия и нашествия врагов, 
иноплеменников и иноверных, 

о сохранении воинов) 


Скорый помощниче всех, усердно к тебе 
прибегающих, и теплый `наш пред Господем 
предстателю, святый благоверный великий 
княже Александре! Призри милостивно на 
ны недостойныя, многими беззаконии непо- 
требны себе сотворшия, к раце мощей тво- 
их (или ко святей иконе твоей) ныне прите- 
кающия и из глубины сердца к тебе взыва- 
ющия. Ты в житии твоем ревнитель и защит- 
ник Православныя веры был еси, и нас в ней 
теплыми твоими к Богу молитвами непоко- 


НА ВСЯКУЮ ПОТРЕБУ 307 


лебимы утверди. Гы великое возложенное на 
тя служение тщательно проходил еси, и нас 
твоею помощию пребывати коегождо, в 
немже призван есть, настави. Ты, победив 
полки супостатов, от пределов Российских 
отгнал еси, и на нас ополчающихся всех ви- 
димых и невидимых врагов низложи. Ты, о0с- 
тавив тленный венец царства земнаго, избрал 
еси безмолвное житие, и ныне праведно вен- 
цем нетленным увенчанный на небесех цар- 
ствуеши, исходатайствуй и нам, смиренно 
молим тя, житие тихое и безмятежное, и к 
вечному Царствию шествие неуклонное тво- 
им предстательством устрой нам. Предстоя 
же со всеми святыми престолу Божию, мо- 
лися о всех православных христианех, да со- 
хранит их Господь Бог Своею благодатию в 
мире, здравии, долгоденствии и всяком бла- 
гополучии в должайшая лета, да присно сла- 
вим и благословим Бога, в Троице Святей 
славимаго, Отца и Сына и Святаго Духа, ны- 
не и присно и во веки веков. Аминь. 


Великомученику Димитрию Солунскому 
(О том же) 


Святый и славный великомучениче Хри- 
стов Димитрие, скорый помощниче и теплый 
заступниче с верою притекающих к тебе! 

Предстоя со дерзновением Небесному Царю, 
испроси у него прощение согрешений наших, 
и еже избавитися нам от всегубительныя яз- 
вы, труса, потопа, огня, меча и вечныя каз- 
ни. Моли благость Его, еже ущедрити град 
сей, обитель сию и всякую страну христиан- 
скую. Исходатайствуй у Царя царствующих 
‚на враги победу и одоление благочестивому 
воинству нашему, всей же державе нашей 
мир, тишину, твердость в вере и преспеяние 
во благочестии; нам же, чтущим честную па- 
мять твою, испроси благодатное укрепление 
на дела благая, да благоугодное Владыце на- 
шему Христу Богу зде творяще, сподобимся 
молитвами твоими наследовати Царствие Не- 
бесное для вечнаго прославления Его со От- 
цем и Святым Духом. Аминь. 


Великомученице Анастасии Узорешительнице 
(Об освобождении плененных) 


О многострадальная и премудрая великому- 
ченице Христова Анастасийе! Ты душею на не- 
беси у престола Господня предстойши, на зем- 
ли же, данною тебе благодатию, различная со- 
вершаеши исцеления: призри убо милостив- 
но на предстоящия люди и молящияся пред 
мощами твоими, просящия твоея помощи: 
простри ко Господу святыя молитвы твоя о 

нас и испроси нам оставление согрешений на- 
ших, недужным исцеление, скорбящим и бёлд- 
ствующим скорую помощь; умоли Господа, да 
подаст всем нам христианскую кончину и до- 
брый ответ на страшнем суде Своем, да спо- 
добимся и мы купно с тобою славити Отца и 
Сына и Святаго Духа во веки веков. Аминь. 


Мученику Вонифатию 
(Пьянство) 


О многострадальный и всехвальный муче- 
ниче Вонифатие! Ко твоему заступлению ны- 
не прибегаем, молений нас, поющих тебе, не 
отвержи, но милостиво услыши нас. Виждь 
братию и сестры наша, тяжким недугом пи- 
анства одержимыя и того ради от матере 
своей, Церкви Христовой, и вечнаго спасе- 
ния отпадающия. О святый мучениче Вони- 
фатие, коснися сердец их данною ти от Бо- 
га благодатию, скоро возстави от падений 
греховных и ко спасительному воздержанию 
приведи их. Умоли Господа Бога, Егоже ра- 
ди страдал еси, да простив нам согрешения 
наша, не отвратит милости Своея от сынов 
Своих, но да укрепит в нас трезвение и це- 
ломудрие, да поможет Своею десницею трез- 
вящимся спасительный обет свой до конца 
сохранити, во дни и нощи о Нем бодрству- 

юще, и о Нем добрый ответ на Страшном 
Судилище дати. Приими, угодниче Божий, 
молитвы матерей, о чадех своих слезы про- 
ливающих; жен честных, о мужех своих ры- 


дающих; чад сирых и убогих, от пианиц ос-. 


тавленных; всех нас, к иконе твоей припада- 
ющих, да приидет сей вопль наш молитвами 
твоими ко престолу Всевышняго, даровати 
всем по молитвам их здравие и спасение душ 
и телес, наипаче же Царство Небесное. По- 
крый и соблюди нас от лукаваго ловления и 
всех козней вражиих, в страшный час исхо- 
да нашего помози прейти непреткновенно 
воздушныя мытарства, молитвами твоими из- 
бави вечнаго осуждения. Умоли же Господа 
даровати нам к отечеству нашему любовь не- 
лицемерную и непоколебимую, пред врагами 
Церкве Святыя, видимыми и невидимыми, 
силу непобедимую, да покрыет нас милость 
Божия в нескончаемыя веки веков. Аминь. 


Святителю Иоанну Милостивому 
(В бедности, вдовстве, сиротстве) 


Святителю Божий Иоанне, милостивый за- 
щитниче сирых и сущих в напастех! К тебе 
прибегаем и тебе молимся, яко скорому по- 
кровителю всех ищущих от Бога утешения 
в бедах и скорбех. Не престай моляся ко Гос- 

поду о всех с верою притекающих к тебе! Ты 
преисполнен сый Христовы любве и благо- 
сти, явился еси яко чудный чертог доброде- 
тели милосердия и стяжал себе имя «мило- 
стивый». Гы был еси яко река, непрестанно 
текущая щедрыми милостьми и всех жажду- 
щих обильно напаяющая. Веруем, яко по пре- 
селении от земли на небо усугубися в тебе 
дар благодати сея и яко соделался еси неис- 
черпаемый сосуд всякия благостыни. Сотво- 
ри убо своим ходатайством и заступлением 
пред Богом всякия утехи, да вси прибегаю- 
щии к тебе обретают мир и безмятежие: 
даруй им утешение в печалех временных и 
пособие в нуждах житейских, вселив в них 
надежду вечнаго упокоения в Царствии Небес- 
нем. В житии своем на земли ты был приста- 
нище всем сущим во всякой беде и нужде, 
обидимым и недугующим; ни един от прите- 
кавших к тебе и просивших у тебе милости 
лишен бысть твоея благостыни. Гожде и ны- 
не, царствуя со Христом на небеси, яви всем 
покланяющимся пред честною твоею иконою 
и молящимся о помощи и заступлении. Не 
точию сам ты творил милость безпомощным, 
но и сердца других воздвигал к утешению не- 
мощных и к призрению убогих. Подвигни убо 
и ныне сердца верных к заступлению сирых, 

утешению скорбящих и успокоению неиму- 
щих. Да не оскудевают в них дары милости, 
паче же да вселится в них и в дому сем, при- 
зревающем страждущих, мир и радость о Ду- 
се Святе, во славу Господа и Спаса нашего 
Иисуса Христа во веки веков. Аминь. 


Мученику Трифону 
(От вредных насекомых и при колдовском 
воздействии.) 


О святый мучениче Христов Трифоне, ско- 
рый помощниче всем к тебе прибегающим и 
молящимся пред святым твоим образом ско- 
ропослушный предстателю! Услыши ныне и 
на всякий час моления нас, почитающих свя- 
тую память твою, и предстательствуи о нас 
пред Господем на всяком месте, ты бо, угод- 
ниче Христов, святый мучениче и чудотвор- 
че Грифоне, в великих чудесех возсиявый, 
прежде исхода твоего от жития сего тленна- 
го молился еси за ны ко Господу и испросил 
еси у Него дар сей: аще кто в коей-либо нуж- 
де, беде, печали и болезни душевней или те- 
лесней призывати начнет святое имя твое, 
той избавлен будет от всякаго прилога злаго, 
и якоже ты некогда дщерь цареву, во граде 
Риме от диавола мучиму, исцелил еси, сице 
и нас от лютых его козней сохрани во вся дни 

жития нашего, наипаче же в день последня- 
го нашего издыхания предстательствуй о нас, 
буди нам тогда помощник и скорый прогони- 
тель лукавых духов и к Царствию Небесно- 
му предводитель, идеже ты ныне предстоиши 
с лики святых у Престола Божия, моли Гос- 
пода, да сподобит и нас причастники быти 
присносущнаго веселия и радости, да с тобою 
купно удостоимся славити Отца и Сына и Свя- 
таго Утешителя Духа во веки веков. Аминь. 


Святителю Василию Рязанскому 
(При оклеветании) 

Первее в Муроме святительством почтен 
был еси, из негоже неправедно изгоняемь, на 
мантию, яко на легкии корабль, возшел еси, 
на нейже паче естества, яко безплотен, по 
водам шествие творя, промышлением Вы- 
шняго и заступлением Богоматере управля- 
емь, богоспасаемаго града Рязани достигл 
еси и в нем, архиереиства престол воспри- 
им, богоданную паству рязанскую добре 
упасл еси, святителю отче наш Василие, мо- 
ли Христа Бога спастися душам нашим. 


Святителю Иоанну Златоусту 
(В отчаянии) 


О святителю великий Иоанне Златоусте! 
Ты многая и различная дарования от Госпо- 

да приял еси, и яко раб благий и верный, вся 
данныя тебе таланты добре умножил еси, се- 
го ради воистинну вселенский учитель был 
еси, яко всяк возраст и всяко звание от те- 
бе получается. Се бо отроком послушания 
образ явился еси, юным — целомудрия све- 
тило, мужем — трудолюбия наставник, ста- 
рым — незлобия учителв, иноком — воздер- 
жания правило, молящимся — вождь от Бо- 
га вдохновенный, мудрости ищущим — ума 
просветитель, витиям доброглаголивым — 
слова живаго источник неисчерпаемый, бла- 
готворящим — милосердия звезда, начальст- 
вующим — правления мудраго образ, прав- 
ды ревнителем — дерзновения вдохновитель, 
правды ради гонимым — терпения настав- 
ник: всем вся был еси, да всяко некия 
спасеши. Над всеми же сими стяжал еси лю- 
бовь, яже есть соуз совершенства, и тою, яко 
силою Божественною, вся дарования в души 
твоей во едино совокупил еси, и туюжде лю- 
бовь разделенная примиряющую, в толкова- 
нии словес апостольских всем верным про- 
поведал еси. Мы же грешнии, по единому 
кийждо свое дарование имуще, единения ду- 
ха в союз мира не имамы, но бываем тще- 
славни, друг друга раздражающе; друг дру- 
гу завидяще: сего ради дарования наша раз- 

деленная, не в. мир, и спасение, но во враж- 
ду и осуждение нам` преложишася. Темже к 
тебе, святителю Божий, припадаем, раздором 
обуреваеми, и в сокрушении сердца просим: 
молитвами твоими отжени от сердец наших 
всяку гордость и зависть, нас разделяющия 
да во мнозех удех едино тело церковное не- 
возбранно пребудем, да по словеси твоему 
молитвенному возлюбим друг друга и едино- 
мыслием исповёемы Отца и Сына и Святаго 
Духа, Гроицу Единосущную‘и Нераздельную, 
ныне и присно и во веки веков. Аминь. 


Апостолу и Евангелисту Луке 
(На насаждение огорода) 


Тропарь: Апостольских деяний сказателя 
и Евангелия Христова светла списателя, Лу- 
ку препетаго, славна суща Христове Церк- 
ви, песньми священными святаго апостола 
похвалим, яко врача суща, человеческия не- 
мощи, естества недуги и язи душ исцеляю- 
ща, и молящася непрестанно за души наша. 


Кондак: Истиннаго благочестия проповед- 
ника и таин неизреченных ритора, звезду 
церковную, Луку божественнаго восхвалим: 
Слово бо его избра; с Павлом мудрым, язы- 
ков учителя, Един ведый сердечныя. 

Святителю Тихону Амафунтскому 
(При посеве) 


О трисолнечныя Троицы угодниче! О не- 
истощимый источниче чудес! О небесныя до- 
броты подобниче, святче Божий, преблагий 
избранниче Спасов, великий архиерею, пре- 
блаженне святителю Христов Тихоне, под- 
солнечную озаряяй и удивляяй чудесы тво- 
ими! Всегда предстоя Святей Троице и мо- 
ление принося о всем мире, вся призываю- 
щия имя твое святое от всякаго недуга ду- 
шевнаго и телеснаго исцели, испроси отпу- 
щение грехов их. Греховные мысли потреби, 
и всякую напасть и нашествие неприязнен- 
ное диавола далече сотвори от молящихся те- 
бе, и возстави ны от сна греховнаго, устрой 
ны, входящия и во святый храм твой, здра- 
вы душами и телесы, и добрыми делы славя- 
щия имя Пресвятыя Троицы, Отца и Сына и 
Святаго Духа, и твое молитвенное предста- 
тельство всегда, ныне и присно и во веки ве- 
ков. Аминь. 


Святому Исидору Ростовскому, _ 
Христа ради юродивому, чудотворцу 
(О хорошем урожае) 
О великий угодниче Божий, святый пра- 
ведный Исидоре! Помози мне грешному, все- 

гда страстию греховной побеждаемому: ты бо 
еси предстатель и заступник, и скорыи по- 
мощник в скорбех моих, и усердный ходатаий 
спасения моего. Гы верою правою и трудом 
твоим вечныя славы и Царствия Небеснаго 
сподобился еси, и ныне у Престола Влады- 
ки всем, Царя Христа, Бога нашего предсто- 
иши. Темже и молю тя, страстотерпче пра- 
ведный: помяни мя окаяннаго, в тине грехов- 
ной валяющагося: уже бо не могу возвести 
очи моя к горнему Сиону, зане связан есмь 
сетьми диавольскими и попеченьми житей- 
скими. Избави мя молитвами твоими от всех 
злых наветов вражиих и от всякаго греха, да 
прииму исцеление от язв греховных, от все- 
лютеишаго змия наложенных мне. Все жи- 
тие мое окаянный аз во сластех мира сего 
изнурих, и не имам помощника, и не вем к 
кому прибегнути, да подаст ми руку помощи. 
Сего ради к тебе прибегаю и сице молюся: 
о святый праведный Исидоре! Подаждь ми 
помощь в день Страшнаго Суда: егда приидет 
Сын Человеческий судити всех, тогда умоли 
Того страшнаго и нелицемернаго Судию, да 
не осудит мя по беззакониим моим, но да по- 
ставит одесную Себе по велицей милости 
Своей. Помолися Владыце Христу Богу, да 
и в нынешнем веце милостив будет нам, 

грешным и недостойным рабом Своим, и да 
утвердит мысль нашу, еже отвратитися нам 
от всякаго зла и соблюдати спасительная Его 
заповеди, и прочее время жития нашего пре- 
ити в покаянии и соблюдении Божиих запо- 
ведеи, да достигше небесных обителей, не- 
престанно славим Единаго Гриипостаснаго 
Бога, Отца и Сына и Святаго Духа, ныне и 
присно и во веки веков. Аминь. 


Священномученику Харалампию 
(О плодородии земли и изобилии плодов земных) 


О священная и многострадальная главо, 
пастырю добрый словесных овец Христовых, 
священномучениче Христов Харалампие, 
Магнисийская похвало и славо вселенныя, 
всемирный светильниче и великий наш за- 
ступниче и помощниче в. скорбех, бедах и 
всяких нуждах! Услыши нас грешных, к те- 
бе прибегающих, молящих ти ся, и избави 
нас от всякаго злаго обстояния. Ты бо при- 
ял еси от Господа благодать и силу велику, 
за многия и нуждныя страдания твоя и тер- 
пение, еже всюду и во всем нам помогати, и 
наипаче идеже память твоя почитаема будет 
бдением, пением и усердным молением. Си- 
цевая благодать дадеся ти, священномучени- 
че Христов, от явльшагося ти Господа, Ца- 

ря Славы, по твоему испрошению. Егда на 
мечное тя усечение осудиша, услышал, еси 
превожделенный и сладчайший оный глас, 
глаголющий тебе: прииди, Харалампие, дру- 
же Мои, многия муки имене ради Моего пре- 
терпевый, и проси у Мене еже хощеши, и Аз 
дам ти. Гы же, великий светильниче, рекл 
еси Христу Господу усты своими: Господи 
мой, велико убо мне есть от Тебе, Света не- 
вечерняго, дарование сие. Аще угодно есть 
величеству Твоему, молю Тя, благоволи да- 
ровати ми сицевую милость Свою: да идеже 
положены будут мощи моя и почитаема бу- 
дет память страдания моего, не будет на ме- 
сте том ни глада, ни мора или тлетворнаго 
воздуха, погубляющаго плоды, но да будет 
паче на месте оном мир, здравие телесем и 
душам спасение, изобилие пшеницы, вина и 
елеа и умножение скотов, яже на потребу че- 
ловеком. Ты же паки, угодниче Христов Ха- 
ралампие многострадальниче, глас Господень 
услышал сей, вещающий тебе: буди по про- 
шению твоему, преславный Мой воине. И 
абие, по глаголании сем Господнем, предал 
еси душу свою без мечнаго посечения, и пой- 
де во след Христа Господа со славою мно- 
гою, Ангелом убо сретающим и провождаю- 
щим ю до престола Господня с радостию ве- 

ликою. И тако приял еси венец славы от Бо- 
жественныя руки Его с лики святых, вечно 
славящих пресвятое имя Господа. И тамо, во 
славе небесней пребывая, призри, угодниче 
Божий, и на нас грешных, молящихся тебе, 
и воспомяний нас пред Господем, еже дарова- 
ти нам на потребу велия Его милости в без- 
конечныя веки. Аминь. 


Благоверному князю Даниилу Московскому 
(Об обретении своего жилища) 


Церкве Христовы похвало высокая, града 
Москвы стено необоримая, державы Россий- 
ския Божественное утверждение, преподоб- 
не княже Данииле! К раце мощей твоих при- 
текающе, усердно молим тя: призри на нас, 
память твою воспевающих, пролей теплое 
твое ходатайство ко Спасу всех, яко да ут- 
вердит миром страну нащу, грады и веси ея 
и обитель сию добре да сохранит, благочес- 
тие и любовь в людех твоих насаждая, зло- 
бу же, междоусобие и нравов развращение 
искореняя; всем же нам вся благая ко вре- 
менному животу и вечному спасению даруй 
молитвами твоими, яко да прославляем див- 
наго во святых Своих Христа, Бога нашего, 
во веки веков. Аминь. 

Великомученику Феодору Тирону 
(Об отыскании украденного или потерянного) 


Гропарь, гл. 2: Велия веры исправления, 
во источнице пламене, яко на воде упокое- 
ния, святый мученик Феодор радовашеся: ог- 
нем бо всесожжегся, яко хлеб сладкий Тро- 
ице принесеся: того молитвами, Христе Бо- 
же, спаси души наша. 


Кондак, гл. 5: Веру Христову, яко щит 
внутрь приим, в сердце твоем, противныя си- 
лы попрал еси, многострадальче: и венцем 
небесным венчался еси вечно, Феодоре, яко 
непобедимый. 


Блаженной Ксении Петербургской 
(В судебных тяжбах, семейных трудностях) 


О святая блаженная Ксение! Услыши нас, 
молящихся тебе и призывающих в помощь 
скорое предстательство твое. Поминай нас у 
престола Вседержителева и не престай мо- 
ляся о нас ко Христу Богу. Не презри моле- 
ния нашего и не остави нас, к тебе прибега- 
ющих, но руководи нас к небесному отече- 
‚ству дарованною тебе от Бога силою: укре- 
пи нашу немощь, огради нас от грехопаде- 
ний, возгрей в нас святую любовь ко Госпо- 
ду и ревность о спасении нашем подаждь 

нам, и направи стопы наша.к деланию запо- 
ведей Христовых. Темже смиренно просим 
тя, блаженная Ксение, испроси нам молит- 
вами твоими прощение грехов, исправление 
жития нашего, от болезней и всяких неду- 
гов исцеление, от наветов и козней диаволь- 
ских избавление, паче же спасение душам 
нашим подаждь и небесных благ восприятия 
сподоби благодатию и человеколюбием Пре- 
святыя Троицы, Отца и Сына и Святаго Ду- 
ха, во веки веков. Аминь. 


Праведному Евдокиму Каппадокиянину 
(В сложных жизненных ситуациях) 


Гропарь, гл. 4: От земли Воззвавый тя к 
небесным селениям, соблюдает и по смерти 
невредимо тело твое, святе Евдокиме: ты бо 
в целомудрии и чистом жительстве, блажен- 
не, жительствовал еси не осквернив плоти: 
темже со дерзновением молю Христа Бога 
спастися. нам. 


Коноак, гл. 2: Вышних желая, с вышни- 
ми совокупляяся и колесницу огненную, бо- 
жественными восхожденьми добродетелей, 
совершил еси душу, преблаженне Евдокиме: 
на земли пожив яко безплотен, Зиждителю 
всех благоугодил еси. 


| 


ЧЕТ р 

Священномученику 
Киприану и мученице Иустине 
(Об охранении людей и животных от лука: 
духов, от волшебников, колдунов. и т.о + 


О святии священномучениче Киприане и 
мученице Иустино! Внемлите смиренному 
молению нашему. Аще бо временное житие 
ваше мученически за Христа скончали есте, 
но духом от нас не отступаете есте, присно 
по заповедем Господним шествовати нас на- 
учающе и крест свой терпеливо нести нам 
пособствующе. Се дерзновение ко Христу 
Богу и Пречистей Его Матери стяжали ес- 
те. Темже и ныне будите молитвенницы и 
ходатаи о нас недостойных. Будите нам за- 
ступницы крепции, да заступлением вашим 
сохраняеми невредимы от бесов, волхвов и 
от человек злых пребудем, славяще Святую 
Троицу, Отца и Сына и Святаго Духа, ныне 
и присно и во веки веков. Аминь. 


Праведному Иоанну Кронштадтскому 
(О помощи в учебе, исцелении в любых недугах) 
О великий угодниче Христов, святый пра- 
ведный отче Иоанне Кронштадтскии, пасты- 
рю дивный, скорый помощниче и милостивый 
предстателю! Вознося славословие Три-еди- 
ному Богу, ты молитвенно взывал: Имя Те- 

бе — Любовь: не отвергни меня, заблужда- 
ющагося. Имя Тебе — Сила: укрепи меня, 
изнемогающаго и падающаго. Имя Тебе — 
Свет: просвети душу мою, омраченную жи- 
тейскими страстями. Имя Тебе — Мир: уми- 
ри мятущуюся душу мою. Имя Тебе — Ми- 
лость: не переставай миловать меня. Ныне 
благодарная твоему предстательству всерос- 
сийская паства молится тебе: христоимени- 
тый и праведный угодниче Божий! Любовию 
твоею озари нас, грешных и немощных, спо- 
доби нас принести достойныя плоды покая- 
ния и неосужденно причащатися Святых 
Христовых Таин. Силою твоею веру в нас ук- 
репи, в молитве поддержи, недуги и болез- 
ни исцели, от напастей, врагов видимых и не- 
видимых избави. Светом лика твоего служи- 
телей и предстоятелей алтаря Христова на 
святыя подвиги пастырскаго делания подвиг- 
ни, старость поддержи, святыни храмов и 
святыя обители озари! Умири, чудотворче и 
провидче преизряднейший, народы страны 
нашея, благодатию и даром Святаго Духа из- 
бави от междоусобныя брани; расточенныя 
собери, прельщенныя обрати и совокупи Свя- 
тей, Соборней и Апостольстей Церкви. Ми- 
лостию твоею супружества в мире и едино- 
мыслии соблюди, монашествующим в делах 


"с 

благих преспеяние и благословение даруй, 
малодушныя утеши, страждущих от духов не- 
чистых свободи, в нуждах и обстояниих су- 
щих помилуй и всех нас на путь спасения на- 
стави. Во Христе живый, отче наш Иоанне, 
приведи нас к Невечернему Свету жизни веч- 
ныя, да сподобимся с тобою вечнаго блажен- 
ства, хваляще и превозносяще Бога во веки 
веков. АМИНЬ. 


| Всем святым 
и Бесплотным Небесным Силам 


Боже святый и во святых почиваяй, трис- 
вятым гласом на небеси от ангел воспевае- 
мый, на земли от человек во святых Своих 
хвалимый: давый Святым Твоим Духом 
комуждо благодать по мере дарования Хри- 
стова и тою поставивый Церкви Твоей свя- 
тей овы апостолы, овы пророки, овы же бла- 
говестники, овы пастыри и учители, ихже 
словом проповеди, Тебе Самому действующе- 
му вся во всех, мнози совершишася святии 
в коёмждо роде и роде, различными добро- 
детельми благоугодившии Тебе, и к Тебе, нам 
образ добрых подвигов своих оставивше, в 
радости прешедшии, готови, в немже сами 
искушени быша, и нам напаствуемым по- 
могати. Сих святых всех воспоминая и их 6бо- 

гоугодное похваляя житие, Тебе Самаго, в 
них действовавшаго, восхваляю, и онех бла- 
готворения Твоя дарования быти веруя, при- 
лежно молю Тя, Святе святых, даждь ми 
грешному последовати их учению, житию, 
любви, вере, долготерпению и их молитвен- 
ною помощию, паче же Твоею вседействую- 
щею благодатию, небесныя с ними сподоби- 
тися славы, хваляще пресвятое имя Твое, От- 
ца и Сына и Святаго Духа, во веки. Аминь. 


Молитва по призывании святых 


Боже Святый и во святых почивающий! 
Воспоминая святых Твоих и их богоугодное 
похваляя житие, Тебе Самаго в них дейст- 
вовавшаго, прилежно молю Тя: даждь мне, 
грешному, последовати их учению, привету, 
вере, долготерпению, любви, и их молитвен- 
ным пособием, паче же Твоею вседействую- 
щей благодатию, небесныя с ними сподоби- 
тися славы и хвалити пресвятое ‘имя Твое, 
Отца и Сына и Святаго Духа, во веки. Аминь. 








МОЛИТВЫ О ДЕТЯХ 
И СЕМЕИНОМ БЛАГОПОЛУЧИИ 


Ежедневные молитвы о чадах 


Господи Иисусе Христе, буди милость Твоя 
на детях моих (имена), сохрани их под кро- 
вом Твоим, покрый от всякаго лукаваго по- 
хотения, отжени от них всякаго врага и су- 
постата, отверзи им уши’ и очи сердечныя, 
даруй умиление и смирение сердцам их. 


Господи, все мы создание Твое, пожалей 
детей моих (имена), и обрати их на покая- 
ние. 


Спаси, Господи, и помилуй детей моих 
(имена) и просвети им ум светом разума 
Евангелия Твоего и настави их на стезю за- 
поведей Твоих и научи их, Спасе, творити во- 
лю Твою, яко Ты еси Бог наш. 


Воздыхание матери о своих детях 


Боже! Создателю всех твареи, прилагая 
милость к милости, Ты соделал меня достой- 


понра 

ной быть матерью семейства; благость Твоя 
даровала мне детей, и я дерзаю сказать: они 
Твои дети! Потому что Ты даровал им бытие, 
оживотворил их душой безсмертной, возро- 
дил их крещением для жизни, сообразной с 
Твоей волей, усыновил их и принял в недра 
Церкви Своей, Господи! Сохрани их в благо- 
датном состоянии до конца жизни; сподоби 
их быть причастниками таинств Твоего заве- 
та; освящай Твоей истиной: да святится в 
них и через них святое имя Твое! Ниспосли 
мне твою благодатную помощь в их воспита- 
нии для славы имени Твоего и пользы ближ- 
него! Подаждь мне для сей цели способы, 


терпение и силы! Научи меня насадить в их 


сердце корень истинной мудрости — страх 
Твой! Озари их светом управляющей вселен- 
ную Твоей Премудрости! Да возлюбят Тебя 
всей душой и помышлением своим; да при- 
лепятся к Тебе всем сердцем и во всю жизнь 
свою да трепещут слов Твоих! Даруй мне ра- 
зум убедить их, что истинная жизнь состо- 
ит в соблюдении заповедей твоих; что труд, 
укрепляемый благочестием, доставляет в сей 
жизни безмятежное довольствие и в вечно- 
сти. — неизреченное блаженство. Открой им 
разумение Твоего Закона! Да до конца дней 
своих действуют в чувстве вездеприсутствия 

Твоего! Насади в их сердце ужас и отвраше- 
ние от всякого беззакония; да будут непороч- 
ными в путях твоих; да памятуют всегда, что 
Ты, Всеблагии Боже, ревнитель закона и 
правды Твоей! Соблюди их в целомудрии и 
благоговении к имени Твоему! Да не поро- 
чат Церкви Твоей своим поведением, но да 
живут по ее предписаниям! Одушеви их охо- 
тою к полезному учению и соделай способ- 
ными на всякое доброе дело! Да приобретут 
истинное понятие о тех предметах, коих све- 
дения необходимы в их состоянии; да просве- 
тятся познаниями благодетельными для че- 
ловечества. Господи! Умудри меня напечат-| 
леть неизгладимыми чертами в уме и серд- 
це детей моих опасение содружеств с незна- 
ющими страха Твоего, внушить им всемер- 
ное удаление от всякого союза с беззакон-. 
ными. Да не внимают они гнилым беседам; | 
да не слушают людей легкомысленных; да не 
совратят их с пути Твоего дурные примеры; | 
да не соблазнятся они тем, что иногда путь 
беззаконных благоуспешен в сем мире! 

Отче небесный! Даруй мне благодать все- 
мерно беречься подавать детям моим соблазн 
моими поступками, но, постоянно имея в ви- 
ду их поведение, отвлекать их от заблужде- 
ний, исправлять их погрешности, обуздывать 

упорство и строптивость их, воздерживать от 
стремления к суете и легкомыслию; да не ув- 
лекаются они безумными помыслами, да не 
ходят вслед сердца своего, да не возгордят- 
ся в помышлении своем, да’не забудут Гебя 
и закона Твоего. Да не погубит беззаконие 
ума и здоровья их, да не расслабят грехи ду- 
шевных и телесных сил их. Судья Правелд- 
ный, наказывающий детей за грехи родите- 
лей до третьего и четвертого рода, отврати 
такую кару от детей моих, не наказывай их 
за грехи мои; но окропи их росою благодати 
Твоей, да преуспевают в добродетели и свя- 
тости, да возрастают в благоволении Твоем 
и в любви людей благочестивых. 

Отче щедрот и всякого милосердия! [По чув- 
ству родительскому я желала бы детям сво- 
им всякого обилия благ земных, желала бы 
им благословения от росы небесной и от ту- 
ка земного, но да будет с ними святая воля 
Твоя! Устрой судьбу их по Твоему благоволе- 
нию, не лиши их в жизни насущного хлеба, 
ниспосылай им все необходимое во времени 
для приобретения блаженной вечности, будь 
милостив к ним, когда согрешат перед Тобою, 
не вменяй им грехов юности и неведения их, 
приведи в сокрушение их сердца, когда будут 
противиться руководству благости Твоей; ка- 


лень дд 


мысли 


сад ль вавоьь ды. Даа ши Ады ей В Еь 

раи их и милуи, направляя на путь благоугод- 
ный Тебе, но не отвергай их от‘лица Твоего! 
Принимай с благоволением молитвы их, да- 
руй им успех во всяком добром деле; не. от- 
врати лица Твоего от них во дни скорби их, 
да не постигнут их искушения выше сил их. 
Осеняй их Твоей милостью, да ходит Ангел 
Твой с ними и сохранит их от всякого несча- 
стия и злого пути, Всеблагий Боже! Соделай 
меня матерью, веселящейся о детях своих, да 
будут они отрадой моей в дни жизни моей и 
опорою мне в старости моей. Удостой меня, 
с упованием на Твое милосердие, предстать 
с ними на Страшном суде Твоем и с недостой- 
ным дерзновением сказать: Вот я и дети мои, 
которых Ты дал мне, Господи! Да совокупно 
с ними прославляя неизреченную благость и. 
вечную любовь Твою, превозношу пресвятое 
имя Твое, Отче, Сыне и Душе Святый, во ве- 
ки веков. Аминь.* 


Молитвы к Божией Матери 


О Пресвятая Владычице Дево Богородице, 
спаси и сохрани под кровом Твоим моих чад 
(имена), всех отроков, отроковиц и младен- 


* Молитву эту раздавали верующим в Казанской 
Амвросиевской женской пустыни при с. Шамордино. 

цев, крещеных и безымянных и во чреве ма- 
тери носимых. Укрой их ризою Твоего мате- 
ринства, соблюди их в страхе Божием и в по- 
слушании родителям, умоли Господа моего 
и Сына Твоего, да дарует им полезное ко спа- 
сению их. Вручаю их Материнскому смотре- 
нию Твоему, яко Ты еси Божественный По- 
кров рабам Твоим. 


‚Матерь Божия, введи меня во образ Тво- 
его небеснаго материнства. Уврачуй душев- 
ные и телесные раны чад моих (имена), мо- 
ими грехами нанесенные. Вручаю дитя мое 
всецело Господу моему Иисусу Христу и Тво- 
ему, Пречистая, небесному покровительству. 
Аминь. * 


Молитва к Ангелу хранителю 


Святый Ангеле хранителю моих чад (име- 
на), покрый их твоим покровом от стрел де- 
мона, от глаз обольстителя и сохрани их 
сердце в ангельской чистоте. Аминь. 


Молитва о детях, преп. Амвросия Оптинского 


Господи, Ты Един вся веси, все можеши и 
всем хощешь спастись и в разум Истины 


* Из женского монастыря в Шуе, Ивановской об- 
ласти. 


аи ааа д дьббаб ивы 


Бы С оь ыы ини бе ии льо иксы. о аи, тва а под КБд ель СААБ т ар. 


ПИРУ УРА ЕНИТ ЧИАУЧАЧИНЧИНИАЧЕЧИ а 

прийти. Вразуми детей моих (имена) позна- 
нием истины Твоея и воли Твоея Святыя и 
укрепи их ходити по заповедям Твоим и ме- 
ня, грешную, помилуй. 


Молитва перед началом обучения дитяти 


Господи Боже и Создателю наш, образом 
Своим нас, людей, украсивший, избранных 
Твоих научивший закону Твоему, так что 
внимающие ему дивятся, детям тайны пре- 
мудрости открывший, Соломону и всем ищу- 
щим ее даровавший — открой сердца, умы 
и уста рабов Твоих сих (имена), чтобы ура- 
зуметь силу закона Твоего и успешно по- 
знать преподаваемое им полезное учение для 
славы пресвятого имени Твоего, для пользы 
и устроения Святой Твоей Церкви и разуме- 
ния благой и совершенной воли Твоей. Из- 
бавь их от всяких козней вражеских, сохра- 
ни их в вере Христовой и чистоте во все вре- 
мя жизни их, да будут крепки разумом и ис- 
полнением заповедей Твоих. И так научен- 
ные прославят пресвятое имя Твое и будут 
наследниками Царствия Твоего, ибо Ты, Бог, 
крепок милостию и благ крепостию, и Гебе 
подобает всякая слава, честь и поклонение 
Отцу и Сыну и Святому Духу, всегда, ныне 
и присно и во веки веков. Аминь. 

Молитва перед учением 


_ Преблагий Господи, низпосли нам благо- 
дать Духа Твоего Святаго, дарствующаго и 
укрепляющаго душевныя наши силы, дабы, 
внимающе преподаваемому нам учению, воз- 
росли мы Тебе, нашему Создателю, во сла- 
ву, родителем же нашим на утешение, Церк- 
ви и отечеству на пользу. 


Молитва после учения 


Благодарим Тебе, Создателю, яко сподобил 
еси нас благодати Твоея, во еже внимати уче- 
нию. Благослови наших начальников, роди- 
телей и учителей, ведущих нас к познанию 
блага, и подаждь нам силу и крепость к про- 
должению учения сего. 


Божией Матери, ради икон Ее 
«Млекопитательница» 
Тропарь, глас 3-й 


Без семене от Божественнаго Духа, волею 
же Отчею зачала еси Сына Божия, от Отца 
без матери прежде век суща, нас же ради из 
Тебе без отца бывша, плотию родила еси и 
Младенца млеком питала еси, темже не пре- 
стай молити избавитися от бед душам на- 
ШИМ. 


ааа Баимиив быв олива да оби иийис ний быль 


ча лльй м илидадый ль лишь ФЕВ Да шт... 


Же вы дима льва До Ань а. 

Кондак, глас 5-й 


Душ наших чувствия очистиши, узрим на 
иконе таинство преславное, Творца вселен- 
ныя и Господа вышних сил, во объятиях дер- 
жима и от сосцу Твоею яко Младенца пита- 
ема, и, со страхом и радостию покланяюще- 
ся Тебе и рождшемуся от Тебе 'Спасу наше- 
му, воззовем: Радуйся, Владычице, жизни на- 
шея Питательница. 


Молитва 


Приими, Госпоже Богородительнице, слез- 
ныя моления рабов Твоих, к Тебе притекаю- 
щих. Зрим Тя на святей иконе, на руках но- 
сящую и млеком питающую Сына Твоего и 
Бога нашего, Господа Иисуса Христа. Аще и 
безболезненно родила еси Его, а паче матер- 
ние скорби веси и немощи сынов и дщерей 
человеческих зриши. Темже тепле припада- 
юще к цельбоносному образу Твоему и уми- 
ленно сей лобызающе, молим Тя, Всемилос- 
тивая Владычице: нас, грешных, осужденных 
в болезнех родити и в печалех питати чада 
наша, милостивно пощади и сострадательно 
заступи, младенцы же наша, такожде и ро- 
дившия их, от тяжкаго недуга и горькия 
скорби избави. Даруи им здравие и благомо- 

щие, да и питаемии от силы в силу возрас- 
тати будут, и питающие их исполнятся ра- 
достию и утешением, яко да и ныне предста- 
тельством Твоим из уст младенец и ссущих 
Господь совершит хвалу Свою. О, Мати Сы- 
на Божия! Умилосердися на матери сынов 
человеческих и на немощныя люди Твоя: по- 
стигающия нас болезни скоро исцели, нале- 
жащия на нас скорби и печали утоли, и не 
презри слез и воздыханий рабов Твоих. 
Услыши нас в день скорби пред иконою 
Твоею припадающих и в день радости избав- 
ления приими благодарное хваление сердец 
наших. Вознеси мольбы наша ко престолу 
Сына Твоего и Бога нашего, да милостив бу- 
дет ко грехом и немощем нашим и пробавит 
_ милость Свою ведущим имя Его, яко да и мы, 
и чада наша, прославим Тя, милосердую За- 
ступницу и верную надежду рода нашего, во 
веки веков. Аминь. 


Молитва супругов, детей не имущих 


Услышь нас, Милосердный и Всемогущий 
Боже, да молением нашим ниспослана будет 
благодать Твоя. Будь милостив, Господи, к 
молитве нашей, воспомяни закон Твой об ум- 
ножении рода человеческого и будь милос- 
тивым Покровителем, да Твоею помощью со- 


РЗ РАРИАСЕ ЗРУЧЕ ТРУЧРИНУ САРРА ЧАСВРАИИНОИИ 


ивы миф аль а: 


п авы лы, 

хранится Гобою же установленное. Ты вла- 
стною силою Твоею из ничего все сотворил 
и положил начало всего в мире существую- 
щего; сотворил и человека по образу Свое- 
му и высокою тайною освятил союз супру- 
жества в предуказание тайны единения Хри- 
ста с Церковью.” Призри, Милосердный, на 
рабов Твоих сих, союзом супружеским соеди- 
ненных и умоляющих о Твоей помощи, да бу- 
дет на них милость Твоя, да будут плодови- 
ты и да увидят они сыны сынов своих даже 
до третьяго и четвертаго рода и до желаемой 
старости доживут и войдут в Царство Небес- 
ное через Господа нашего Иисуса Христа, Ко- 
торому всякая слава, честь и поклонение по- 
добает со Святым Духом во веки. Аминь. 


Молитвенное воздыхание жены 
во время беременности 


О, Преславная Матерь Божия, помилуй ме- 
ня, рабу Твою, прииди ко мне на помощь во 
время моих болезней и опасностей, с которы- 
ми рождают чад все бедные дщери Евы. 
Вспомни, о, Благословенная в женах, с какою 
радостью и любовию Ты шла поспешно в гор- 
нюю страну посетить сродницу Твою Елиса- 


* Еф. 5, 16-33. 


338 МОЛИТВЫ О ДЕТЯХ 

вету во время ее беременности, и какое чу- 
десное действие произвело благодатное посе- 
щение Твое и в матери, и в младенце.*" И по 
неисчерпаемому благосердию Твоему даруй и 
мне, униженнейшей рабе Твоей, разрешить- 
ся от бремени благополучно; даруй мне сию 
благодать, чтобы дитя, покоящееся теперь под 
моим сердцем, пришедши в чувство, с радо- 
стным взыгранием, подобно святому младен- 
цу Иоанну, поклонялось Божественному Гос- 
поду Спасителю, Который из любви к нам, 
грешным, не возгнушался и Сам стать мла- 
денцем. Неизглаголанная радость, которою 
преисполнилось девственное Твое сердце при 
воззрении на новорожденного Твоего Сына и 
Господа, да усладит скорбь, предстоящую мне 
среди болезней рождения. Жизнь мира, мой 
Спаситель, рожденный Тобою, да спасет ме- 
ня от смерти, пресекающей жизнь многих ма- 
терей в час разрешения, и да причтет плод 
чрева моего к числу избранных Божиих. 
Услышь, Пресвятая Царица Небесная, сми- 
ренную мольбу мою и призри на меня, бед- 
ную грешницу, оком Твоея благодати; не по- 
стыди моего упования на Твое великое мило- 
сердие и осени меня. Помощница христиан, 


* Лк. 1, 41-45. 

Исцелительница болезней, да сподоблюсь и я 
испытать на себе, что Ты, Матерь милосер- 
дия, и да прославлю всегда Твою благодать, 
не отвергшую никогда молитвы бедных и 
избавляющую всех призывающих Тебя во 
время скорби и болезни. Аминь. 





МОЛИТВЫ О БОЛЯЩИХ 


Тропарь, глас 4-й 


Скорый в заступлении един сый, Христе, 
скорое свыше покажи посещение страждуще- 
му рабу Твоему (имя), и избави от недуг и 
горьких болезней; и воздвигни во еже пети 
Тя и славити непрестанно, молитвами Бого- 
родицы, Едине Человеколюбче. 


Кондак, глас 2-й 


На одре болезни лежащаго и смертною ра- 
ною уязвленнаго, якоже иногда воздвигл еси, 
Спасе, Петрову тещу и разслабленнаго на од- 
ре носимаго; сице и ныне, Милосерде, страж- 
дущаго посети и исцели: Ты бо един еси не- 
дуги и болезни рода нашего понесый и вся 
могий, яко Многомилостив. 


Молитва 


_Владыко, Вседержителю, Святый Царю, 
наказуяй и не умерщвляяй, утверждаяи низ- 


май 


ведя ик 

Фа 


падающия и возводяй низверженныя, телес- 
ныя человеков скорби исправляяй, молимся 
Тебе, Боже наш, раба Твоего (имя) немош- 
ствующа посети милостию Твоею, прости 
ему всякое согрешение вольное и невольное. 
Ей, Господи, врачебную Твою силу с небесе 
низпосли, прикоснися телеси, угаси огневи- 
цу, укроти страсть и всякую немощь таящую- 
ся, буди врач раба Твоего (имя), воздвигни 
его от одра болезненнаго и от ложа озлоб- 
ления цела и всесовершенна, даруй его Церк- 
ви Твоей благоугождающа и творяща волю 
Твою. Твое бо есть, еже миловати и спаса- 
ти ны, Боже наш, и Тебе славу возсылаем, | 
Отцу и Сыну и Святому Духу, ныне и при- 
сно и во веки веков. Аминь. 


Молитва об исцелении больного 


О, Премилосердный Боже, Отче, Сыне и 
Святый Душе, в нераздельней Троице покло- 
няемый и славимый, призри благоутробно на 
раба Твоего (имя), болезнию одержимаго; 
отпусти ему вся согрешения его; подай ему 
исцеление от болезни; возврати ему здравие 
и силы телесныя; подай ему долгоденствен- 
ное и благоденственное житие, мирные Твои 
и премирные блага, чтобы он вместе с нами 

приносил благодарные мольбы Тебе, Всеще- 
дрому Богу и Создателю моему. 


Пресвятая Богородица, всесильным заступ- 
лением Твоим помоги мне умолить Сына Тво- 
его, Бога моего, об исцелении раба Божия 
(имя). 


Все святые и Ангелы Господни, молите Бо- 
га о больном рабе Его (имя). Аминь. 


Молитва в болезни 


Господи Боже, Владыко жизни моей, Ты по 
благости Своей сказал: не хочу смерти греш- 
ника, но чтоб он обратился и жив был. Я 
знаю, что эта болезнь, которою я страдаю, 
есть наказание Твое за мои грехи и беззако- 
ния; знаю, что по делам моим я заслужил 
тягчайшее наказание, но, Человеколюбче, по- 
ступай со мною не по злобе моей, а по без- 
предельному милосердию Твоему. Не поже- 
лай смерти моей, но даи мне силы, чтобы я 
терпеливо сносил болезнь, как заслуженное 
мною испытание, и по исцелении от нее об- 
ратился всем сердцем, всею душою и всеми 
моими чувствами к Гебе, Господу Богу, Со- 
здателю моему, и жив был для исполнения 
святых Твоих заповедей, для спокойствия мо- 
их родных и для моего благополучия. Аминь. 

Молитва боляшей 


Господи, видишь ты мою болезнь. Ты зна- 
ешь, как я грешна и немощна: помоги мне 
терпеть и благодарить Твою Благость. Гос- 
поди, сотвори, чтобы болезнь эта была в очи- 
щение многих моих грехов. Владыко Госпо-' 
ди, я в руках Твоих, помилуй меня по воле 
Твоей и, если мне полезно, исцели меня вско- 
ре. Достойное по делам моим приемлю; по- 
мяни мя, Господи, во Царствии Твоем! Сла- 
ва Богу за все! 


Молитва 06 исцелении 

Владыко Вседержителю, Врачу душ и те- 
лес наших, смиряяй и возносяяй, наказуяй 
и паки исцеляяй! Раба Твоего (имя) немощ- 
ствующа посети милостию Твоею, простри 
мышцу Твою, исполнену исцеления и врач- 
бы, и исцели его, возстави от одра и немо- 
щи. Запрети духу немощи, остави от него 
всяку язву, всяку болезнь, всяку огневицу и 
трясавицу, и еже есть в нем согрешение или 
беззаконие, ослаби, остави, прости Твоего ра- 
ди человеколюбия. Ей, Господи, пощади со- 
здание Твое во Христе Иисусе; Господе на- 
шем, с Нимже благословен еси, и со Пресвя- 
тым, и Благим, и Животворящим Твоим Ду- 
хом, ныне и присно и во веки веков. Аминь. 

Молитва во время повальной болезни 


Господи Боже наш! Услышь с высоты свя-. 
таго Твоего Престола нас, грешных и нелдо- 
стойных рабов Твоих, благость Твою грехами 
своими прогневавших и милосердие Твое уда- 
ливших, и не взыскивай с рабов Твоих, но 
отврати страшный гнев Твой, справедливо 
нас постигший, прекрати пагубное наказа- 
ние, удали страшный меч Твой, невидимо и 
безвременно нас поражающий, и пощади не- 
счастных и слабых рабов Твоих, и не обрекай 
на смерть души наши, в покаянии прибега- 
ющих с истомленным сердцем и со слезами 
к Тебе, Богу Милосердому, мольбам (нашим) 
внимающему и перемену подающему. Ибо 
Тебе (одному только) принадлежит милость 
и спасение, Боже наш, и Тебе славословие 
приносим, Отцу и Сыну и Святому Духу, ны- 
не и присно и во веки веков. Аминь. 


Молитва от недуга, скорби* 


Спаси, Господи, и помилуй раба Твоего 
(имя) словами Божественного Евангелия, 
чтомыми о спасении раба Твоего. Попали, 
Господи, терние всех его согрешений, и да 


* Каждый день нужно читать по одной главе Еван- 
гелия, а перед и после главы сию молитву. 

вселится в него благодать Твоя, опаляющая, 
очищающая, освящающая всего человека во 
имя Отца и Сына и Святаго Духа. Аминь. 


Молитва благодарственная, и 
святого Иоанна Кронштадтского“ 


Слава Тебе, Господи, Иисусе Христе, Сы- 
не Единородный, Безначального Отца, еди- 
не изцеляяй всяк недуг и всяку язю в лю- 
дех, яко помиловал мя еси грешного и изба- 
вил еси мя от болезни моей, не попустив ей 
развиться и умертвить меня по грехам моим. 
Даруй мне отныне, Владыко, силу твердо тво- 
рить волю Твою во спасение души моей ока- 
янной и в славу Твою со Безначальным Тво- 
им Отцем и Единосущным Твоим Духом, ны- 
не и присно и во веки веков. Аминь. 


Молитва во время эпидемии 


Господи Боже наш! Услышь с высоты свя- 
таго Твоего престола нас, грешных и недо- 
стойных рабов Твоих, благость Твою греха- 
ми своими прогневавших и милосердие Твое 
удаливших, и не взыскивай с рабов Твоих, 


* Когда получишь исцеление от какой бы то ни бы- 
ло болезни, воздай благодарение Господу следующим 
кратким славословием. 

- но отврати страшный гнев Твой, справедли- 
во нас постигший, прекрати пагубное нака- 
зание, удали страшныи`меч Твой, невидимо 
и безвременно нас поражающий, и пощади 
несчастных и слабых рабов Твоих, и не об- 
рекай на смерть души наши, в покаянии при- 
бегающие с истомленным сердцем и со сле- 
зами к Тебе, Богу Милосердому, мольбам на- 
шим внимающему и перемену подающему. 
Ибо Тебе (одному только) принадлежит ми- 
лость и спасение, Боже наш, и Тебе славо- 
словие приносим, Отцу и Сыну и Святому. 
Духу, ныне и присно и во веки веков. Аминь. 


Молитва о том, чтобы ухаживать 
с любовью за болящими 


Господи, Иисусе Христе, Сыне Бога Жи- 
ваго, Агнче Божий, вземляй грехи мира, Па- 
стырю добрый, положивый душу Твою за ов- 
цы Твоя, Небесный Врачу душ и телес на- 
ших, исцеляй всякий недуг и всякую язву в 
людях Твоих! Тебе припадаю, помози мне, не- 
достойной рабе Твоей. Призри, Многомило- 
стиве, на делание и служение мое, даждь ми 
быти верною в мале, послужити болящим Те- 
бе ради, носити немощи немощных, и не се- 
бе, но Гебе Единому угодити во вся дни жи- 
вота моего. Ты бо рекл еси, о Сладчайший 

Иисусе: понеже сотвористе единому сих бра- 
тий Моих меныших, 'Мне сотвористе. Ей, Гос- 
поди, суди мне, грешной, по сему глаголу 
Твоему, яко да сподоблюся творити благую 
Твою волю во отраду и утешение искушае- 
мых, недугующих раб Твоих, их же искупил 
еси честною Твоею Кровию. Ниспосли ми 
благодать Твою, попаляющую во мне страс- 
тей терние, призвавый мене, грешную, на де- 
ло служения о Твоем имени; без Тебе не мо- 
жем творити ничесоже: посети убо нощию и 
искуси сердце мое, ‘внегда предстояти ми у 
возглавия болящих и низверженных; уязви 
душу мою Твоею любовию, вся терпящею и 
николиже отпадающею. Тогда возмогу, То- 
бою укрепляема, подвигом добрым подвиза- 
тися и веру соблюсти, даже до последнего 
моего издыхания. Ты бо еси Источник исце- 
лений душевных же и телесных, Христе, Бо- 
же наш, и Тебе, яко Спасителю человеков и 
Жениху душ, грядущему в полунощи, славу 
и благодарение и поклонение возсылаем, ны- 
не и присно и во веки веков. Аминь. 

Глас 3-й. Песнь 1 


Пресекаемое море жезлом древле, Израиль прой- 
де яко по пустыни, и крестообразно яве предуготов- 
ляет стези. Сего ради пойм во хвалении чудному Бо- 
гу нашему, яко прославися. 


Припев: Милостиве Господи, услыши мо- 
литву раб Свойх, молящихся Тебе. 


В день печали, нашедшия на ны, к Тебе, 
Христе Спасе, припадающе, Твоея милости 
просим. Облегчи болезнь раба Твоего, изре- 
ки нам яко и сотнику: иди, се здрав есть от- 
рок твой. 


Мольбы и моления, с воздыханием к Тебе 
вопием, Сыне Божий, помилуй нас. Воздвиг- 
ни со одра лежащаго, яко разслабленнаго, 
словом: возьми одр.твой, глаголя, отпущают- 
ся ти греси твои. 


Слава: Твоего, Христе, образа подобию по- 
клоняющеся, верою целуем, и болящему 

здравия просим, подражающе кровоточивей, 
яже подольца риз Твоих коснуся, и исцеле- 
ние недуга прият. 


И ныне: Пречистая Госпоже Богородице, 
всем известная Помощница, не прёезри нас, 
к Тебе припадающих, моли яко блага Свое- 
го Сына и Бога нашего дати здравие боля- 
щему, да Тя с нами прославляет. 


Песнь 3 


Иже от не сущих вся приведый, словом созидае- 
мая, совершаемая духом, Вседержителю Вышний, в 
любви Твоей утверди мене. 


Иже от тяжких болезней на земли повер- 
жен, к Тебе, Христе, с нами вопиет, подаждь 
здравие телеси его, яко же Иезекии плакав- 
шуся к Тебе. 


Призри, Господи, на наше смирение, и не 
помяни беззаконий наших, но веры ради бо- 
лящаго, яко прокаженнаго, словом исцели 
ему болезнь, да Твое, Христе Боже, славит- 
СЯ ИМЯ. 


Слава: Церковь, юже еси освятил, на ту, 
Христе, не даждь поношения, но воздвигни 
невидимо в недузе на одре лежащаго, в ней- 
же молимтися: да не рекут невернии, где есть 
Бог их. 

И ныне: Твоему пречистому, Богородице, 
образу руце воздёюще вопиём, услыши раб 
Твоих молитву и спаси в болезни лежащаго, 
да от болезни возстав, воздаст обеты, яже в 
печали глаголаша уста его. 


Седален, глас 8-й 


На одре греховнем лежаща мя, и страсть- 
ми уязвена, и якоже воздвигл еси Петрову 
тещу и спасе разслабленнаго носима со од- 
ром, тако и ныне посети, Милостиве, боля- 
щаго, понесый недуги рода нашего. Тебе Еди- 
наго вемы, терпелива и милосерда, милости- 
ва врача душам и телесем, Христа Бога на- 
шего, наводяща` недуги и паки исцеляюща, 
подавающа прощение кающимся о согреше- 
ниих, Единаго милосердаго и милостиваго. 


Слава: Аз грешный плачуся на одре своем 
лежа, прощение ми подаждь, Христе Боже, 
и от болезни сея воздвигни мя, и яже есмь 
от юности грехи сотворил, избыти ми сих мо- 
литвами Богородицы даруй. 


И ныне: Умилосердися и спаси мя, воздвиг- 
ни мя от одра болезненнаго, мощь бо моя во 
мне изнеможе и весь нечаянием одержим 
есмь, Мати Божия Пречистая, исцели неду- 


п мл лады 


ыы овиввлавлЬЙИ ЛЬ гл иоИо Ббыиь ьлы аль дыы 

гующа люте, Ты бо еси помощница хри- 
стианом. 


Песнь 4 


Положил еси к нам твердую любовь Господи: Еди- 
нороднаго бо Твоего Сына за ны на смерть дал есй, 
темже Ти зовем благодаряще: слава силе Твоей, Гос- 
поди. 


Уже отчаянна лютым недугом и к смерти 
приближившася, возврати, Христе, на живот 
и даждь плачущимся утеху, да вси прослав- 
ляем Твоя святая чудеса. 


Тебе, Гворче, каемся во своих гресех, яко 
не хощеши смерти грешничи, оживи, уздра- 
ви болящаго, да востав послужит Ти, испо- 
ведуя с нами Твою благость. 


Слава: Слезы Манасиины, Ниневитян по- 
каяние, Давидово исповедание приим, вско- 
ре спасл еси, и наши молитвы ныне приими, 
даждь здравие болящему, о немже Тя молим. 


И ныне: Подаждь нам Твою милость, Гос- 
поже, всегда на Тя надеющимся, испроси 
здравие болящему, врачебнии Твои руце с 
Предтечею, Богородице, ко Господу Богу про- 
стирающи. 


352 КАНОН ЗА БОЛЯЩЕГО 


————————д_дд——_—д_——————————————————————————————щ—щ——————ж——_—_—— 


Песнь 5 


На земли невидимый явился есй, и человеком во- 
лею сожил есй непостижимыий, и к Тебе утренююще, 
воспеваем Тя, Человеколюбче. 

Дщерь Иаирову уже умершу, яко Бог ожи- 
вил еси, и ныне возведи, Христе Боже, от 
врат смертных болящаго, Ты бо еси путь и 
живот всем. 


Сына вдовича оживив Спасе, и тоя слезы 
преложив на радость, спаси от недуга тлею- 
щаго раба Своего, да и наша скорбь и бо- 
лезнь на радость приидет. 


Слава: Огненну болезнь тещи Петрове при- 
косновением Твоим исцелив, и ныне возста- 
ви болящаго раба Твоего, да востав яко Иона, 
послужит Ти. 


И ныне: Скорбнии, смирёеннии, грешнии, 
не имущии дерзновения к Тебе, Пречистая 
Богомати, вопиём, умоли Сына Своего Хри- 
ста дати болящему здравие телеси. 


Песнь 6 


Бездна последняя грехов обыде мя, и исчезает дух 
мой: но прострый, Владыко; высокую Твою мышцу, 
яко Петра’мя, Управителю, спаси. 

Бездну милосердия и милости имея, Хри- 
сте Боже, услыши моления раб Твоих. Ты бо 


Е 

еси Петром Тавифу воскресив, Ты и ныне в 
болезни лежащаго воздвигни, послушав цер- 
ковных молитвенник. 


Врачу душам и телесем нашим, понесый 
недуги всего мира, Христе, и Енея Павлом 
исцеливый, Ты и ныне болящаго исцели свя- 
тых апостол молитвами. 


Слава: Преложи, Христе, на радость рыда- 
ние о недужнем скорбящем, да Твою полу- 
чивши милость, внидут в дом Твой со обет- 
ными дарми, славяще Тя в Троице Единаго 
Бога. 


И ныне: Приидите, о друзи, поклонимся 
молящеся о болящем Божией Матери. Та бо 
имеет власть недужныя исцеляти, со без- 
мездникома вкупе, духовным невидимо по- 
мазующи маслом. 


Кондак, глас 3-й 


Душу мою, Господи, во гресех всяческих, 
безместными деяньми разслаблену воздвиг- 
ни божественным Своим человеколюбием, 
яко же и разслабленнаго воздвигл еси древ- 
ле, да зову Ги спасаемь: щедре Христе, даждь 
ми исцеление. 

Икос 


Иже руки Своея горстию содержай концы, 
Иисусе Боже, Иже Отцу собезначальный и 
Духу Святому совладычествуя яко плотию, 
явился еси недуги исцеляя и страсти очис- 
тил еси, слепыя просветил еси, и разслаблен- 
наго словом Божественным совозставил еси, 
сего право ходяща сотворив и одр повелел 
еси на рамо взяти. Тем же вси с ним воспе- 
ваем и поем: щедре Христе, даждь ми исце- 
ление. 


Песнь 7 


Прежде образу златому, персидскому чтилищу 
отроцы не поклонйшася, трие поюще посреде пещи: 
отцев Боже, благословен еси. 


О, Кресте Пресвятый Христов, честное 
Древо Животное, Тобою смерть погибе и 
мертвии воскресоша, и ныне болящаго исце- 
ли и оживи, якоже при Елене умершую де- 
вицу. 


Долгую и лютую болезнь Иовлю на гнои- 
щи и в червех, того молящася, словом исце- 
лил еси, Господи. И ныне же в церкви о 6бо- 
лящем молим Тя, яко благ исцели невидимо 
молитвами святых Твоих. 


ЕЛЬ Сы ан ый ыы 

Слава: Вси вемы, яко: умрёети нам есть, Те- 
бе Богу тако изволивщу, но на мало время, 
Милостиве, здравия просим болящему, пре- 
мени от смерти на живот, даждь скорбящим 


утеху. 


И ныне: Пособствуй и помогай нашему си- 
ротству, Богородице, Ты бо веси время и час, 
когда умолити Сына Своего и Бога нашего, 
дати болящему здравие и прощение от всех 
грех. 


Песнь 8 


_ _ Служити Живому Богу, в Вавилоне отроцы претер- 
певше, о мусикийских органех нерадиша, и посреде 

пламене стояще, боголепную песнь воспеваху, глаго- 

люще: благословите, вся дела Господня, Господа. 


Милость покажи, Владыко, в болезни ра- 
ба Твоего, и скоро исцели, милостиве Хри- 
ст Боже, и еще смерти не предаждь судней, 
да Ти покаяние воздаст. Сам бо рекл еси: не 
хощу смерти грешничи. 


Господи милостиве, Твоя преславная чуде- 
са да и до нас ныне достигнут: бесы проже- 
ни, недуги погуби, раны исцели, болезни ув- 
рачуй, и потворы и чародёеяния и всякия язи 
избави ны. 


356 КАНОН ЗА БОЛЯЩЕГО 





Слава: Запретивый, Христе, морским вет- 
ром, и страх ученик на радость преложивый, 
и ныне запрети тяжким болезнем, труждаю- 
щим раба Твоего, да вси возвеселимся хва- 
ляще Тя во веки. 


И ныне: Избави, Богородице, от обышед- 
ших ны печалей, различных недуг, отравы же 
и чародейства, и бесовскаго мечтания и от 
навёта злых человек и от напрасныя смер- 
ТИ, МОЛИМТИСЯ. 


Песнь 9 


На Синайстей горе виде Тя в купинё Моисей, 
неопально огнь Божества заченшую во чреве: Дани- 
йл же Тя виде гору несекомую, жезл прозябший, Ис- 
аиа взываше, от корене Давидова. 

Источниче жизни, подателю, Христе, ми- 
лости, не отврати лица Твоего от нас. Облег- 
чи болезнь утружденному болезнию, и воз- 
`двигни яко Фаддёеем Авгаря, да присно Тебе 
славит со Отцем и Святым Духом. 


Евангельскому верующе гласу, Твоего 
ищем обета, Христе: просите бо, рёче, и даст- 
ся вам. Тем и ныне предстояще молим ТЯ, 
возстави со одра здрава лютым повержена 
недугом, да Тя с нами вкупе величает. 


‚ Слава: Мучимый недугом, внутрь невиди- 
‘мыми ранами, Тебе, Христе, с нами вопиеёт, 


. див ладьи до дол: бы ид шальдь льда. Ади 

не нам, Господи, не нас ради, вси бо мы ис- 
полнены грехов, но Матерними Твоими и 
Предтёчевыми молитвами даждь исцеление 
болящему, да Тя вси возвеличим. 


И ныне: Божия Мати Пречистая, со все- 
ми святыми призываем Тя, со ангелы и ар- 
хангелы, с пророки и патриархи, со апосто- 
лы, с преподобными и праведными молити- 
ся Христу Богу нашему дати здравие боля- 
щему, да Гя вси величаем. 


Молитва 


Боже сильный, милостию строяй вся на 
спасение роду человеческому, посети раба 
Своего сего (имя), нарицающа имя Христа 
Твоего, исцели его от всякаго недуга плот- 
скаго; и отпусти грех и грехдвныя соблазны, 
и всяку напасть, и всяко нашествие непри- 
язнено далече сотвори от раба Твоего. И воз- 
двигни от одра греховнаго, и устрой его во 
Святую Твою Церковь здрава душею и телом, 
и делы добрыми славящаго со всеми людь- 
ми имя Христа Твоего, яко Тебе славу воз- 
сылаем, со Безначальным Ти Сыном, и со 
Святым Духом, ныне и присно и во веки ве- 
ков. АМИНЬ. 





АКАФИСТ ПРЕСВЯТОЙ БОГОРОДИЦЕ 
РАДИ ИКОНЫ ЕЕ, ИМЕНУЕМОЙ 
«НЕУПИВАЕМАЯ ЧАША» 


Кондак 1 


Избранное и дивное избавление нам даро- 
вася, — Гвой образ честный, Владычице Бо- 
городице, яко избавльшеся явлением его от 
недугов душевных и телесных и скорбных об- 
стояний, благодарственная хваления прино- 
сим Ти, Всемилостивая Заступнице. Ты же, 
Владычице, «Неупиваемою Чашею» нами 
именуемая, приклонися благоутробно к на- 
шим воздыханием и воплем сердечным, и из- 
бавление подаждь страждущим недугом пи- 
анства, да с верою воззовем Ти: Радуйся, 


Владычице, Неупиваемая Чаша, духовную 


жажду нашу утоляющая. 


Икос 1 


Ангельстии чини и праведников сонмы не- 
престанно славят Тя, Царицу Богородицу, хо- 

датаицу о многогрешнем роде христианском, 
погрязшем в беззаконии и пребывающем во 
гресех, ибо во утешение и спасение даруе- 
ши ему милость Свою чрез многоименуемыя 
чудотворныя иконы Твоя, ихже яко звезды 
небесныя по всей земли нашей зрим; к еди- 
ному же из сих образов, «Неупиваемая Ча- 
ша» именуемому, припадающе, из глубины 
сердца взываем Ти: Радуйся, неприступнаго 
Божества селение; радуйся, непрестанное 
людей удивление. Радуйся, скорбями грехи 
наша очищающая; радуйся, печальми наша 
немощи врачующая. Радуйся, милость Свою 
чрез чудотворныя иконы Твоя нам свыше по- 
сылающая; радуйся, явлением их скорбная 
сердца наша возвеселяющая. Радуйся, пре- 
чудное всех с Богом примирение; радуйся, ге- 
енны вечныя избавление. Радуйся, Владычи- 
це, Неупиваемая Чаша, духовную жажду на- 
шу утоляющая. 


Кондак 2 


Видящи, Пресвятая Владычице, скорби 
сердечныя, муки душевныя, искреннее пока- 
яние людей, одержимых губительным поро- 
ком пианства, благоволила еси явити Бого- 
спасаемому граду Серпухову милость Свою 
явлением пречуднаго образа Своего «Неупи- 

ваемая Чаша», да вси к нему припадающе с 
верою и сокрушенным сердцем, получивше 
исцеление от тяжкаго недуга своего, из глу- 
бины души вопиют Богу: Аллилуиа. 


Икос 2 


Разумев трикратное явление преподобна- 
- го Варлаама и повеление его в путь шество- 
вати в богоспасаемый град Серпухов, чело- 
век некий, страстию пианства одержимый, 
обрете‘тамо в монастыре икону Гвою святую, 
«Неупиваемая Чаша» именуемую. Мы же, 
видяще таковое о нас, грешных, попечение, 
с благоговением вопием Ти: Радуйся, чрез 
благочестивых людей славу чудес Твоих 
грешным открывающая; радуйся, путеводи- 
тельнице прозорливая, путь спасения им по- 
казующая. Радуйся, всеблагая наша настав- 
нице, любовию Твоею нас привлекающая; ра- 
дуйся, за вся благодеяния Твоя благодарению 
нас научающая. Радуйся, скорбь нашу в ра- 
дость претворяющая; радуйся, несомненною 
надеждою нас увеселяющая. Радуйся, губи- 
тельныя страсти наша разрушающая; радуй- 
ся, благим намерением способствующая. Ра- 
дуйся, Владычице, Неупиваемая Чаша, ду- 
ховную жажду нашу утоляющая. 


РРР РРР РРР ЕРИНО Ч РАДИО ИИЧИИИЧИИИИИИ в 


РИА РРР УР РРР РОДНИ ЧАННИНИНРАНИЧАРЩИИ 

Кондак 3 


Сила Вышняго и благодать Владычицы 
укрепляше некоего человека, страждущаго 
недугом пианства, егда он, нозе расслабле- 
ны имуще, иде во град Серпухов, повеление 
Богоматери, чрез преподобнаго Варлаама ре- 
ченное, исполняя. Пришед же во град сей, 
обрете икону Пречистыя Богоматери, абие 
исцеле от недуга своего, душевнаго и теле- 
снаго, и из глубины души Е 
воззва р Аллилуиа. 


Икос 3 


Имуще источник неоскудеваемый, неупи- 
ваемую чашу небесных дарований, не токмо 
люди града Серпухова, но и вси православ- 
нии христианы иных градов и весей, прите- 
кающии к Твоему пречудному образу, «Не- 
упиваемая Чаша» именуемому, и пред сим 
получив исцеление, припадающе, благодар- 
ными устами вопиют Ти: Радуйся, купель, в 
нейже вся скорби наша погружаются; радуй- 
ся, чаше, еюже радость спасения нашего вос- 
приемлем. Радуйся, наша немощи душевныя 
и телесныя врачующая; радуйся, страсти на- 
ша силою молитв Твоих укрощающая. Радуй- 
ся, коемуждо во всякой потребе просящим 

полезная дарующая; радуйся, безчисленныя 
щедроты всем подающая. Радуйся, милости 
сокровище нам открывающая; радуйся, ми- 
лосердие к падшим являющая. Радуйся, Вла- 
дычице, Неупиваемая Чаша, духовную жаж- 
ду нашу утоляющая. 


Кондак 4 


Бурю внутрь имущии помышлений сумни- 
тельных, но с искренним покаянием прите- 
кающии к Твоему неизреченному милосер- 
дию, одержимии пианственною страстию, по- 
_ лучают исцеление, и из глубины сердца во- 
пиют рожденному от Тебе Спасителю наше- 
му: Аллилуиа. | 


Икос 4 


Слыша Господь тяжкия скорби, вопли и 
плач жен, стариц, детей, сродницы коих обу- 
реваеми суть пианственною страстию, даро- 
ва им, Владычице, Твою икону, от неяже вси 
притекающии обретают утешение и радость 
духовную, и вопиют Ти со слезами: Радуй- 
ся, Агнице, рождшая Агнца, вземлющаго гре- 
хи мира; радуйся, чаше, черплющая нам ра- 
дость от источника безсмертия. Радуйся, 
скорбных матерей утешение; радуйся, безна- 

дежных надеждо. Радуйся, притекающих к 
Тебе благодатное охранение; радуйся, скор- 
бящих отрадо и увеселение. Радуйся, волне- 
ние страсти пианства утишающая; радуйся, 
руку помощи Твоея требующим простираю- 
щая. Радуйся, Владычице, Неупиваемая Ча- 
ша, духовную жажду нашу утоляющая. 


Кондак 5 


Яко боготечную звезду, честную икону 
Твою Ты нам показала еси, Владычице ми- 
ра, юже мы зряще, с верою сердечною моля- 
щеся Тебе, Богородице, глаголем: Исцели 
пианством и иною болезнию душевною и те- 
лесною страждущих, верных же научи воспе- 
вати хвалу Богу: Аллилуиа. 


Икос 5 


Видяще чудеса преславныя и знамения 
пречудныя, бываемыя не токмо от иконы 
Твоея, Богомати, во граде Серпухове явлен- 
ныя, но и от по подобию сея иконы списан- 
ных изображений, припадающе к ним, сми- 
ренно вопием Ти: Радуйся, скоропредстатель- 
ная помощнице усердно к Тебе притекаю- 
щих; радуйся, благосердная услышательни- 
це молений наших. Радуйся, град Серпухов 

благословением Твоим ‘осенившая; радуйся, 
в пределах Московских славу чудес Твоих 
показавшая. Радуйся, всем требующим со- 
кровище исцелений неоскудное; радуйся, в 
трезвении благоподвизающихся всемощная 
покровительнице. Радуйся, ведущим брань 
противу мира, плоти, диавола и пианства до- 
брая споспешнице; радуйся, в мире благо- 
честно живущих усердная заступнице. Ра- 
дуйся, Владычице, Неупиваемая Чаша, ду- 
ховную жажду нашу утоляющая. 


Кондак 6 


Проповедающе чудеса Твоя, Богородитель- 
нице, от иконы Твоея, «Неупиваемая Чаша» 
именуемыя, бываемыя, молим Тя, Пречистая, 
со слезами: избави всех нас от виннаго при- 
страстия и от падения греховнаго, научи нас 
воздержанию, подвизая воспевати Богу: Ал- 
лилуиа. 


Икос 6 


Возсияла еси в светлости Божественныя 
славы, Дево Богоотроковице, на младенца, 
превечнаго Бога, Господа нашего Иисуса 
Христа, зряще, Иже в сосуде, аки в неупи- 
ваемей чаше предстоит, якоже Тя видим изо- 
браженную на иконе Твоей, «Неупиваемая 


уче ПР УЧИЧЕУИ ЗУ УЗЕ ОЕРЧЕНИРР РЕ ЧЕРИ ИРУ ЕН ОТЧЕРИЕ ОЧРОНЕСРуузуиу чи чи: РОЩИ 


РРР РРР РРР РРР РРР РНР ЧО ИНД ЧЕН ЧИИОЕЧ ЗО ИИА РЕЧИЦА онаа 

Чаша» таинственно пронареченней, от неяже 
избавление от пианственней страсти прите- 
кающим с верою даруеши, сего ради со слеза- 
ми приносим Тебе гласы немолчныя сице: Ра- 
дуйся, яко о тебе радуется и торжествует ан- 
гельский собор и человеческий род; радуйся, 
яко Твоя слава превосходит похвалы земныя 
и небесныя. Радуйся, таинственным изобра- 
жением Сына в сосуде Тайну Божественныя 
Евхаристии нам открывающая; радуйся, рож- 
деннаго Тобою Агнца, всегда ядомаго и ни- 
когдаже иждиваемаго, нам дивно указующая. 
Радуйся, Чаше жизни и безсмертия, ко вра- 
там вечныя жизни нас приводящая; радуйся, 
источником нетления и радости жаждущия 
души напояющая. Радуйся, неисчетною бла- 
гостию не оставляющая самых презренных и 
отверженных; радуйся, от рова погибели ми- 
лосердием Твоим исхищающая безнадежных. 
Радуйся, Владычице, Неупиваемая Чаша, ду- 
ховную жажду нашу утоляющая. 


Кондак 7 


Хотя человек некий возблагодарити Тя, 
Владычице, за исцеление от недуга пианства, 
украси Твою пречудную икону, Богомати, во 
граде Серпухове пребывающую, из глубины 
сердца воспевая Богу: Аллилуиа. 

Икос 7 


Новое чудо видим, Владычице, от иконы 
Твоея святыя: страждущий бо недугом пиан- 
ства некий раб Божий Стефан, прибегая к 
Твоему матернему предстательству, от тяж- 
каго недуга своего избавися, и благодаряще 
Тя, благолепными дары икону Твою украси, 
и припадающе к ней, со слезами возопи Те- 
бе тако: Радуйся, Живоносный Источниче ис- 
целений; радуйся, Чаше небесная Божест- 
венных дарований. Радуйся, реко исцелений 
приснотекущая; радуйся, море, вся наша 
страсти потопляющее. Радуйся, под тяжес- 
тию греха пианства падающих матернима ру- 
кама Твоима возставляющая; радуйся, бла- 
годарственныя дары не отвергающая. Радуй- 
ся, сердца благочестивых людей возвеселя- 
ющая; радуйся, вся благая наша прошения 
исполняющая. Радуйся, Владычице, Неупи- 
ваемая Чаша, духовную жажду нашу утоляю- 
щая. 


Кондак 8 


Странно и сумнительно неверующим слы- 
шати, како икона Твоя святая «Неупиваемая 
Чаша» Божественных исцелений источает 
чудо. Мы же, верующе слову Твоему, Вла- 

дычице, реченному к первописанней Твоей 
иконе: «Благодать Рождшагося от Мене и 
Моя с сею иконою да будет», — веруем, яко 
и сия икона Твоя благодать Твою источает. 
Темже благоговейно поклоняющеся, лобыза- 
ем ю, вопиюще Богу: Аллилуиа. 


Икос 8 


Все упование людие, страждущии недугом 
пианства, на Тя, Владычице, возлагают. При- 
клонися к немощем и страстем нашим, кто 
бо нас, грешных, изведет из рова погибели 
и нищеты духовныя и телесныя, аще не Ты, 
Владычице; сего ради, приклонше колена 
пред Твоим пречистым образом, вопием Ти 
тако: Радуйся, моления грешников не отвер- 
гающая; радуйся, призывающим Тя Свою не- 
бесную помощь ниспосылающая. Радуйся, 
глубину милосердия Твоего грешным пока- 
зующая; радуйся, отчаянных и безнадежных 
ободряющая. Радуйся, одержимым страстию 
пианства руку помощи простирающая; радуй- 
ся, терпеливых страдальцев благодатными 
дарами утешающая. Радуйся, недуги наша, 
душевныя и телесныя, врачующая; радуйся, 
суетныя радости мира сего презирати нас на- 
учающая. Радуйся, Владычице, Неупиваемая 
Чаша, духовную жажду нашу утоляющая. 


368 — АКАФИСТ ПРЕСВЯТОЙ БОГОРОДИЦЕ 


——ыиАААЫМАЫАЫАА——А—«—А————————'—/—«—_—_ 


Кондак 9. 


Всякое естество ангельское удивися делу 
Твоего милосердия, Господи, яко даровал еси 
грешному роду человеческому твердую За- 
ступницу и Помощницу, к нашим немощем 
приклоняющуюся, и от горькаго недуга пи- 
анства свобождающую, верныя же научаю- 
щую пети Богу: Аллилуиа. 


Икос 9 


Ветия человечестии недоумеют восхвали- 
_ти по достоянию славное, Владычице, иконы 
Твоея явление, ниже мы, грешнии, от сквер- 
ных устен наших возможем принести достой- 
ное похваление Заступнице нашей. Обаче не- 
исчетная чудеса, иконою Твоею являемая, 
видевше, душею и сердцем радуяся, Гебе гла- 
голем: Радуйся, от священнаго лика Твоего 
чудеса источающая; радуйся, от бед и скор- 
бей скоро избавляющая. Радуйся, отвергаю- 
щих Тя посрамляющая; радуйся, от всякаго 
зла прибегающих к Тебе сохраняющая. Ра- 
дуйся, кротким сиянием Твоим мрак греха и 
мглу страстей наших разгоняющая; радуйся, 
души наша любовию к Тебе и Сыну Твоему 
исполняющая. Радуйся, на стезю покаяния 
нас премудре наставляющая; радуйся, добфа- 


`` 

го ответа пред Судиею Праведным нам усерд- 
ная ходатаице. Радуйся, Владычице, Неупи- 
ваемая Чаша, духовную жажду нашу утоля- 
ющая. 


Кондак 10 


Спасти хотя многия страждущия недугом 
пианства, чудную икону Твою, Богомати, да- 
ровала еси, да вси, одержимии сею страстию, 
к чудотворному образу Твоему притекают, и, 
получив исцеление, во умилении взывают 
Богу: Аллилуиа. 


Икос 10 


Стена еси и щит, Богомати, людем, страж- 
дущим недугом пианства, и всем, усердно к 
Тебе притекающим, и икону Твою святую 
благоговейно чтущим. Ибо сию дарова нам 
благих податель Господь в помощь и врачев- 
ство от губительной страсти, и сим внуша- 
ет нам пети Тебе: Радуйся, отчаянных надеж- 
до и печалей наших утоление; радуйся, 
болезней душевных и телесных исцеление. 
Радуйся, нашу скверну чистотою Твоею очи- 
щающая; радуйся, Своею благодатию наше 
недостоинство просвещающая. Радуйся, бре- 
ние наше тленное в нетление облекающая; 

радуйся, моления наша Твоим предстатель- 
ством подкрепляющая. Радуйся, в неможе- 
нии нашем нас утверждающая; радуйся, об- 
легающий нас облак страстей скоро разго- 
няющая. Радуйся, Владычице, Неупиваемая 
Чаша, духовную жажду нашу утоляющая. 


Кондак И 


Пение наше смиренное, от полноты люб- 
ви и усердия Тебе приносимое, не презри, 
Чистая, и не отврати от отчаявшихся и 
страждущих недугом пианства лика Своего, 
но помоги им и нам очиститься от всякия 
скверны греховныя, да возможем достойно и 
праведно пети Богу: Аллилуиа. 


Икос ПИ 


Светоприемную свещу зрим Тя, Пресвятая 
Дево, ибо образ Твой святый лучами благо- 
дати Твоея мглу греховную прогоняет и на 
светлую стезю добродетелей наставляет с ве- 
рою зовущих Ти таковая: Радуйся, заступле- 
нием Твоим от суеты мира сего многомятеж- 
наго нас избавляющая; радуйся, приражения 
страстей плотских отражати нам помогаю- 
щая. Радуйся, мысль благу в сердце наше по- 
лагающая; радуйся, нечистую совесть нашу 

просвещающая. Радуйся, от мучительнаго не- 
дуга пианства страждущих избавляющая; ра- 
дуйся, к искреннему покаянию и вразумле- 
нию призывающая. Радуйся, души всех 
озлобленных умягчающая; радуйся, на по- 
мощь Тя призывающих и имя Твое славящих 
спасающая. Радуйся, Владычице, Неупивае- 
мая Чаша, духовную жажду нашу утоляю- 
щая. 


Кондак 12 


Благодать Божия, присущая иконе Твоей, 
«Неупиваемая Чаша» именуемой, влечет к 
ней, Владычице, всех скорбящих, обездолен- 
ных, вдов и стариц, а наипаче же всех страж- 
дущих недугом пианства, и'не тщетны отхо- 
дят, Пречистая, от неупиваемыя чаши Тво- 
их Божественных дарований, но неоскудно 
получая цельбы от чудотворнаго образа Тво- 
его, Всеблагая, благодарственно поют Богу: 
Аллилуиа. | 


Икос 12 


Поюще Твоя чудеса и велию милость, лю- 
дем, одержимым страстию пианства, явлен- 
ныя, молим Тя, Владычице, спаси и помилуй, 
и настави нас на стезю праву, и не остави 

нас, покрова Твоего ищущих и зовущих Ти: 
Радуйся, к воздержанию от греха пианства 
всех подвизающая; радуйся, от пристрастия 
к вину росою милости Твоея свобождающая. 
Радуйся, страждущих от тяжкаго греха пи- 
анства присное врачевание; радуйся, бедст- 
вующим в страстех скорая помощнице. Ра- 
дуйся, малодушных дивное ободрение; радуй- 
ся, благодушных велия радость. Радуйся, гор- 
дых смиряющая; радуйся, смиренныя возвы- 
шающая и всем спасения желающая. Радуй- 
ся, Владычице, Неупиваемая Чаша, духов- 
ную жажду нашу утоляющая. 


Кондак 13 


О премилостивая Мати сладчайшаго Гос- 
пода нашего Иисуса Христа! Нынешнее на- 
ше услыши моление и избави нас от всех не- 
дугов, душевных и телесных, наипаче же сво- 
боди страждущих недугом пианства рабов 
Твоих (имена), да не во зле погибнут, но да 
‘спасенныя Тобою, присно вопиют Богу: Ал- 
лилуиа. 


Этот кондак читается трижды, затем 1-й 
икос: Ангельстии чини и праведников сонмы... и /-й 
кондак: Избранное и дивное избавление... 


РАДИ ИКОНЫ «НЕУПИВАЕМАЯ ЧАША» 373 





Молитва 


О, премилосердная Владычице! К Твоему 
заступлению ныне прибегаем, молений на- 
ших не презри, но милостиво услыши нас: 
жен, детей, матереи; и тяжким недугом пи- 
анства одержимых и того ради от матере 
своея — Церкви Христовой и спасения отпа- 
дающих братий и сестер и сродник наших ис- 
цели. | 

О, милостивая Мати Божия, коснися сер- 
дец их и скоро возстави от падений грехов- 
ных, ко спасительному воздержанию приве- 
ДИ ИХ. 

Умоли Сына Своего, Христа Бога нашего, 
да простит нам согрешения наша и не отвра- 
тит милости Своея от людей Своих, но да 
укрепит нас в трезвении и целомудрии. 

Приими, Пресвятая Богородице, молитвы 
матерей, о чадах своих слезы проливающих, 
жен, о мужех своих рыдающих, чад, сирых 
и убогих, заблуждшими оставленных, и всех 
нас, к иконе Твоей припадающих. И да при- 
идет сей вопль наш, молитвами Твоими, ко 
престолу Всевышняго. 


Покрый и соблюди нас от лукаваго ловле- 
ния и всех козней вражиих, в страшный же 
час исхода нашего помоги пройти непреткно- 

венно воздушная мытарства, молитвам Тво- 
ими избави нас вечнаго осуждения, да покры- 
ет нас милость Божия в нескончаемыя веки 
веков. Аминь. 


Тропарь, глас 4-й 


Днесь притецем вернии к Божественному 
и пречудному образу Пресвятыя Богоматери, 
напояющей верных сердца небесною неупи- 
ваемою чашею Своего милосердия, и людем 
верным чудеса показующей. Яже мы видяще 
и слышаще духовно празднуем и тепле во- 
пием: Владычице премилостивая, исцели на- 
ша недуги и страсти, молящи Сына Твоего 
Христа Бога нашего спасти души наша. 


Кондак, глас 6-й 


Бысть чрево Твое святая Трапеза, имущая 
Небеснаго Хлеба, Христа Бога нашего, от 
Негоже всяк ядый не умирает, якоже рече 
всех, Богородительнице, Питатель. 


а ооо анаь алка 

Тропарь, глас 4-й 


Со духи праведных скончавшихся душу ра- 
ба Твоего, Спасе, упокой, сохраняя ю во бла- 
женной жизни, яже у Тебе, Человеколюбче. 


В покоищи Твоем, Господи: идеже вси свя- 
тии Твои упокоеваются, упокой и душу ра- 
ба Твоего, яко Един еси Человеколюбец. 


Слава: Ты еси Бог, сошедый во ад и узы 
окованных разрешивый, Сам и душу раба 
Твоего упокой. 


И ныне: Едина Чистая и Непорочная Де- 
во, Бога без семене рождшая, моли спасти- 
ся души его. 


Седален, глас 5-й 


Покой, Спасе наш, с праведными раба Тво- 
его, и сего всели во дворы Твоя, якоже есть 
писано, презирая, яко благ, прегрешения его 

вольная и невольная и вся яже в ведении и 
не в ведении, Человеколюбче. 


Кондак, глас 8-й 


Со святыми упокой, Христе, душу раба 
Твоего, идёже несть болезнь, ни печаль, ни 
воздыхание, но жизнь безконечная. 


Икос 


Сам Един еси Безсмертный, сотворивый и 
создавый человека: земнии убо от земли со- 
здахомся и в землю туюжде пойдем, якоже 
повелел еси, Создавый мя, и рекий ми: яко 
земля еси и в землю отъидеши, аможе вси 
человецы пойдем, надгробное рыдание тво- 
ряще песнь: Аллилуиа, Аллилуиа, Аллилуиа. 


Родителей за детей 


Господи Иисусе Христе, Боже наш, Вла- 
дыко живота и смерти, Утешителю скорбя- 
щих! С сокрушенным и умиленным сердцем 
прибегаю к Тебе и молюся Ти: помяни, Гос- 
поди, во царствии Твоем усопшаго раба Тво- 
его, чадо мое (имя), и сотвори ему вечную 
память. Ты, Владыко живота и смерти, даро- 
вал еси мне чадо сие, Твоей же благой и пре- 
мудрой воле изволися и отъяти еу мене. Бу- 


а ОЕ В Е ЕО Е ЕЕ ЗЕВС. 


МОЛИТВЫ ОБ УСОПШИХ 377 


ди благословенно имя Твое, Господи. Молю 
Тя, Судие неба и земли, безконечною любо- 
вию Твоею к нам, грешным, прости усопше- 
му чаду моему вся согрешения его, вольная 
и невольная, яже словом, яже делом, яже ве- 
дением и неведением. Прости, Милостиве, и 
наша родительская согрешения, да не пребу- 
дут они на чадех наших: вем, яко множицею 
согрешихом пред Тобою, множицею не со- 
блюдохом, не сотворихом, якоже заповедал 
еси нам. Аще же усопшее чадо наше, нашея 
или своея ради вины, бяше в житии сем, ра- 
ботая миру и плоти своея, и не паче Тебе, 
Господу и Богу своему: аще возлюби преле- 
сти мира сего, а не паче слово Твое и запо- 
веди Твоя, аще предавшеся сластем житей- 
ским, а не паче сокрушению о гресех своих, 
и в невоздержании бдение, пост и молитву 
забвению предавше, — молю Тя усердно, 
прости, преблагий Отче, чаду моему вся та- 
ковыя прегрешения его, прости и ослаби, 
аще и ино злое сотвори в житии сем. Хрис- 
те Иисусе! Ты воскресил еси дщерь Иаира 
по вере и молитве отца ея, Ты исцелил еси 
дщерь жены — хананеянки по вере и про- 
шению матери ея: услыши убо и молитву 
мою, не презри и моления моего о чаде мо- 
ем. Прости, Господи, прости, вся согрешения 

его и, простив и очистив'душу его, изми му- 
ки вечныя и всели со всеми святыми Твои- 
ми, от века благоугодившими Тебе, идеже 
несть болезнь, ни печаль, ни воздыхание, но 
жизнь безконечная: яко несть человек, иже 
жив будет и не согрешит, но Ты Един еси 
кроме всякаго греха: да егда имаши судити 
мирови, услышит чадо мое превожделенный 
глас Твой: приидите, благословеннии Отца 
Моего, и наследуйте уготованное вам царст- 
вие от сложения мира. Яко ты еси Отец ми- 
лостей и щедрот, Гы живот и воскрешение 
наше, и Тебе славу возсылаем со Отцем и 
Святым Духом, ныне и присно и во веки ве- 
ков. АМИНЬ. 


Детей за родителей 


Господи, Иисусе Христе, Боже наш! Ты — 
сирых хранитель, скорбящих прибежище и 
плачущих утешитель. Прибегаю к Тебе аз, 
сирый, стеня и плача, и молюся Тебе: услы- 
ши моление мое и не отврати лица Твоего 
от воздыханий сердца моего и от слез очей 
моих. Молюся Тебе, милосердый Господи, 
утоли скорбь мою о разлучении с родившим 
и воспитавшим мя, родителем моим (имя); 
душу же его, яко отшедшую к Тебе с истин- 
ною верою в Тя и твердою надеждою на Твое 

человеколюбие и милость, приими в Царст- 
во Твое Небесное. Преклоняюсь пред Твоею 
святою волею, еюже отъят бысть у мене, и 
прошу Тя, не отыми точию от него милости 
и благосердия Твоего. Вем, Господи, яко Ты, 
Судия мира сего, грехи и нечестия отцев на- 
казуеши в детях, внуках и правнуках даже 
до третьяго и четвертаго рода: но и милуе- 
ши отцев за молитвы и добродетели чад их, 
внуков и правнуков. С сокрушением и уми- 
лением сердца молю Тя, милостивый Судие, 
не наказуй вечным наказанием усопшаго не- 
забвеннаго для мене раба Твоего, родителя 
моего (имя), но отпусти ему вся согреше- 
ния его вольная и невольная, словом и де- 
лом, ведением и неведением сотворенная им 
в житии его зде на земле, и по милосердию 
и человеколюбию Твоему, молитв ради Пре- 
чистыя Богородицы и всех святых, помилуй 
его и вечныя муки ‘избави. Ты, милосердый 
Отче отцев и чад! даруй мне, во вся дни жиз- 
ни моея, до последняго издыхания моего, не 
преставати памятовати о усопшем родителе 
моем в молитвах своих, и умоляти Тя, пра- 
веднаго Судию, да вчиниши его в месте свет- 
ле, в месте прохладне и в месте покоине, со 
всеми святыми, отнюду же отбеже всяка 6бо- 
лезнь, печаль и воздыхание. Милостиве Гос- 

поди! приими днесь о рабе Твоем (имя), 
теплую молитву мою сию и воздай ему воз- 
даянием Твоим за труды и попечения воспи- 
тания моего в вере и христианском благоче- 
стии, яко научившему мя первее всего ведети 
Тя, своего Господа, в благоговении молити- 
ся Тебе, на Тебе единаго уповати в бедах, 
скорбех и болезнех и хранити заповеди Твоя; 
за благопопечение его о моем духовном 
преуспеянии, за тепле приносимыя им о мне 
моления пред Тобою и за все дары, им ис- 
прошенные мне от Тебе, воздай ему Своею 
милостию, Своими небесными благами и ра- 
достями в вечном царствии Твоем. Ты бо еси 
Бог милостей и щедрот и человеколюбия, Ты 
покой и радость верных рабов Твоих, и Те- 
бе славу возсылаем со Отцем и Святым Ду- 
хом, и ныне и присно и во веки веков. Аминь. 


Лишившегося супруги 


Христе Иисусе, Господи и Вседержителю! 
В сокрущении и умилении сердца моего мо- 
люся Тебе: упокой, Господи, душу усопшия 
рабы Твоея, имя, в небесном царствии Тво- 
ем. Владыко Вседержителю! Ты благоволил 
еси супружеский союз мужа и жены, егда 
рекл еси: не добро быти человеку единому, 
сотворим ему помощника по нему. Ты освя- 

тил еси союз сей во образ духовнаго союза 
Христа с Церковию. Верую, Господи, и испо- 
ведую, яко Ты благословил еси сочетати и 
мене сим святым союзом с единою из рабынь 
Твоих. Твоей же благой и премудрой воле из- 
волися отъяти у мене сию рабу Твою, юже 
дал еси мне, яко помощницу и сопутницу 
жизни моея. Преклоняюся пред сею Твоею 
волею, и молюся Ги от всего сердца моего, 
приими моление мое сие о рабе Твоей (имя), 
и прости ей, аще согреши словом, делом, по- 
мышлением, ведением и неведением; аще 
земное возлюби паче небеснаго; аще о одеж- 
де и украшении тела своего печеся паче, не- 
же о просвещении одеяния души своея; или 
аще небреже о чадех своих; аще преогорчи 
кого словом или делом; аще поропта в сердце 
своем на ближняго своего или осуди кого или 
ино что от таковых злых содела. Вся сия про- 
сти ей, яко благий и человеколюбивый: яко 
несть человек, иже жив будет и не согрешит. 
Не вниди в суд с рабою Твоею, яко создани- 
ем Твоим, не осуди ю по грехом ея на веч- 
ныя муки, но пощади и помилуй по велицей 
милости Твоей. Молю и прошу Тя, Господи, 
сил даруй ми по вся дни жизни моея не пре- 
ставати молитися о усопшей рабе Твоей, и 
даже до кончины живота моего просити ей 

у Тебе, Судии всего мира, оставления согре- 
шений ея. Да яко же Ты, Боже, положил еси 
на главу ея венец от камене честна, венчая 
ю зде на земли; тако увенчай ю вечною 
Твоею славою в Небесном Царствии Твоем, 
со всеми святыми, тамо ликующими, да вку- 
пе с ними вечно воспевает всесвятое имя 
Твое с Отцем и Святым Духом. Аминь. 


Вдовицы за супруга 


Христе Иисусе, Господи и Вседержителю! 
Ты — плачущих утешение, сирых и вдовиц 
заступление. Ты рекл еси: призови МЯя в день 
скорби твоея, и изму тя. Во дни скорби своея 
прибегаю к Тебе аз и молюся Ти: не отвра- 
ти лица Твоего от мене и услыши моление 
мое, приносимое Тебе со слезами. Ты, Гос- 
поди Владыко всяческих, благоволил еси со- 
четати мя со единем из рабов Твоих, во еже 
быти нам едино тело и един дух; Ты дал еси 
мне сего раба, яко сожителя и защитника. 
Твоей же благой и премудрой воле изволи- 
ся отъяти от мене сего раба Твоего и оста- 
вити мя едину. Преклоняюся пред сею Твоею 
волею и к Тебе прибегаю во дни скорби моея: 
утоли печаль мою о разлучении с рабом Тво- 
им, другом моим. Аще отъял еси его от ме- 
не, не отыми от мене Своея милости. Якоже 

некогда приял еси вдовицы две лепты, тако 
приими и сие моление мое. Помяни, Госпо- 
ди, душу усопшаго раба Твоего (имя), про- 
сти ему все согрешения его, вольная и не- 
вольная, аще словом, аще делом, аще веде- 
нием и неведением, не погуби его со безза- 
конми его и не предаждь вечной муке, но по 
велицей милости Твоей и по множеству ще- 
дрот Твоих ослаби и прости вся согрешения 
его и вчини его со святыми Твоими, идеже 
несть болезнь, ни печаль, ни воздыхание, но 
жизнь безконечная. Молю и прошу Тя, Гос- 
поди, даруи ми во вся дни жизни моея не 
преставати молитися о усопшем рабе Твоем, 
и даже до исхода моего просити у Тебе, Су- 
дии всего мира, оставления всех согрешений 
его и вселения его в небесныя обители, яже 
еси уготовал любящим Тя. Яко аще бо и со- 
греши, но не отступи от Тебе, и несумненно 
Отца и Сына и Святаго Духа православно да- 
же до последняго своего издыхания испове- 
да; тем же веру его, яже в Тя, вместо дел 
ему вмени: яко несть человек, иже жив бу- 
дет и не согрешит, Ты един кроме греха, и 
правда Твоя — правда во веки. Верую, Гос- 
поди, и исповедую, яко Ты услышиши моле- 
ние мое и не отвратиши лица Твоего от ме- 
не. Видя вдовицу, зельне плачущу, умилосер- 

дився, сына ея, на погребение несома, вос- 
кресил еси: тако, умилосердився, утиши и 
скорбь мою. Яко же отверзл еси рабу Твое- 
му Феофилу, отшедшему к Тебе, двери ми- 
лосердия Гвоего и простил еси ему прегре- 
шения его по молитвам святыя Церкве 
Твоея, внемля молитвам и милостыням су- 
пруги его: сице и аз молю Тя, приими и мое 
моление о рабе Твоем и введи его в жизнь 
вечную. Яко Ты еси уповение наше, Ты еси 
Бог, еже миловати и спасати, и Тебе славу 
возсылаем со Отцем и Святым Духом, ныне 
и присно и во веки веков. Аминь. 


Молитва за умершего скоропостижно. (внезапно) 


Господи Иисусе Христе, Владыко живота 
и смерти, Ты рекл еси в святем Твоем Еван- 
гелии: бдите, не весте бо, когда приидет ‘Сын 
Человеческий, в оньже час не мните, Сын 
Человеческий приидет. Но мы, земнии и 
грешнии, предавшеся печалем и сластем жи- 
тейским, забвению предаем час смерти 
своея, и тако призываеми бываем к Тебе, Су- 
дие неба и земли, внезапу, в час, в оньже не 
чаяхом и не мнихом. Тако внезапу призван 
бысть к Тебе усопший раб Твой, брат наш 
(имя). Неизследимы и непостижимы пути 
дивнаго Твоего смотрения на нас, Господи 

Спасителю! Смиренно преклоняю главу свою 
пред сими Твоими путями, Господи Влады- 
ко, и молю Тя усердною моею верою, при- 
зри с высоты святаго жилища Твоего и осе- 
ни мя Своею Благодатию, да исправится мо- 
литва моя сия пред Тобою, яко кадило бла- 
говонное. Премилостиве Господи, услыши 
молитву мою за раба Твоего, по неисповеди- 
мым судьбам Твоим внезапу похищеннаго от 
нас смертию; пощади и помилуй претрепет- 
ную его душу, позванную к нелицеприятно- 
му Твоему суду в час, в оньже не чаяше. Да 
не яростию Твоею обличиши ю, ниже гневом 
Твоим накажеши ю; но пощади и помилуй ю, 
ради крестных заслуг Своих и молитв ради 
Пречистыя Своея Матере и всех святых Тво- 
их, прости ей вся согрешения, вольная и не- 
вольная, яже словом, яже делом, яже веде- 
нием и неведением. Аще и восхищен бысть 
раб Твой (имя), но обаче в жизни сей веро- 
ва в Тя и исповеда Тя, Бога и Спаса миру 
Христа, и на Тя упование имеяше: сию убо 
веру и сие упование вместо дел вмени. Ми- 
лосерде Господи! Ты не хощеши смерти греш- 
ника, но милостиво приемлеши от него и за 
него вся, ко обращению и спасению соделы- 
ваемая, и Сам благоустрояеши путь его, еже 
живу быти ему. Молю убо Тя, благоволи та- 

кожде воспомянути вся дела милосердия и 
вся моления, зде на земли творимыя за усоп- 
шаго раба Твоего, благоволи прияти и мою 
молитву о нем купно с молитвами священ- 
нослужителей Святыя Церкве Твоея, и отпу- 
стити душе его вся согрешения, умирити 
смятенное сердце его, пощадити его от веч- 
ныя муки и упокоити в месте светле. Яко 
Твое есть, еже миловати и спасати ны, Хри- 
сте, Спасе наш, и Тебе Единому подобает не- 
изреченная благость и вечная слава со От- 
цем и Святым Духом, ныне и присно и во ве- 
ки веков. Аминь. 


Молитва за всякого усопшего 


Помяни, Господи Боже наш, в вере и на- 
дежди живота вечнаго преставльшагося ра- 
ба Твоего, брата нашего (имя), и яко Благ 
и Человеколюбец, отпущаяий грехи и потреб- 
ляяй неправды, ослаби, остави и прости вся 
вольная его согрешения и невольная, изба- 
ви его вечныя муки и огня геенскаго, и да- 
руй ему причастие и наслаждение вечных 
Твоих благих, уготованных любящым Тя: аще 
бо и согреши, но не отступи от Тебе, и не- 
сумненно во Отца и Сына и Святаго Духа, 
Бога Тя в Троице славимаго, верова, и Еди- 
ницу в Троице и Троицу во Единстве, право- 

славно даже до последняго своего издыхания 
исповеда. Темже милостив тому буди, и ве- 
ру, яже в Тя вместо дел вмени, и со святы- 
ми Гвоими яко Щедр упокои: несть бо чело- 
века, иже поживет и не согрешит. Но Ты 
‚ Един еси кроме всякаго греха, и правда Твоя, 
правда во веки, и Ты еси Един Бог милостей 
и щедрот, и человеколюбия, и Тебе славу 
возсылаем Отцу и Сыну и Святому Духу, ны- 
не и присно, и во веки веков. 


Молитва за младенцев, умерших во утробе 
(митрополита Григория Новгородского 
и Петербургского) 


Помяни, человеколюбче Господи, души от- 
шедших рабов Твоих, младенцев, кои во 
утробе православных их матереи умерли не- 
чаянно от неведомых действий, или от труд- 
ного рождения, или от некоей неосторожно- 
сти, окрести их, Господи, в море щедрот Тво- 
их, и спаси неизреченною Твоею благостию. 


Домашняя молитва 
матери за детей мертворожденных, 
иеромонаха Арсения Афонского 


Господи, помилуй чад моих, умерших во 
утробе моей! За веру и слезы мои, ради ми- 
лосердия Твоего, Господи, не лиши их света 
Твоего божественного! 





МОЛИТВЫ ОБ ИЗБАВЛЕНИИ 
ОТ ИСКУШЕНИЙ 


Молитва преп. Симеона Нового Богослова 


Не попусти на меня, Владыко Господи, ис- 
кушение или скорбь или болезнь свыше си- 
лы моей, но избавь от них или даруй мне кре- 
пость перенести их с благодарением. 


Молитва, когда бывают нечистые помыслы 
и желание грешить или уныние, отчаяние, тоска 


Предложение твое, враже, на главу твою, 
Божия Матерь, помоги мне. (И читать 
много раз молитву «Богородице Дево, ра- 
дуйся...») 


Молитва, чтомая во время брани плотской, 
преп. Макария Оптинского 


О Мати Господа, моего Творца, Ты корень 
девства и неувядаемый цвет чистоты. О Бо- 
городительнице! Ты ми помози, немощному 
плотскою страстию и болезненну сущу, еди- 

но бо Твое и с Тобою Твоего Сына и Бога 
имею заступление. Аминь. 


Молитва на злые мысли 


Помилуй мя, Господи, и не даждь мне по- 
гибнуть! Помилуй мя, Господи, яко немощен 
есмь! Посрами, Господи, борющаго мя беса. 
Упование мое, осени над главою моею в день 
брани бесовския! Борющаго мя врага побо- 
ри, Господи, и обуревающия мя помыслы 
укроти тишиною Твоею, Слове Божии! 


Молитва св. Иоанна Кронштадтского 


Господи, Ты Судия земли, Ты не любишь 
неправду, услыши молитву мою недостойную 
и пошли силу Твою, и пошли помощь Твою 
там, где встретят меня враги видимые и не- 
видимые, и чтобы стали столпы на месте том, 
где их встретит сила Твоя. Аминь. 


Молитва к Божией Матери 


Нескверная, Неблазная, Нетленная, Пре- 
чистая, Неневестная Богоневесто, Богороди- 
це Марие, Госпоже мира и Надеждо моя! 
Призри на мя, грешнаго, в час сей и Егоже 
из чистых кровей Твоих неискусомужно ро- 
дила еси Господа Иисуса Христа, милости- 

во мне соделай матерними Твоими молитва- 
ми; Гого зревшая осужденна и оружием пе- 
чали в сердце уязвившаяся, уязви душу мою 
Божественною любовию! Того в узах и по- 
руганиях горце оплакавшая, слезы сокруше- 
ния мне даруй; при вольном Того ведении на 
смерть. душею тяжце поболевшая, болезней 
мя свободи, да тя славлю достойну славимую 
во веки. Аминь. 





МОЛИТВЫ НА ИЗБАВЛЕНИЕ 
ОТ ХУЛЬНЫХ ПОМЫСЛОВ 


Начало обычное по: Отче наш... Господи, 
помилуй (12). Приидите, поклонимся... 
(трижды). 


Молитва 1 


Боже Превечный! сокровенных Сведетелю! 
испытуяй сердца и утробы, седяй на Херу- 
вимех, и видяй бездны, разумеваяй помыш- 
ления моя издалеча! Ты веси, яко ненавиж- 
ду, не хощу, и не соизволяю нечистым, мерз- 
ким, хульным помышлениям, безстудне на мя 
нападающим; и молю Твою благость, запре- 
ти духу хульному, да отступит от мене, от- 
жени мысли злыя, да не стужают ми, утиши 
волнение сердца моего, укроти бурю помыс- 
лов моих, посрами врага смущающаго со- 
весть мою, да не порадуется враг мой о мне; 
Тебе бо трепещут и трясутся противнии ду- 
си, Тебе послушают всяческая, Гебе работ- 

на суть вся; Ты повели буре и волнению ума 
моего, да станет в тишину, да без сумнения 
и смущения поработаю Тебе, Господу моему, 
во вся дни живота моего! Аминь. 


Молитва 2-я 


Господи! зриши ми скорбь, зриши мою бе- 
ду, зриши и безстудие врага моего, яко лю- 
те и тяжце нападает на мя хульными помыс- 
лы, оскорбляя душу мою, опечаляя сердце 
мое, помрачая ум мой, и смущая совесть 
мою, егоже богохульнаго шептания и бого- 
мерзкаго во уме моем глаголания толико не- 
навижду, яко первее умрети хотел бых, не- 
же сия на Тя благаго Бога моего помыслы 
хульные прияти, и сим соизволити, яже враг 
мой во уме моем вещает; но за слабость мою, 
тым противным и богохульным и богомерз- 
ким мыслем одолети, и от себе я отгнати не 
могу без Твоея, Боже мой, помощи: естест- 
во бо мое страстно, ум непостоянен, сила 
моя немощна, супостат же мой крепок, и си- 
ла его превосходит моя силы; и аще не бы 
Ты, Господь крепок и силен был в людех Сво- 
их, то кто доволен, цел сохранен быти от вра- 
га и человекоубийцы диавола? Тем припадаю 
Ти, о Всемилостивый и Премилосердый! не 
хотяй отчаяния моего, Создателю Боже! и 


БД день ое побои нии ава сода еы 


ТЕР УЧЕНИИ ЗАРИ 


ОТ ХУЛЬНЫХ ПОМЫСЛОВ 393 


молю всесильную Твою помощь, порази на’ 
главу стужающаго ми врага, блесни молнию, 
и раждени обышедшия мя супостаты, возси- 
яй светлую в сердцы моем благодати Твоея 
зарю, да отбежит от мене темный облак хуль- 
ных, находящих на мя мыслей, да в свете по- 
мощи Твоея узрю Тебе Христа моего, просве- 
щающаго всякаго человека, да в свете лица 
Твоего пойду, и о имени Твоем возрадуюся_ 
во веки! Аминь. 


Молитва 3-я, на беса хульнаго 


Да обратится болезнь твоя на главу твою, 
и на верх твой хула твоя да снидет, лукавый 
бесе и нечистый; аз бо Господу Богу моему 
кланяюся, и Того никогдаже похулю. Како бо 
ми возможно Сему досадити, или Его поху- 
лити, Егоже по вся дни и нощи и часы сла- 
вословлю, и покланяюся от всея души моея 
и крепости и мысли моея? Но убо славосло- 
вие мое есть, хула же твоя есть; ты узриши, 
о нихже нань клевещеши, и яко отступник 
на Бога глаголеши. 


Молитва 4-я, запрещение диаволу 


Запрещает ти, вселукавый душе, диаволе, 
Господь, пришедый в мир Пречистою и 


Святою Девою воистинну Богородицею на 
спасение миру нас деля* грешных. Проклят 
еси ты и вся неприязненная твоя помышле- 
ния, яже в нощи и во дни. Заклинаю тя 
именем Единосущныя и Неразделимыя Тро- 
ицы, Отца и Сына и Святаго Духа, отступи 
от мене раба Божия (имя), не влагай в 
сердце мое помыслов неприязненных, но 
отыди в места пуста и безводная, идеже не 
присещает Господь. Заклинаю тя, нечистый 
и богохульный душе, именем Господа наше- 
го Иисуса Христа, не блазнити, не смущати 
мя хульными помыслы, внегда сотворити 
ми молитвы моя к Господу Богу моему, но 
да будут вся твоя хульная помышления на 
твою главу в День Судный; аз бо Господу 
Богу моему служу, и Тому единому возсы- 
лаю молитву во дни и нощи, тебе упражня- 
ющу, мене же милующу, и укрепляющу, и 
оставляющу ми за многую Его благость и 
милость вся прегрешения. Иди за мною, са- 
тано, и проклят буди ты, и вся неприязнен- 
ная твоя и противная сила, яко благослови- 
ся и прославися пречестное имя Отца и 
Сына и Святаго Духа, ныне и присно, и во 
веки веков. Аминь. 


= 

Молитва 5-я, к Пресвятой Богородице 


Пресвятая Владычице моя Богородице, 
святыми Твоими и всесильными мольбами от- 
жени от мене смиреннаго и окаяннаго раба 
Твоего уныние, забвение, неразумие, нераде- 
ние, и вся скверная, лукавая и хульная по- 
мышления от окаяннаго моего сердца и от по- 
мраченнаго ума моего; и погаси пламень 
страстей моих, яко нищ есмь и окаянен. И 
избави мя от многих и лютых воспоминаний 
и предприятий, и от всех действ злых свобо- 
ди мя. Яко благословена еси от всех родов, 
и славится пречестное имя Твое во веки ве- 
ков. АМИНЬ. 


Молитва 6-я, к Богу 


В руце Твоего превеликаго милосердия, 
о Боже мой! вручаю душу и тело мое, чув- 
ства и глаголы моя, советы и помышления 
моя, дела моя, и вся души и тела моего упо- 
требления, вход и исход мой, веру и житель- 
ство мое, течение и кончину живота моего, 
день же и час издыхания моего, преставле- 
ние мое и упокоение, и воскресение души и 
тела моего, со всеми святыми избранными 
Твоими. Гы же преблагий и человеколюби- 
вый Боже! приими мя в руце защищения Тво- 

его, и избави мя от всякаго зла, прости пре- 
множество грехов моих, очисти осквернен- 
ную ми душу и тело, и сохрани мя в крове 
милости Твоея во вся дни живота моего, яко 
да Твоею благодатию укрепляемый избавлю- 
ся от ловящих мя сетей вражиих, и Твоею 
благостынею в чувство приведен, и на путь 
истиннаго покаяния наставлен, сподоблюся 
христианския кончины, животу моему без- 
страстныя, непостыдныя, мирныя, и немя- 
тежнаго от воздушных духов прешествия, и 
добраго ответа на страшном Твоем суде, и 
да сподоблен буду зрения неизреченныя Ти 
славы, и слышания пресладкаго Твоего, бла- 
_ гословеннаго Ти гласа, и у Тебе Бога моего 
да получу. жизнь и спасение, аминь. 


Псалом Давиду, 27 


К Тебе, Господи, воззову, Боже мой, да не 
премолчиши от мене, да не когда премолчи- 
ши от мене, и уподоблюся низходящым в ров. 
Услыши, Господи, глас моления моего, вне- 
гда молити ми ся к Тебе, внегда воздети ми 
руце мои к храму святому Твоему. Не при- 
влецы мене со грешники и с делающими не- 
правду не погуби мене, глаголющими мир с 
ближними своими, злая же в сердцах своих. 
Даждь им, Господи, по делом их, и по лукав- 

ству начинаний их: по делом руку их даждь 
им: воздаждь воздаяние их им. Яко не разу- 
меша в дела Господня и в дела руку Его: ра- 
зориши я, и не созиждеши я. Благословен 
Господь, яко услыша глас моления моего. 
Господь Помощник мой, и Защититель мой: 
на Него упова сердце мое, и поможе ми, и 
процвете плоть моя, и волею моею исповем- 
ся Ему. Господь утверждение людей Своих, 
и Защититель спасений христа Своего есть. 
Спаси люди Твоя и благослови достояние 
Твое, и упаси я, и возми я до века. 


Гаже: Честнейшую Херувим... Слава, и 
ныне. Господи помилуй (трижды). Господи, 
благослови. И отпуст. Аще мощно, сотво- 
ри и поклонов по силе, и избавишься от 
хульных мыслей Богу помогающу. 


КРАТЧАЙШИЙ ОБРАЗ ИЗБАВЛЕНИЯ 
ОТ ХУЛЬНЫХ МЫСЛЕЙ 


Аще приидет хульный помысл на Бога, 
читай: Верую во единаго Бога... до кониа: 
и будет ли мощно, сотвори метаний, или 
поклонов что-либо по силе. 


Аще приидет хульный помысл на Пречи- 
стыя Тайны Христовы, читай: Верую, Гос- 


и 

поди, и исповедую, яко Ты еси воистинну 
Христос... до конца и сотвори поклонение. 


Аще приидет хульный помысл на Пречи- 
стую Богородицу, читай каковую-либо мо- 
литву к Пречистой Богородице; или: Под 
Твое благоутробие... или: Богородице Дево, 
радуйся... или какий-либо тропарь Богоро- 
дичен, с поклонами, глаголя: Пресвятая Бо- 
городице, спаси мя грешнаго! | 


Аще кий приидет хульный помысл на ко- 
его святаго, читай сие: Моли Бога о мне 
грешном, святый (имя), яко аз по Бозе к те- 
бе прибегаю, скорому помощнику и молит- 
веннику о душах наших. И сотвори покло- 
нов по силе, глаголя: Святый (имя), моли 
Бога о мне грешном. 


Аще приидет хульный помысл на какую 
икону, сотвори пред тою иконою покло- 
нов 15, или колико можеши, молящися то- 
му, иже на той иконе изображен, и тако 
хульныя мысли ни во чтоже вмениши Бо- 
жиею помощию. Аминь. 





„лавы обо вы жа м лы ша ллшаь 


абы ааа адыд 


де ден ыыы 





МОЛИТВЫ НА ОТГНАНИЕ 
ЗЛЫХ ДУХОВ И О СОХРАНЕНИИ 


ОТ ДИАВОЛА 


Три молитвы, приносимые с началом дня 
Молитва 1-я _ 


Тебе, Богу и Творцу моему, в Троице Свя- 
тей славимому Отцу, и Сыну, и Святому Ду- 
ху, поклоняюся и вручаю душу и тело мое, 
и молюся: Ты мя благослови, Ты мя поми- 
луй, и от всякаго мирскаго, диавольскаго и 
телеснаго зла избави. И даждь в мире без 
греха прейти день сей, в славу Твою, и во 
спасение души моея. Аминь. 


Молитва 2-я 


В руце Твоего превеликаго милосердия, 
о Боже мой, вручаю душу и тело мое, чув- 
ства и глаголы моя, советы и помышления 
моя, дела моя и вся тела и души моея дви- 
жения. Вход и исход мой, веру и жительст- 
во мое, течение и кончину живота моего, 

день и час издыхания моего, преставление 
мое, упокоение души и тела моего. Ты же, 
о Премилосерде Боже, всего мира грехами 
непреодолеваемая Благосте и Незлобие, Гос- 
поди, мене, паче всех человеков грешнеиша- 
го, приими в руце защищения Твоего и из- 
бави от всякаго зла, очисти многое множе- 
ство беззаконий моих, подаждь исправление 
злому и окаянному моему житию и от гря- 
дущих грехопадений лютых всегда восхищай 
мя, да ни в чемже когда прогневаю Твое че- 
ловеколюбие, имже покрывай немощь мою от 
бесов, страстей и злых человеков. Врагом ви- 
димым и невидимым запрети, руководствуя 
мя спасенным путем, доведи к Тебе, приста- 
нищу моему и желаний моих краю. Даруй ми 
кончину христианску, непостыдну, мирну, от 
воздушных духов злобы соблюди, на Страш- 
ном Твоем Суде милостив рабу Твоему буди 
и причти мя одесную благословенным Тво- 
им овцам, да с ними Тебе, Творца моего, 
славлю во веки. Аминь. 


Молитва 3-я 


Слава Тебе, Царю, Боже Вседержителю, 
Иже Божественным Твоим и человеколюб- 
ным промыслом, сподобил мя еси, грешнаго 
и недостойнаго, от сна встати и получити 

вход святаго дому Твоего: прими, Господи, и 
глас моления моего, якоже святых и умных 
Твоих сил, и благоволи сердцем чистым, и 
духом смиренным приноситися Тебе хвалу от 
скверных устен моих, яко да и аз общник бу- 
ду мудрым девам, со светлою свещею души 
моея, и славлю Тя во Отце и Дусе славима-_ 
го Бога Слова. Аминь. 


Молитва преп. Нектария Оптинского 


Господи Иисусе Христе, Сыне Божий, гря- 
дый судити живых и мертвых, помилуй нас, 
грешных, прости грехопадения всей нашей 
жизни, и имиже веси судьбами сокрый нас 
от лица антихриста в сокровенной пустыне 
спасения Твоего. 

Молитва о даровании молитвы 


Научи мя, Господи, усердно молиться Те- 
бе со вниманием и любовью, без которых мо- 
литва не бывает услышана! Да не будет у ме- 
ня небрежной молитвы во грех мне! 


Молитва в день рождения 


Господи Боже, Владыко всего мира види- 
мого и невидимого, от Твоей святой воли за- 
висят все дни и лета моей жизни. Благода- 
рю Тебя, премилосердный Отче, что Ты доз- 
волил мне прожить еще один год; знаю, что 
по грехам моим я недостоин этой милости, 
но Гы оказываешь мне ее по неизреченному 
человеколюбию Твоему. Продли и еще мило- 
сти Твои мне, грешному; продолжи жизнь 
мою в добродетели, спокойствии, в здоровье, 
в мире со всеми сродниками и согласии со 
всеми ближними. Подай мне изобилие пло- 
дов земных и все, что к удовлетворению нуж- 


в оба 

дам моим потребно. Больше всего очисти со- 
весть мою, укрепи меня на пути спасения, 
чтобы я, следуя по нему, после многолетней 
в мире сем жизни, перейдя в жизнь вечную, 
удостоился быть наследником Царства Тво- 
его Небесного. Сам, Господи, благослови на- 
чинаемый мною год и все дни жизни моей. 
Аминь. 


Молитва в день Нового Года 


Господи Боже, всех видимых и невидимых 
тварей Творец и Зиждитель, сотворивший 
времена и лета, Сам благослови начинаю- 
щийся сего дня Новый Год, который мы счи- 
таем от воплощения Твоего для нашего спа- 
сения. Дозволь нам провести сей год и мно- 
гие по нем в мире и согласии с ближними 
нашими; укрепи и распространи Святую Все- 
ленскую Церковь, которую Ты Сам основал 
в Иерусалиме, и спасительною жертвою свя- 
того Тела и пречистой Крови освятил. Оте- 
чество наше возвыси, сохрани и прославь; 
долгоденствие, здоровье, изобилие плодов 
земных и благорастворение воздуха дай нам; 
меня, грешного раба Твоего, всех родствен- 
ников и ближних моих и всех благоверных 
христиан, как истинный наш верховный Па- 
стырь, упаси, огради и на пути спасения ут- 

верди, чтобы мы, следуя по нему после дол- 
говременной и благополучной жизни в’мире 
сем, достигнули Царства Твоего Небесного 
и удостоились вечного блаженства со святы- 
ми Твоими. Аминь. 


Молитва ко Пресвятой Богородице 
за духовного отца 


О Пресвятая Владычице моя, Дево Бого- 
родице, Царице Небесе и земли, вонми во- 
пиющей души моей и приими грешную моль- 
бу мою, Пречистая Матерь Божия, за отца мо- 
его духовнаго, скорбящаго раба Твоего (имя). 

Буди ему всегда спутницей, и на всякое 
время сопровождай и ограждай его святыми 
Ангелами. Укрепляй его бодрствующаго, обе- 
регай его спящаго, утешай его плачущаго, 
ободряй его унывающаго, избавляй от скор- 
бей, освобождай от клеветы, воздвизай не- 
мощнаго, побеждай воюющих против него бе- 
сов и в смертной опасности помогай ему. 
Ежедневно являй его страшным для видимых 
и невидимых врагов, чтобы они знали, что 
он Твой раб, Богоматерь, родившая Бога и 
Царя, Которому подобает честь и поклоне- 
ние во веки веков. 

Матерь Божия, умягчи сердца злых чело- 
век, возстающих на него. 

Ты видишь труды и скорби отца моего, его 
скорби Тебе единой известны. Ты ведаешь 
все тайны души его, воззри милостиво на не- 
го с небеси, облегчи его страдания, покрый 
его покровом Своим, посети его Своею не- 
бесною милостию, посли благословение на 
дела его и дай ему невидимую помощь. И свя- 
тыми его молитвами дай мне смирение, са- 
моукорение, терпение, кротость, целомудрие, 
молчание и покрый меня от всех напастей и 
врагов видимых и невидимых. 


Молитва перед выходом из дома, 
свт. Иоанна Златоуста 


Отрицаюсь тебе, сатана, гордыни твоей и 
служению тебе, и сочетаюсь Тебе, Христе, 
во имя Отца и Сына и Святаго Духа. Аминь. 


И ограждай себя крестным знамением. 


Молитва идущего в церковь 


Возвеселихся о рекших мне: в дом Госпо- 
день пойдем. Аз же множеством милости 
Твоея, Господи, вниду в дом Твой, поклоню- 
ся ко храму святому Твоему в страсе Твоем. 
Господи, настави мя правдою Твоею, враг мо- 
их ради исправи пред Тобою путь мои; да без 
преткновения прославлю Едино Божество, 

Отца и Сына и Святаго Духа, ныне и при- 
сно и во веки веков. Аминь. 


Молитва перед исповедью, 
преп. Симеона Нового Богослова 


Боже и Господи всех! Всякаго дыхания и 
души имый власть, Един исцелити мя могий, 
услыши моление мя, окаяннаго, и гнездяща- 
гося во мне змия наитием Всесвятаго и Жи- 
вотворящаго Духа умертвив потреби: и ме- 
не нища и нага всякия добродетели суща, к 
ногам святаго моего отца (духовнаго) со сле- 
зами припасти сподоби, и святую его душу 
к милосердию, еже миловати мя, привлецы. 
И даждь, Господи, в сердце моем смирение 
и помыслы благи, подобающия грешнику, со- 
гласившемуся Тебе каятися, и да не вконец 
оставиши душу едину, сочетавшуюся Тебе и 
‘исповедавшую Тя, и вместо всего мира из- 
бравшую и предпочетшую Тя: веси бо, Гос- 
поди, яко хощу спастися, аще и лукавый мой 
обычай препятствием бывает: но возможна 
Тебе, Владыко, суть вся, елика невозможно 
суть от человека. Аминь. 


После исповедания грехов 


Как слабому и вовсе безсильному самому 
_ по себе на дела благия, смиренно со слеза- 

ми молю Тебя, Господи, Спасителю мой, по- 
мози мне утвердиться в моем намерении: 
жить прочее время жизни для Тебя, возлюб- 
леннаго Бога моего, богоугодно, а прошед- 
шия согрешения моя прости милосердием 
Своим и разреши от всех моих, сказанных 
пред Гобою, грехов, яко благий Человеколю- 
бец. Также смиренно молю Тебя, Пресвятая 
Богородице, и вас, небесные силы и все угод- 
ники Божии, помогите мне исправить свою 
ЖИЗНЬ. 


Молитва о прощении забытых грехов, ты 


св. Варсануфия Великого 


Владыко Господи, поскольку и забыть свои 
прегрешения есть грех, то я во всем согре- 
шил Тебе, Единому Сердцеведу; Ты и прости 
мне все по Твоему человеколюбию; тем-то и 
проявляется великолепие славы Твоей, ког- 
да Ты не воздаешь грешникам по делам их, 
ибо Ты препрославлен во веки. Аминь. 


Молитва благодарственная, приносимая 
после Божественной Литургии 


Благодарю Тя, пренебесный Царю, и всем 
телом и душею молю, хвалю, славлю, почи- 
таю и превозношу Тя, яко сподобил еси ме- 
не, грешнаго, в день сей в Божественном сем 

Дж 
дд 


Храме Божественную Твою и благоприят- 
ную, безкровную и словесную, Твоими свя- 
щеннослужительми о наших согрешениях Те- 
бе принесенную и пожертую видети жертву, 
в воспоминание пречистых Страстей, пре- 
славнаго Воскресения, на небеса Восшествия 
‘и страшнаго паки Пришествия Господа на- 
шего Иисуса Христа ихже ради молю ТЯ: вся 
моя согрешения омый, очисти и прости, и 
даждь ми во вся дни живота моего помина- 
ти Твоя благодеяния и в чистой совести бла- 
годарения и мольбы Тебе приносити, Безна- 
чальному Отцу со Единородным Твоим Сы- 
ном и Всесвятым Благим и Животворящим 
Твоим Духом, ныне и присно, и во веки ве- 
ков. АМИНЬ. 


Молитва на принятие просфоры 
и св. воды 


Господи Боже мой, да будет дар Твой свя- 
тый и святая Твоя вода во оставление гре- 
хов моих, в просвещение ума моего, в укреп- 
ление душевных и телесных сил моих, во 
здравие души и тела моего, в покорение стра- 
стей и немощей моих по безпредельному ми- 
лосердию Твоему молитвами Пречистыя 
Твоея Матери и всех святых Твоих. Аминь. 

Молитва перед принятием пищи 


Отче наш... (с. 5) или: 

Очи всех на Тя, Господи, уповают, и Ты 
даеши им пищу во благовремении, отверза- 
еши Ты щедрую руку Твою и исполняеши 
всякое животное благоволения. 


Молитва на благословение пищи и пития 


Господи Иисусе Христе, Боже наш, благо- 
слови нам пищу и питие молитвами Пречи- 
стыя Твоея Матери и всех святых Твоих, яко 
благословен еси во веки. Аминь. 

И перекрести пищу и питие. 


Молитва после вкушения пищи 


Благодарим Тя, Христе Боже наш, яко на- 
сытил еси нас земных Твоих благ; не лиши. 
нас и Небеснаго Твоего Царствия, но яко 
просреде учеников Твоих пришел еси, Спа- 
се, мир даяй им, прииди к нам и спаси нас. 


Молитва Пророку Божию Илии 
о защищении от голода 


Во плоти Ангел, пророков основание, вто- 
рый предтёче пришествия Христова Илие 
славный, от Ангела пищу приемый и Сареёепт- 
скую вдовицу во время глада препитавый, 

сам и нам, почитающим тя, благодатный пи- 
татель буди. Аминь. 


“| Молитва на освящение всякой вещи 


Создателю и Содетелю человеческаго ро- 
да, Дателю благодати духовныя, Подателю 
вечнаго спасения, Сам, Господи, посли Ду- 
ха Твоего Святаго с вышним благословени- 
ем на вещь сию, яко да вооружена силою не- 
беснаго заступления хотящим ю употребля- 
ти, помощна будет к телесному спасению и 
заступлению и помощи, о Христе Иисусе Гос- 
поде нашем. Аминь. 

И кропят вещь святой водой трижды. 


Молитва свт. Иоанна Златоуста перед чтением 
и слушанием слова Божия 


Господи, Иисусе Христе, отверзи мои очи 
сердечныя услышати слово Твое и разумети 
и творити волю Твою, яко пришлец есмь на 
земли: не скрый от мене заповедей Твоих, но 
открой очи мои, да разумею чудеса от зако- 
на Твоего: скажи ми безвестная и тайная 
премудрости Твоея. На Тя уповаю, Боже 
мой, да ми просветиши ум и смысл светом 
разума Твоего, не токмо чести написанная, 
но творити я, да не в грех себе святых жи- 
тия и словеса прочитаем, но в обновление, 

и просвещение, и в святыню, и в спасение 
души, и в наследие жизни вечной. Яко Ты 
еси просвещаяй лежащих во тьме, и от Те- 
бе есть всякое даяние благо, и всяк дар со- 
вершен всегда, ныне и присно, и во веки ве- 
ков. Аминь. 


Молитва водителя 


Боже, Всеблагий и Всемилостивый, всех 
охраняяй Своею милостию и человеколюби- 
ем, смиренно молю Тя, предстательством Бо- 
городицы и всех святых, сохрани от внезап- 
ной смерти и всякой напасти мене, грешна- 
го, и вверенных мне человек и помози невре- 
димых доставлять каждого по его потребе. 

Боже милостивый! Избави мене от злаго 
духа лихачества, нечистой силы пианства, 
вызывающих несчастия и внезапную смерть 
без покаяния. 

Спаси мене, Господи, с чистой совестию 
дожить до глубокой старости без бремени 
убитых и искалёченных по моему нерадению 
людей, и да прославится имя Твое святое, 
ныне и присно, и во веки веков. Аминь. 


Вопль к Богоматери 


О чем молить Тебя, чего просить у Тебя? 
Ты ведь все видишь, знаешь Сама, посмотри 

мне в душу и дай ей то, что ей нужно. Ты, 
все претерпевшая, все премогшая, — все 
поймешь. Ты, повившая Младенца в яслях и 
принявшая Его Своими руками со Креста, Ты 
одна знаешь всю высоту радости, весь гнет 
горя. Ты, получившая в усыновление весь 
род человеческий, взгляни и на меня с ма- 
теринской заботой. Из Тенет греха приведи 
меня к Своему Сыну. Я вижу слезу, оросив- 
шую Твой лик. Это надо мной Ты пролила 
ее и пусть смоет она следы моих прегреше- 
ний. Вот я пришел, я стою, я жду Твоего от- 
клика, о Богоматерь, о Всепетая, о Владычи- 
це! Ничего не прошу, только стою пред То- 
бой. Только сердце мое, бедное человеческое 
сердце, изнемогшее в тоске по правде, бро- 
саю к Пречистым ногам Твоим, Владычица! 
Дай всем, кто зовет Тебя, достигнуть Тобою 
вечного дня и лицем к лицу поклониться 
Тебе. 


\) Молитва оптинских старцев 


Господи, дай мне с душевным спокойстви- 
ем встретить все, что принесет мне наступа- 
ющий день. Дай мне всецело предаться во- 
ле Твоей святой. На всякий час сего дня во 
всем наставь и поддержи меня. Какие бы я 
ни получал известия в течение дня, научи ме- 


девы 

ня принять их со спокойной душой и твер- 
дым убеждением, что на все святая воля 
Твоя. 

Во всех словах и делах моих руководи мо- 
ими мыслями и чувствами. Во всех непред- 
виденных случаях не дай мне забыть, что все` 
ниспослано Тобой. 

Научи меня прямо и разумно действовать 
с каждым членом семьи моей, никого не сму- 
щая и не огорчая. 

Господи, дай мне силу перенести утомле- 
ние наступающего дня и все события в те- 
чение дня. Руководи моею волею и научи ме- 
ня каяться, молиться, верить, надеяться, тер- 
петь, прощать, благодарить и любить всех. 
Аминь. 


Молитва утренняя, 
св. Иоанна Кронштадтского 


Боже, Творче и Владыко мира, призри ми- 
лостью на создание Твое, украшенное Тво- 
им божественным образом в сии утренние 
часы, да живит, да просветит Твое око, тьма-_ 
ми тем крат светлейшее лучей солнечных, 
мою душу темную и умерщвленную грехом. 
Отыми от меня уныние и леность, даруй же 
мне веселие и бодрость душевную, да в ра- 
довании сердца моего славлю Твою благость, 

святость, Твое безпредельное величие, без- 
конечные Твои совершенства на всякий час 
и на всяком месте. Ты бо еси Творец мой и 
Владыко живота моего, Господи, и Тебе по- 
добает слава от разумных созданий Твоих на 
всякий час, ныне и присно и во веки веков. 
Аминь. | 


Молитва свт. Димитрия Ростовского 


Спаси мя, Спасе мой, по Твоей благости, 
а не по моим делом! Ты хощеши мя спасти, 
Ты веси, коим образом мя спасти: спаси убо 
мене, яко хощеши, яко можеши, яко веси: 
имиже веси судьбами спаси мя! Аз на ТЯ, 
Господа моего, надеюся, и Твоей воле Свя- 
той себе вручаю: твори со мною еже хоще- 
ши! Аще хощеши мя имети во свете: буди 
благословен. Аще мя хощеши имети во тьме: 
буди паки благословен. Аще отверзеши ми 
двери милосердия Твоего: добро убо и бла- 
го. Аще затвориши ми двери милосердия Тво- 
его: благословен еси, затворивый ми в прав- 
ду. Аще не погубиши мя со беззакониями мо- 
ими, слава безмерному милосердию Твоему. 
Аще погубиши мя со беззаконми моими, сла- 
ва праведному суду Твоему: якоже хощеши, 
устрой о мне вещь! 

Ежедневная молитва 
свт. Филарета Московского 


Господи, не знаю чего мне просить у Те- 
бя. Гы один ведаешь, что мне потребно. Ты 
любишь меня паче, нежели я умею любить 
Тебя. Отче, даждь рабу Твоему, чего сам я 
просить не умею. Не дерзаю просить ни кре- 
ста, ни утешения: только предстою пред То- 
бою. Сердце мое Тебе отверсто; Ты зришь 
нужды, которых я не знаю. Зри и сотвори по 
милости Твоей. Порази и исцели, низложи 
и подыми меня. Благоговею и безмолвствую 
пред Твоею святою волею и непостижимы- 
ми для меня Твоими судьбами. Приношу се- 
бе в жертву Тебе. Нету у меня другого же- 
лания, кроме желания исполнять волю Твою; 
научи меня молиться; Сам во мне молись! 
Аминь. 


Моление ко святому 
Великомученику и Целителю Пантелеимону, 
преосвященного Иеремии (Отшельника) 


Святый великомучениче и целебниче Пан- 
телеимоне! Моли Бога о нас и не допусти до- 
лее оставаться в нас тем болезням, коими 6бо- 
лим душею и телом! Исцели те язвы и стру- 
пы, кои причинены нам страстями нашими. 

Болим мы леностию и расслаблением — 
исцели ны. Болим влечением и пристрасти- 
ем к земным предметам — исцели ны. Бо- 
лим, о святый Пантелеимоне! Болим забыв- 
_ чивостию: о деле спасения, о наших грехах 
и немощах, о наших обязанностях — исце- 
ли ны. Болим злопомнением, гневливостию, 
ненавистничеством — исцели, о целебниче 
Свято-Афонский и всемирный. Болим зави- 
стью, гордостью, надменностью, превозноше- 
нием, при всей скудости и непотребстве — 
исцели ны. Болим многими и разными при- 
падками плотоугодия: чревоизлишеством, не- 
воздержностию, многоядением, сластолюби- 
ем — исцели ны. Болим сонливостью, мно- 
гословием, празднословием, осудливостью — 
исцели ны, о святый Пантелеимоне! Болят 
наши очи греховными воззрениями, болят на- 
ши уши слушанием пустословия, злоречия, 
наветов — исцели ны. Болят руки нераспо- 
ложением к молитвенному воздеянию и к по- 
даянию милостыни — исцели ны. Болят на- 
ши ноги нежеланием поспешно идти в храм 
Господень и стремлением к хождениям по 
стогнам и к посещениям домов мирских — 
исцели ны. Болит, зело болит язык наш, уста 
наши: пустословием, празднословием, злоре- 
чием, отвращаясь от молитвословий и сла- 

вословий, или произнося их небрежно, рас- 
сеянно, без внимания, без понятия — исце- 
ли ны, о милостиве! От главы до ног болим 
мы: болит в нас разум непонятливостию, не- 
разумностию и безумием; болит в нас воля, 
отвращаясь от святых занятий и стремясь к 
делам вредным и богопротивным; болит в нас 
память, забывая наши прегрешения и содер- 
жа в себе неутратно согрешения и оскорб- 
ления ближних наших; болит в нас вообра- 
жение, не умея и не желая живо представить 
нам нашу смерть, вечную муку грешных, бла- 
га Царствия Небесного, Божии гнев, крест- 
ные страдания Христовы, Его распятие — ис- 
цели ны, о святый Пантелеимоне! 

Все в нас болит. Немощствует и душа на- 
ша вся со всеми ее силами и способностя- 
ми. Немощствует и тело наше все со всеми 
его членами. Исцели ны, о святый Пантеле- 
имоне, Целебниче безмездный и любвеобиль- 
ный Врачеватель, слуга Пресвятыя Богоро- 
дицы, и не оставь наше окаянство в толицех 
недугах и в толицей немощи: да исцелясь 
твоею благодатию, прославлю Пресвятую 
Троицу, Отца и Сына и Святаго Духа и Пре- 
святую Богородицу, тебе на служение боля- 
щим посылающую, и возблагодарю твою, 

о святый Пантелеимоне, цельбоносную свя- 
тыню во веки. Аминь. 
`х  Молитвенное воздыхание ко Господу, 
иеросхимонаха Парфения (Киевского) 


1. Когда я, удрученный болезнью, восчув- 
ствую приближение кончины земного бытия 
моего: Господи, помилуй меня. 

2. Когда бедное сердце мое при последних 
ударах своих будет изнывать и томиться 
смертными муками: Господи, помилуй меня. 

3. Когда очи мои в последний раз’ орошат- 
ся слезами при мысли, что в течение моей 
жизни оскорблял я Гебя, Боже, грехами мо- 
ими: Господи, помилуй меня. 

4. Когда частое биение сердца станет ус- 
корять исход души моей: Господи, помилуй 
меня. 

о. Когда смертная бледность лица моего и 
холодеющее тело мое поразит страхом близ- 

ких моих: Господи, помилуй меня. 
о 6. Когда. зрение мое помрачится и пресе- 
чется голос, окаменеет язык мой: Господи, 
помилуй меня. 

7. Когда страшные призраки и видения ста- 
нут доводить меня до отчаяния в Твоем ми- 
лосердии: Господи, помилуй меня. 

8. Когда душа моя, пораженная воспоми- 
наниями моих преступлений и страхом суда 
Твоего изнеможет в борьбе со врагами мое- 
го спасения, силящимися увлечь меня в об- 
ласть мрака мучений: Господи, помилуй 
меня. | 

9. Когда смертный пот оросит меня, и ду- 
ша с болезненными страданиями будет отда- 
ляться от тела: Господи, помилуй меня. 

10. Когда смертный мрак закроет от мут- 
ного взора моего все предметы мира сего: 
Господи, помилуй меня. 

11. Когда в теле моем прекратится все 
ощущение, оцепенеют жилы и окаменеют 
мышцы мои: Господи, помилуй меня. | 

12. Когда до слуха моего не будут уже до- 
ходить людские речи и звуки земные: Гос- 
поди, помилуй меня. 

13. Когда душа предстанет лицу Твоему, 
Боже, в ожидании Твоего назначения: Гос- 
поди, помилуй меня. 

14. Когда стану внимать праведному при- 
говору суда Твоего, определяющего вечную 
участь мою: Господи, помилуй меня. 

15. Когда тело, оставленное душею, сдела- 
ется добычею червей и тления и, наконец, 
весь состав мой превратится в горсть праха: 
Господи, помилуй меня. 

16. Когда бя глас возбудит всех при 
втором Твоем пришествии и раскроется кни- 
га деяний моих, Господи Иисусе Христе, Сы- 
не Божий, помилуй мя грешного раба Тво- 
его (имя). В руце Твои, Господи, предаю дух 
мой. Аминь. 


Молитва человека, страдающего рассеянием, 
невниманием, нерадением на молитве 


Рассеянный ум мой собери, Господи, и оле- 
деневшее сердце очисти, яко Петру дая мне 
покаяние, яко мытарю воздыхание, и яко 
блуднице слезы, да велием гласом зову Ти, 
Боже, спаси мя, яко един благоутробен и Че- 
ловеколюбец. = 


Молитва оптинских старцев о даровании 
молитвы Иисусовой 


Господи Иисусе Христе, Сыне Божий, име- 
ни Твоему покланяются Ангели и человецы, 
Твоего имени трепещут адские силы, Твое 
имя верное оружие на прогнание супостата, 
Твое имя попаляет грехи и страсти, Твое имя 
подает силу в подвигах, собирает воедино 
рассеянный ум и, во исполнении заповедей 
Твоих, обогащает добродетелями, Твое имя 
творит чудеса, и соединяет нас с Тобою, да- 
рует мир и радость о Духе Святом, а в жиз- 





ить льва мой львил. Ань 


< 

ни будущей Царство Небесное. Сего ради я, 
недостойный раб Твой, молюся Тебе: про- 
жени от нас неведение духовное, просвети 
познанием Божественной истины и научи 
нас незаблудно, во смирении, внимательно, 
с чувством покаяннаго сокрушения, устами, 
умом и сердцем творить непрестанно мо- 
литву сию: Господи Иисусе Христе, Сыне 
Божий, помилуй мя, грешнаго. Ты бо рекл 
еси, Господи, пречистыми устами Твоими: 
Аще что просите во имя Мое, то сотворю. . 
Се молитвами Пречистыя Матери Твоея, 
святителя Иоасафа Белградскаго, святителя 
Николая Мирликийскаго, преподобнаго Се- 
рафима Саровскаго и всех преподобных отец. 
наших о имени Твоем прошу молитвы 
пресвятаго и всемогущаго имени Твоего. Ус- 
лыши мя, обещавый услышать всех призы- 
вающих Тя во истине. Твое бо есть еже ми- 
ловати и спасати и даровати молящемуся во 
славу Твою со Отцем и Святым Духом. 
Аминь. 


Молитва по соглашению 


Господи Иисусе Христе, Сыне Божий, Ты 
бо рекл еси пречистыми усты Твоими: Аминь 
глаголю вам, яко аще два от вас совещается 
на земли от всяцей вещи, еяже аще проси- 

та, будет има от Отца Моего, Иже на небе- 
сех: идеже бо еста два или трие собрани во 
имя Мое, ту есмь посреде их. Непреложны 
словеса Твоя, Господи, милосердие Твое без- 
прикладно и человеколюбию Твоему несть 
конца. Сего ради молим Тя: даруй нам, ра- 
бам Твоим (имена), согласившимся просить 
Тя (просьба), исполнения нашего прошения. 
Но обаче не якоже мы хотим, но якоже Ты. 
Да будет во веки воля Твоя. Аминь. 


Молитва о даровании терпения 


О, Дивный Создателю, Человеколюбивый 
Владыко, многомилостивый Господи! С серд- 
цем сокрушенным и смиренным сице молю 
Тя: не возгнушайся грешнаго моления мое- 
го, не отрини слез моих и воздыхания, услы- 
ши мене, якоже Хананею, не презри мене, 
якоже блудницу, яви и на мне, грешнем, ве- 
ликую милость человеколюбия Твоего, ризою 
Твоею честною защити, помилуй и подкре- 
пи мя, да вся посылаемыя от Тебе беды и на- 
пасти со благодарением в надежде вечных 
благ претерплю: изряднее же печаль мою на 
радость претвори, да не в отчаяние впаду и 
погибну аз, окаянный. Ты б0 еси источник 
милости и непостыдная спасения нашего на- 
дежда, Христе Боже наш и Тебе славу воз- 





ПЕРИ ЧУИИЕРОЕ О РЧЕРЕТ ТИТ ПЕТРЕ РОЧЕРО ТЕ СТРУИ СВЕТЕ РАСТЕТ ЧОР ВО ТОСТ ПРЕ ЗРРУИМ 

сылаем со Безначальным Твоим Отцем и с 
Пресвятым и Благим и Животворящим Тво- 
им Духом, ныне и присно и во веки веков. 
Аминь. 


О даровании разумения 
Молитва [-я 


Господи, я человек грешный и не разумею, 
как должно, но Ты, Милостивый, вразуми ме- 
ня как нужно поступить. 


Молитва 2-я, 
свт. Иоанна Златоуста 


Дай, Господи, сейчас моему недостоинст- 
ву также благодать разумения, чтобы распоз- 
навать приятное для Тебя, а для меня полез- 
ное, и не только распознавать, но и совер- 
шать, чтобы не увлекаться и не прилеплять- 
ся к пустому, чтобы сострадать страдающим 
и снисходить к грешником. 


Призывание помощи Божией 
во всяком добром деле 


Царю Небесный... (стр. 4) или: 


Тропарь, глас 2-й 


Творче и Создателю всяческих, Боже, де- 
ла рук наших, к славе Гвоеий начинаемая, 

Твоим благословением спешно исправи, и 
нас от всякаго зла избави, яко един всеси- 
лен и Человеколюбец. 


Кондак, глас 6-й 


Скорый в заступление и крепкий в по- 
мощь, предстани благодатию силы Твоея ны- 
не, и благословив укрепи, и в совершение на- 
мерения благаго дела рабов Твоих произве- 
ди: вся бо елика хощеши, яко Сильный Бог, 
творити можеши. 


Молитва пред началом дела 


Господи Иисусе Христе, Сыне Единород- 
ный Безначальнаго Отца! Ты рекл еси пре- 
чистыми Твоими усты: яко без Мене не мо- 
жете творити ничесоже. Господи мой, Гос- 
поди, верою объем в души моей и сердце То- 
бою реченная, припадаю Твоей благости: по- 
мози ми, грешному, сие дело, мною начина- 
емо, о Тебе Самем совершити, во имя Отца 
и Сына и Святаго Духа. Аминь. 


Молитва по окончании дела 


Исполнение всех благих Ты еси, Христе 
мой, исполни радости и веселия душу мою 


РУ УЧЕНАНИИЦИИИЧИВИЦИ 

и спаси мя, яко един ‘многомилостив, Госпо- 
ди, слава Тебе! 


Достойно есть... (стр. 23) 


Благодарение за всякое благодеяние Божие 
Тропарь, глас 4-й 


Благодарни суще недостойнии раби Твои, 
Господи, о Твоих великих благодеяниих на 
нас бывших, славяще Тя хвалим, благосло- 
вим, благодарим, поем и величаем Твое бла- 
гоутробие, и рабски любовию вопием Ти: 
Благодетелю Спасе наш, слава Тебе. 


Кондак, глас 3-й 


Твоих благодеянии и даров туне, яко раби 
непотребнии, сподобльшеся, Владыко, к Те- 
бе усердно притекающе, благодарение по си- 
ле приносим, и Тебе яко Благодетеля и Твор- 
ца славяще, вопием: слава Тебе, Боже Все- 
щедрый. 

Слава и ныне: Богородичен 


Богородице, христианом Помощнице, Твое 
предстательство стяжавше раби Твои, благо- 
дарно Тебе вопием: радуйся, Пречистая Бо- 
городице Дево, и от всех нас бед Твоими мо- 
литвами всегда избави, Едина вскоре пред- 
стательствующая. 

== 


О умножении любви 
и искоренении ненависти и всякой злобы 
Гропарь, глас 4-й 


Союзом любве апостолы Твоя связавый, 
Христе, и нас Твоих верных рабов к Себе тем 
крепко связав, творити заповеди Твоя и друг 
друга любити нелицемерно сотвори, молит- 
вами Богородицы, Едине Человеколюбче. 


Кондак, глас 9-й 


Пламенем любве распали к Тебе сердца на- 
ша, Христе Боже, да тою разжигаеми, серд- 
цем, мыслию же и душею, и всею крепостию 
нашею возлюбим Тя, и искренняго своего яко 
себе, и повеления Твоя храняще славим ТЯ, 
всех благ Дателя. 


Молитва о примирении 
враждующих 


Благодарим Тя, Владыко Человеколюбче, 
Царя веков и Подателя благих, разрушивша- 
го вражды средостение и мир подавшаго ро- 
ду человеческому, даруй и ныне мир рабом 
Твоим, вкорени в них страх Твой и друг ко 
_ другу любовь утверди: угаси всяку распрю, 
отъими вся разгласия соблазны. Яко Ты еси 
мир наш и Тебе славу возсылаем, Отцу и Сы- 

ну и Святому Духу, ныне и присно и во ве- 
ки веков. Аминь. 


О ненавидящих и обидящих нас 
Тропарь, глас 4-й 

О распенших Тя моливыйся, любодушне 
Господи, и рабом Твоим о вразех молитися 
повелевый, ненавидящих и обидящих нас 
прости, и от всякаго зла и лукавства к бра- 
толюбному и добродетельному настави жи- 
тельству, смиренно мольбу Тебе приносим; 
да в согласном единомыслии славим Тя, Еди- 
наго Человеколюбца. 


Кондак, глас 5-й 


Якоже первомученик Твой Стефан о уби- 
вающих его моляше Тя, Господи, и мы при- 
падающе молим, ненавидящих всех и обидя- 
щих нас прости, во еже ни единому от них 
нас ради погибнути, но всем спастися бла- 
годатию Твоею, Боже всещедрый. 


Молитва за неверующих, 
гонителей и презрителей веры 


Господи, обрати к Тебе сердца врагов’ на- 
ших и если уже невозможно ожесточенным 
обратиться, то положи преграду зла их и за-. 
щити от них избранных Твоих. 

Молитвы о ближних 
святого Иоанна Кронштадтского 
О гордом и строптивом 


Господи, научи раба Твоего, в диавольскую 
гордость впавшаго, кротости и смирению, и 
отжени от сердца его мрак и бремя сатанин- 
ской гордыни! 


` О злобном 


Господи, блага сотвори раба Твоего сего 
благодатию Твоей. 


О сребролюбивом и жадном 


Сокровище наше нетленное и богатство не- 
истощимое: даруй рабу Твоему сему, сотво- 
ренному по образу и подобию Твоему, по- 
знать лесть богатства, и яко вся земная — 
суета, сень и соние. Яко трава дни всякаго 
человека, или яко паучина, и яко Ты еси един 
богатство, покой и радость наша. 


(0) завистливом 


Господи, просвети ум и сердце раба Твое- 
го сего к познанию великих, безчисленных 
неизследимых даров Твоих, ихже прият от 
неисчетных щедрот Твоих, в ослеплении бо 
страсти своея забы Тебя и дары Твои бога- 

тые, и нища себя быти вмени, богат сый бла- ` 
гами Твоими, и сего ради зрит прелестне на 
благая рабов Твоих, имиже, о, пренеизгла- 
голанная Благостыня, ущедряеши всех, кое- 
гождо противу силы его и по намерению во- 
ли Твоея. Отыми, всеблагий Владыко, покры- 
вало диавола от очию сердца раба Твоего и 
даруй ему сердечное сокрушение и слезы по- 
каяния и благодарения, да не возрадуется 
враг о нем, заживо уловленном от него в 
свою волю, и да не отторгнет его от руки 
Твоея. 


О пьянице* 


Господи, призри милостивно на раба Тво- 
его, прельщеннаго лестию чрева и плотска- 
го веселия, даруй ему познать сладость воз- 
держания и поста и проистекающих от него 
плодов Духа. 


6 О чревоугоднике 


Господи, сладчайшее Брашно наше, никог- 
даже гиблющее, но пребывающее в живот 


* Об исцелении недуга пьянства молятся также 
пред иконой Божией Матери «Неупиваемая Чаша» 
(с. 358), св. мученику Вонифатию (с. 309), свт. Вони- 
фатию Милостивому, преп. Моисею Мурину. 

вечный: очисти раба Твоего от скверны чре- 
вообъядения, всего плоть сотворившегося и 
чуждаго Духу Твоему, и даруй ему познать 
сладость Твоего животворящаго духовнаго 
брашна, еже есть плоть и кровь Твоя и свя- 
тое, живое и действенное слово Твое. 


Во время бедствий и нападений врагов 
Тропарь, глас 4-й 

Скоро предвари, прежде даже не порабо- 
тимся врагом хулящим Тя и претящим нам, 
Христе Боже наш: погуби Крестом Твоим бо-_ 
рющия нас, да уразумеют, како может пра-` 
вославных вера, молитвами Богородицы, Еди- 
не Человеколюбче. 


Кондак, глас 8-й 


Возбранный Воеводо и Господи, ада Побе- 
дителю! Яко избавлься от вечныя смерти, по- 
_ хвальная восписую Ти, создание и раб Твой; 
но яко имеяй милосердие неизреченное, от 
всяких мя бед свободи, зовуща: Иисусе, Сы- 
не Божий, помилуй мя. 


Псалом 90 


Живый в помощи Вышняго, в крове Бога 
Небеснаго водворится. Речет Господеви: За- 
ступник мой еси и Прибежище мое, Бог мой, 

и уповаю на Него. Яко Той избавит тя от се- 
ти ловчи и от словесе мятежна, плещма Сво- 
има осенит тя, и под криле Его надеешися: 
оружием обыдет тя истина Его. Не убоиши- 
ся от страха нощнаго, от стрелы летящия во 
дни, от вещи во тме преходящия, от сряща 
и беса полуденнаго. Падет от страны твоея 
тысяща, и тма одесную тебе, к тебе же не 
приближится, обаче очима твоима смотриши 
и воздаяние грешников узриши. Яко Ты, Гос- 
поди, упование мое, Вышняго положил еси 
прибежище твое. Не приидет к тебе зло, и 
рана не приближится телеси твоему, яко Ан- 
гелом Своим заповесть о тебе, сохранити тя 
во всех путёх твоих. На руках возмут тя, да 
не когда преткнеши о камень ногу твою, на 
аспида и василиска наступиши, и попереши 
льва и змия. Яко на Мя упова, и избавлю и: 
покрыю и, яко позна имя Мое. Воззовет ко 
Мне, и услышу его: с нимесмь в скорби, из- 
му его и прославлю его, долготою дний ис- 
полню его и явлю ему спасение Мое. _ 


Да воскреснет Бог... (стр. 38) 
О путешествующих 
Тропарь, глас 2-й 


Путь и истина сый, Христе, спутника Ан- 
гела Твоего рабом Твоим ныне, якоже Товии 

иногда, посли сохраняюща, и невредимых, к 
славе Твоей, от всякаго зла во всяком бла- 
гополучии соблюдающа, молитвами Богоро- 
дицы, Едине Человеколюбче. 


Кондак, глас 2-й 


Луце и Клеопе во Еммаус спутешествова- 
вый, Спасе, сшествуй и ныне рабом Твоим, 
путешествовати хотящим, от всякаго избав- 
ляя их злаго обстояния: вся бо Ты, яко Че- 
ловеколюбец, можеши хотяй. 


Молитва 


Господи Иисусе Христе Боже наш, истин- 
ный и живый путю, состранствовати мнимо- 
му Гвоему отцу Иосифу и Пречистей Ти Де- 
ве Матери во Египет изволивый, и Луце и 
Клеопе во Еммаус спутешествовавый! И ны- 
не смиренно молим Тя, Владыко Пресвятый, 
и рабом Твоим сим Твоею благодатию спу- 
тешествуй. И якоже рабу Твоему Товии, Ан- 
гела хранителя и наставника посли, сохра- 
няюща и избавляюща их от всякаго злаго об- 
стояния видимых и невидимых врагов, и ко 
исполнению заповедей Твоих наставляюща, 
мирно же и благополучно и здраво препро- 
вождающа, и паки цело и безмятежно воз- 

врашающа; и даждь им все благое свое на- 
мерение ко благоугождению Твоему благопо- 
лучно в славу Твою исполнити. Твое бо есть, 
еже миловати и спасати нас, и Тебе славу _ 
возсылаем со Безначальным Твоим Отцем и 
со Пресвятым и Благим и Животворящим 
Твоим Духом, ныне и присно и во веки ве- 
ков. АМИНЬ. 


Молитва ко Пресвятой Богородице от человека, 
в путь шествовати хотящего 


О Пресвятая Владычице моя, Дево Бого- 
родице, Одигитрие, покровительнице и упо- 
вание спасения моего! Се в путь, мне пред- 
лежащий, ныне хощу отлучитися и на вре- 
мя сие вручаю Тебе, премилосердой Матери 
моей, душу и тело мое, вся умныя моя и ве- 
щественныя силы, всего себе вверяя в креп- 
кое Твое ‹мотрение и всесильную Твою по- 
мощь. О благая Спутнице и Защитнице моя! 
Усердно молю Тя, да не ползок путь мой сей 
будет, руководствуй мя на нем, и направи 
его, Всесвятая Одигитрие, якоже Сама веси, 
ко славе Сына Твоего, Господа моего Иису- 
са Христа, буди ми во всем помощнице, на- 
ипаче же в сем дальнем и многотрудном пу- 
тешествии соблюди мя под державным по- 
кровом Твоим от всяких находящих бед и 

скорбей, от враг видимых и невидимых, и мо- 
ли о мне, Госпоже моя, Сына Твоего Христа 
Бога нашего, да послет в помощь мне Анге- 
ла Своего мирна, верна наставника и храни- 
теля, да якоже древле даровал есть рабу Сво- 
ему Товии Рафаила, на всяком месте и во 
всякое время хранивша его в пути от всяка- 
го зла: тако и мой путь благополучно упра- 
- вив и сохранив мя небесною силою, здрава 
да возвратит мя, мирна и всецела к жилищу 
моему во славу имени Своего Святаго, сла- 
вяща и благословяща Его во вся дни живо- 
та моего и Тебе величающа ныне и присно, 
и во веки веков. Аминь. 


Молитва перед отправлением в плавание 


Владыко Господи Иисусе Христе, Боже 
наш, вместе со святыми Своими учениками 
и апостолами плававшии, бурный ветер ути- 
шивший и повелением Своим волны на мо- 
ре успокоивший! Сам, Господи, и нам сопут- 
ствуй в плавании, всякий бурный ветер ути- 
ши и будь Помощником и Заступником, ибо 
Ты Бог Благий и любящий человеков и Те- 
бе славословие приносим, Отцу и Сыну и 
Святому Духу, ныне и присно‘и во веки ве- 
ков. АМИНЬ. 

Молитва перед отправлением 
в воздушное путешествие 


Господи Иисусе Христе, Боже наш, стихи- 
ям повелеваяй и вся горстию содержай, Его- 
же бездны трепещут и Емуже звезды присут- 
ствуют. Вся тварь Тебе служит, вся послу- 
шают, вся Тебе повинуются. Вся можеши: се- 
го ради вся милуеши, Преблагий Господи. Та- 
ко и ныне убо, Владыко, рабов Твоих сих 
(имена) моления теплыя приемля, благосло- 
ви путь их и воздушное шествие, запрещая 
бурям же и ветром противным, и лодию воз-. 
душную целу и невредиму соблюдая. Спаси- 
тельное и небурное по воздуху превождение 
им даруя и благое намерение совершившим 
им весело во здравии и в мире возвратити- 
ся изволь. Ты бо еси Спас и Избавитель и 
всех благих небесных и земных Податель и 
Тебе славу возсылаем со Безначальным Тво- 
им Отцем и Пресвятым и Благим и Животво- 
рящим Твоим Духом, ныне и присно и во ве- 
ки веков. Аминь. 


О заключенных 
Тропарь, глас 2-й 


Манассию от уз и горькаго заточения мо- 
литв ради свободивый, всещедрый Боже, и 

раба Твоего, нами ныне молящагося, от уз и 
заточения свободи, и от всякаго злаго обсто- 
яния избави, яко един Человеколюбец. 


Кондак, глас 5-й 


Яко милосердия источник и благости пу- 
чина, Христе Боже, не презри в скорбех и 
бедах Тебе верою призывающих, но яко 
щедр, помилуй и от уз скоро свободи, да по- 
ем Ти: Аллилуиа. | 


Молитва 


Господи Иисусе Христе, Боже наш, свята- 
го апостола Твоего Петра от уз и темницы 
без всякаго вреда свободивый, приими, сми- 
ренно молимтися, моление сие милостивно 
во оставление грехов раба Твоего (имя), в 
темницу всаженнаго, и молитвами того, яко 
Человеколюбец, всесильною Твоею Десни- 
цею от всякаго злаго обстояния избави и на 
свободу изведи. 
| Молитва к Божией Матери 


об обращении заблудшего, 
святителя Гавриила Новгородского 


О, Всемилостивая Госпоже, Дево Влады- 


чице Богородице, Царица Небесная! Ты рож- 
деством Своим спасла род человеческий от 

вечного мучительства диавола: ибо от Тебя 
родился Христос, Спаситель наш. Призри 
Своим милосердием и на сего (имя), лишен- 
ного милости Божией и благодати, исхода- 
тайствуй Матерним Своим дерзновением и 
Твоими молитвами у Сына Твоего, Христа. 
Бога нашего, дабы ниспослал благодать Свою 
свыше на сего погибающего. О, Преблагосло- 
венная! Ты надежда ненадежных, Ты отчаян- 
ных спасение, да не порадуется враг о ду- 
ше его! 


Конечная молитва 


Господи, аще которую молитву без внима- 
ния прочитал и рассеялся в помыслах: про- 
сти и спаси мя по милости Твоей. 

